
NOTA ASUPRA EDITIEI 


„Cuvinte pentru urmași" este o idee apărută în pri- 
măvara acestui an, după ce, în luna martie, s-au hotărât 
premiile de excelență acordate de „Asociaţia Română pen- 
tru Patrimoniu“. Cartea, de dimensiuni reduse la întâia 
croială, ar fi trebuit să conțină gânduri despre operă pro- 
venite de la cei laureați atunci si în ediţia următoare, din 
toamna aceluiasi an. Cu vremea, s-a orânduit într-o altă 
formă devenind un document de epocă și o colecție de 
„mărturisiri” în sensul originar al acestui cuvânt. 

Aproape tot ce cuprinde s-a scris ad-hoc, prin intele- 
gerea si mărinimia celor ce semnează aici; doar câteva 
fragmente, aparținând unor autori ce sunt acum istorie 
s-au inclus, în diferite momente, completând întregul. Ca- 
racterul reprezentativ, ca si acordul de a le întrebuința când 
va fi nevoie, mi-au fost comunicate de acestia pe când erau 
în viaţă. 

Asa cum se înfățișează acum, „Cuvinte pentru urmași“ 
si-a aflat rostul dar rămâne o carte deschisă. Ea se va con- 
tinua, poate, dacă o vrea Dumnezeu. 

CATEVA PRELIMINARII 
LA „RECONGUISTA“ 


să fi fost acum mai bine de un sfert de veac când mi-am dat 
seama că există, la noi, ceva nedeslusit dar constituit în enigmatic ce 
se transmite mai departe pe o cale intuitivă si se păstrează tocmai 
fiindcă este învățătură tainică și poveste rapsodică. Nu știu cu pre- 
cizie când anume am înțeles aceasta dar erau, mai mult ca sigur. anii 
când citeam cu staruinta pe Hasdeu si pe lorga, descoperiţi odată cu 
Pârvan si după ce rămăsesem uimit în faţa propozitiunilor de canon 
ce încheiau „Istoria“ lui G.Călinescu prin apologia spiritului getic. În 
toate acestea se întrevedea același conținut poate sporadic căci, la 
o vreme oarecare, ideea că noi am fi avut o altă soartă ca popor dacă 
am fi reușit să ne alcătuim o Carte Sfântă începuse să mă preocupe 
într-un chip staruitor, aproape chiar de a deveni obsesie si aporie ire- 
Zolvabilă. Avusesem, oare, o Carte de învățături ce s-ar fi putut im- 
pärtäsi de la bătrân si, deci învăţător, la tânăr si, pe urmă, la discipol? 
Sau dacă nu va fi fost - dar, cu toate acestea, ar fi putut să devină 
posibilă - ce Românie ipotetică s-ar fi putut desfăsura în istoria para- 
lela dacă s-ar fi închegat o Biblie a noastră? Păreau, la drept vorbind, 
întrebări stranii si poate chiar lipsite de rost atâta vreme cât, în ceea 
ce se documentează, Cartea Sacră, posibilă, nu se cunoaste si nici 
măcar nu se evocă indirect, prin amintire întâmplătoare ori fragment 
conservat prin hazard ca si cum s-ar fi aflat o relicvă minoră dintr-o 
scriere ininteligibilă. Rezultă, deci, că nu ar fi existat vreodată si nici nu 
s-ar putea nădăjdui că se va răsturna această perspectivă printr-un 
miracol de a se descoperi „Marele Secret”, ce ar trebui, totuși, să se 
sprijine pe o cât de firavă dibuire. 

Si, totusi, cu vremea, înaintând în vârstă si căpătând o anumită 
lărgime de vederi, am început să alătur concluzii diferite, ce îmi veneau 
din toate părțile si de la un anumit fel de învățători care semănau, 
în ultimă analiză, cu Oamenii Mari ale căror cărți fundamentale mă aju- 
taseră să cresc intelectualicește. Erau, aceștia, un fel de povatuitori 
secreti, de obicei bătrâni și izolaţi, ce cultivau un gen de înțelepciune, 
de îndrumare scurtă, enigmatică si orală, totdeauna concentrată și 
apoftegmatica, si, câteodată, neclară ca un „cuvânt în răspăr“ ce s-ar 
fi spus aproape într-o limbă veche ce nu se mai vorbește dar i se re- 
cunoaste melodia, frântura muzicală, intonatia. Nu semănau unul cu 
altul nici după nume căci nu făceau parte din acelasi trib; si nici măcar 
prin temele intelectuale, de obicei foarte diferite, aproape îndepărtate 
una de alta. Dar. din câte îmi amintesc, nici unul măcar nu avea, în 

lumea noasträ unde blestemul tracic era suveran, vreo ,dregätorie 
românească“ mai înaltă ori vreo „poruncă socială“ vizibilă altfel decât 
„porunca metafizică“ pe care o arătau si se înțelegea. Nu existau nici 
onoruri si demnități si nici chiar o recunoastere mai potrivită într-o tara 
unde nu există noțiunea de Pantheon si unde binefăcătorii natiei nu 
au nici măcar un mormânt capabil de a deveni loc de pelerinaj si de 
omagiu tăcut iar cine se dedică Binelui colectiv pare că trebuie ținut 
mai la o parte si, după ce nu mai este, destinat uitării ca să-i împrăstie 
lecţia in cele patru vânturi si să nu mai rămână nimic. Si, totusi, lecţia 
lor că nu se împrăstiase si fiindcă si eu, ca si alţii, o întrevăzusem, în- 
seamnă că nici pe atunci nu se risipise, alungată din memorie, căci 
avea un sens mai înalt. 

Cartea aceasta, ce se iveste acum fără timp, a fost gândită ca 
un sir de mărturisiri si de încheieri aparținând unor Oameni Mari care, 
lăsând faptă si întruchipare, vor putea, astăzi încă, să creeze exemplu 
si model pentru Români. Ea este, de fapt, o Predanie colectivă. La drept 
vorbind, nu mi-a fost usor să o adun. A trebuit, mai întâi, să mă învo- 
iesc cu atâtea suflete luminate si să le îndrept într-acolo unde nu numai 
urma ce lasă altora să capete pret, căci acesta există si se cunoas- 
te; dar să invoc si îndrumarea - si chiar porunca - de a o continua. 
Aceasta s-a înţeles numaidecât desi o anumită surprindere am între- 
văzut în vorbele ce mi se trimiseseră, arătând multumirea că se mai 
găseste pe undeva o năzuință de a nu se abandona totul si, mai mult 
chiar, de a se insirui către mâine, un mâine ce va exista, totuși, fără 
de îndoială. Multi îsi închipuiseră, cu amărăciune, că sirul de poveţe 
se va întrerupe aici; că nu mai sunt, si, deci, nici nu vor mai fi nu doar 
temeiuri de a se înțelege ci chiar ureche în a le auzi si ochi spre a le 
vedea, că destrămarea a venit si stăpâneste. Dar gândul că, poate, 
aceste bănuieli nu sunt decât o impresie ce rezultă, gresit, la vederea 
Româniilor de suprafaţă și că există încă, în număr, putere și valori, 
un „altceva“ in noi ce merită „lucrarea“ tăinică, a biruit, precum si tre- 
buia, până la urmă. Apoi, mi-a mai fost greu si să arăt că fapta, orica- 
re să fi fost, bine-merită si se pretuieste. Sunt oameni, nu puţini, ce 
socotesc că făcând ceea ce au făcut nu au dat altora decât fructul 
natural si că totul, venind de la sine, nu are vreo indreptatire mai înaltă. 
Aceasta este, poate, un fel de smerenie ori, dacă o vom cântări mai 
mult, un simtämänt al datoriei, pentru care nu se cere plată si nu se 
caută onoruri. 

Dar toate-acestea, vin, de fapt, dintr-o enigmă si dintr-o potrivi- 
re. Am stăruit, de-aceea, ca să se vadă aici, în toate acestea, partea 
tainică, implacabilă si secretă a lucrurilor si mai putin biografia exte- 
rioară care, în orice caz, se va cunoaste si se va cerceta; dar nu se 

va mai putea cerceta secretul nostru de intocmire, stratul ireductibil 
al fiecărei prezențe creatoare de istorie si de sens, ce se încifrează, 
poate, aici. Căci doar înaintarea în taina marilor desfäsuräri este esențială 
si, pretutindeni, ea lucrează precum apele adânci, necunoscute, care 
fac să se prăvălească deodată ceea ce părea până cu o clipă înainte 
mai imutabil decât munţii. 

La drept vorbind, această alcătuire fragilă ce am îngrijit ca să 
se nască -— si o avem aici spre a se aseza oricând, în mâinile oricui va 
avea trebuință de ea - există fiindcă probabil asa s-a hotărât. 

Ideea însăsi de a o face se reazemă pe convingerea că nu gre- 
sim În ceea ce am început să înălțăm, cărămidă peste cărămidă, acolo 
unde Stăpânirea este neatentă, nepricepută ori, adeseori, iresponsa- 
bilă. Dar împrejurarea că Statul Român, de azi dar si de ieri, este inert 
ori incapabil, nu trebuie să împiedice omul harnic de la Fapta ce soco- 
teste că trebuie să constituie si de la îndeplinirea datoriei vieţii lui. Exis- 
tă în toate acestea, un anumit mister, un mister de împărtăsire si de 
învoire la timpul si în felul ce ni s-a destinat. 

O anumită preistorie se întrevede, asadar. Ea a început atunci 
când, dându-mi seama că nu mai trebuie asteptat nimic de la făcă- 
torii-de-rău, am hotărât să arăt că puterea este la noi, acolo unde, 
însă, se socoteste de către „creolul“ ciocoiesc că ar fi nu „clasa pozi- 
tivă“ — cum si este -— ci „prostimea“, massa obligată să îl slujească, 
omul fără istorie aparentă. Dar aceasta însemnă, de fapt, răspunsul 
cetățenilor. venit de acolo de unde se află puterea adevărată. Când 
mi-am dat seama, într-o fracțiune de secundă, că aceasta este con- 
cluzia ireductibilă totul s-a lămurit ca printr-un miracol neasteptat. 
Eram parcă în veacul fanariot când în România se scria în greceste, 
când dregătoriile se împărțeau de către Protipentadă si pe când, ca 
să nu se amestece cu Răul, oamenii ţării se retrageau la Mosie, la 
Mănăstiri, în manuscris si în transmisiunea orală de intelepciuni si de 
unde, la o vreme, ieșiseră Pasoptistii, Eminescu si Marii Învăţători. 

Noi am început, astfel, lucrarea a ceea ce am numit, ca să aibă 
un nume de totem, „Asociaţia Română pentru Patrimoniu in larna ce 
a trecut. l-am spus așa fiindcă noi suntem în Tara Părinților, adică 
in Tara Noastră. Ideea însăși că astfel trebuie procedat a venit dintr-un 
anumit simtämänt de legitimitate. Dar si dintr-un sentiment de deznă- 
dejde de când am aflat că sunt, în România, biblioteci sătești ce se a- 
flau în suferinţă si cu un buget neverosimil de mărunt, uneori de abia 
peste un milion de lei anual pentru cumpărare de carte, abia cât două 
sute de pâini. „Două sute de pâini“, adică doar cu putin peste o jumăta- 
te de pâine pe zi. lată un peisaj de apocalipsă, o realitate unde pare 
că s-a înstăpânit Destrămarea. Imaginea însăși a cărților interzise, putine, 

aproape ignorate, tulbură nu doar pe cel care potriveste cuvintele si 
stăruie ca să facă, la rândul lui, alte cărţi, fiindcă este un făcător-de- 
bine. Ea ne reaminteste si că, înainte de orice ar fi fost esenţial în viata 
fiecăruia, mai întâi a fost o carte de unde am luat Lumina Literelor si 
a fost o Scoală unde un învățător ne-a arătat un drum. 

De-aceea, la noi totul s-a făcut aproape ca o misiune si ca o taină, 
prin dar venit din mâna omului adeseori anonim si poate chiar din re- 
nuntare si din gândul bun că, undeva, un copil ce are nevoie de lumi- 
na Cărţii, îi va mulţumi binefăcătorului necunoscut. 

Aceasta a fost - si este, fiindcă nu se încheie - o însiruire de 
evenimente tulburătoare. Ele s-au constituit în fata ochilor nostri si ne-au 
întărit în a înainta către stratul esenţial, de fapt către acel loc enigma- 
tic ce însemnează deopotrivă univers de valori și univers al memoriei, 
dar. mai întâi de toate, Urmă de existenţă în istorie. Dar aici sunt încă 
prea multe rămase în urmă sau lăsate deoparte cu nepăsare. De la 
clădirile cu vechime, exprimând tradiţie si memorie si până la cărți ui- 
tate, risipite, pierdute, de la personalităţi ignorate si fapte ce ar bine- 
merita recunoastere publică si exemplificare drept model social și până 
la idei ce nu se evocă si se pierd si se uită — iată o imensă geogra- 
fie de valori a căror coeziune trebuie realizată și păzită căci, la drept 
vorbind, Patrimoniul în sine este ceva tainic, este „Pomenirea Părinților". 
Noi am început prin a face catagrafia temelor. a ideilor. a domeniilor 
si a personalităților ce contează si care au dat Fapta Mare, năzuind 
ca să arătăm că există, dincolo de orice incidental de vreme rea, o 
rețea de initiative si de acțiune colectivă care, uneori chiar fără a se 
coordona sau fără a se cunoaste, se întâlnesc sub regimul necesităţii 
morale si al imperativelor ce ne depăsesc. 

Ideea însăși de a reține „Modelul Faptei Esentiale" si a-l arăta 
pentru a se putea urmări, înțelege si, dacă va fi vrednicie, să se conti- 
nue cât va fi omenet si Limba Română în Carpaţi este ea însăsi tulbu- 
rătoare. Cred că era acum aproape douăzeci de ani când, într-o seară 
de comuniune tăcută, în Bucuresti, între mulţi cărturari care, destui, 
astăzi nu mai sunt pe lume, am ascultat un fel de poveste de intelep- 
ciune, citită, într-un fel cântat, melodios prin echilibru si desfășurat în 
trepte, ca de omilie, de straniul scriitor profetic care este Dan Zamfirescu. 
Era poate mai mult decât o „poveste“, asa cum se infatisa ca un sir 
de nume despre care însuși faptul că existau ne creează un simtamant 
neobișnuit, de înrădăcinare si de stabilitate în Univers; litania, sau 
„predania“, se chema „Părinţii Patriei“ si descria, la drept vorbind, 
cerul nostru sufletesc, axa lumii noastre, totemul colectiv fără de care 
totul s-ar fi precipitat în haos si ar fi pierdut orice fel de conținut posi- 
bil, aducând nimicul definitiv, Acum, când îmi amintesc tulburarea ce 

mă cuprinsese ascultând, pentru întâia oară în forma de atunci — cu- 
noscută parcă sau presimtita - acea invocare ca de Puteri ce apără 
si insuflă, îmi dau seama că, înaintând odată cu vremurile ce se adă- 
ugă fără a se simţi, sirul canonic se sporeste si el si se ramifică într-o 
Carte Mare, deschisă, inmultindu-se, căci în aproape orice vreme - 
dar mai ales la vremuri grele — sunt de trebuinţă Oamenii Mari, de fapt 
„Părinţii Patriei de Azi“. 

Intr-un anume fel, acestia se găsesc aici. Căci în această insi- 
ruire de tablou votiv, de bine-făcători și întemeietori, care impune 
prin număr. diversitate si greutate a operei se află multi dintre cei care, 
precum în sculpturile cu atlanti, sustin Tara ldealë pe umerii lor. ca să 
nu se surpe și ca să se afle, într-un mâine nedefinit dar poate îndepăr- 
tat, în aceiași înfățișare lăuntrică precum odinioară. Imaginea însăși 
este, atunci când se desfăsoară cu lărgimea trebuitoare, uimitor de 
bogată în chipuri si învățături care nu au nevoie nici de cuvinte multe 
si nici de invocare de ranguri, demnități si dregătorii. Asa i-am si ase- 
zat, laolaltă si fără nici un fel de ordine anume căci, privind totul de 
sus, dintr-o perspectivă a epilogului care aceasta are însemnătate mai 
întâi, nu ar trebui să existe precădere si, la drept vorbind, nici nu există. 
Stau astfel la un loc învățătorul de țară, vlădica de „Tări“, povatuitorul 
de tineri și de copii, deslusitorul de semne vechi, descoperitorul de forme 
si culori de azi ori de alaltăieri, o lume cu toate stările sociale desfăsurate 
fiindcă pretutindeni sentimentul misiunii a apărut și „lucrează“ în felul 
lui nedeslusit, enigmatic, asa cum pogoară harul. 

Astfel se explică si cartea ce închei aici si care, dacă se va pu- 
tea, va aduce vreodată o înseninare si ea însăși, poate, va deveni mo- 
del; fiindcă, la drept vorbind, chiar dacă pentru Fapta noastră bună si 
pentru Gândul Bun ne răsplăteste Dumnezeu, sentimentul că efortul stă- 
ruitor, uneori eroic, ajunge să se stie si, poate, să se si urmeze, întă- 
reste moral si confirmă, iluminând. Căci noi suntem România tainică, 
oameni de tot felul și de peste tot,pentru care esenţial nu este de a 
câstiga în imediatul trecător ci de a fi incredintati că pentru locul aces- 
ta, unde, într-un sat de departe, stau adormiti cei ce ne aduseră lu- 
mină si sens, pentru acest loc am făcut „ce trebuia“. Si la o vreme, 
când o mai trebui, vom face si Predania definitivă, către cei ce ne ur- 
mează si vor fi. 


7 ARTUR SILVESTRI 
Incheiată la 7 4 Septembrie 2005, 
de Ziua Inaltarii Sfintei Cruci 


„PĂRINȚI AI PATRIEI DE AZI“ 


Insiruim aici, ca într-o friză în basorelief, pe toţi cei care, până astăzi, 
au primit recunoaștere cetäteneascä și gând bun de confirmare naţională, 
prin „Premiile Patrimoniului Românesc". 

Mitropolit Antonie Plămădeală - OPERA OMNIA Mitropolit Nestor 
Vornicescu - in memoriam - studiile monumentale dedicate epocii literare 
străromâne loan Opris — cercetările în domeniul patrimoniului cultural 

Constantin Ciopraga - contribuţia de „Invățător al Ţării” Zoe Dumitrescu 
Bușulenga - contribuţia de „Invăţător al Täri lon Hangiu — monumentala 
sinteză „Dicţionarul presei literare românesti” lon Rotaru - monumen- 
tala sinteză „0 istorie a literaturii române" Gabriel Strempel - monu- 
mentalul „Catalog al manuscriselor românești lon Ghinoiu - sinteza 
„Pantheonul românesc" Ovidiu Drimba - „storia culturii și civilizaţiei“ 

Mihai Ungheanu, Ilie Bădescu - lucrarea de revizuire istoriografică „Enci- 
clopedia valorilor reprimate” Mircea Păcurariu - monumentala lucrare 
„Dicţionarul teologilor români l.P.S. Arhiepiscop Bartolomeu Anania - 
monumentala traducere a „Bibliei în limba română Romulus Vulcănescu — 
in memoriam - marea sinteză „Mitologia română“ Constantin Joja -— in 
memoriam - contribuţia unică la studiul arhitecturii românești Edgar 
Papu — in memoriam - istorica teorie a protocronismului I.C. Chitimia — 
in memoriam - studii monumentale de cultură românească „veche“ Pandele 
Olteanu - in memoriam - contribuţia la dezvoltarea cercetării Evului Mediu 
românesc Gh. Ivănescu - in memoriam - marea sinteză „Istoria limbii 
române Dinu Adamesteanu - in memoriam - studiile de arheologie privind 
Magna Graecia Mariana Brăescu - promovarea tradiţiei românesti si 
valorilor patrimoniale de civilizaţie naţională prin publicaţiile editate de Casa 
Lux, imagine a „României frumoase" si a „României harnice“ Dumitru 
Abrudan - la aniversarea a 150 de ani de la fondarea publicaţiei „Telegra- 
ful roman", Patriarhul presei românești Dumitru Bunoiu - publicaţia liceala 
„Cuget Liber“ losif Bacila - publicaţia localista „Almăjana' Traian Galetaru - 
publicaţia localista „Suflet nou", cea mai veche revistă culturală din mediul rural 

lon Bansoiu - colecţia „Stiinţe sociale - Restitutio", ed. „Paideia“ Florian 
Dudas - pentru întreaga acţiune de editare si recuperare a marilor valori 
românesti, ed. „Lumina“  1.Oprisan - acţiunea de editare și recuperare 
a marilor valori românesti si pentru volumul , Troite românești”, ed. „Saeculum 
1.0." Alexandru Stanciulescu-Barda - acţiunea editorială, unică în me- 
diul rural: „Cuget românesc“ Tudor Nedelcea - colecţia editorială ,Ro- 
mânii uitaţi D. Vatamaniuc - Ediţia Academică „Eminescu“ Viorica 
Enăchiuc - Ediţia și traducerea „Codex Rohonczi Dan Zamfirescu - mo- 
numentala ediție „Dobroljubije“, Filocalia slavonă a lui Paisie Velicikovski 

Nicolae Georgescu - ediții alternative „Eminescu“ Petre Simionescu 
- contribuţie deosebită la cercetarea istoriografică locală Graţian Jucan 
— ediţii de istorie locală, etnografie și folclor Eugen Goia - studii si cercetări 
de istorie locală dedicate Ţării Motilor Al. Nemoianu - opera, memora- 
bilă, de antropologie culturală Gheorghe Jurma - „Dicţionarul scriitorilor 

din Caraș-Severin' Alexandru Oproescu - lucrări de istoriografie locală 
dedicate județului Buzău Vasile Barba - contribuţia la cercetarea si afir- 
marea culturii aromâne Ervino Curtis - contribuţia la cercetarea culturii 
istroromâne Adrian Dinu Rachieru -— antologii de literatură basarabeană 
si bucovineana lon di la Vidin - contribuţia la cercetarea istoriei culturii 
românilor din Sudul Dunării Mihai Cimpoi - contribuţia la conservarea 
spiritualităţii românesti în Basarabia Nicolae Dabija — contribuția la conser- 
varea spiritualității românești în Basarabia Vasile Tărâţeanu - contribuția 
la conservarea spiritualităţii românești în Bucovina Corneliu Bucur - con- 
tributia la dezvoltarea tezaurului muzeistic din România Vasile Grigore - 
crearea muzeului de artă ,,Vasile Grigore“ Bucur Chiriac - crearea colecției 
de artă contemporană care îi poartă numele Vasile Parizescu - contri- 
butia la re-evaluarea picturii românești prin activitatea jurnalistică și initia- 
tivă profesională Tudor Octavian - volumul „Pictori uitaţi Andrei 
Ostap - in memoriam - memorabilă operă de sculptor monumentalist 
Vasile Dumitrache - monografia „Vânăstirile din Biserica Ortodoxă Română" 
(vol KY) Antoaneta Olteanu - sinteza ,Calendarele poporului român" Adrian 
Bucurescu - studiul „Dacia secretă“ Corneliu Florea - contribuţia la is- 
toria culturală a diasporei Florentin Smarandache - ansamblul operei 
culturale si pentru lucrarea „Fourth International Anthology on Paradoxism' 
Marian Popa - „Istoria literaturii române de azi pe mâine“ Nicolae Dragos, 
Nicolae Dan Fruntelată, M. Ungheanu - contribuţia la promovarea „lucefe- 
rismului", curent literar românesc loan I. Mirea - opera artistică unică, 
de pictor si poet Th. Damian - revista „Lumină lind (New York) Stan 
V. Cristea -— lucrările de istoriografie locală dedicată județului Teleorman 
Vasile Barbu - contribuţia la conservarea si afirmarea culturii românesti 
din Banatul Sârbesc lie Purcaru - contribuţia la dezvoltarea reportaju- 
lui românesc Paul Anghel - „/storia literaturii române. Modelul magic" 
Florin Constantiniu - contribuţia magistrală la cultivarea valorilor româ- 
nesti Alexandru Cristian Miloș — creaţia de idei literare originale Lauri 
Lindgren - activitate de propagare a limbii si literaturii române în Finlanda 
Trintu Maran, Viena - cercetări privitoare la istoria românilor în Austria 
Gligor Popi - activităţi de cercetare privitoare la istoria românilor din Bana- 
tul Sârbesc și acțiunea culturală întreprinsă în acest scop Viorel Roman, 
Bremen - activitatea de cercetare privitoare la istoria politică a Românilor 
si volumul „România în sfera de influență a Marilor Puteri' Theodor 
Codreanu - activitatea de istoric literar si studii de istoriografie literară de- 
dicate Basarabiei Emilian Popescu - activitatea de bizantinolog si studi- 
ile de sinteză privitoare la epigrafia daco-romană Vasile Oltean - cer- 
cetări de istorie locală si acțiuni de cercetător în domeniul culturii medievale 
lon Pachia Tatomirescu - studii de daco-românistică si activităţi de „edi- 
tor national" Napoleon Săvescu - acţiunea de re-vigorare a ,dacismului" 
si cercetări personale efectuate în acest domeniu Alexandru Ligor - 
cercetări si studii dedicate istoriografiei moldovenesti Lucian Hetco - acti- 
une culturală desfășurată la conducerea revistei „Agero - Stuttgart și studii 
personale publicate în cartea „Sufletul Românesc" Veniamin Micle - acti- 

vitate de cercetător in domeniul istoriei locale si bisericești lon lonescu - 
activitate de cercetător în domeniul istoriei bisericești si culturii române vechi 
Jean-Louis Courriol — activitate de traducere și propagare a literaturii 
române în mediile francofone Svetlana Matta-Paleologu - cercetări de 
eminescologie și memorialistică pe teme de cultură literară românescă 
Sabin Bodea - acţiunea culturală inițiată prin revista „Viaţa de Pretutin- 
deni Nicolae Danciu Petniceanu - promovarea culturii și creaţiei regionale 
prin revista „Eminescu' Valeriu Bârgău - acțiunea de promovare a cul- 
turii si creaţiei regionale prin revista „Ardealul Literar“ Gheorghe Neagu - 
acțiunea de promovare a culturii și creaţiei regionale prin revista „Oglinda 
Literară“ Eugen Evu - acțiunea de promovare a culturii și creaţiei regionale 
prin revista „Provincia Corvina' Dumitru Bäläet — opera în domeniul bi- 
blioteconomiei si cercetări de istorie literară veche loan Barbu - opera 
literară de inspiraţie ortodoxă si activitatea culturală în ansamblu lon 
Gaghii — acțiunea culturală în domeniul biblioteconomic Virgil Cândea - 
opera culturală în ansamblu și cercetările dedicate donațiilor voievodale la 
Locurile Sfinte Dumitru Bălașa - in memoriam - opera eminenta în dome- 
niul „dacismului“ si studii de istoriografie locală Petru Petrescu - opera 
plastică si literară de inspiraţie arhaică Grigore Vieru - opera literară si 
civică lon Sandu - studiile în materia patrimoniului cultural lon 
Beldeanu - acţiune de stimulare a valorilor regionale, în cadrul revistei „Buco- 
vina Literară“ Modest Ghinea - inițierea revistei de schit ,Murmurul 
Sihaștrilor“ Alexandru Husar - activitatea de estetician și istoric al cul- 
turii Raoul Sorban - opera culturală și studiile dedicate Transilvaniei 
Adrian Riza - in memoriam - studii dedicate Transilvaniei lon Filipciuc - 
studiile dedicate „Mioriţei Florin Rotaru - cercetări de istorie a cărții si 
contribuţia în domeniul biblioteconomic George Muntenu - in memoriam - 
contribuția fundamentală în eminescologie Achim Mihu - activitatea de 
estetician si istoric al culturii A.I. Brumaru - activitatea de estetician si 
istoric al culturii Emil Poenaru - studiile dedicate sanctuarului dacic de 
la Sarmisegetuza Constantin Daniel — in memoriam - studii de istorie 
a civilizaţiilor si lucrarea „Miturile lui Zalmoxis“ D. Stăniloaie — pentru marea 
sinteză „Filocalia“ si opera de teolog ortodox Vasile Tomescu - monumen- 
tala operă de muzicologie „Musica Daco-Romană' Dumitru Jompan - opera 
de istoriografie locală, de muzicolog si folklorist Lucia Olaru Nenati - 
fondarea Centrului National „Mihai Eminescu‘ - Botosani Viorel Cozma - 
opera muzicologică Virgiliu Radulian - opera culturală si memorialistică 
lon Drăgușanul - sinteza „Datina, Biblia românilor“ Emil Satco - studii 
de istoria Bucovinei și lucrarea „Enciclopedia Bucovinei Calinic Argatu - 
opera culturală și contribuţia eminentă la editarea scrierilor Școlii Cernicane 
Aurel Sasu - opera culturală si contribuția eminenta la istoria culturală 
a românilor-americani Vasile Drăguţ — in memoriam — opera și contribuţia 
la istoria monumentelor de artă moldovenești Dan Culcer - contribuţia 
deosebită la dezvoltarea dialogului de idei în România prin revista „Asyme- 
tria“ (Paris) Par. Ghelasie Gheorghe - in memoriam - pentru opera de 
povätuitor al naţiunii si de cărturar mânăstiresc. 

EXEMPLUL FAPTEI 


Antonie Plămădeală 

Provin dintr-o parte de ţară care nu se mai află azi în ro- 
tundul alcătuirii statului românesc. M-am născut în Basarabia, 
localitatea Stolniceni, jud. Lăpusna (azi raionul Hâncesti din Repu- 
blica Moldova), în 17 noiembrie 1926. Acolo mi-am petrecut co- 
pilăria, alături de ceilalţi cinci fraţi ai mei, si acolo am terminat 
clasele primare. 

În 1937, răspunzând unui imbold lăuntric și ascultând si 
de sfatul părinţilor, m-am înscris la Seminarul teologic „Gavriil 
Bănulescu Bodoni“, din Chişinău. Întâmplându-se însă ca, în 1940, 
Basarabia să fie ocupată de trupele sovietice, cursurile Semina- 
rului au fost suspendate, iar eu care nu apucasem să le termin 
(eram în anul Ill), m-am înscris la Scoala Pedagogică din Chisinau. 
care mai rămăsese în funcţiune. Am terminat aici primul an și 
m-am înscris în cel de-al doilea, când Basarabia a revenit la sânul 
patriei-mame și eu m-am reînscris la Seminarul teologic din 
Chisinău. Dar nici acum n-am avut norocul să-mi finalizez studiile 
dat fiind faptul că, apropiindu-se, în 1944, linia frontului de Chisinău, 
m-am refugiat, cu toată familia la Isalnita, lângă Craiova. M-am 
înscris, în toamna acelui an, la Seminarul „Nifon Mitropolitul“ din 
București pe care l-am absolvit pe un loc fruntaș, în 1945. 

Reflectând la spusa cronicarului că „nu sunt vremurile sub 
om, ci bietul om sub vremi“, îmi dau seama cât de zbuciumată 
a fost perioada copilăriei mele. Dar asa au fost în timpurile ace- 
lea pentru toată lumea. 

Din nefericire, nici anii care au urmat n-au fost mai priel- 
nici unei vieţi liniștite si prospere. În toamna aceluiasi an (1945) 
m-am înscris la Facultatea de Teologie a Universităţii din Bucuresti, 
audiind în paralel si cursuri la Facultatea de Litere si Filosofie. În 
ambele instituţii, se aflau la catedră, la acea dată, personalităţi 
de înalt prestigiu ale învățămîntului universitar românesc. La Teolo- 
gie voi aminti nume ca cele ale lui Teodor M. Popescu, Haralam- 
bie Roventa, Gala Galaction, |.G. Coman, Petre Vintilescu etc. iar 
dincolo, la Filosofie, voi aminti pe Anton Dimitriu, Mircea Florian, 
G. Călinescu, Tudor Vianu și |. Zamfirescu. 

Am cäutat sa le cinstesc memoria, sa le pästrez si sa le 
valorific mostenirea iar eu să sporesc, pe cât posibil, zestrea mo- 
ral-spirituală si materială a Mitropoliei Transilvaniei. 

Experienţa administrativă de la Buzău m-a ajutat ca îndată 
după instalare să mă ocup de renovarea resedintei mitropolitane 
si de extinderea acesteia prin construirea unui corp nou de clă- 
dire, cu sală de consiliu si expoziţie patrimoniali Am renovat și 
extins schitul Păltiniș, dar cea mai mare lucrare pe care am de- 
marat-o si pe care mi-a ajutat Dumnezeu să o finalizez a fost cea 
de la Mănăstirea „Brâncoveanu“ de la Sâmbăta de Sus, unde am 
construit incinta, respectiv corpul de clădiri în formă de patrula- 
ter din jurul bisericutei ctitorită de Constantin Brâncoveanu si care 
se afla în câmpul liber, departe de chiliile călugărilor. În interiorul 
complexului de clădiri am zidit o nouă biserică, mai spațioasă decât 
monumentul istoric. A urmai apoi construirea „Academiei teo- 
logice“ de la Sâmbăta, clădire cu două etaje si mansardă în care 
au avut loc deja mai multe întruniri cu caracter teologic, 
duhovnicesc si cultural. 

Sfinţirea complexului arhitectural de la Sâmbăta s-a făcut 
de către patriarhul ecumenic de Constantinopol, Bartolomeu |, 
de către Prea Fericitul Teoctist, patriarhul României si de către 
un sobor de ierarhi si preoți. 

Despre dificultăţile si piedicile pe care le-am avut în ampla 
lucrare de la Sâmbăta nu voi mai aminti acuma. Dorind doar să 
spun că tot ce s-a înălţat acolo este spre lauda lui Dumnezeu, 
spre cinstirea memoriei înaintaşilor si spre mântuirea sufleteas- 
că a credinciosilor. Acolo mi-am pregătit și eu loc de odihnă. 

Cât despre osteneala scrisului, si spun osteneală pentru 
că a însemnat efectiv o preocupare de zi și de noapte, în toţi 
anii de când mi-am terminat studiile, această osteneală s-a concre- 
tizat în peste 40 de volume si în sute de studii, articole, recen- 
zii, cronici, etc. Pe lângă lucrările si studiile de cuprins teologic, 
ecumenic si culturalistoric, am valorificat fonduri de arhivă precum 
cele ale Patriarhiei, Episcopiei Buzăului și Mitrapoliei Ardealului. As 
menţiona volumele cu corespondenţa patriarhului Miron Cristea 
(în total 5 volume), iar în curs de tipărire se află alte volume cu 
corespondența mitropolitului Bucovinei, Visarion Puiu, mort în exil. 

Am readus in actualitate chipul unor mari personalitati ale 
spiritualităţii istoriei si culturii neamului, în volume precum: „Clerici 
ortodocsi, ctitori de limbă si cultură românească“. Bucuresti, 
1977, „Dascăli de cuget si simtire Românească', Bucuresti, 
1981, „Nume si fapte din istoria culturii românesti, Bucuresti, 
1983, „Calendar de inimă românească“, Sibiu, 1988, „Alte file 
de calendar de inimă românească”, Sibiu, 1988. 

Am pus în lumină zestrea duhovnicească a Ortodoxiei, în 
volume precum: , fraditie si libertate în spiritualitatea ortodoxă", 
Sibiu, 1983, , Vocatie si misiune crestină în vremea noastră“, Sibiu, 
1984, „Preotul în biserică, în lume si acasă“, Sibiu, 1996. 

Prestaţia omiletică si Catehetică am concretizat-o în volu- 
me precum: „Tâlcuiri noi la texte vechi. Predici, Sibiu, 1989 si 
„Cuvinte la zile mari, Sibiu 1989. 

Dar nu este locul potrivit să redau aici o listă bibliografică 
si nici nu se cade să fac eu lucrul acesta. 

Pe când eram în anul Ill de studii a trebuit să reiau din nou 
calea pribegiei. Pus sub urmărire, din cauza implicării în organiza- 
tii studentesti anticomuniste, a trebuit să părăsesc Bucurestiul, 
oprindu-mă tocmai la Baia Mare. Fiind aproape de Cluj, m-am 
înscris, la sfârsitul aceluiași an universitar (1948/1949) la Insti- 
tutul Teologic Universitar de acolo, prestând examenele din 
sesiunea de vară și promovând și examenul de licenţă, cu o teză 
al cărui titlu era: „Importanţa antropologiei carreliene pentru o 
pedagogie creștină“. Îndrumătorul tezei mele a fost profesorul 
de Omiletică, Catehetică si Pedagogie - Nicolae Balcă. 

Odată studiile terminate, am reflectat la ceea ce voi face 
în viaţă. Era firesc să merg pe calea slujirii Bisericii. Și asa s-a 
si întâmplat. Dar pe o cale mai deosebira as spune si, în orice 
caz, mai aspră: calea călugăriei. 

N-as tăinui influența care s-a răsfrânt asupra mea, în 
adaptarea unei astfel de decizii, din partea poetului, ziaristului și 
călugărului Sandu Tudor, de la Mănăstirea Antim, din Bucuresti, 
si a ieromonahului si duhovnicului Arsenie Boca, de la Mănăstirea 
Brâncoveanu, de la Sâmbăta de Sus. Asa se face că în vara lui 
1949 am fost hirotonit diacon, de către episcopul Andrei Mageru 
de la Arad, iar în septembrie 1949 am fost călugărit la 
Mănăstirea Prislop, jud. Hunedoara. Atunci am primit numele 

de Antonie, cu care voi răspunde înaintea scaunului de judecată, 
cel din ceruri. 

Dar mi-a fost dat să fiu judecat chiar în anul călugăriei mele 
de către o instanţă lumească si anume Tribunalul Militar din 
Bucuresti, pentru acuze de „uneltire împotriva siguranței Statului, 
sentinţă standard pentru toţi indezirabilii politici. Am primit o con- 
damnare, în contumacie, de 7 ani temniţă grea si 5 ani degra- 
dare civică. 

Cum la Prislop nu mai puteam rămâne, m-am ascuns o vre- 
me în Bucuresti, apoi în schitul Crasna din județul Gorj și în Mănă- 
stirea Slatina, judeţul Suceava. Aici am întâlnit un alt călugăr cu 
ierom. llie Cleopa, Am poposit si la Mănăstirile Râsca si Dra- 
gomirna. La ultima, unde am îndeplinit ascultarea de a organi- 
za si pune în ordine arhiva, am descoperit valoroase documente 
din epoca lui Stefan cel Mare, si cea a ctitorului mănăstirii, 
Anastasie Crimca si unul chiar din secolul al XIV-lea. 

În august 1953 m-am învrednicit în calitate de călugăr la 
Dragomirna să primesc harul hirotoniei în treapta de preot, prin 
punerea mâinilor arhiereului Partenie Ciopron, fost episcop al 
Armatei. Hirotonia a avut loc la mănăstirea Slatina. 

Exact peste un an, în aug. 1954, am fost reperat de 
organele de ordine si arestat la lasi, unde participasem la vizita 
patriarhului Bulgariei. Am stat în penitenciarul din lași, apoi în 
penitenciarul din Bucuresti si în sfârsit în penitenciarul din Jilava. 
În 1956 am fost grațiat, primind astfel încă o „diplomă acade- 
mica", pe aceea de deținut politic. Viaţa mea din acei ani plini 
de suferinţe si de umilinte se va reflecta în romanul „Trei cea- 
suri în iad’, pe care l-am publicat în 1970, la Editura Eminescu, 
din Bucuresti. 

Redevenit, cel puţin din punct de vedere juridic, liber, m-am 
înscris, în 1956, la cursurile de magisteriu (cum se numea doc- 
toratul pe atunci), la Institutul Teologic Universitar din Bucuresti. 
Dar pe cine îi iubeste Dumnezeu, pe acela Î si încearcă și iată 
că din nou m-a încercat si pe mine. Înainte de finalizarea acestor 
studii am fost exmatriculat pentru antecedente politice și exclus 
din rândurile preoţilor si monahilor. 


14 


Postura in care am ajuns a fost aceea de somer si zilier. 
Abia in 1961 s-au mai limpezit lucrurile si am primit ,buletin de 
identitate“ pentru Bucuresti, unde imi era familia si am si fost 
angajat, cu greu desigur, la o fabrică de Mase Plastice. Timp de 
10 ani de zile am lucrat, respectiv am ucenicit în acea între- 
prindere, pentru că am pornit foarte de jos, de la îngrijitor, la 
transportator de materiale, la muncitor-ajutător si în final la ope- 
rator chimist. 

Dacă mă gândesc bine la taţi anii de după război, călugăria 
mea „în civil“ a fost mai bogată în ascultări si nevointe decât dacă 
as fi petrecut toţi acesti ani într-o mănăstire. 

„Primăvara de la Praga a adus o înseninare și în viaţa mea. 
Patriarhul, de pioasă memorie, Justinian Marina mi-a mijlocit posi- 
bilitatea de a-mi termina cursurile de doctorat si m-a readus în 
viata bisericească, numindu-mă, la cerere, secretar-sef la Insti- 
tutul Teologic Universitar din Bucuresti. Tot patriarhul Justinian 
mi-a înlesnit posibilitatea de a pleca în 1968, cu o bursă de studii 
la „Heythrop College“, institut catolic de rang universitar, de lângă 
Oxford. Aici am redactat teza de doctorat cu titlul „Biserica slu- 
jitoare în gândirea occidentală, din punct de vedere ortodox" pe 
care am sustinut-o în 1970, primind calificativul „magna cum 
laudae“. Înainte de susţinerea tezei si acordarea titlului de doc- 
tor a trebuit să susţin alte dauă lucrări, spre a putea fi evaluat 
nivelul meu de pregătire, în vederea admiterii la susţinerea exa- 
menului final de doctorat. 

Pe parcursul sederii mele în Anglia, am participat la multe 
întruniri ecumenice, simpozioane si conferințe, dar nu numai în 
Anglia ci si în alte tari precum Belgia, Franţa, Spania. De aseme- 
nea am avut prilejul să cunosc tradiţiile vieţii monastice din apusul 
Europei si să împărtășesc si monahilor catolici tradiţiile mona- 
hismului răsăritean. Aceste întâlniri cu oameni si tradiţii de viaţă 
creștină mi-au folosit si pentru a concretiza un plan pe care mi-l 
făcusem, anume, de a scrie o carte despre tradiția monastică 
din Biserica răsăriteană. Acest plan s-a concretizat, ceva mai 
târziu, prin volumul , Traditie si libertate în spiritualitatea ortodoxă“, 
care a apărut la Sibiu, în 1983, având 410 pagini. 

După doi ani de sedere în Anglia, având deja teza de docto- 
rat susţinută acolo, sub îndrumarea prof. Robert Murray, patriar- 

hul Justinian m-a rechemat în tara, având intenţia să mă propună 
Sf. Sinod pentru funcţia de episcop-vicar patriarhal. Acest eveni- 
ment al promovării mele ca ierarh a avut loc în sedinta Sf. Sinod 
din 25 noiembrie 1970. În decembrie am fost hirotonit arhiereu 
de către patriarhul Justinian și de către mitropolitul Tit Simedrea 
si episcopul vicar patriarhal Antim Nica, desi s-au făcut incer- 
cări, din partea autorităţilor politice de a se împiedica promo- 
varea mea, datorită antecedentelor de care am vorbit. 

Pot să spun că a început o noua etapă a vieţii mele, când 
mă puteam dărui slujirii Bisericii lui Hristos si să-mi împlinesc 
menirea, care credeam eu că mi-a fost hărăzită. Desigur că nu 
a fost nici pe mai departe usor, pentru că trăiam, precum stim 
cu toții, într-un regim politic restrictiv, mai ales pentru Biserică. 

Responsabilitatea care mi s-a încredinţat de către patriar- 
hul Justinian a fost cea a Relatilor externe ale Bisericii, ca si 
cea a Comisiei de pictura bisericească. După un an, respectiv 
din septembrie 1971, am fost numit si rector al Institutului Teo- 
logic Universitar din Bucuresti, funcţie pe care am îndeplinit-o timp 
de doi ani. Eram și secretarul Sfântului Sinod. 

În 1972 am susţinut si în cadrul Institutului Teologic din 
Bucuresti al doilea examen de doctorat, după cel din Anglia, cu 
teza lucrată în Anglia si care avea titlul: „Biserica slujitoare în Sfân- 
ta Scriptură, Sfânta Traditie si în Teologia contemporană“. Con- 
ducătorul meu de doctorat la Bucuresti a fost părintele Dumitru 
Stăniloae. 

În funcţia de conducător al Sectorului relaţiilor externe bi- 
sericesti am reprezentat Biserica Ortodoxă Română la multe în- 
truniri cu caracter ecumenic. Astfel, am participat la adunările 
generale (a V-a, a VI-a, a Vil-a) ale Conferinţei Bisericilor europe- 
ne. Făcând parte din comitetul de conducere a acestei Conferinţe 
(la a Vila Adunare generală din Creta, 1979, am fost ales între 
președinții organizaţiei). Începând cu 1971 am făcut parte din 
Comisia interortodoxa pentru pregătirea Sfântului si Marelui Sinod 
al Ortodoxiei. În 1972 am condus o delegaţie a B.O.R. în vizită 
la papa Paul al VI-lea, la Roma. Din 1975 am luat parte la toate 
întrunirile importante ale Consiliului Ecumenic al Bisericilor, fiind 
ales și aici în Comitetul central și în Comitelui financiar ale aces- 
tui organism ecumenic. Cât priveste domeniul relaţiilor Bisericii 

noastre cu Bisericile ortodoxe surori si cu alte Biserici si confe- 
siuni, am facut parte din delegatiile patriarhale care au vizitat 
tari precum Germania, Austria, Suedia, Belgia, S.U.A., Israel, 
Turcia, Grecia, Cipru, Kenya, Cuba, India, Norvegia, Danemarca, 
Franta, Polonia, Ungaria etc. In calitate de rector al Institutului 
Teologic Universitar din Bucuresti am participat la mai multe 
întruniri si conferinţe ale facultăţilor de Teologie din diferite tari. 
precum Spania si Grecia. 

Este practic greu de a menţiona toate activităţile si respon- 
sabilitätile cărora a trebuit a le face faţă în calitatea de condu- 
cător al Sectorului Relatiilor Externe bisericesti. Am oferit doar 
câteva exemple spre a răspunde parţial la acea posibilă între- 
bare, pe care o repet: „De ce?, Pentru ce?“ mi s-a acordat pre- 
miul Asociaţiei Române pentru Patrimoniu. 

Desigur că toate cele menţionate au presupus eforturi și 
multe griji. Apoi nu trebuie înţelese aceste responsabilităţi și rea- 
lizări neapărat ca merite personale ale subsemnatului ci ca măr- 
turii ale activităţii si prezenţei Bisericii noastre în contextul lumii 
contemporane. 

În 1979 am fost ales ca episcop al Episcopiei Buzăului. Am 
păstorit aici până în 1982, când am ajuns mitropolit al Ardealului. 

Activitatea mea la Buzău survenea după cutremurul din 
1977, care a avut epicentrul în zona Vrancea. Distrugerile cau- 
zate bisericilor si reședinței episcopiile au fost enorme. Principala 
mea preocupare a fost înlăturarea consecinţelor cutremurului. 
Practic, am început o vastă lucrare de refacere si renovare a 
tuturor bisericilor si a resedintei si catedralei episcopale. 

În 1982 am venit la Sibiu, fiind ales Mitropolit al Ardealului. 
As putea spune că aici si acum mi-a fost data sansa a mă dărui 
trup si suflet misiunii si vocației cu care m-a înzestrat Dumnezeu. 
Am devenit succesorul unor mari personalităţi ale vieţii bisericesti 
transilvănene, precum mitropoliţii Andrei Saguna, Miron Romanul, 
Nicolae Bălan, Nicolae Colan si Nicolae Mladin. 

Multi cunosc roadele ostenelilor mele si le-au și apreciat, 
acordându-mi unele titluri academice precum cel de Doctor 
Honoris Causa. Am primit astfel de titluri de la Facultatea de Teolo- 
gie din Presow - Cehoslovacia, de la Universitatea din Oradea si 
de la Universitatea ,Lucian Blaga din Sibiu. 

Daca am fost pus si acum in situatia de a vorbi totusi despre 
mine, n-am facut altceva decât sa räspund provocarii Dumnea- 
voastră. Mi-ati adresat întrebări ca acestea: Ce am facut? Care 
a fost motivatia? In ce conditi am lucrat? De la cine am luat 
povata? etc. 

Răspunsurile date s-ar dori, dacă-mi este îngăduit, să fie 
un imbold mai ales pentru cei tineri ca să nu se lase copleșiți 
de greutăți, care pot surveni în viata oamenilor, asa cum s-a întâm- 
plat în propria mea viaţă. Apoi as dori să fie înţelese, tot de către 
tineri, ca un îndemn pe care ni l-a adresat tuturor Sfântul Apostol 
Pavel zicând: ,Räscumpärati vremea căci zilele rele sunt’. 

Viaţa trebuie privită cu încredere, cu curaj dar si cu respon- 
sabilitate. 

Credinţa, speranţa si dragostea trebuie să primeze în tot 
ceea ce întreprindem. Fără ajutorul si purtarea de grijă a lui Dum- 
nezeu nu putem realiza nimic important în viaţă. 

Alt gând pe care as dori să-l exprim ar fi acela că trebuie 
să avem mereu conștiința că suntem datori mereu altora cu 
povata, cu îndemnul, cu exemplul si cu slujirea. 

Primesc Premiul de excelență pe care mi l-aţi acordat ca 
pe un semn de cinstire adus Bisericii și credinciosilor ei, cărora 
mi-am închinat, cu bucurie, toată viata mea. Fie ca bunul Dumnezeu 
să ne hărăzească tuturor sănătate si speranţă de mântuire. 


x 


Semnul meu rămâne „Academia de la Sâmbăta”. 

Rolul Academiei de la Sâmbăta de Sus este cel de cultura- 
lizare a neamului românesc. Ea este făcută absolut independent 
fata de alte academii din lume. Am gândit-o să fie pentru poporul 
român, în primul rând, un mijloc de repunere în prim-plan a 
valorilor crestine. Dar am gândit-o la început ca pe un loc de 
organizare de conferințe si ceva mai mult: să fac un loc de vacanţă 
pentru preotesele și preotii de la noi. Așadar, la început, am gân- 
dit-o ca pe o Academie limitată la nevoia de Episcopie si la nevoia 
Mănăstirii Brâncoveanu. Nu i-am dat importanţa pe care se pare 
că o va lua sau pe care și-a dobândit-o într-un an de zile. Însă 
am gândit-o ca pe o casă care să fie locuită de cei care vor sa 
participe la congrese, la orice fel de întâlniri și a ieșit mult mai 

mare si mai importanta. Pe mine ma intereseaza un singur 
lucru si anume ca poporul român să beneficieze de aceasta 
Academie. Dacă ea isi ia în timp si alte roluri, asta o priveste 
si mă bucură. 

Dar iniţial am gândit-o ca pe ceva necesar, aici în Transilva- 
nia. La „Academia de la Sâmbăta“ se pot organiza însă conferințe 
destul de mari, de până la 150 de invitaţi. Întâlniri din care să 
învăţăm si noi si să-și folosească conferentiarii; dar în special am 
făcut-o acolo, în acel loc (cu o natură mirifică) pentru ca să le 
oferim un loc plăcut. Stiti cum este așezată. La poalele Munţilor 
Făgăraș, foarte aproape de Mănăstire. Dar viaţa monahală să 
rămână în mănăstire. Sala de conferinţe - înafară! si tocmai pen- 
tru aceasta, în ultima vreme, m-am gândit să-i fac în spate si o 
trapeză, cu bucătărie, sală de mese si asa mai departe, pentru 
ca să capete mai multă individualitate și mai multă specifici- 
tate. Am început lucrările si sper ca vara viitoare să fie gata. 
Pentru că în felul acesta îi dau raţiunea de a fi singură, dar nu 
independentă, cât este Mănăstirea. Starețul va fi stareț si acolo. 
Nu mă amestec în programele conferinţelor. Totul e să fie orga- 
nizat si să-mi garanteze cumintenia conferentiarilor. Dar tema- 
tica îi priveste pe dânşii. Eu mă voi bucura că vor participa la con- 
ferinte cât mai multi, care-si vor găsi acolo liniștea de care au 
nevoie și as dori ca tematica să aibă legătură si cu doctrina cres- 
tină. De aceea mă voi bucura că am terminat-o în 1993, când, 
încă, moneda avea o oarecare stabilitate. Dar de atunci încoace, 
s-a deteriorat asa încât as zice că m-a costat mai mult decât mă- 
năstirea. Și revin. Și spun că am creat un loc anume, acolo lângă 
mănăstire, în care conferentiarii isi spun părerile, dar nu vor uita 
că sunt într-o mănăstire. Eu am vrut să se stie acest lucru. 

Si am mai vrut si să se studieze, să fie loc de învăţătură. 
Am adus multe cărţi de valoare: 100 de volume din secolul al 
XV-lea, peste 100 din secolul al XVI si mult peste 100 din seco- 
lul al XVII-lea. Intentionez să dau toată biblioteca mea la Mănăsti- 
rea de la Sâmbăta. Mai am încă două camere de cărţi de valoa- 
re si, pe lângă ele, încă atâtea obiecte care merită să fie expuse 
în cele două săli mari cât întinderea mănăstirii. Mă mândresc 
cu această bibliotecă. Cele mai valoroase lucruri pe care le 
am în muzeu sunt cărțile. Si încă vreau să mai expun ceva. 

Am câteva sute de scrisori ale oamenilor mari: scriitori, politi- 
cieni, le-am extras acum si continui să le expun tot în bibliatecă, 
în dulapuri mici (încă 50 de dulapuri) în care să se afle aceste 
scrisori de mare valoare. Asa s-au strâns scrisorile de la Nichifor 
Crainic, Tudor Arghezi, Dimitrie Bolintineanu, de la unii oameni 
de cultură. Vreau să le expun la muzeul Mănăstirii de la Sâmbă- 
ta mai ales pentru educarea tineretului, care va veni, le va 
vedea si cine stie... Poate si dintre dânșii vor fi unii care vor avea 
asemenea scrisori, ce se vor aduna în timp. Sunt foarte impor- 
tante, mai ales pentru tinerii care vor să ia model, cum să 
facă si ei ceva ca să rămână în muzeu. Si sunt foarte bucuros 
că am fost înţeles de cei de la mănăstire. Am ales si textele care 
vor fi expuse. Și poate acest muzeu va deveni în timp cel mai impor- 
tant muzeu pus la dispoziţia școlilor, ei vor găsi aici modele. 

Între altele, am acolo corespondenţă de-a lui Arghezi. Nu 
cu el, ci corespondenţa lui personală. Desi l-am cunoscut, nu am 
purtat corespondenţă. Mi-aduc aminte:... eram încă student si 
am fost la el acasă, a fost o întâlnire emoţionantă pentru mine. 
Parcă-l văd si acum... Dar scrisorile lui si ale celorlalţi vor deveni 
buni sfătuitori ai tinerilor care vor vizita muzeul. Pentru că, întot- 
deauna, modelul îi face pe cel ce-l vede să dorească ceva, să 
realizeze si el ceva. lar aceste modele le am eu acolo, la Mă- 
năstirea Sâmbăta. Pe lângă cărţi am expus din tineretele mele 
si covoare de familie, icoane pe sticlă, foarte multe adunate în 
timp de douăzeci de ani, altele de la Bucuresti si descopär ca 
nu mai am loc. 

Îmi aduc aminte, când eram eu tânăr si vizitam asemenea 
muzee, unde se vorbea despre scriitori mari, parcă aș fi dorit 
să fiu si eu ca ei. Deocamdată, eu mă căznesc să pun la dispo- 
zitia lor ceea ce aș fi dorit în tinereţea mea: Să văd. Si cred că 
muzeul va atrage mulţi vizitatori și printre ei să se afle si aceia 
care creează lucruri ce trebuie să rămână. Sper că am reușit! 

Nu stiu cum să va spun, dar deocamdată lumea asta îmi 
apare ca un „ceva“ care se pune peste o altă lume... Lume, în 
care cuvântul scris are alt rol; chiar și masinăriile care prind 
cuvântul scris s-au schimbat. Mi-aduc aminte cum scriam eu. 
Nopțile. Cum am scris cele 40 de volume. Eu însumi, uneori fără 
masina de scris. Totuși... le-am creat. Mă întreabă unii daca folo- 

sesc calculatorul. Nu! Nu numai, asa cum am spus, ca-mi place 
sa scriu prima idee pe o foaie alba, ci si din cauza ca acest cal- 
culator este... ceva care vine peste mine! si nu m-am putut obisnui 
cu el. Și nici nu urmăresc să mă obisnuiesc, dar cei cu care lucrez 
eu au început să-l folosească așa încât... dacă nu eu, ei se vor 
obisnui cu el și eu prin ei, voi putea să mă manifest cât îmi va 
da Dumnezeu vreme. 

Mi-am mai reamintit acum, spunând acestea, despre defi- 
nitia teologiei: „Omul este o fiinţă religioasă“... Ce rol au în viaţa 
omului, filozofia, celelalte stiinte...? Toate sunt stiinte potrivite si 
la nivelul omului. Absolut. Omul e religios, dar pentru asta nu 
înseamnă că-și limitează activitatea lui la religie. Pentru că omul 
religios cu adevărat, omul deștept cu adevărat, găseste religia 
în toate. Nimic nu este în afara religiei. De aceea, nu sunt împotri- 
va stiintelor, a filozofiei în special si nici ele nu au ce reprosa teolo- 
giei. În ceea ce priveşte... o nouă întâlnire, un alt dialog.... alte 
povatuiri.... Dacă vom mai putea! Vine un sfârșit pentru toţi. Să 
fie cât mai îndepărtat!? Dar eu zic altceva: Să fie când vrea 
Dumnezeu. 

Asta îmi dă un fel de înseninare în faţa lumii de acum. 


O SCRISOARE CĂTRE NEPOTI 
Vasile G. Barba 


Dragi nepoti, in munţii Alpi din Elveţia, in cantonul Graubunden 
träiesc 44.000 de retoromani. Sunt rude de limba si, poate de 
sânge, cu sutele de mii de macedo-români care trăesc în Pind. 
În Alpi si în Pind limba romană se vorbește de peste 2.000 de 
ani. Muntele este casă si pentru reto-romani si pentru macedo- 
români. 

De 42 de ani, din anul 1938, limba reto-romană din Alpi 
este a patra limbă recunoscută ca limbă de stat în Elveţia unde 
trăiesc 6.500.000 de locuitori. Celelalte trei limbi sunt: germa- 
na (72%), franceza (22%) si italiana (5,3%). Pentru 44.000 de 
retoromani (mai puţini de 1% din taţi elvetieni) Elveţia are școli, 
biserici, jurnale, reviste, programe la radio și televiziune etc. în 

limba reto-romana Tot ce se scrie oficial pentru elvetieni se scrie 
in cele patru limbi. 

Deoarece elvetienii de limba reto-romană sunt puţini (0,7%), 
sunt inconjurati de elvetieni care vorbesc limba germana si sunt 
vecini cu două state de limbă germană (Austria si Germania) unde 
pot să circule si să lucreze, ei învată la scoala primară (patru 
clase) și limba germană de două ori pe săptămână. Dar, la toate 
celelalte lecţii învaţă în limba părintească, limba reto-romana. La 
scolile mai înalte, învaţă în limba germană care este pentru ei 
limba pâinii. Dar si la aceste scoli guvernul elveţian le plăteste 
dascăli care tin lecţii de limbă si literatură reto-romana de două 
ori pe săptămână. 

Cu germana, retoromanul isi câștigă mai ușor pâinea; cu 
limba romană isi cinstește inaintasii/ stramosi si dă hrană inimii. 

Deoarece reto-romanii sunt mult mai puţini decât noi, nu 
au un stat numai al lor, vrând-nevrând trebuie să învețe, pe lăngă 
limba lor, încă o limbă, aceea care se vorbeste de cei mai mulţi 
din statul lor: limba germană. Cu această a doua limbă pot să 
se înţeleagă cu milioanele de germani din Elveţia și din celelalte 
state de limbă germană. Dar, limba lor n-au lăsat-o și guvernul 
îi ajută ca s-o păstreze curată si s-o lase mai bogată la nepoti si 
stränepoti. Astfel, retoromanii au ajuns să fie bilingvi. Toti învaţă, 
încă din copilărie, două limbi. N-au lăsat să se piardă limba părin- 
tească, limba inimii, ca să înveţe numai limba străină cu care 
pot să-și câștige mai bine pâinea. 

Noi, care suntem macedo-români - vlahi, cum ne zic stră- 
ini — (vlahi le-au zis străinii: goti, vizigoti, greci, slavi etc. tuturor 
care erau cetăţeni romani si vorbeau limba latină; ceilalţi de alte 
limbi erau doar „romei'/doar cetățeni romani) ar{o)mani cum 
ne zicem noi, trebuie să învăţăm de la reto-romani. Asa cum fac 
ei, să facem si noi. Trebuie să cerem ca în fiecare stat în care 
trăim (în anul 1913 am fost împărţiţi la 4 state unde suntem 
cei mai vechi / băstinasi) si unde au venit lângă noi, mult mai 
tărziu, si altii de alte limbi, fiecare stat să facă ceea ce se face 
în Elveţia pentru reto-romani. În scoala primară (dascălii să-i înveţe, 
pe tinerii vlahi, carte cu limba lor macedo-română care este limba 
părintească, limba inimii. De două ori pe săptămână, câte un 
dascăl să-i învețe si limba statului (limba greacă în Grecia, limba 

albaneză in Albania, o limbă slavă în lugoslavia si Bulgaria). Liceele 
unde învaţă tineri vlahi, să fie licee cu limba statului dar, acolo 
unde învaţă mai mult de 10 tineri vlahi să li se dea si profesor 
care de două ori pe săptămână să-i înveţe limba si literatura mace- 
do-romană. 

Să cerem să ni se dea voie (drepturi) ca să scoatem jur- 
nale, reviste cu limba macedo-română. Să cerem să ni se facă 
programe în limba noastră la radio si televiziune. Cu bani de la 
stat trebuie să fie întreţinute case de culturi unde tinerii vlahi să 
înveţe cântecele si jocurile care ne sunt lăsate de străbuni ca 
scumpă avere. 

Asa cum ne învaţă fraţii nostri din Alpi - fără un guvern 
numai al lor - trebuie să fim si noi bilingvi, să învăţăm din copilărie, 
pe lângă limba noastră maternă, încă o limbă străină, limba sta- 
tului, ca să putem să trăim mai bine. Fraţii nostri din Alpi, fiindcă 
sunt foarte puţini, isi câștigă pâinea numai cu limba străină (ger- 
mana). Pentru noi, fiindcă suntem mai mulţi decât ei si fiindcă 
suntem răspândiţi în toate statele din Balcani, va veni ora ca și 
limba noastră - dacă nu o pierdem - să fie si limba pâinii. O pâine 
mai bună decât vor putea să scoată aceia care vor sti numai o 
limbă. Fiindcă, nu va trece mult timp si lumea va putea să cir- 
cule fără piedici dintr-un stat în altul, iar noi ne vom putea înțelege 
cu toţi vlahii din toate statele din Balcani. 

Să nu uităm vechea zicală: „cere și ti se va da“ Să cerem 
ca, statele pentru care noi lucrăm cinstit, să ne dea drepturile 
care s-au dat tutulor popoarelor: cu bani de la stat să învăţăm 
nu numai limba guvernantilor dar si limba noastră macedo-română. 

Cu multă dragoste, al vostru bunic. 


„CUVINTE ȘI POVEŢE“ 


Gânduri către tineri 


Zoe Dumitrescu Bușulenga 

Pentru mine, timpul n-a curs, nu l-am simţit. Viaţa mea a 

fost atât de activă și atât de plină încât un an în plus sau în minus 
nu s-a făcut simţit cu efecte fizice, intelectuale sau de interes 
duhovnicesc evidente. Poate am evoluat din punct de vedere 

spiritual fara sa-mi dau seama, dar propriu-zis n-am simtit curge- 
rea timpului. Pentru mine, acesti multi ani au fost un fel de dar 
ceresc pentru ca eu sa inteleg mai multe lucruri pe care tineretea, 
poate, nu le înţelege iar maturitatea le ignoră vrut sau nevrut. 
Am avut sansa sa ajung pana aici si sa privesc cu bucurie, dar 
si cu tristete. Varsta asta lungä mi-a fost de folos pentru com- 
prehensiunea unei deveniri. Ne aflăm într-un moment de gravă 
înțelegere a sensului vieţii. Fiecare nu priveste la cel de alături, 
nu il interesează decât lucrurile materiale, iar restul este uitat. 

Fiecare an care mi se dădea îl socoteam ca un dar în plus 
de la Dumnezeu. Socoteam în tinerețe că am să trăiesc cam 60 
de ani, n-am să ajung până la 70. Am avut întotdeauna obsesia 
morţii iminente. Cu fiecare an care trecea încercam să adaug 
ceva la mine, la persoana interioară, căci persoana exterioară 
nu mă interesa. Când eram în viaţa publică, fiecare an însemna 
încă o posibilitate de a răspândi cultura, de a forma cultura, de 
a răspândi ceva din traseul fiinţei mele. Astăzi, copilul nu mai 
găseste în cel din fata un model, o imagine care să-l marcheze 
pentru întreaga viata. Ei bine, batranetea mai toceste reacțiile 
de bucurie, mai cu seamă că îţi dai seama că fiziceste släbesti. 
Trăiesc din amintiri si încerc cât pot să mai fac ceva. Batranetea 
nu este o povară. Pentru mine nu există moarte, există „trecere 
dincolo“. 

x 


Trebuie să vă spun că eu trăiesc în permanenţă cu un sen- 
timent de frustrare. Lumea se amuză când spun asta, dar eu 
mă simt o ratată. Cariera mea trebuia să fie una muzicală. În 
clipa în care, la 17 ani, m-am îmbolnăvit de tuberculoză si mi s-a 
spus că trei ani nu mai am voie să cânt, nici la pian, nici la vioa- 
ră, a fost o prăbusire, care, fireste, la acea vârstă, mi s-a părut 
o catastrofă. Fatalmente, a trebuit să merg pe altă cale. Si am 
ales calea de jurist, a tatei, si cea de filolog, a mamei. Și asa 
am intrat, mai mult sau mai puţin cu voia mea, dar sigur cu voia 
lui Dumnezeu, în acest câmp al „formaţiei sufletelor“, cum îi spun. 
Fiindcă mie îmi părea esenţial nu să însir niște date si gânduri în 
fata studenţilor. ci să încerc să comunic cu ei, nu numai omeneste, 
dar si spiritual. Si cultural, pentru că doream să fac din ei oa- 

meni cultivati, să le dau cât mai multe surse de incitatie la lectu- 


ra si la arte in general. 
x 


Pentru mine, însă, important era, la început, să driblez noua 
doctrină care încerca să se încuibe la noi... marxismul, dublat, 
fireste, de ateism. Am intrat în facultate într-o vreme amarni- 
că... Eminescu era făcut socialist, toată cultura românească se 
transforma într-o cultură pre-comunistă. La seminarii făceam con- 
trariul a ceea ce se făcea la cursuri. Studenţii au simţit imediat 
asta, omul tânăr înțelege repede aceste lucruri, si atunci toţi 
veneau la mine. Am început cu Eminescu, fiindcă el era ţinta tutu- 
ror. Încercam să-l arăt în lumina adevărată, cât se putea, fiindcă 
eram controlati. Am făcut tot felul de acrobatii, de interpretări 
de text, ca să ajungem indirect la adevăr; acestea s-au spus cu 
jumătate de gură. Asta a fost o etapă. Dupa '65, am scăpat de 
chinga sovietică, lucrurile mergeau mai uşor. În timpul acela, 
George Călinescu nu mai era la catedră, rămăsese la Institut, 
dar mai venea la facultate. Îmi amintesc că într-o zi venise la un 
curs de-al meu. Nu pot să vă spun ce emotii am avut. Eram si 
foarte tânără. Inchipuiţi-vă să-l ai pe Călinescu în amfiteatru... A 
intrat si mi-a zis: „Ei, Zoe, haide, să te aud!“. Aveam un curs des- 
pre Gherea. De fapt, nici nu făceam un curs despre Gherea, ci 
despre Maiorescu. Făcând o paralelă între cei doi, aveam grijă 
să iasă Maiorescu deasupra. Când am terminat cursul, Călinescu 
m-a îmbrățișat si mi-a spus „foarte bine!“. A fost impresionat, 
pentru că făceam ceea ce încercase si el să facă. Să ne stre- 
curăm pe sub o doctrină străină de noi. 

Apoi, am intrat într-o etapă cu destulă libertate de misca- 
re, cu referire la culturi străine. Între timp, Tudor Vianu m-a adus 
la catedra de literatură comparativă, eu fiind specialistă în en- 
gleză si germană. Tudor Vianu a fost foarte bun prieten cu tatăl 
meu si mă cunoștea de când eram mică. Și în acest mod am 
putut să-mi exprim punctele de vedere asa cum am dorit, cu foar- 
te puţine concesii. Si am ajuns să fac literatură comparată a 
popoarelor orientale. După ce le-am prezentat cărțile sfinte ale 
indienilor, am ajuns la evrei, dorind să-i îndrept spre Biblie, care 
era prima carte în bibliografia pe care le-o dădeam studenţilor. 

Veneau la cursurile mele si teologi. Atunci, speriat că îl bag la 
pușcărie, a venit la mine secretarul de organizaţie pe universita- 
te. l-am spus: „Măi copile, spune si tu că e prima si cea mai 
mare carte a lumii. Si nu se poate face carte fără ea, că ne fa- 
cem de râs dacă o scoatem din bibliografie“. Când a auzit asta, 
a tăcut din gură. Asa am făcut „formaţie de suflete“, nu numai 
de minţi. Am făcut carte cu ei, dar le-am trezit și sentimentul 
religios. Îmi amintesc de un preot care mi-a spus „vă sunt recu- 
noscător! Toată viata mea am încercat să o conving pe fiica mea 
să citească psalmi, iar dumneavoastră ati reusit acest lucru numai 


după un curs!". 
x 


Modelul meu absolut a fost Tudor Vianu. Eleganta lui ome- 
nească... E adevărat, olimpianismul lui era rece sau părea rece. 
Profesorul părea distant, nu puteai să ţi-l reprezinti decât la ca- 
tedră. Cu o seriozitate maximă, el oficia... Pentru el, cultura era 
sacră. Meseria de profesor era pentru el un sacerdotiu. 

E adevărat că studenţii erau mult mai atrasi de cursurile 
lui Călinescu, pentru că la el era spectacol. Avea o alură usor 
histrionică, el juca. Nu stiai dacă vorbeste serios sau în dodii, 
tocmai pentru că nu putea spune adevărurile în mod direct, în 
acea perioadă. Tudor Vianu si George Călinescu au fost, în acele 
vremuri, stelele Universităţii. 

* 


Nenorocirea e că actuala elită, generaţia de 30-40 de ani, 
nu știu din ce motive, vrea să ignore sau, în orice caz, să mini- 
malizeze valorile trecutului. Si au început cu Eminescu, ceea ce, 
pentru mine, este o durere infinită. Când Maiorescu, lorga, 
Călinescu, Vianu, Noica - toată crema intelectualitatii românești — 
au văzut în Eminescu o concentrare a genialitatii românesti, si 
nu numai în literatură, vin niște juni care îl denigrează. Am văzut 
un articol cu titlul „Eminescu, idiotul national". Cred că această 
atitudine vine ori din necunoastere - nu stiu câţi au citit toate 
cele 16 volume ale operei eminesciene — ori din orgoliu perso- 
nal. Am impresia că, în momentul de faţă, fiecare scriitoras crede 
că este geniu. Ori sunt complexati, ori ignoranti. Mă întreb ce 
se va întâmpla cu copiii acestei generaţii, ce vor ști ei... vor afla 

de la acestia ca ,Eminescu a fost un zero”? Ei nu mai au punctele 
de reper care să le permită să-i reconstituie imaginea adevărată. 

În urmă cu un an, am susţinut o prelegere în care am vor- 
bit și despre Eminescu. Ceea ce le-am spus tinerilor de acolo a 
stârnit în ei o stare de spirit specială. Când am terminat, băieţii 
din ultimele clase de liceu plângeau si veneau să mă sărute... 
Erau fericiţi că l-am reevaluat pe Eminescu. În conferințele religi- 
oase, întotdeauna vorbesc despre Eminescu, mai ales că el a 
fost un exemplu de zbatere între credinţă si necredinta, la sfârșit 
revenind la credinţă. Noi umblăm după modele străine, spre niste 
zone care nu au nimic de-a face cu noi din punct de vedere struc- 
tural. Nici ontologic. Ne ploconim la modele din afară, de unde 
am adus drogurile, dezbrăcările, căsătoriile între lesbiene, între 
homosexuali, toate smintelile acestea... Dar în fiecare om exis- 
tă si intuiţia adevărului. Tinerii asteaptă să li se confirme intui- 
iile. lar eu le-am confirmat intuiţia si au fost fericiţi, pentru ca 
nimeni nu le-a vorbit asa, nu le-a spus lucrurile acestea. 

x 


Biblioteca este singura mea bogăţie. Sunt cărţi cumpărate 
de mine, iar multe sunt mostenite de la cumnatul meu, doctorul 
Buşulenga, care era un om admirabil. Biblioteca este singurul 
loc la care mă gândesc din când în când. Sper ca Domnul să-mi 
dea timp să retrăiesc cu pocăință fiecare din etapele vieţii mele. 
Până la urmă asta e cäinta. Când trecem dincolo, întâi ne jude- 
căm noi. 

x 


În ultima vreme citesc numai teologie. Dacă as fi fost cu 
zece ani mai tânără, as fi studiat la Facultatea de Teologie, desi 
poate din cărți înveţi mai mult decât din spusele profesorilor. Raiul 
e împărăţia Domnului. E viata în spaţiul nevăzut. Se spune „Făcă- 
torul Cerului si al Pământului, văzutelor tuturor si neväzutelor“. 
Întoarcerea noastră acolo se întâmplă, dacă, evident, am dus o 
viata conform cu învățăturile Mântuitorului. Zonele acestei Împărăţii 
sunt numeroase. Cei cu păcate se duc jos, la subpământeni, în 
vreme ce drepti si sfinţii trăiesc în slava lui Dumnezeu. Ce înseamnă 
asta? În zona luminii necreate, acea lumină fantastică pe care 

noi nu o putem vedea. Raiul este aceasta trăire in vesnică bucurie, 
privire a luminii slavei. 

Noi însă trebuie să avem puterea să ne judecăm. Da, să 
avem această putere si abia apoi să ne înfăţisăm Mântuitorului, 


care ne va judeca si pe urmă ni se arată locul unde vom fi trimisi. 
x 


Eu am niste aprehensiuni în legătură cu soarta noastră 
viitoare destul de apropiată. Foarte multă lume spune că sunt 
bigotă sau că am o viziune care nu mai corespunde dezvoltării 
stiintifice si tehnice contemporane. Această dezvoltare ne-a adus 
aici fiindcă stiinta s-a prelungit în tehnică. Stiinta este pozitivă, 
dar tehnica devine dăunătoare. Descoperirea stiinţifică este un 
câstig enorm, în timp ce derivaţiile tehnice pot deveni nocive. Toate 
lucrurile astea, clonările, fertilizările în vitro sunt niste monstruo- 
zitati. Copii cu mame bătrâne, la 67 de ani... În felul acesta se 
loveste nu numai în spirit. Descoperirea științifică este urmarea 
unei inspiraţii divine. Lucrurile tehnice, nocive, vin de pe urma 
mititeilor încornoraţi. De ce cred asta? Mântuitorul spunea despre 
semnele care o să preceadă finalul: vor fi semne cosmice, în stele, 
în lumină, vor fi cutremure îngrozitoare, vor muri oameni de furia 
valurilor. Și mă uit la ce se petrece în lume. Păcatele ne covârsesc 
si nu ne mai poate apăra nici lisus. Ce se spune în Scripturi este 
adevărul. Un om de stiință spunea că, după nenorocirea din Asia, 
axa lumii s-a schimbat. Mă tem că suntem în preajma sfârsitu- 
lui. Am uitat verticala, ne-am întins pe orizontala profitului, ne-am 
năclăit în mocirla materiei. Spiritul nu mai este în noi. Suntem 
numai o poftă a trupului... Sau a banului... De aceea românul 
spune că „banul e ochiul dracului“. E o veche zicală și e adevărată. 
Te dezumanizează. Sunt atât de îndurerată de spectacolul con- 
temporan, încât greu mă pot despătimi, privind cu indiferenţă 
împrejur. Mă uit la oameni cu dragoste, dar văd mulţi oameni 
lipsiți de milă, cei care au masini de miliarde si pe care le schim- 
ba frecvent, dar nu ar da un leu săracilor... Sau pentru refacerea 
unei biblioteci, a unei case memoriale, a unei biserici... lar asta 
înseamnă săi pierzi sufletul, a pierde iubirea pentru aproapele 
tău, pentru tot ceea ce este creaţie, spirit. Peste tot auzi manele... 
niste orori. Apoi lipsa de cuviinţă; noi eram un popor cuviincios, 
iar acest cuvânt a dispărut din vocabularul nostru. Există în noi 

acest impuls de vulgarizare, de injosire. Suntem cufundati in 
mlastina materiei. Avem ce meritam, din toate punctele de vedere. 
x 


Astăzi, noi luptăm împotriva Logosului. A părăsi cartea, ceea 
ce este statornic în viata noastră, esenţial, a părăsi cuvântul 
înseamnă că ne risipim, ne irosim facultăţile intelectuale, iar spi- 
ritul nu mai are cu ce se hrăni. Fiindcă în clipa în care intrăm în 
această nebunie uitam si rugăciunea. Nu ne mai putem strânge 
mintea în rugăciune atâta vreme cât esti näucit de imagini, de 
televiziune. Si atunci, ce alegem?! Cei credinciosi poate nu au 
aflat ce deosebire există între cele două lumi - a cuvântului si a 
imaginii. Cuvântul e statornic, creator. Imaginea e räväsitoare, 
înșelătoare, trece, iar pentru suflet nu rămâne nimic. Si astep- 
tam sfârsitul. Din nefericire, cred că gândesc adevărat. Gândesc 
logic, într-o viziune escatologică, dar sănătoasă. Pentru că stiu 
ce înseamnă un final dezastruos si știu ce ar însemna pentru 
fiecare dintre noi un sfârsit luminos la capătul unei vieţi bine 
întocmite si înţelept conduse. 


* 


Nu se poate trai fara modele. Tinerii sunt total debusolati. 
Nu vedeţi că toate datele sociologice relevă faptul că sunt tot 
mai debusolati? Au totuşi credința în Dumnezeu si au nevoie de 
valori. De unde să le ia, dacă nu există acele persoane care să 
le deschidă drumul către valori și dacă ei aud că tot ceea ce 
considerăm noi, bătrânii, valori, nu sunt valori, sunt non-valori? 
Atunci în mintea lor se face o confuzie absolut dramatică, uneori. 


* 


Am sentimentul că familia nu mai are coeziunea pe care 
o avea odată. Nu mai e legată de acea căldură, de acel fluid insesi- 
zabil care unea membrii unei comunităţi familiale. Scoala ar trebui 
să facă asta, părinţii pot să infuzeze foarte bine credinţa, presu- 
punând că ei nu au cultură. 

Chiar dacă unii nu s-au născut cu biblioteca în casă, nici 
nu au fost educați să se ducă spre bibliotecă. 


* 


Astazi este o perioada critica. Daca lucrurile ar merge pe 
un fagas istoric normal, ar veni, dupa actiune, reactiunea si in- 

vers. S-ar linisti lucrurile si s-ar aseza. S-ar reconstitui un fel de 
atitudine respectuoasă fata de un trecut pe care, în general, îl 
contestăm, pentru că, de regulă, se contestă trecutul în versiunea 
„new-age“, pe care foarte multi au adoptat-o fără să stie despre 
ce e vorba. Dacă nu ne-am reveni, atunci sansele de degradare 
ar fi din ce în ce mai mari. Marea masă a concetätenilor nostri 
trăieste totusi într-o perioadă de lipsa de valori. Eu mă gândesc 
la muzică. Nu mă gândesc la muzica mare, muzica, să-i spunem 
asa „cultă“, care si ea suferă pentru că nu mai este asa de pretuita 
— nu se mai bate lumea pe concertele de la Filarmonică sau de 
la Sala Radio, iar marii soliști nu mai sunt asa de pretuiti ca pe 
vremuri. În schimb, vine Michael Jackson si mii de puști se omoară 
pe arene. La întrebarea care mi s-a pus: „ne mai putem întoarce?" 
e foarte greu de răspuns. E foarte greu să te întorci înapoi de 
la manele la J.S. Bach. 


* 


Cine ne poate scoate din aceasta letargie, dacă nu mode- 
lele? Am impresia că natiunea vrea sa fie neapărat ca altcine- 
va. „Vrem ca acolo“. Fiecare „acolo“ este acolo, nu aici. Avem si 
noi „aici'-ul nostru, dar cum să le scoti din cap asta? E foarte 
complicat! Ce e al lor, e al lor si ce e al nostru e al nostru. Noi 
abolim trecutul, abolim rădăcinile. Procesul este foarte insidios 
si poate prinde. Văd ceva la vecin și vreau să fiu ca el. Dar eu 
am trecutul meu, am determinările mele interioare si nu pot să 
fiu ca el, pentru că el are alte motivații, alte conditionari. Niste 
oameni foarte cultivați si neimplicati politic ar putea face aceas- 
ta. E foarte greu însă! Dupa 12 ani încă nu se poate pune pro- 
blema. Peste 20-30 ani, când lumea va fi înţeles ce înseamnă 
democraţie... 

x 


Pentru omul de rând, libertatea înseamnă a ieși cu bâta 
la drum. Pentru omul superior, libertatea nu e decât interioară, 
ceea ce e un adevăr trist. În general, adevărurile sunt cam triste 
si de aceea lumea nu le iubeste. 


* 


Nu stiu la ce scara s-au produs fenomenele acestea ,de 
împrumut“. La noi, să zicem, perioada pasoptistilor si imediat post- 

pașoptistă - desi nu se compară ca scară - a fost o astfel de 
perioadă în care se urmăreau modele străine cu pasiune. Se adop- 
tau fără nici un fel de rigoare critică instituţii, cărți, mod de viata. 
Este ceea ce numea Maiorescu „formele fără fond". Maiorescu 
a avut curajul si a înfruntat public, fiindcă nu risca politic decât 
să-l besteleasca liberalii. „Timpul“ lui Eminescu era citit zilnic de 
C.A. Rosetti, care era dusmanul de moarte al conservatorilor, 
cei care păstrau esentele, nucleele puternice de tradiţie. Sigur 
că a fost un fenomen de tranziţie si ca atare pasager. Dar sansa 
care a fost? Că Maiorescu i-a avut langă el si i-a lansat pe 
Eminescu, Caragiale, pe Creangă, pe Slavici. Adică a oferit niste 
modele de autenticitate culturală. Când va veni și la noi acel 
Maiorescu care să nu fie ameninţat de toate partidele politice? 
Vă daţi seama cum ar fi atacat, insultat un Maiorescu astăzi și 
mai ales de câte partide? Esenţial ar fi ca el să aibă în jurul lui 
o pleiadă de oameni de cultură și mai cu seamă de creatori. 


* 


Slava Domnului, românu-i foarte talentat, dar nu trebuie 
să-i zăpăcesti zilnic minţile cu sminteli ca să nu-și părăsească 
matca lui proprie, izvorâtă din niste rădăcini, dintr-o istorie a spi- 
ritului, a intelectului, a creativităţii însăși. Dacă nu-i pui în fata 
modelele autentice, el ce poate să înțeleagă si să facă? Am găsit 
o foarte frumoasă definiţie a artei postmoderniste: artă care 
infatiseaza viata si arta în cioburi. Excelent! Totul este fragmen- 
tat, totul este sfâsiat, totul este vulgarizat, din nenorocire, de- 
gradat sub aspect al formei. Mă gândesc la limba română, care 
a ajuns unde a ajuns. Este una dintre marile mele dureri. Se 
vorbeste, astăzi, execrabil! Este catastrofal ceea ce se întâm- 
pla. Avea Odobescu o vorbă despre limba românească - o „limbă 
spornică si vârtoasă“, adică o limbă bogată si cu impact. Foarte 
frumos spus. Impact asupra minţii si asupra inimii. Or, impactul 
lingvistic astăzi este zero. Se poate vorbi, se poate trăncăni la 
nesfârșit, dar fără nici un efect. 


x 
Eu sunt bătrână și cu atât mai mult, apropiindu-mă de sfâr- 
sit, socotesc lucrurile acestea ca pe cele mai mari bucurii: bu- 

curiile spirituale, de natură spirituală. O participare la o liturghie 
extraordinară, la o rugăciune extraordinară. Acestea sunt, după 
părerea mea, cele mai mari bucurii. După aceea, bucuriile muzi- 
cil. Acolo este centrul vieţii mele. O audiție extraordinară era o 
stare de beatitudine aproape ca ora de rugăciune, fiindcă mu- 
zica este cel mai direct drum către Dumnezeu. 


* 


Acum o vreme, în acest hol, de la Văratec, se strânseseră 
vreo 20 de tineri, membrii ASCOR de la lași. Am stat doua ore 
si jumătate de vorbă cu ei, fiindcă pentru asta veniseră. M-au între- 
bat lucruri atât de duioase, de înduiosătoare pentru mine, în ceea 
ce-i privea. Mă uitam la ei cu dragoste si cu milă, fiindcă mă gân- 
deam la ce-o să-i supună viaţa, la câte încercări. Mă întrebau: 
„Cum să rezistăm, doamnă Busulenga? Cum să nu cădem în 
ispite?“ Le-am spus: „Copii, faceţi-vă o platosä. Eu nu pot să vă 
spun mare lucru, pentru că fiecare om are destinul lui și are un 
raport al lui interior cu propriul lui destin. Constituiti-va o platosa 
a voastră si aceasta să fie o platosä a seninătăţii, a dragostei 
pentru toată creaţia, pentru tot ceea ce se află sub soare. Să 
vă fie gândul pe verticală. De multe ori am spus să nu uitaţi că există 
verticală“. Pentru că dacă uităm verticala, că există Dumnezeu, 
suntem terminati, si sub raport spiritual, dar si omenesc pro- 
priu-zis. În această platosä, rugăciunea să fie foarte bine fixată, 
pentru că e nevoie de ea în momentele grele. E nevoie de 
chemarea noastră. Fiecare dintre noi, când ne întâlnim cu greu- 
tatea, cu un obstacol, cu o neplăcere, cu o nenorocire spunem: 
,Ajuta-mi Doamne! Dă, Doamne!". Frântura aceasta de rugă- 
ciune am putea s-o spunem mai des. Si mai este ceva. O sa va 
spun acum cum făceam eu foarte mult în tinereţea mea. Mergeam 
pe stradă, alergam de la un curs la altul, de la o facultate la alta 
si încercam să gândesc pozitiv, pentru toată lumea, fiindcă pute- 
rea gândului este enormă. Trebuie ca fiecare dintre noi să devenim 
un emiţător de unde pozitive, de unde de dragoste, de pace, de 
bucurie și de lumină. Eu socotesc că dacă tot timpul am zice 
„Doamne, să dăruim semenilor nostri un gând de dragoste, pace, 
bucurie și de lumină“, dacă tot timpul am gândi asa, în momentele 
noastre libere, am crea o adevărată noosfera spirituală. Am impre- 

sia cà, de fapt, ceea ce este agresat la noi este tocmai noos- 
fera, de care vorbea asa de mult Camil Petrescu. Noi trebuie, 
cu gândirea pozitivă, să ne împotrivim agresiunii noosferei, cerând 
pentru lume, pentru semenii nostri, pentru aproapele nostru. Să 
gândim întotdeauna la aproapele nostru. 

Astăzi, am ajuns să nu mai fie aproapele nostru. Este de- 
partele nostru. Mă tem că, dacă nu vom gândi pozitiv legătura 
noastră cu aproapele, o să ajungem acolo unde a zis Nietzsche. 
Suntem în pericol să ne izolăm. Alienarea aceea, despre care s-a 
vorbit atâta vreme de la jumătatea secolului trecut, ne amenin- 
ta pe taţi. Singura ieșire din asta este îndreptarea către aproa- 
pele nostru. În felul acesta indeplinesti si o poruncă Dumnezeiască 
si realizezi si o comuniune socială, fără de care lumea nu mai 
poate exista. „Să iertam tuturor“, cum zice Mântuitorul. E ade- 
vărat că e groaznic de greu, dar măcar nu-i face rău, bucură-te 
de bucuria lui sau îndurerează-te de durerea lui. Asa se spune, 
că de durerea lui mai degrabă te îndurerezi, decât să te bucuri 
de bucuria lui. 


NU-L PUTEM CUMPĂRA 
PE EMINESCU 


D. Vatamaniuc 

Mesajul meu pentru cei care vin după noi este ca ei să facă 
lucruri temeinice si să nu se apuce de prea multe lucruri odată; 
să facă putin dar bine, să știe tot timpul de unde pleacă pentru 
a putea ajunge unde doresc. Firesc este ca fiecare să-si pună 
amprenta pe o anumită problemă si să nu se împrăștie în toate 
lucrurile ce i se pare că le poate face, pentru că dacă ne 
împrăstiem si vorbim de toate, lumea ne uită repede. 

Este normal ca azi tineretul trebuie să trăiască si de aceea 
se orientează spre ocupaţii care aduc venituri imediate si le asi- 
gura subzistenta. Astăzi un tânăr nu poate să iniţieze un studiu 
la care urmează să lucreze poate 20 de ani pentru ca apoi să 
publice o carte pe care primeste câteva mii de lei. 

Lumea de astăzi nu mai are timp să citească, în primul rand 
pentru că nu mai are timpul necesar și apoi pentru că toate in- 
formaţiile le poate prinde din mass-media. Este adevărat că in 
vremea tinereţii mele erau alte condiţii de viaţă iar dezvoltarea 
nu era asa galopantă cum e acum dar trebuie să ne adaptam 
la situaţie pentru că noi nu suntem judecătorii societăţii. Factorul 
economic este motorul societăţii și noi trebuie să ne ţinem după 
el. Drept este că astăzi condiţiile de viata sunt mai bune decât 
în trecut. În urmă cu 50-60 de ani invatam la lampă. 

Mi-ar plăcea foarte mult să găsim în generaţiile care vin 
continuatori a ceea ce a început noi și nu am reusit să facem, 
care să promoveze în special cultura naţională. Integrarea euro- 
peană este de fapt supraaport economic, practic am trăit într-un 
sistem si acum dorim să intrăm în altul, dar, de fapt, noi nu ne-a 
despărţit niciodată de cultura europeană. Vrem sau nu, trebuie 
să ne adaptăm la mișcările economice si sociale in fata cărora 
noi trebuie să iesim cu valori culturale. Valorile culturale nu le 
putem cumpăra, nu-l putem cumpăra pe Eminescu, deci trebuie 
să atragem atenţia prin scoaterea în fata a valorilor culturale si 
să avem grijă să se afirme acele valori care abia acum înfloresc 
ca să putem, în fond, să supravietuim. 


„SUNT UN ADEPT AL 
ȘCOLII ARDELENE“ 


Viorel Roman 
Am făcut liceul la Timisoara, studii de științe economice la 
Bucuresti si am activat la Sfatul Popular al Regiunii Banat, Radio- 
difuziunea Română si Universitatea din Timisoara. Sub Ceausescu, 
pentru cei cu înclinații spre stiintele sociale, ceva nu era în regu- 
lă. PCR avea monopolul adevărului, ceea ce era absurd, iar gra- 
nitele erau păzite ca si cum toți am fi fost suspecți, inculpati. 
Rarele excursii în vest erau aprobate greu, în ultimul moment, 
asa că am ajuns cu BTT-ul întâmplător la Bremen unde tocmai 
se înființase Universitatea. Asa am rămas si mi-am continuat aici 
activitatea. 

Doream sa continui viata universitara fara probleme si, spre 
surprinderea mea, chiar asa a fost. Fiind o universitate noua, 
toti eram cam de aceiasi varsta, din asa-zisa Generatie a lui 1968, 
m-am adaptat din mers si am beneficiat din plin de libertatea 
caracteristică universităţilor vestgermane în general si a celei noi, 
de stânga, din Bremen, în special. Mai mult decât atât, cu noul 
meu salariu, care era, în comparaţie cu cel din ţară, de a drep- 
tul astronomic, mi-am permis să călătoresc imediat în toată lumea. 
Acesta a fost unul din motivele care m-au determinat să nu mă 
reîntorc în tara. 

Iniţial, eram referent la biblioteca universitară din Bremen 
si aveam un curs si seminar de teoria marxistă a valorii si pretu- 
lui. Doi ani m-am ocupat intensiv de această problemă, am fost 
chiar solicitat să-mi dau doctoratul, dar am ajuns la concluzia că 
nu merita. Existau deja lucrări excelente pe această temă, dar 
mai ales concluziile noastre, ale mele si ale celor cu care colabo- 
ram, erau clare: sistemul economic, planificarea din ţările socia- 
liste se baza pe un sistem de preţuri „nejuste“, cum se spunea 
în evul mediu si „neeficiente“, cum spunem noi azi, care se va 
präbusi mai devreme sau mai târziu. După studiile noastre, 
„Lagăr”-ul socialist stătea pe picioare de lut, ca în Apocalipsa bi- 
blică, si trebuia să se reformeze rapid si radical - ceea ce nu 
era posibil în condiţii dictatoriale - dacă vroia să facă față eternei 
globalizări, presiunii occidentale. Dar, desigur, nu bănuiam că se 
va präbusi atât de curând si atât de spectaculos. Agonia impe- 
riilor, după cum se stie, durează mai mult decât o viata de om. 

Apoi, Universitatea mi-a oferit posibilitatea, la începutul ani- 
lor '80, să mă ocup de problemele românilor, ceea ce am accep- 
tat desi nu fără sacrificii materiale. Pentru a deveni „consilier aca- 
demic pe viață“ mi-am dat doctoratul cu primul volum din „Româ- 
nia în sfera de interese a Marilor Puteri: (1) Principatele 
dunărene de la vasalitatea otomană la periferia Occidentului, 
1774-1878; au urmat (2) De la periferia Occidentului la socialis- 
mul oriental, 1878-1944; (3) Problemele unui stat în curs de 
dezvoltare la marginea Europei, 1944-1997", editate de Dr. Falk. 

La sfârsitul „erei Ceausescu“ tematica plutea oarecum în 
aer. Imediat după apariţie, „România în sfera de interese a 
Marilor Puteri a fost aleasă ca sesiune de comunicări la Univer- 

sitatea din München, a fost foarte comentata, a trezit interes 
chiar în tara. Dr. llie Ceausescu mi-a scris o scrisoare în care 
remarca unele merite ale cartii. Cu sprijinul DAAD-ului am revenit 
in 1988 la Bucuresti, pentru a-mi prezenta doctoratul si in limba 
romana unui public interesat. 

Am fost tot timpul si sunt inca un universitar angajat in cer- 
cetare, nu in politica. Chiar daca aceste sfere de activitate umana 
se intersectează, mai ales în mentalitatea ortodoxo-comunista, 
nu mai eram din ani '70O cetăţean român, asa ca am fost pri- 
mit bine, mi s-a permis chiar să ţin o conferinţa în fosta casă a 
lui Nicolae Titulescu, la ADIRI (Asociaţia de drept internațional si 
relaţii internaţionale). 

Cu această ocazie, m-am situat oarecum pe linia lui Mihail 
Manoilescu, adică „dictatura de dezvoltare“. Teza surprindea, mai 
ales ca veneam din Occident. M-am referit la proverbul româ- 
nesc: când doi se bat, URSS-ul cu SUA, al treilea câștigă, Piaţa 
Comună / UE. Atrăgeam atenţia că România e mai mult decât 
oricând „În sfera de interese a Marilor Puteri“ si e obligată să 
(re)actioneze într-un fel sau altul înaintea noilor miscări tectonice 
geopolitice. Cu toate că eram într-un cerc închis, se vedea ca 
ascultătorii, partenerii mei de discuţii erau în asteptare, timo- 
rati, izolaţi, dar fata de mine n-aveau nici un motiv să fie dusmänosi. 
Eu venisem cu o carte germană despre români si cu cele mai 
bune intenţii. Mă bucur că m-am reîntors în condiţiile grele de 
atunci. 

„Dictatura de dezvolatre“ este o sintagmă pe care eu am 
introdus-o în mass-media din ţară, chiar dacă deranjează mai ales 
societatea civilă. Dar eu vedeam sistemul social-politic instalat 
de rusi după război ca o strategie impusă, dar poate necesară 
o perioadă de timp în ţările subdezvoltate din est. Mă refeream 
mai ales la obligativitatea de-a reintra în rând cu lumea, aceas- 
ta în „Politica economică românească: Strategia unei politici de 
dezvoltare“, 1988. Regret ca n-am avut posibilitatea să public, 
să discut teza la Universitate, în public sau chiar să-l întîlnesc 
personal pe fratele dictatorului. Am fi avut probabil o unanimi- 
tate de păreri în privinţa acumulării de capital prin „dictatura de 
dezvoltare“. Necesitatea revenirii „în lumea largă“, capitalistă, adică 

la normal, era desigur un tabu ortodoxo-comunist, inacceptabil 
la acea vreme. Dar si azi mai sunt rezistente de aceiasi natura. 

Dupa un an, am venit pe 16 decembrie 1989 cu avionul 
la Timisoara unde locuia mama si urma sa petrecem impreuna 
Craciunul. Asa ca am trait toate evenimentele de la Revolutie pe 
viu, atât în Piaţa Operei din Timisoara, cât si la Bucuresti, de 
unde m-am reîntors cu trenul în Germania în ianuarie 1990. 

Pentru mine personal s-au deschis atunci perspective nes- 
perate. Am revenit în ţară cu primul program al UE de sprijinire 
a învățământului superior, apoi ca trimis ONU, dar mai ales a- 
veam posibilitatea să public, să mă adresez liber marelui public. 
M-am bucurat că marxism-eninismul, dictatura de dezvoltare, care 
le studiasem ani de zile, au ajuns la lada de gunoi a istoriei. Care 
erau însă noile paradigme? Spre ce se vor orienta România și 
Moldova? Acum, toată lumea vrea în principiu în UE, spre Europa, 
dar a iesit repede la iveala ca ortodoxo-comunistii conduși de lon 
lliescu aveau dificultății în începerea dialogului sincer și deschis 
cu occidentalii, cu Roma. Comunismul ortodox moldo-valah s-a 
adaptat - PMR, PCR, FSN, PDSR, PSD - într-un fel de tranziţie, 
dar activul de bază, ca și incompatibilitatea milenară est-vest, a 
rămas. 

După 1989 am continuat discursul cu „România - o tara 
în curs de dezvoltare cât se poate de obisnuită“ (1994) ceea ce 
nu prea e acceptat nici azi. Exista după Revoluţie iluzia că e sufi- 
cient să repeti formule democratice (pro)apusene și totul se 
rezolva, adică Vestul vine cu ajutoare. M-a interesat soarta 
Transnistriei si Transilvaniei, unde s-au dat lupte. Am fost la Chisinau, 
Cernăuţi, pe Nistru, la Târgu Mureș, Cluj, Baia Mare, și am pub- 
licat împreună cu dr. Hofbauer: „Bucovina, Basarabia, Moldova: 
o ţară uitată între Europa de vest, Rusia si Turcia”, în germană, 
rusă si româna; „Transilvania. Românii la încrucisarea intereselor 
imperiale“, în germană si română. Un succes deosebit a avut 
comunicarea „Imperiul si Limesuf, 1994, prezentată la Belgrad 
în vremea embargoului. A fost tradusă în sârbeste si larg comentata. 

Noul mesaj era următorul. Sârbilor, basarabeanilor si mai 
ales românilor le argumentam că după prăbusirea Imperiului 
Moscovit, Imperiul apusean (NATO /USA/UE) nu mai permite bar- 
bari si acte de barbarie la noul Limes. Mesajul meu, menirea 

mea e sa demonstrez necesitatea dialogului ortodocsilor cu Roma. 
Vizita Papei loan Paul Il la Bucuresti 1999 i-a repus desigur pe 
români pe harta Europei - urmează aderarea lor la UE in 2007 - 
dar problema coordonării si cooperării dificile intre crestinii occi- 
dentali și cei ortodocși rămâne. Problematica este vastă, eu 
însumi am publicat mii de pagini, am vorbit la zeci de conferinţe, 
sesiuni de comunicări, Radio si TV, am publicat „România spre 
Piața Comună“, 1993, „Imperiul, evreii si românii, 1994, ,Romä- 
nia în Europa", 1995, „De la Ram la Roma", 1999. Titlurile 
vorbesc de la sine, dar clasa politică si opinia publică nu sunt 
conștiente de importanța dialogului si de aceea nu sunt nici pe 
departe pregătite de a apuca taurul de coarne. 

Recapitulând toate acestea, îmi dau seama că la fiecare 
deceniu m-am ocupat de altă tematică. În acest fel m-am si for- 
mat. În primul rând bunica si mama, care au rămas singure după 
primul si respectiv al doilea război mondial, femei independente 
si înțelepte, care, fără îndoială, au contribuit decisiv la formarea 
mea. Apoi au fost profesorii de liceu din anii "50, scoliti în perioa- 
da interbelică. În anii 60 am „devorat“ bibliotecile din Bucuresti, 
am profitat din plin de scurta liberalizare. În anii '7O m-au absorbit 
bibliotecile occidentale; la cea din Bremen, un statut privilegiat 
îmi permitea să obţin orice carte vroiam. În anii '80 m-am ocu- 
pat de trilogia pomenită mai sus. Din '89 vin des în ţară, asa că 
particip la discursul public și am prilejul să cunosc personalităţi 
care mă ajută să tin cadenta cu ceea ce frământă opinia publică 
românească. Sunt un adept al scolii Ardelene. 

Acum observ că din zece în zece ani sunt momente de 
răscruce pentru societate si pentru fiecare din noi. Pe lângă inten- 
tiile noastre, suntem „sub vremi“, după cronicar, căci există si 
un plan divin, la care n-avem acces. De aceea să privim greută- 
ţiile ca ceva normal, ca Sf. Augustin (354-430): ,Lumea ca un 
teasc de ulei; se stoarce necontenit. Dacă esti spumă rezidua- 
là te scurgi in cloaca; dacă esti ulei rămâi în vasul de ulei. Oricum 
stoarcerea este inevitabilă. Acum observă reziduurile, observă 
uleiul. Pretutindeni în lume se stoarce: prin foamete, război, 
sărăcie, cresterea preţurilor. nevoi de tot felul, moarte, tâlhărie, 
sgârcenie; astea sunt necazurile celor săraci si problemele statelor, 
noi le trăim [...] Asa că se găsesc amärâti care în fata acestor 

necazuri murmură si zic ‘Ce rele sunt aceste timpuri crestine...” 
Asta este spuma reziduală care se scurge din teasc direct în 
cloacä; ea e neagră pentru că cleveteste; ea nu străluceste. Uleiul 
sträluceste. Asa se regăseste un alt om în acelasi teasc prin 
frecarea care-l macină — nu a fost frecarea, care la făcut atât 
de alb? 

De aceea, dialogul romêno-ortodocsilor cu Roma, cu fraţii 
lor creștini occidentali, este ceea ce consider că trebuie continuat 
cu orice preţ. Altfel moldo-valahii vor rămâne la periferie, dacă 
nu si mai rău. Adică o iau, iară și iară, de la început: izolare, mi- 
zerie, dictatură, revoluție, tranziţie..., ca Sisif. O mie de ani de 
schismă, de evoluție, nu rareori divergentă, nu poate fi nici mă- 
car percepută facil, darmite depăsită într-o generaţie. După Karl 
Marx, condiţiile materiale determină constiinta, filosofia, religia. 
De fapt religia, credinţa, determină condiţiile social-economice, 
care apoi influenţează credinţa. UE este văzută, nu numai de ro- 
mâni, ca o Uniune de interese materiale. Acestea implică însă 
si o construcţie de valori si norme care nu pot fi decât cele cresti- 
ne. Dar care? Azi nu se mai pune problema prozelitismului, a 
trecerii ortodocsilor la catolicism, pentru a fi acceptaţi în Eurapa, 
ci se caută o unitate în diversitate. Crestinismul respiră cu doi 
plămâni, cel oriental, ortodox si cel occidental, latin. Pentru toată 
lumea, dar mai ales pentru români, toate drumurile duc la Roma. 


LUPTA PENTRU A FI 


AI. Stănciulescu-Bârda 
Recent, într-un cadru festiv si în prezenţa unui public se- 
lect, Asociaţia Română pentru Patrimoniu, prin presedintele său 
executiv cărturarul Artur Silvestri, mi-a decernat Premiul de Exce- 
lenţă în semn de ,recunostinta obsteasca si continuă aducere-aminte 
pentru valoarea de ansamblu a operei culturale si pentru emi- 
nenta acțiune editorială, unică în mediul rural“, cum glasuieste 
textul de pe diplomă. 
A fost un moment emotionant si răscolitor de amintiri si 
dătător de energii, mai ales că de pe vremea când eram elev 
n-am mai primit o diplomă sau un premiu. 

A fost moment emotionant, fiindcă alături de subsemnatul 
erau premiate personalități de marcă ale culturii române. Si prin- 
tre ei,... popa de la Bârda! S-au ţinut discursuri, s-au legat prie- 
tenii, s-au facut schimburi de cărţi, reviste si alte publicaţii. 

A fost un moment răscolitor de amintiri, fiindcă, instanta- 
neu, auzindu-mă chemat să mi se înmâneze diploma, am simţit 
valul acela de sânge, care urcă până la crestet, făcând, pentru 
câteva clipe, ochii să vadă mai mult în interior decât în exterior. 
Nu știu de ce, spre deosebire de altădată, când ca elev, primeam 
premii, de data aceasta m-am simţit, pentru câteva momente 
cât a durat drumul până la microfon, singur, doar cu mine în- 
sumi. Mi s-au derulat, fulgerător, prin minte, ca-ntr-un film, câ- 
teva secvențe din viata, care au avut legături, mai intense ori 
mai firave, cu „patima“ scrisului si cu „idolul“ tipar. M-am văzut, 
copil fiind, păzind vitele, în timp ce derulam zeci și zeci de file, 
înfometat si însetat de a sti ce si cum. De multe ori vitele se de- 
părtau, intrau în recolte, le pierdeam, iscam certuri si necazuri 
pentru părinţi. Toate se terminau cu bine, fiindcă se dusese ves- 
tea că obisnuiesc să citesc până uit de vite si oamenii aveau un 
respect, mai mult sau mai puţin vizibil, faţă de carte. Pentru asta 
aveau puterea de a ierta. M-am văzut strecurându-mă sfios în 
biblioteca scolii, apoi în cea județeană, în timp ce mama vindea 
laptele ori brânza în piaţă! M-am văzut scriind primele versuri și 
pagini de „proză“ tot după oi. Cele peste cinci sute de mii de 
scrisori, cât numără arhiva personală, dovedesc cu prisosintä 
că încercările de a intra în contact cu publicaţiile și cu editurile 
vremii le-am făcut de timpuriu. Trimiteam texte în toate părțile 
si din toate părţile îmi veneau doar scrisori încurajatoare, care, 
într-adevăr, mă încurajau. Debutul propriu-zis a venit în 1972, 
prin bunăvoința regretatului preot Dumitru Bălașa, redactor, pe 
atunci, la „Mitropolia Olteniei“ din Craiova. A fost destul să-mi pu- 
blice o poezie (Odă Cosunei), căci după aceea am năpădit pe capul 
bietului om cu documente, reportaje, predici etc. Și dânsul, Dum- 
nezeu să-l ierte! (mai ales că cei de-atunci, de la mitropolie, nu 
l-au iertat niciodată, fiindcă a îndrăznit să publice un elev semi- 
narist, fapt fără precedent!) - mi le publica, după ce le mai scăr- 
măna pe ici, pe colo. Cu fiecare material publicat în revistă, 
simțeam cum mă impulsionează energii interioare nebănuite până 

atunci, subiectele veneau in avalansa si prea putina vreme imi 
mai rămânea de învățat. A început, tot din vremea seminarului, 
corespondenţa cu editurile. Păstrez copii după scrisorile pe care 
le trimiteam. Erau tot felul de proiecte, pe care le propuneam. 
De peste tot primeam doar refuzuri categorice. Elanul tineresc 
făcea să nu cad în deznădejde. Îmi reprosam mie însumi că nu 
am propus ceva convingător, ceva foarte important. 

M-am văzut student în Bucuresti. Am continuat si acolo să 
joc „volei“ cu editurile, in timp ce colaboram la „Mitropolia Olte- 
niei“, „Mitropolia Moldovei si Sucevei“, chiar la „Magazin istoric“. 
La un moment dat mi-am dat seama că în adresele ce le înain- 
tez mi se strecoară o greseală capitală. Scriam că sunt elev la 
seminar, respectiv student la teologie. Din momentul în care n-am 
mai făcut această precizare, am primit primul răspuns pozitiv de 
la editura Albatros. Erau interesaţi de proiectul meu privind o carte 
cu Anton Pann. Am fost chemat la Casa Scânteii. Doamne, ce 
emoţii! Am mers la Domnul redactor Gheorghe Marin, care ironia 
soartei! — era si secretar de partid pe editură. Prima întrebare 
ce mi-a adresat-o după ce mi-a răspuns la salut, a fost aceas- 
ta: „Cu ce te ocupi?". l-am răspuns timid: „Student“. Credeam 
că scap cu atât, dar n-a fost să fie. „Unde esti student?" a con- 
tinuat dânsul să mă întrebe. În acel moment ceva s-a rupt în mine. 
Între dorinţa de a publica si aceea de a nu minţi, cea dintâi a 
iesit biruitoare. „La Filologie!“ i-am răspuns eu roșu ca bujorul. 
M-a poftit să iau loc, am discutat despre propunerea ce-o facusem 
si s-a convins repede că poate să iasă o carte bună. Si cred ca 
a iesit, fiindcă în 1976 mi-a publicat-o. Între timp, din motive pe 
care nu le discut aici, trecusem la fără frecvenţă si fusesem anga- 
jat la revista „Mitropolia Olteniei“ din Craiova. Fusesem primit cu 
multă bunăvoință în luna mai. În iunie a apărut cartea si asta a 
dat totul peste cap. Din acel moment, fără să-mi dau eu seama 
atunci, sub euforia debutului, am devenit suspect. Eram un „corp 
străin“, un „trimis“ al partidului sau al securităţii, eram un indi- 
vid periculos. Nu oricine putea să publice la o editură de stat. 
Eu reusisem! Problema cea mai grea cu care se confruntau 
oamenii de acolo se rezuma la chinuitoare întrebare: „Cine este 
ăsta si ce urmăreste aici?". Poate unii mă vedeau un posibil 
înlocuitor al lor, un turnător sau, oricum, un cineva periculos. Ca 

atare, trebuie să dispar de acolo. S-a pus de îndată în funcţiune 
masinäria intrigilor, după modelul curților bizantine. Toti erau unsi 
cu multe alifii, oameni trecuţi prin ciur si prin dârmon, oameni 
care stiau să-și atingă scopul. Eu eram de-o naivitate dezarman- 
tă. Bucuria debutului mă făcea să nu dau importanţă situaţiilor 
penibile, tot mai dese, în care eram amestecat. Începusem do- 
cumentarea asiduă pentru Coloana Infinitului, lucram la teza 
de licenţă, intensificam tot mai mult colaborările la revistele bise- 
ricesti. Toată intriga din jurul meu o tratam cu indiferenţă, sau, 
oricum, îi dădeam prea puţină importanţă. Cert este că nouă 
luni am stat la mitropolia din Craiova, timp în care i-am pus de 
trei ori mitropolitului demisia pe masă. Faptul că reusisem să 
public o carte îmi dădea un resort interior, o siguranţă si o încre- 
dere în mine însumi. Socoteam că mă voi putea descurca în viaţă, 
dedicându-mă scrisului, chiar dacă ar fi fost cazul să plec din preo- 
ţie...! Mitropolitul de atunci, patriarhul de azi, nu vroia însă 
„moartea“ păcătosului, ci „îndreptarea“ lui. Tocmai de aceea, ca 
bun cunoscător al psihologiei umane, lucra cu tact. M-am preo- 
tit. Era visul meu de când fusesem de-o schioapa! Nu stiam, însă, 
cum voi putea să-mi împlinesc celălalt vis, cărţile, în situaţia în 
care mă preotisem. Am fost numit preot la Gruia în Mehedinţi, 
apoi la numai un an, la lvănesti, același judeţ. Dacă la prima paro- 
hie, în orele de răgaz, mă duceam pe marginea Dunării și scriam 
ore în sir, la cea de-a doua, una dintre cele mai sărace din județ, 
am cunoscut viata în toată duritatea ei. Oameni săraci lipiti pămân- 
tului, oameni care luptau din greu să supravieţuiască. Bisericile 
erau aproape ruinate și a trebuit să pun umărul la greu. Nu mă 
părăsea însă dorinţa de a scrie, de a publica. Alte manuscrise 
le-am pus pe masa editurii Albatros. 

Domnul Gheorghe Marin era entuziasmat de elanul tână- 
rului, despre care aflase că trecuse la „fără frecvenţă“. Îi spuse- 
sem [iarăsi o minciună!) că am fost numit „învăţător“ într-un sat. 
Minteam cu justificarea interioară că una din misiunile preotului 
este si cea de învăţător, dar omul înţelegea ad-litteram. Încerca 
să mă ajute pe cât putea. În 1978 am ajuns în satul meu, în 
Bârda. Atunci a aflat si Domnul Marin că sunt preot. A crezut 
că e vorba de o glumă sau de o confuzie. Între timp îmi apăruse 
la dânsul si a doua carte! Atât de intrigat a fost de situaţia creată, 

în care, fără îndoiala, era direct implicat, încât a făcut un drum 
până le Bârda, să vadă cu ochii săi pe „învățătorul“ slujind ca preot. 
Era cam târziu să mai dea înapoi. Si azi mă întreb dacă direc- 
torul editurii, Mircea Sântimbreanu, a stiut vreodată adevărul. 
Aveam impresia că de câte ori mergeam la editură si mă ducea 
domnul Marin la dânsul să-i prezentăm o carte nou apărută, ori 
oferta pentru o viitoare carte, mă privea ori îmi vorbea cu un 
anume subinteles. Nu a făcut niciodată referire directă la funcţia 
mea. Domnul Marin mi-a devenit însă prieten si complice si la 
dânsul, până în 1989, am tipărit cinci cărți... 

Am încercat să colaborez si la alte edituri. Am muncit ca 
un rob cinci ani și am realizat cartea privind concepţia istorică 
a lui Nicolae lorga. Am dus-o la Cluj, la regretatul academician 
Stefan Pascu, pe atunci presedintele Secţiei de științe istorice a 
Academiei Române. După ce a citit-o, mi-a făcut observaţiile nece- 
sare, am refăcut lucrarea, i-am dus-o iarăsi, după care mi-a 
întocmit, mai mult decât mă asteptasem, referatul si prefața căr- 
tii. Erau elogioase, ceea ce pentru mine însemna enorm de mult. 
Redactorul de la Scrisul Românesc din Craiova, regretatul lon 
Rusu-Sirianu, cât si directorul de atunci, Ilarie Hinoveanu, au avut 
toată bunä-vointa să mi-o publice. Lor le-am spus de le bun început 
că sunt preot si lucrul acesta l-au menţionat de fiecare dată când 
întocmeau proiectele de plan editorial. De trei ori mi-au înscris 
cartea în plan si tot de trei ori mi-a fost respinsă la cenzură de 
la Ministerul Culturii. Comentariile și protestele erau de prisos. 
Paisprezece ani a stat la editură, dar n-a putut fi publicată! Cu 
chiu cu vai, redactorul Miu Florea, de la aceeași editură, mi-a 
strecurat două povestiri, Zidire și Vărarul, la un concurs de proză 
scurtă iniţiat de editură, presedintele juriului concursului fiind regre- 
tatul Marin Sorescu. Am reusit și cele două piese mi-au fost pu- 
blicate în volumul colectiv Reliefuri. Între timp am continuat să 
colaborez la diferite publicaţii religioase din tara si din străină- 
tate. Luasem mai multe adrese de reviste românesti din străină- 
tate de la cancelaria Sfântului Sinod, trimisesem materiale si mi 
se publicaseră! Eram cineva! Am reușit să public în reviste de 
prestigiu, precum „Balkan studies“ din Tesalonic sau „Proverbium'" 
din Vermont. Am găsit în Domnul Artur Silvestri, desi nu 
cunosteam personal pe atunci, redactor la „Luceafăruf', omul care 

avea curajul sa strecoare cate o informatie privind aceste publi- 
catii din străinătate. li trimiteam câte un extras si stia dânsul 
cum să incondeieze prezentärile. În volumul publicat recent de 
dânsul, Vremea seniorilor, sunt cinci din scrisorile ce i le-am 
adresat atunci. Surprinde sinceritatea. Nu mai mă feream să spun 
că sunt preot. Îmi asumam de acum această demnitate, pu- 
blicasem zeci de articole si studii și nu mai nutream teama aceea 
inexplicabilă care mă făcea să mă ascund! 

Am încercat să colaborez și cu instituţiile bisericesti. Părin- 
tele Valeriu Anania era în 1979 director al Institutului biblic al 
Patriarhiei Române. Fiindcă publicam aproape în fiecare număr 
din revista „Biserica Ortodoxă Română“, i-am propus să-mi pu- 
blice o bibliografie a acestei reviste din perioade 1874-1984, la 
împlinirea a 110 ani de apariţie. M-a privit cu neîncredere la în- 
ceput, știind câtă muncă necesită o asemenea lucrare, apoi m-a 
pus să fac o cerere către patriarhul de atunci, lustin Moisescu, 
iar dânsul a întocmit un referat favorabil. Patriarhul a aprobat 
proiectul si urma să prezint manuscrisul gata de tipar la 1 noiem- 
brie 1983. Am început o luptă contra cronometru. Colecţia revis- 
tei a însumat peste 22000 de articole. Multe dintre ele a trebuit 
să le rezum. A fost o muncă de rob sau poate de Sisif, dar, cu 
câteva zile înainte de termenul înscris în ofertă, m-am prezen- 
tat la patriarh. Nu mai era părintele Valeriu Anania director, ci 
regretatul preot Dumitru Soare. Acesta nu stia nimic de proiect 
si nici nu era dispus să-l susţină. Am mers în audienţă la patriarh, 
aflasem despre dânsul că fusese profesor universitar, că știa multe 
limbi străine, că e un munte de cultură. Pe mine m-a dat afară 
ca pe ultimul infractor din Bucuresti. Fără să se uite peste cele 
900 de pagini dactilografiate (era un prim fragment din lucrare, 
pe care reusisem să-l dactilografiez, urmând ca până la pagina 
2000, la cât se ridica manuscrisul, să dactilografiez ulterior), 
s-a rezumat la niste chestiuni banale, străine de subiect. Mi-a 
imputat că m-am ocupat numai de carte și am uitat de parohie, 
deși i-am prezentat documente din care se vedea clar că nu 
sezusem degeaba la parohie si avusesem lucrări de reparaţii și 
pictură la bisericile din Malovat si Bârda; a promis ca va vorbi 
cu mitropolitul Nestor să-mi dea o parohie la oras. l-am replicat 
că nu am realizat acea carte pentru o parohie de oras, ci ea se 

înscris pe linia unor preocupări constante. l-am arătat cărțile ce-mi 
apăruseră până atunci la „Albatros“, i-am arătat programele sim- 
pozioanelor si sesiunilor de comunicări la care participasem în 
diferite judeţe, i-am vorbit de colaborările la diferite reviste. În 
final, mi-a spus ca audiența s-a terminat si că nu are ce să mai 
discute cu mine. Mi-am luat cartea si am ieșit plângând din ca- 
binetul său. ÎI pomenesc si azi la fiecare liturghie, fiindcă asa e 
rânduiala, dar în sufletul meu mitul si aura care-l înconjuraseră 
până la acea audienţă din noiembrie s-au pulverizat demult, per- 
sonajul rămânând o biată amintire. Am reușit să public mai târ- 
ziu, sub P F. Patriarh Teoctist câteva fragmente din acea carte 
în revista „Biserica Ortodoxă Română". 

Avenit '89! La început a fost confuzie și incertitudine. După 
un an am luat taurul de coarne. Mi-am înființat editură particulară, 
căreia i-am spus „Cuget românesc“. Am investit un salariu si am 
scos o primă broșură. Vânzările au început să meargă. La câte- 
va luni am scos altă broșură, apoi alte și alte. Sistemul „Cartea 
prin posta“ a dat rezultate. Săptămânal plecau de la Bârda zeci 
si zeci de colete spre toate colţurile ţării. Zi de zi veneau scrisori 
de pretutindeni si cereri peste cereri. Unele titluri au înregistrat 
mai multe ediţii, depăsind 70.00 exemplare. Noptile au devenit 
albe. Somnul a devenit un privilegiu tot mai rar si tot mai puţin... 
După încă un an am înfiinţat o altă editură la parohie. Mergeam 
cu toate pânzele sus, în plin. În 1994 mi-am publicat „Nicolae 
lorga. Concepţia istorică”, după ce așteptase 17 ani la „Scrisul 
Românesc“ din Craiova. Ministerul de Externe mi-a comandat 70 
exemplare pentru comunităţile românesti din străinătate. Era o 
bucurie imensă o asemenea comandă. Putin mai târziu, aducând 
cercetarea până în 1994, am publicat Bibliografia revistei ,,Bise- 
rica Ortodoxă (1884-1994), însumând trei volume și patru ediţii! 
Multe centre eparhiale mi-au comandat chiar sute de exemplare 
(Suceava, spre exemplu), profesori universitari si cercetători au 
devenit clienţi. S-a scris în presă si a fost apreciată de nume 
sonore ale culturii române. 

Patima scrisului nu mai avea restricţii. O intelegeam ca pe 
o prelungire a activităţii mele preoțești si aceasta îmi dădea aripi. 
Astăzi activitatea aceasta însumează peste 150 titluri publicate 
la cele doua edituri. Personal, realizarea se ridică la 30 cărţi si 

peste 1000 de articole si studii în tara si strainatate.... O fi mult 
sau puţin, nu stiu! Știu doar că mai am multe de făcut în viitor! 

Astăzi, mulţumesc celor ce mi-au pus piedici de-e lungul 
timpului (fie că sunt în viaţă, fie că sunt sub glie). Dacă n-ar fi 
făcut ceea ce au făcut, azi poate as fi fost un functionaras oareca- 
re, iar preocupările dragi sufletului meu ar fi rămas o amintire. 
Le mulţumesc că datorită lor am ajuns preot la mine în sat. Dacă 
as lua-o azi de la început de zece ori, tot preot m-as face si tot 
în satul meu m-aș duce. As continua să scriu, indiferent dacă 
as putea să public imediat sau nu. Acum as sti bine că orice 
muncă cinstită, mai devreme sau mai târziu, isi află împlinirea 
si recunoasterea. Mulţumesc celor din Biserică dacă m-au socotit 
„prea laicizat”; le mulțumesc celor din afara Bisericii, care m-au 
socotit „îmbisericit“. Poate se vor convinge cu taţii, dacă n-au 
făcut-o deja, că mi-am slujit Biserica și Țara cu uneltele si cu posi- 
bilitatile mele. Doar atât! 

Decernarea premiului de care am amintit la început a în- 
semnat și asumarea unei responsabilităţi sporite. Oameni de eli- 
tă ai culturii române au apreciat activitatea mea. Sper să nu-i 
dezamăgesc și să-mi împlinesc menirea până la capăt. Desigur 
că asta nu depinde numai de mine însumi ci și de mediul social 
în care-mi voi desfășura activitatea, de starea de sănătate si de 
zilele ce mi le va mai da Dumnezeu, dar proiecte sunt multe si 
necesită trudă multă! 


ERA PĂCAT DE DUMNEZEU 
SA NU FI CONTINUAT 


Traian Galetaru 

Într-o însorită zi de septembrie a anului 1970, în comuna 
Comlosu Mare din judeţul Timis au poposit două prestigioase de- 
legatii de scriitori: una din Timisoara, condusă de poetul Anghel 
Dumbrăveanu (secretarul asociaţiei și redactor sef adjunct al Revis- 
tei Orizont) si alta din Cluj-Napoca, în frunte cu prozatorul si dra- 
maturgul D.R.Popescu (secretarul asociaţiei si redactor-sef al 

Revistei Tribuna). Cum incepuse scoala, in sala Cäminului Cultu- 
ral, in afara oficialitatilor, erau doar elevi, învăţători si profesori 
si parcă... un ţăran! În partea a doua a întâlnirii, tocmai acesta 
citise cuvântul de întâmpinare adresat oaspeţilor, de pe câteva 
foi ce-i tremurau în mână, de emotie. Scriitorii timisoreni îl 
cunosteau, au rectionat cu mândrie dar ponderat, în vreme ce 
clujenii erau pusi în faţa unui fapt cu totul ieșit din comun: un 
țăran cu 6 clase primare vorbea mai bine ca „domnii”! 

Poate că pe acest element-surpriză mizau bänätenii când 
-au invitat pe clujeni tocmai în comuna noastră. Primul care s-a 
ridicat si l-a aplaudat a fost chiar D.R.Popescu, care i-a si cerut 
ţăranului nostru colaborarea la Revista Tribuna, ceea ce s-a Si 
petrecut. Dar, Doamne, de unde era să intuiesc, atunci, urmă- 
rile de peste decenii ale întâlnirii pentru a însemna data ei? Nu 
am făcut-o, nu am insemnat-o... 

Printre cei șocați de alocutiunea de un elevat intelectua- 
lism a ţăranului autodidact mă număram si eu. Am luat legătu- 
ra cu Ghiţă Bălan-Serban (1907 - 1975) si am aflat ceva ce 
m-a cutremurat, dar despre care nimeni nu-mi povestise nimic 
timp de trei ani de zile (de ce oare?) de când sosisem cu slujba 
la scoala din localitate: Comlosul zăcea pe o comoară încă 
nescoasă la lumină! Istoria satului este una fascinantă, căci, 
păstrând cuvenitele proporții comparatia poate fi, totusi, făcută: 
după cum poporul român este un întins arhipeleag latin într-un 
ocean de nelatinitate, tot asa si Comlosul Mare este o insulă 
de grai oltenesc într-o mare de bănățeni. Și „arhipelagul“, si 
„insula“ au rezistat tendinţelor milenare/seculare de asimilare! 

Efigiile spirituale ale localităţii sunt numeroase: poetul si pu- 
blicistul lulian Grozescu (1839 - 1872), posibilul prieten al 
Eminescului și mâna dreaptă a lui losif Vulcan la revista Familia 
în perioada budapestană a acesteia; revista Suflet Nou (1934- 
1939), la care colaborase intelectualitatea satelor și a ţării, dar 
în paginile căreia se manifestase plenar, în scris, fenomenul tära- 
nilor scriitori specific Banatului, apreciat în vreme de Camil Petrescu 
si G.Călinescu; lungul sir de personalităţi culturale, fii ai satului, 
cu care si azi localitatea se mândrește. Principala emblemă mate- 
rială o constituie ducesa Mileva San Marco (1838 - 1996), căsă- 
torită cu un duce italian din celebra familie, ambii soți, italianul 


47 


si comloseana, făcând parte din protipendada curţii imperiale din 
Viena. lar când împăratul Franz losef și-a clădit o vilă de vacanţă 
în stațiunea austriacă Ischl, ducele si tânăra sa sotie i-au urmat 
exemplul, asa încât si astăzi poate fi admirată vila „San Marco“ 
de pe tărâm austriac, dar cu destinaţia schimbată în casă pen- 
tru bătrâni. Toate acestea nu reprezintă decât esenţa cea mai 
pură a bogatelor tradiţii culturale ale comunei. Țăranul scriitor 
Ghiţă Bălan - Serban fusese doar „impulsul initial“ al unui per- 
petuum mobile ce funcţionează si în ziua de azi. 
Nu era un mare păcat de Dumnezeu să nu continuăm? 

Elementele de continuitate se manifestă pe multiple planuri: 
revistă, cărți, medalii, plăci memoriale, diplome, încât doar edi- 
tură îi lipsește comunei pentru a fi total independenți în entuziasta 
noastra activitate. Dar si fără ea, Comlosul cel Mare din extre- 
mitatea vestică a României a redevenit, ca pe vremuri, un veri- 
tabil centru de presă. Evidentiez doar unul din mentionatele ele- 
mente ale continuității. Publicaţia Suflet nou în sensul cel mai larg 
al termenului, a apărut in patru serii: seria |, revistă lunară (1934- 
1939, 46 de numere), seria ll-a, gazetă școlară de perete 
(1970-1989, 135 de numere), seria l-a, volum tipărit (1980, 
800 exemplare tiraj) și seria actuală, a IV-a, revistă lunară (în 
luna iunie vom edita numărul festiv 150), devenind, după stiinta 
noastră, cea mai longevivă publicaţie românescă din lume din me- 
diul rural. 

Idealul spre care tindem, dar pe care - ca orice ideal — sun- 
tem constienti că nu-l vom atinge niciodată îl constituie fondatorii 
seriei interbelice. Si totuși, încercăm compensarea „epigonismu- 
lui“ nostru prin credinţa fanatică în demersul întreprins, sporind 
cantitativ mostenirea antecesorilor: actualul Suflet nou este difu- 
zat prin mijloace proprii în 16 ţări de pe 5 continente: Europa, 
America de Nord, America de Sud, Australia si Asia. Încât para- 
frazându-l pe Carol Quintul (1519 - 1556) regele Spaniei si îm- 
părat romano-german credem că nu gresim dacă afirmăm că 
„Pe întinsul imperiu Suflet nou soarele nu apune niciodată”. 

Multumirile întregii redactii se îndreaptă cu recunostiinta 
spre principalul sponsor, Asociaţia Agricola ,Comlosana“, condu- 
să de inginerul agronom Gavril Balog, redactor-sef adjunct. Ace- 
leasi mulţumiri le merită cu prisosintà si lungul sir de donatori 

din lumea larga, romani, germani si sarbi, comloseni ori necom- 
loseni. Este reconfortant umărul cald pe care-l simţim alături... 


O PARTE DIN ACEA 
BOGATIE TAINICA 


lon Hangiu 
Sunt aproape cincizeci de ani de când am început să ma 
ocup de presă, de istoria ei. Mai întâi am făcut o antologie a 
tuturor programelor literare apărute în publicaţii. După aceea, 
am făcut Dicţionarul, la capătul unui efort destul de greu. Pentru 
că nu toate publicaţiile se află în colecţiile bibliotecii Academiei, 
a trebuit să apelez si la colecţiile particulare si la alte biblioteci 
si am reușit, în cele din urmă, să descriu douămiisasesuteoptzeci 
de exemplare în cea mai nouă ediţie a dicționarului. Această edi- 
tie este ultima - a treia. Prima a fost în 1987, a doua în 1996. 
A treia se află sub tipar si prezintă o experienţă de viaţă trăită 
si trebuie să mărturisesc că as fi foarte bucuros dacă tinerii din 
generaţia actuală, sau maturii, s-ar apleca din nou asupra aces- 
tor publicaţi care, încă odată trebuie să spun, reprezintă patri- 
moniul material si spiritual al nostru. „Material“ în sensul că există 
colecţii în Biblioteca Academiei. „Spiritual“ — în sensul că descriu 
drumul parcurs de societatea românească în ultimii două sute 
de ani si înfățișează anumite momente, principalele momente, 
din istoria neamului românesc. Descoperim în „Dicţionar“ o 
întreagă materie de studiu care nu se termină cu mine, eu doar 
am început-o. Aceasta înseamnă că toți care vor urma după mine, 
tineri sau vârstnici, să refacă acest drum al istoriei noastre 
nationale si să ajungă la concluzii care să-i orienteze să cunoască 
îndeajuns de bine istoria tradiţiei si cultura poporului. Căci noi 
nu avem altă avere si alt tezaur decât limba, limba care s-a con- 
cretizat în cele douămiisasesuteoptzeci de publicații în care noi 
vedem si o evoluţie a istoriei limbii si, în acelasi timp, o istorie a 
ideilor. 
Marii scriitori ai nostri au fost mai întâi gazetari. Asa au 
fost Eliade Rădulescu si Mihai Eminescu, asa a fost lorga; si as 

putea să dau si alte exemple. Vreau, astfel, să mă înţeleagă ti- 
nerii, de astăzi, din zilele noastre - cu toate că noi trăim în epoca 
internetului si suntem furati de mirajul acestui mijloc de informa- 
tii - că multe sunt vremelnice, trecătoare si se poate întâmpla 
să reziste încă secole sau milenii — dar publicaţiile rămân ca atare. 

As vrea să mai spun ceva, ca un cuvânt de învăţătură si 
anume că totul trebuie cercetat cu pasiune căci fără pasiune nu 
se poate face nimic si fără muncă nu se poate realiza nici o lu- 
crare de patrimoniu. Noi vorbim aici de patrimoniul national - si- 
gur că ne referim si la patrimoniul material: mănăstiri, colecţii 
de ziare si reviste — dar toate acestea fac un patrimoniu spiri- 
tual. De fapt, cu acest patrimoniu spiritual noi plecăm în Europa 
pentru că poporul român a dovedit de-a lungul secolelor că a 
apărat crestinätatea si astăzi trebuie să apere libertatea si dem- 
nitatea omului si, în primul rând, tradiţia căci, fără aceste valori, 
noi nu putem să ne certificăm identitatea noastră naţională. 

În contextul integrării în cultura universală din care noi am 
făcut si facem parte, bagajul nostru spiritual, materia lui primă, 
o reprezintă cultura națională - aceasta cultură formată, aici si 
numai aici, de-a lungul secolelor. Si ea este dovada cea mai grăi- 
toare a existenţei poporului român. Această idee nu se va dizolva 
în „universal“, este exclus; dar noi trebuie să ne apărăm identi- 
tatea naţională chiar dacă trebuie să ţinem seama de contextul 
general al globalizării. Aceasta nu înseamnă să luăm tot ce e din 
afară considerând că mai bun decât ce avem noi ci, mai întâi, 
să căutăm ce avem noi în ţară si apoi să comparăm cu lucru- 
rile care sunt afară pentru că nu toate lucrurile din afară sunt 
bune iar unele nu sunt adecvate spiritului, culturii ortodoxe a nea- 
mului românesc. 

Eu am servit tineretul într-un mod foarte concret: am înfiin- 
tat o revistă, „Limba și Literatura Română“ pentru elevi, am con- 
dus-o un sfert de secol și am încercat să fac educaţia lor în spiritul 
patriotismului curat, nefalsificat. Să nu ne închipuim că patrio- 
tismul acesta este depășit; sau când zicem „cultură naţională“ 
suntem naționaliști. Noi ne apărăm națiunea de intruziunile altor 
elemente care nu ne vor binele. Am pornit de la ideea aceasta 
educativă printr-o revistă de demult. De atunci, am trecut mai 
departe la educaţia prin radio si am ţinut sase ani de zile o 

rubrică — „Vorba dulce românească“ — si am încercat să le cul- 
tiv oamenilor tineri patriotismul acesta sincer si să-i feresc de 
acele elemente trecătoare ale unei culturi și să-i fac să înțeleagă 
cultura temeinică. 

Încă o dată, tinerii să cunoască, să citească foarte mult, 
să re-invete să vorbească. „Să vorbesti“ nu este numai o proble- 
mă de comunicare. lată, oamenii nostri politici nu au practicat 
în cincizeci de ani genul oratoric și nu au această calitate de a 
fi buni oratori; ei încearcă să vorbească, vorbesc mult sau puţin 
dar o pregătire temeinică de fond se poate realiza numai prin 
multă lectură, prin cunoasterea istoriei și a tradiţiilor poporului. 
Să ne ferim - zicea Maiorescu în secolul XIX - de fraza goală. 
Sau Eminescu: să punem la baza activității noastre de fiecare zi 
munca, cinstea și corectitudinea, căci cu aceste elemente ne 
putem mândri in fata popoarelor lumii. 

Orice cercetare trebuie să înceapă cu studiul în bibliotecă. 
Este exclusă cercetarea în afara bibliotecii pentru că numai ea 
îţi oferă izvoarele cele mai importante, cărţile si manuscrisele, 
cărțile tipărite. Noi avem carte tipărită de o jumătate de mile- 
niu, din 1508; publicaţii de două sute de ani. Fără cercetarea 
acestora pe baza informaţiilor, câștigate din dicţionare si enci- 
clopedi, nu se poate face nimic. Omul tînăr român trebuie să 
se aplece asupra unui subiect care corespunde sentimentelor 
sale, corespunde firii lui si dacă nu îi place si nu este pasionat 
de cercetare, mai bine să nu o facă pentru că cercetarea cere 
mult sacrificiu. Îi avertizez pe tineri să nu creadă că dintr-o dată 
cunosc totul; eu, după cincizeci de ani, nu bag mâna în foc că 
cunosc totul, cunosc și eu o parte din această bogăţie, din acest 
patrimoniu al culturii naţionale, dar am această credinţă și spe- 
ranta că cei ce vor veni după mine se vor apleca cu si mai multă 
pasiune asupra tainelor natiei după exemplul celor de dinaintea 
lor. Au de făcut multe. Cărţile mele sper să le fie de învăţătură 
dar le oferă niste cadre generale dar nu cercetare; pentru cer- 
cetare trebuie efort, muncă și credinţă. 

Asa cum am spus, după cincizeci de ani cred că pot sa 
adresez un îndemn tinerei generaţii, urmașilor mei - cum spunea 
lancu Văcărescu - dorindu-le „cresterea limbii românesti si a pa- 
triei cinstire“. Să se aplece cu pasiune asupra istoriei naţionale, 

să descifreze sensurile ei adânci, să nu rămână impresionati ca 
există contradicţie, adică dezbateri de idei și să nu confunde nici 
o dată literatura cu politica. Literatura este cu obiectul ei sepa- 
rat si politica - cu obiectul ei separat. O naţiune nu rezistă în 
câmpul culturii cu oameni care vorbesc una și fac alta și asupra 
acestui lucru mi-a atras Maiorescu atenţia încă în secolul al 19-lea. 
Lecţia lui o dau si eu, mai departe, celor ce vor veni după noi. 


ACUM! 


Alexandru Nemoianu 

Existenţa noastră se cuprinde între trecut prezent si viitor. 
Suntem neputinciosi să schimbăm trecutul (cel mult putem învăţa 
ceva din el) si nestiutori privind viitorul. În fapt, ne aflăm prinsi 
într-un prezent, clipa imediată, „acum“, fără sfârșit. 

În atari împrejurări, singura acţiune care are importanţă 
pentru noi, pentru fiecare din noi si pentru mântuirea noastră, 
stă în alegerea pe care o facem în clipa prezentă și iute trecătoare 
a lui „acum“. Această condiţie este exactă pentru lumea „mare“ 
si pentru „lumea“ fiecăruia dintre noi. Personal, as putea exem- 
plifica cele afirmate prin cazul Casei Boldea, casa stramosilor mei 
materni din satul Borlovenii Vechi, Valea Almăjului, Banat. 

Acea casă, cu o istorie de peste două sute de ani, a asigu- 
rat existenţa familiei mele si a făcut cu putinţă continuitatea ei 
demnă. Acolo, după două cataclisme istorice, căderea Imperiu- 
lui și cosmarul bolsevic, familia mea s-a putut aduna, reculege 
si a putut redeveni semnificativă social. În momentul de faţă nici 
măcar nu sunt sigur dacă cei vii controlăm destinul casei ori des- 
tinul casei ne controlează pe noi. Dar ce este cu adevărat impor- 
tant este faptul că această dependenţă de destin mi-a confirmat 
că „acum“ este singura clipă în care putem face o opţiune cu 
urmări, între bine si rău. 

* 


Intotdeauna lucrurile „mari“ si importante“ (si încă mai vâr- 
tos soluţionarea lor) pot fi aflate în detaliile existenţei imediate 

si în „universul“ (întotdeauna mic si la îndemână) care ne incon- 
joară. Câteva exemple pot fi ilustrative. 

Foarte adesea ne frământăm pentru problemele „mari“ ale 
lumii si politicii nationale ori internationale si suntem grăbiţi cu 
soluţii energice si îndrăzneţe, dar suntem mai sovăielnici atunci 
când întrebări similare ne privesc personal: care este starea din 
familia noastră? suntem ori ba credinciosi, unul altuia? ne gos- 
podarim cu buna cuviinta? suntem capabili să rezolvăm, cu pace, 
diferenţele ce le vom fi având cu neamuri ori vecini? etc. În același 
timp, ne străduim să aflăm despre locuri depărtate si cheltuim 
să vedem tărâmuri asezate peste mări si ţări, fără să băgăm 
de seamă că „universul“ este lângă noi, efectiv, cade pe fiecare 
dintre noi. Cu aceste gânduri în minte, am îndrăznit să spun că 
Tara Almăjului, din Banat, este, în fond, „universul“. Tara Almăjului 
este o vale intramontană asezata în lungul râului Nergăn (ori Nera, 
cum au ales să-i spună învățații de ocazie). A fost locuită din vremi 
imemoriale, fără exagerare, dintotdeauna. Vechimea aceasta este 
încă usor de simţit celui care va avea răbdare să colinde hotarul, 
fie si al unui singur sat din Almăj. Lesne va fi cu putinţă să se 
observe semnul eternității, care înseamnă modelul existential 
românesc alcătuit din înțelegerea vie a spiritualităţii ortodoxe, 
dreptmăritoare, pravoslavnice. În Almăj, vom afla efectiv totul. 
Bucurii și dureri, dărnicie și zgârcenie, credinţă si înselăciune, 
autentic și impostură, frumusețe și urâciune, chiar și aspecte 
aberante, ținând de viata cea mai intimă. Totul. Dar, în ce priveste 
relația dintre oameni, în Almăj există încă ceva ce în bună măsură 
în restul lumii a dispărut. Mai există relaţia personală, omenească 
dintre locuitori care, într-un fel ori altul, sunt neamuri. Există încă 
o înţelegere si o trăire care transformă simplul act al existenţei 
în viata. Aceasta înseamnă priceperea faptului că nu sunt sufi- 
ciente principii ca dreptatea, ordinea, folosul si altele asemenea. 
Ele, aceste principii, excelente în sine, alcătuiesc doar elementele 
teoretice ce pot contribui la alcătuirea unei civilizaţii. în termeni 
practici, ele sunt „planul“ după care se zideste o casă. Dar pen- 
tru a trece de la stare potențială la fiinţă mai este nevoie de puţină 
blandete, înţelegere, dragoste, bunavoire si într-ajutorare. Aces- 
tea din urmă sunt uneltele si căile prin care planul se face clădire 

si clädirea se face cämin cald si vatra primitoare. Traind aceasta 
înţelegere, în Almăj oamenii, când se văd, încă își dau binete unul 
altuia, isi stau în ajutor, la bucurii si necazuri, încă mai stiu ce 
înseamnă si ce trebuie să fie dulceata vieţii. În acelaşi timp, în 
Almăj putem afla toate formele vieţii, de la cele mai simple la 
cele misterioase si toate frumuseţile lumii în care Dumnezeu i-a 
asezat pe oameni. Cel care va sta seara ori noaptea la un „rând, 
în una dintre numeroasele mori așezate pe râurile de acolo, va 
sti ce înseamnă taina unui loc „bântuit“ de duhuri ori „muroni“, 
cel ce va sta o vreme la o colibă va sti ce înseamnă truda de a 
îmblânzi natura si de a schimba sălbăticia în cosmos, cel care 
va înţelege viata unui sat almăjan va sti ce sunt si ce au fost 
comunele si orasele libere. Asemenea, cel care va petrece o zi 
de vară în lungul luncii Nerei ori la „împreunarea apelor“ (Prigoru- 
lui cu Merganul) va sti ce înseamnă si farmecul si spaima jun- 
glei, iar cel ce va urca, într-o după amiază fierbinte, pe Dâlma 
ori Coasta Patasului, va sti ce este desertul si singurătatea 
africană. Cel ce se va afunda în codrii Borloveniului si apoi va urca 
pe culmea Semenicului va trece în lumea fără de pereche a curăţiei 
absolute. Nu înseamnă că în Almăj sunt cele mai frumoase locuri 
din lume, dar înseamnă că locurile de acolo sunt la fel de fru- 
moase ca altele de aiurea! Almăjul este o lume dar, fiindcă sun- 
tem în vremelnicie si trăim prin comparații, una mai bună, mai 
aproape de cea în care „ne-a vrut Dumnezeu“. Un loc pentru care 
merită să trăiesti si să mori si în a cărui tarana este o cinste si 
binecuvântare să te odihnesti. 
x 


Destinul, în ultimă instanţă, înseamnă împlinirea rostului pen- 
tru care am fost adusi în existenţă, în fiinţă. El este eminamen- 
te personal, unic, irepetabil si, ca urmare, se înfăţisează în forme 
nenumărate, infinite. Mai înseamnă că el (cutare destin indivi- 
dual) este întotdeauna nu important, ci cel mai important, decisiv. 
Vorbăria despre destine „majore“ si „minore“ nu este decât flecäre- 
ala. Nimeni nu a fost adus în existenţă „la întâmplare“ ori „secun- 
dar“. Toţi si fiecare venim cu o misiune de împlinit si acea misiune 
are rost în împlinirea planului cosmic care, în fapt, s-a desăvârșit. 

Dincolo de aceste generalitati, împlinirea destinului înseamnă optiu- 
nea dintre bine si râu. Cu cât această opțiune este mai cate- 
gorică, mai răspicată cu atâta mai mare „răsunet' (de fapt, 
urmare) va avea destinul personal. Că așa este, cu exemplară 
modestie si eleganţă, ne-o arată vieţile sfinților. 

Acei oameni, care prin faptele lor s-au făcut vase alese ale 
Duhului Sfânt, sfinţii au căutat să facă tot ce era cu putinţă să 
fugă de slava lumii. Rezultatul, după veacuri, este că ei sunt cu- 
noscuti, inchinati, „faimosi“. Spre a da un singur exemplu. Sfân- 
tul Antonie cel Mare, care s-a nevoit vreme de peste o sută de 
ani în pustiul Tebaidei, este cunoscut de toată lumea creștină. 
Mă întreb câţi dintre cei ce au auzit de Sfântul Antonie cel Mare 
ar fi în stare să numească doi, doar doi, dintre împărații romani 
ce i-au fost contemporani. Deci, din punct de vedere al împlinirii 
rostului existential, al „destinului“, fala si recunoasterea contem- 
poranilor, la fel ca și standardele lor, nu au nici un fel de impor- 
tanta. Nici una! Încă mai complicate devin însă lucrurile atunci 
când luăm la socoteală și faptul că destinele individuale nu există 
ca unităţi „singulare“, în stare „pură“. Ele toate se întrepătrund, 
stau în legătură unele cu altele, sunt în comuniune. Aici se arată 
parte din înțelepciunea divină. „Inegalitatea“ si, încă mai exact, 
„deosebirile“, „diferenţierile“ (pe care doar cei ai acestei „lumi“ si 
ai stăpânitorului ei o „deplâng”), este calea spre mântuire. Doar 
prin existenţa „inegalităţii“ se poate manifesta mila si se pot arăta 
virtuțile individuale, care pot mântui. Aceasta mai înseamnă că 
soluţia cea mai simplă, mai la îndemână, de a nu fi complice la 
rău este de a fi mereu, în orice circumstanta, de partea celor 
slabi si năpăstuiţi, a celor care „pierd“. 

În același timp, ca persoane, suntem determinaţi istoriceste, 
în timp si spaţiu. în această împrejurare atasamentul, respectul 
si responsabilitatea pentru „loc“ au, la rândul lor, importanţă si 
urmare. Respectul pentru tradiţia locului si datoria „sfințirii“ lui 
înseamnă, în ultimă instanţă, înțelegerea faptului că suntem în 
comuniune cu cei care au fost înaintea noastră, cu cei care ne 
sunt contemporani și cu cei ce vor veni după noi. Mai înseam- 
nă si faptul că suntem asezati într-un anume „loc“ după un plan 
care nu este altul decât cel al mântuirii noastre, individuale si 

colective. „Modelul“ mântuirii ne sta deschis în fata întotdeauna. 
Acolo unde există tradiţie mântuitoare nu avem decât a o urma. 
Asemenea, în locurile „noi“, fără tradiţie ori cu una rea, se cuvine 
ca încet, cu răbdare, cu blandete, dar fără tăgadă să promovam 
valorile mântuitoare si să creăm tradiţie nouă si de folos. Vieţile 
îmbunătăţite sunt exemplele si modelele care trebuie să ne însu- 
fleteasca si, cu modestie, ar trebui să căutăm să le urmăm si 
să le asezăm, ca realitate vie, în locul ce ne-a fost dat si, astfel, 
să îl sfintim, să îl aducem în starea în care, la început, a si fost. 

Existenţa noastră este determinată de trecut, prezent și 
viitor. Dar mereu trebuie să ne fie limpede că trecutul nu îl pu- 
tem schimba (cel mult putem învăţa din el) iar viitorul este intot- 
deauna părere dacă nu părere de sine. Clipa decisivă, si căreia, 
si pentru care suntem răspunzători, este cea prezentă, acum. 
În această înţelegere, aș vrea să mărturisesc câteva lucruri. 

În drumurile pe care existenţa m-a purtat, am putut să văd 
că taţi, si fiecare, nu suntem suma „realizărilor“ noastre ci re- 
flectarea comportamentului nostru de caracter consecvent. În 
curgere logică, aceasta mai înseamnă și răspunderea ce o avem 
fata de cei care ne-au premers, cei fără număr plecaţi din Valea 
Plângerii mai înaintea noastră. 

Nu am nici un fel de îndoială că respectul pentru truda lor 
si pentru înțelegerea vieţii pe care ne-au transmis-o ne poate 
indreptati sau condamna. Mai mult decât atâta, am putut să văd 
cum, în cea mai crudă, competitivă și nemiloasă societate pe 
care istoria lumii a cunoscut-o, aceia dintre Români care au fost 
în stare să isi păstreze identitatea au fost cei care, constient ori 
inconștient, s-au aninat de modelul existenţial al străbunilor lor. 
lar oportunisti, ,victoriosil", aceia care s-au ploconit stăpânilor 
vremelnici au trecut într-o rusinoasă uitare mai repede decât ne 
putem imagina. În urma lor nu a rămas nici măcar pulbere. 

Acum este ceasul în care veriga noastră se poate lega de 
lanțul vieţii si tot acuma putem să spargem si irosi mica noas- 
tră contribuţie la aceasta verigă. Viaţa, în toată superba ei 
diversitate, a biruit si alegerea uitării si morţii poate fi doar a 
noastră; fără rost si fără noimă. 

Să nu fie asa! 

„DACĂ NU FACEM CE TREBUIE, NE 
VOR JUDECA URMAȘII“ 


Trintu Măran 
Despre Românii Vienezi s-au scris, în decursul anilor, re- 
lativ multe cărţi, broșuri precum si diferite articole în ziare sau 
reviste, în germană, iar cele mai multe în româneste. Toate aces- 
te publicaţii sunt lucrări strict literare, precum și Raportul meu 
Românii în Viena, din 15.06.1999, care ar putea fi luat ca în- 
drumător. În acele lucrări, au fost amintite, de fapt, multe docu- 
mente dar foarte puţine au fost redate complet sau cel puţin 
parțial. De aceea a fost necesar de a cerceta în arhive, de a 
identifica aceste documente, spre a fi publicate sub titlul, ,Colec- 
tie de documente privind istoria românilor din Viena“ spre folo- 
sinta autorităţilor, precum si a eventualilor scriitori interesaţi de 
literatură istorică. Chiar de la început trebuie amintit că în arhi- 
vele vieneze se găsesc, de fapt, mii de acte privitoare la proble- 
me românești. Dar de a identifica toate aceste acte, spre a le 
prelucra si a le sorta după conţinut în mod ordonat si profesio- 
nal în scopul publicării științifice, ar necesita o muncă anevoioasă 
de câţiva ani si în final poate că nici nu ar fi toate necesare. Din 
aceste motive mi-am propus ca să identific si de a publica numai 
acele acte cari se referă nemijlocit la istoria Românilor din Viena. 
Întrucât viaţa comună a Românilor stabiliţi în Viena s-a desfășurat 
în mod principal în două sfere de activităţi, respectiv în biserici 
si asociaţii, astfel si actele au un caracter corespunzător. Dar 
mai înainte de a prezenta aceste acte sunt de explicat unele 
aspecte istorice generale ale Națiunii Române si anume: 
Națiunea Română este un popor de origină latină si are 
rădăcinile în secolele Il si Ill, ca urmare a amestecului dintre Daci 
si Romani si s-a format în timpul ocupaţiei romane si chiar după 
acel timp, atât în nordul cât si la sud de Dunăre. În timpul mi- 
gratiunii popoarelor, poporul romanizat a asimilat popoarele mi- 
gratoare, care s-au stabilit la nord de Dunăre; la sud de Dunăre 
însă Bulgarii si Slavii, noi veniţi, au asimilat cea mai mare parte 
din localnici. Unii localnici, în special din regiunile de-a lungul ma- 
lului drept al Dunării, prin posibilităţile de legături cu rudele din 

nord, s-au dezvoltat si în viitor cam la fel. O grupă mare însă, 
care s-a retras în Macedonia, s-a dezvoltat ca Macedo-Români, 
numiti si Aromâni, cu propriul lor dialect românesc. Dar toţi Românii, 
până în secolul al 19-lea, au fost numiţi Valachi. 

Abia după Unirea Principatelor Moldova si Valachia, în anul 
1859 si respectiv 1862, noul stat format s-a numit România 
iar poporul - Român. Cei ce au rămas la sud de Dunăre sunt și 
azi cunoscuţi ca Valachi. Până la recunoasterea noului stat 
România, în toate actele oficiale austriece s-a folosit expresia 
Valachi si Valachia. 

Toate lucrările mele sunt publicate în scop științific si nu 
comercial, pentru uzul scriitorilor și cercetărilor istorice militare, 
în editură proprie si în general pe cheltuiala mea, de aceea nu 
se găsesc în comerț ci numai în unele biblioteci, mai importante, 
din Austria si România. La fel sunt publicate si sub formă de arti- 
cole, în mai multe ziare și reviste din Austria, Jugoslavia si Româ- 
nia. La cererea unor cercetători istorici și comunităţi interesate, 
din Austria, Jugoslavia, România, Franţa si America am donat 
de asemenea volumele solicitate, în măsura în care le-am avut 
disponibile. Reeditări am publicat numai în funcţie de posibilităţile 
mele materiale și numai în număr redus, strict necesar. 

Ca să fiu mai bine înţeles de ce mă preocupă graniţa mi- 
litară bănăţeană, mentionez că satul meu natal Uzdin a fost înte- 
meiat de către Regimentul de graniță german bănățean de 
infanterie nr. 12 iar tot timpul cât a funcționat acest regiment, 
strămoşii mei au fost țărani si soldaţi ai companiei 6 Uzdin a aces- 
tui regiment. Deci din respect faţă de strămosii mei si dragoste 
de Banatul în care m-am născut și am crescut îmi dedic aces- 
tor probleme tot timpul liber si puterea mea de muncă. 

Ca urmare a acestor activităţi istorice am fost cooptat ca 
membru al următoarelor asociaţii austriece de istorie si anume: 

Membru al Institutului austriac de documentaţie istorică. 

Membru al Asociaţiei pentru istoria orasului Viena. 

Membru al Societăţii austriece de cercetare istorică a seco- 
lului 18. 

Membru al Asociaţiei Internaţionale de cercetare istorică 
a secolului al 18-lea de la Institutul Voltaire — al Universităţii Oxford 
din Anglia. 

În plus, în anul 1995 am întemeiat la Viena asociaţia cultu- 
rală a românilor stabiliţi in Austria, a cărei presedinte am fost 
până în anul 2003, când din cauză de boală si bătrâneţe m-am 
retras si am fost ales președinte de onoare al asociaţiei. 

În anii cât am condus-o, această asociaţie a avut cea mai 
mare si bogată activitate pe care a avut-o vreo asociație româ- 
nească în Viena până în prezent, din care redau doar pe foarte 
scurt: peste 400 de reprezentații culturale, 8 emisiuni proprii, 
în Limba Română, la radio Viena, preluate în Limba Engleză de 
Radio Austria Internaţional, 15 prezentări la televiziunea austria- 
că a activităţilor noastre, editarea revistei asociaţiei „Grai Româ- 
nesc“ care a depäsit ca număr toate publicaţiile românesti ante- 
rioare din Viena, organizarea celei mai mari expoziţii ce a avut 
vreodată o minoritate din Viena, cu titlul (în Limbile Germană si 
Română) „300 de ani de cultură românească în Viena“. În tot 
timpul am fost subventionati doar de către orasul si unele minis- 
tere din Viena, subvenţii de care până acum nu s-a bucurat nici 
o asociație românească din Viena. Dar toate acestea au atras 
si invidia si lăcomia unor conationali de ai nostri, singuri care ne-au 
făcut greutăţi si probleme. Cât timp am fost eu presedinte toate 
încercările unor astfel de oameni s-au lovit de mine ca de un perete 
de beton. Dar după ce eu am predat stafeta unei alte persoane, 
s-au unit taţi „faliţii“ nostri si au preluat ilegal asociaţia, stricând 
tot renumele si aprecierile despre noi. Cu toate că am rămas 
doar presedinte de onoare, am luat măsurile necesare si am alun- 
gat cu sentinţă judecătorească toată această adunătură din aso- 
ciatie si acum trebuie ca să o luăm si să o refacem din nou de 
la început, că dacă nu facem aceasta ne vor judeca pe noi urmaşii 
si viitorii români din Viena. 

Acest aspect l-am redat ca să se vadă că mentalitatea unor 
români este încă „putredă“ peste tot si nu am fost scutiţi nici 
noi de această plagă. 

În încheiere, găsesc de cuviinţă că în această problemă să 
redau un citat al marelui patriot român ardelean Gh. Sincai, care 
cu o ocazie a spus că... „Pe neamul românesc mai mult l-au stri- 
cat, mai întâi neintelegerea între dânșii si pizma dinăuntru...“. 

ELOGIUL CĂRȚII 


lon Rotaru 

Despre copilăria și tinereţea mea pot spune cu mândrie 
că este într-un fel asemănătoare cu a lui Marin Preda: eram un 
copil de ţăran care visa să scape de „neagra taranie". 

Cu toate că iniţial mă resemnasem să mă fac învăţător în 
satul meu, odată cu socializarea agriculturii tatăl meu a găsit de 
cuviinţă că, muncind la „colectivă“, nu vom putea trăi, iar eu tre- 
buie să iau drumul spre oraș. 

Aveam în cap două soluţii pentru viitorul meu. Îmi plăcea 
foarte mult să citesc, studiam chiar si când păzeam vacile; ast- 
fel m-am gândit să fac filologia, dar acest gând mi-a zburat repede 
din cap pentru că am văzut că din filologie nu pot trăi la nivel 
înalt. Tata mi-a spus să mă fac avocat și uite asa am plecat la 
lasi să mă înscriu la Facultatea de Drept. Dar n-a fost să fie: 
poate asa a vrut Dumnezeu care mi-a scos în cale pe un bătrân 
avocat, tatăl unui prieten al meu, care mi-a spus, arătându-mi 
geanta plină de dosare, că în viitorul apropiat avocatura se pră- 
buseste, iar avocaţii vor fi pusi la perete. 

Astfel că i-am spus tatălui meu că nu mai vreau sa mă fac 
avocat si doresc sa fiu profesor de matematică pentru ca mintea 
mea zbura deja mai departe și, în ideea că matematica este o 
disciplină care nu se învaţă tocmai ușor, mă gândeam că voi putea 
da meditații si voi câstiga un ban în plus pe lângă ce îmi putea 
trimite tata din ce câștiga trudind la „colectivă“. Si iată-mă în 1947, 
urmând cursul de Axiomatică al prof. Dan Barbilian (lon Barbu) 
pe care îl iubeam mult, dar metodele lui de predare a cursului 
mă scoteau din minţi si eram îngrozit pentru că nu intelegeam 
nimic. Dar cum în toate relele există si ceva bun cu specificatia 
să stii unde să cauţi, mă împrietenesc cu Neculce si trec la filolo- 
gie (1947-1952), iar după absolvire primesc un post de profe- 
sor într-un sat de care nu am auzit în viata mea. Si uite asa, am 
fugit de täränie dar roata vieţii m-a aruncat din nou spre tarana. 
Însă acum eram cu studii și, aveam locul meu asigurat la cate- 
dra. Nu eram deloc multumit, dar iată că Dumnezeu ajută tutu- 
ror si au apărut razele soarelui si pe ulița mea căci am avut norocul 

să trec examenul de aspiratură cu brio. Imaginati-va că la nivel 
de tara erau două lacuri pe care le-am prins eu si Dumitru Micu 
de la Cluj. Apoi a urmat teza de doctorat și multe alte confrun- 
tări cu viata care nu m-au speriat si iată-mă la 80 de ani depănând 
împreună cu dumneavoastră, parcă de la coadă la cap, ghemul 
vieţii si, simțind firul în mână, îmi amintesc că prea multe satis- 
factii n-am avut în tinereţea mea. Însă vă pot istorisi în câteva 
cuvinte care a fost cea mai fericită zi din viata mea. După ce am 
trăit câțiva ani în Franţa studiind, m-a apucat dorul de tara si 
am început să scriu Istoria Literaturii în spiritul „primului dezghet". 
Au fost scoase de sub lumina tiparului peste 50.000 de exem- 
plare care s-au cumpărat imediat. Întors în ţară, am iesit la o 
plimbare pe străzile Bucurestiului și, foarte surprins am fost în 
momentul când am ajuns în faţa unei librării unde am văzut per- 
soane care stăteau la rând ca să cumpere /storia scrisă de mine. 
La un moment dat un cetățean care urma să ajungă la rând 
exclamă - măi, o fi ceva de capul lui Rotaru ăsta care a scris 
„Istoria Literaturii” — si tocmai atunci, probabil datorită inghesuielii, 
unul dintre geamurile ce susţinea tejgheaua librăriei s-a spart. 
Oricum nu mă cunostea nimeni si, fără să spun cine sunt, am 
intrat si am întrebat vânzătoarea cât costă sticla căci doresc să 
o plătesc eu. A primit un răspuns pe măsura întrebării - trebuie 
luată de unde se vinde si pusă la loc. 

La cei 80 de ani ai mei, după o viaţă destul de agitată în 
care am trecut prin mai multe rele decât bune, le spun tinerilor 
si celor care vor veni când poate eu nu voi mai fi, că astăzi este 
în vagă proasta educaţie, incultura, apetenta pentru divertisment, 
că lipseste cu desăvârşire educaţia în familie si educaţia religioasă. 

În scoli, astăzi, religia este de fapt tratată ca istoria Bibliei, 
dar trebuie înțeles că educaţia religioasă reprezintă complexitatea 
fnvätämintelor pe care tinerii trebuie să le asimileze din Cartea 
Sfântă. Haideţi să vedem ce este astăzi în Europa (Franţa, Italia, 
Germania etc.) unde lumea s-a săturat de televiziune. Occiden- 
tul s-a săturat dar si la noi se va ajunge la satietate peste câţiva 
ani. Astăzi însă, ţăranul român nu mai poate lucra ogorul din cauza 
televizorului. Televiziunea, care cultivă foarte tare divertismentul 
(de tip „Vacanţa mare”) le răpeste copiilor timpul necesar citirii 

unei cărţi. Să analizăm putin si să vedem ce poate înțelege un 
tânăr care stă în fata unui ecran si priveste totul simplificat si 
subminat de concurenţa comercială, astfel pierzându-se din vedere 
esentialul; aceasta fără să mai spun ca în mai toate filmele este 
cultivată pornografia. 

Nu în ultimul rând doresc să subliniez că astăzi scoala nu 
este bine clădită: sunt foarte multi licentiati doar pentru a pose- 
da o diplomă (gem cataloagele de note mai). Dar să ne amintim 
că mulţi dintre marii nostri scriitori nu au avut patalamale dar 
au realizat opere de artă nemuritoare. 

Desi se afirmă că literatura si arta cuvântului vor pieri în 
următoarele decenii, sunt convins că ele vor renaste din propria 
cenusă, precum Pasărea Phoenix, mai înfloritoare si mai inzes- 
trate, folosind ascutimea minţii, dar aceasta probabil peste o jumă- 
tate de secol, când se va lepăda cu siguranţă televizorul si 
internetul si se va reveni la cărţi. 

În ceea ce mă priveste, eu cred că sunt un profesor de 
literatură română, nici mai mult dar nici mai puţin. Ca profesor 
de literatură română - pentru mine limba și literatura română 
sunt o singură disciplină — țelul vieţii mele a fost să scriu o amplă 
sinteză a literaturii române. De aceea am dorit să fac un infolio 
gen Călinescu care să cuprindă toate cele șapte volume de până 
acum. 

Am conceput acesta lucrare pornind de la începuturile lite- 
raturii române, începuturi pe care le pun - la sugestia lui 
Călinescu - odată cu poetul Pontului Euxin, Publius Ovidius Nasos; 
apoi poposesc la cărțile patristice, fac referire la marii cărturari 
moldoveni si ardeleni, precum si la domnii iluminati gen Dimitrie 
Cantemir, trecând la valenţele folclorului și nu în ultimul rând 
vorbesc și despre limba slavonă ca piedică în dezvoltarea culturii 
românesti, înaintând, printre scriitori de felurite mărimi, clasici 
si mai mărunți, până la evenimentele din Decembrie 1989. 

M-am gândit să fac si o a doua ediţie, a cărei încheiere va 
fi decisă biologic, extinsă în spaţiu și ca spaţiu, o ediţie care 
cuprinde scriitorii români de peste graniţele actuale ale României 
— şi mă gândesc aici la scriitori din Basarabia, din nordul Bucovinei, 
din sudul Dunării si de pe valea Timocului - cu referiri cât se poate 

de largi la Diaspora — români din vestul Europei si de peste Ocean 
— oprindu-mă la cei 15 ani de tranziție postdecembristă. În această 
lucrare există chiar și un capitol intitulat Subliteratura, capitol în 
care vorbesc despre multitudinea de cărți de factură îndoielnică, 
uneori chiar si pornograficd, apărute pe la anumite edituri. Aces- 
ta lucrare se află actualmente sub tipar. 

Astfel, fără să dau dovadă de o falsă modestie, pot spune 
că - prin opera mea mă asez „în prelungirea“ lui Călinescu. Prima 
oară m-am gândit să continui opera lui prin preluarea istoriogra- 
fică a literaturii române de acolo de unde o lăsase el, adică din 
anul 1940. Am constatat însă că îmi este aproape imposibil să 
fac acest lucru deoarece nu găseam liantul, elementul de legătu- 
ră între opera lui și ceea ce doream eu să fac. Aceasta poate 
si pentru faptul că eu consider că esteticul, vorbind despre el 
ca „frumos“, face parte din cultură si, tocmai de aceea, concomi- 
tent, fac si istoria culturii românesti. 

Marele savant si istoric Nicolae lorga definea cultura ro- 
mână ca fiind o cultură de factură militantă, pentru că noi ne- 
am aflat mereu în calea unor mari imperii, devenind mai apoi o 
insulă de latinitate într-o mare pravoslavnică. Eu, prin întreaga 
mea operă, am încercat să îmbin această cultură cu frumosul, 
cu beletristica. 


MODELUL EMINESCU 


Ilie Purcaru 
Premiul pe care distinsul cărturar Artur Silvestri mi l-a 
înmânat, din partea prestigioasei Asociaţii Române pentru Pa- 
trimoniu, pentru ostenelile mele pe tărâmul reportajului m-a obli- 
gat la niște gânduri pe care, încredinţându-le acum hârtiei, le las, 
fireste să zboare spre nicăieri, cum au zburat si reportajele mele, 
devenite caduce a doua zi după apariţie. Dar o fac, mărturisesc, 
cu speranţa secretă că în acest Nicăieri se va fi aflând, totusi, 
cineva. 
Am practicat, timp de peste 50 de ani, nu numai reporta- 
jul, ci toate genurile unei profesii pe cât de generoase, pe atât 

de ingrată. Generoasa prin implicarea în viata si în uman la care 
te invită, ingrată prin amprenta atât de subţire și de nesigură 
pe care o lasă în viaţă si în destinul semenilor, scuturându-se în 
neant o dată cu fila de calendar pe care s-a imprimat. Nu insist, 
ca să nu fiu învinuit de cochetărie. Altceva am vrut să zic. Am 
vrut să zic că dacă ar fi ca acel Cineva din Nicăieri, sedus de 
jurnalistică sau simplu curios, m-ar întreba care-i modelul de urmat 
în această profesie, as fi bucuros să-i răspund: modelul de admi- 
rat, nu de urmat, că asta-i prea greu, este modelul Eminescu. 
Pe care îl dezgropäm si il omagiem la anumite date calendaris- 
tice, după care îl ingropam. 

Ce înseamnă acest model? Dar se poate spune în doar câte- 
va cuvinte? O spune undeva Paul Anghel, alt as uitat al publicis- 
ticii: „Rar om care să fi primit mai direct contemporaneitatea pe 
nervi, piele, meninge decât Eminescu, gazetar, om pe care ora 
si ziua, insolubile, păreau a- fi secătuit cu fiecare articol în parte, 
dar care renăstea surprinzător la fiecare noua somaţie a zilei, 
cu o frenezie unică“. Sigur, si Paul Anghel o spune si el, artico- 
lele lui Eminescu, citite azi, sunt incomprehensibile nu numai prin 
numele proprii, prin evenimentele dezbătute, ci si prin unghiul de 
abordare, care ţine într-atât de dialectica specială a faptelor, încât, 
fără cheia clipei - sancțiune, aprobare, dezavuare — par de neinte- 
les. Paginile gazetarului Eminescu conturează ceea ce Paul Anghel 
numeste un „insolubil al zilei“, un sâmbure tragic pe care poetul 
îl va lua cu sine, până în zonele pure în care cotidianul nu mai 
există nici prin cenușă. 

Comandant pe teritoriul gazetăriei și sclav al ei, dominând 
de sus oameni, fapte si epoci, dar si implicându-se, Eminescu 
are, peste toate, conștiința generaţiei sau a vertebrei, a acelui 
element conductor care poate înlesni sau întârzia irigarea cu ener- 
gii a centrului secret care este ființa constructor a unui popor 
în timp. „Dacă o generaţie poate avea un merit, scrie el, e acela 
de a fi un credincios agent al istoriei, de a purta sarcinile im- 
puse cu necesitate de locul pe care-l ocupă în inlantuirea tim- 
pilor“. Gazetarul Eminescu este astfel primul care introduce - si 
care modifică în planul cugetării noastre - conceptul schopen- 

hauer-hegelian, reliefand niste determinante pe care cercetatorii 
gândirii geopolitice si ai structuralismului nu le pot ignora. 

Acesta ar fi modelul Eminescu, pus in fata admiratiei noas- 
tre. Cat despre a-l urma... 


„PÂNĂ ACUM, NU AM REALIZAT 
NIMIC ALTCEVA DECÂT 
SĂ MĂ PUN LA JUG“ 


Dimitrie Grama 

Ideea de a face parte din cei alesi să se „împărtăsească“ 
în ale creaţiei si mai ales răspunderea care ni se dă clasificân- 
du-ne un fel de „exemplu“ sau „model“, mă pune pe gânduri. Si, 
vedeţi, nu sunt obișnuit, deoarece am considerat că atunci când 
într-adevăr am ceva de spus, ceva ce ar merita o documentare 
si o arhivare pentru o judecată ulterioară, aceasta trebuie să izvo- 
rască din sälasuri, pentru mine, necunoscute si să-mi forțeze 
inima, cugetul si mâna. 

Voi încerca acum, totuși, să răspund cât mai sincer si adec- 
vat dar pentru a nu fi înţeles greșit si pentru ca răspunsurile mele 
să nu fie tratate ca ceva definitiv, static, vreau să fac referinţă 
la ceea ce am spus mai demult; scriu ce-mi trece prin cap acum, 
acesta este adevărul meu de moment si, cine stie, poate mâine 
ori la anul viitor să gândesc altcumva. 

Se pune întrebarea dacă răspunsurile noastre au o valoare 
strict personală sau ar putea fi de folos și altora. În speranţa că 
voi putea contribui la elucidarea unor mituri sau cel puţin la o 
polemică înversunată continui cu răspunsurile. 

Cred că unul din cei mai importanţi factori care au contri- 
buit la „formarea“ mea, ca și cum as fi un fel de „gânditor“, a 
fost nemărginita sursă de inspiraţie si fantezie pe care familia 
mea a reprezentat-o atunci când creierul era încă necopt si spiri- 
tul încă mic. 

La o anumită vârstă, nu există scriitori mai buni decât bunicii, 
părinţii, fraţii sau verisorii, care în dorinţa lor de îndrumare, dar 
si aceea de a ajunge la termen cu proprii lor demoni, te inițiază 


în lumea lor, pentru tine atunci misterioasă si tainică; iniţiere care, 
ca un izvor, poate să curgă necontenit tot restul vieţii. Si că de 
multe ori, în dorinţa noastră de a ne exprima, de a „crea“, avem 
senzaţia că izvorul fanteziei a secat. Eu nu cred că el, izvorul aces- 
ta, seacă vreodată ci cred mai curând că sunt momente când 
logica asteptărilor si logica succesului ne inseala. 

Astfel au mai contribuit și alţii ca: J. Verne, Goga, Tolstoi, 
Dostoievski, Topîrceanu, Casteneda, Fowles, Borges, Alexaindre, 
Cervantes, Dante, Camus, Dalai Lama, Nietzsche, Paul Brunton, 
Eliade, Cioran si încă multi alţii pe care nu-mi amintesc cum îi 
cheamă pentru că sunt un ingrat: le consum opera si nici măcar 
nu mă străduiesc să-i numesc. Dar asta nu înseamnă că nu le 
sunt recunoscător. 

Nu stiu dacă a existat vreun moment de răscruce în viaţa 
mea. Nu cred în „diaspora“, deci faptul că gândesc și scriu într-un 
fel sau altul nu-l atribui condiţiei mele de emigrant. Nu este oare 
o migraţie si dacă te muţi din Tulcea la Cluj? Omul care pleacă 
dintr-un loc repede uită și locul și limba locului și restul? Si greu- 
tati, dacă sunt, nu există ele oriunde pe acest Pământ si mai 
ales în concepţia noastră despre viata? 

Dar s-ar putea să existe vreun moment de răscruce care 
stă să vină. Poate că tocmai acum mă pândesc din necunoscut 
si s-ar putea ca atunci când acel moment mi se va infatisa în 
toată splendoarea lui arătându-mi clar calea de urmat, voinţa de 
împărtăsanie, de destăinuire să mă părăsească. 

Îndemnul fundamental, hotărâtor, în ceea ce mă privește 
a fost si este, asa cum spune Silvestri, tainic. Habar nu am de 
unde provine si de aceea adeseori mă cert cu Dumnezeu, care 
tocmai în materie de creaţie mă lasă nestiutor. 

Promit însă ca atunci când acest mister mi se va dezvălui 
si voi înțelege, promit să- trambitez, chiar din mormânt, lumii 
întregi! 

În ale scrisului sunt un total egoist. Am scris și scriu în pri- 
mul rând pentru mine însumi (să nu uit ce-mi trece prin cap) și 
pentru cei câţiva care au avut imprudenta să-mi iasă în cale. 

Nu am, deasemenea, nici un alt fel de ambiţie prin scris 
decât nemurirea. Nu a persoanei, dar a ideii si a timpului trecut, 
care, nedocumentate, nu au existat niciodată. Eu imi fac „datoria“, 

notez. Acum, daca nimeni nu va cunoaste ce am avut de spus, 
nu e vina mea. Eu mi-am facut datoria! 

Cele mai mari obstacole pe care le-am avut de infruntat 
au fost cele pe care eu, constient sau inconstient, le-am creat. 
Am avut norocul să întâlnesc oameni cumsecade si care m-au 
încurajat să continui cu litera tura. Fără acești oameni probabil 
că „opera“ mea apărea în analele familiei ca un divertisment sau 
ca un fel de excentritate. Si doar atât. 

Pe de altă parte, mă gândesc că acesti vânători iscusiti, 
flatându-mi orgoliul, în fond m-au rănit mortal în coaste si eu, 
sângerând, le mulțumesc! 

Până acum nu am realizat nimic altceva decât să mă pun 
la jug. Un efort pe care, în schimb, îl împart cu alţii, cu voi. Alţii 
care speră să deosebească banalitatea clipei obisnuite. 

Dacă prin strădania mea asi putea „crea“ o subspecie umană 
mai pură si m-as simţi într-adevăr împlinit. 

Cei care au putere si răbdare să asculte ce eu si alţii ca 
mine avem de spus, se vor trezi poate, odată, pe acea potecă 
îngustă ce duce spre „iluminare“. Nu pot decât să sper că ome- 
nirea toată în fond va încerca cu timpul această cale, care ne 
va duce cu siguranţă spre divinitate; atât cea supremă cât si cea 
ascunsă în noi, în fiecare. Aici este taina salvării omenirii; o fiinţă 
umană, umană, nu un animal pornit pe calea urei și a distrugerii. 


ASUMAREA RISCULUI 
DE A GANDI ȘI ALTFEL 


lon Ghinoiu 
Sunt un specialist al culturii populare. Sunt copil de tăran. 
Odată cu trecerea anilor, după multă muncă am ajuns să pot 
privi cultura atât din interior cât si din exterior. 
Toata perioada carierei ele a dedicat-o realizării Atlasului 
Etnografic Român. Cred că aceasta a fost una dintre marile sanse 
pe care mi le-a dat Dumnezeu 

Imediat dupä ce am absolvit Universitatea, m-am apucat 
de lucru si am reusit sa cunosc in acest rästimp trei generatii 
cu care am trudit atat aici, in aceste birouri, dar foarte mult pe 
teren, căutând rădăcini ale folclorului și tradiţiilor poporului nostru. 
Pentru realizarea Atlasului Etnografic Român am trudit extraordinar 
de mult; imaginaţi-vă că am străbătut și cercetat aproximativ 600 
de sate ale României și am aplicat chestionarele noastre (1200 
întrebări) la peste 12.000 de subiecţi. Toate acestea le-am făcut 
în decursul a 30 de ani. E mult, e puţin rămâne să aprecieze 
cei care vor veni după noi si vor analiza ceea ce am realizat. 

După sute de zile de muncă, am constatat că ceea ce am 
găsit pe teren nu corespunde în totalitate cu ceea ce invatasem 
noi, cu teoria. Trebuie să subliniez faptul că rădăcinile noastre 
ca popor nu trebuie căutate la grecii din Atena, la Roma sau în 
Egipt ci aici, în vatra noastră strămosească, la dacii nostri. 

Tinerilor de astăzi și urmașilor nostri le pot spune că acum 
trăim o perioadă de metisaj cultural iar pentru a continua traditii- 
le și cultura acestui străvechi popor trebuie să plece întotdeau- 
na de la fapte reale pentru a reusi să înțeleagă eficient realitatea 
asa cum am reusit să o înţeleg eu în timpul celor 30 de ani de 
muncă (1970-2000) pentru realizarea At/asului etnografic Român. 

Cei ce vin după noi trebuie să realizeze o arhivă consisten- 
tă a tradiţiilor poporului român, deoarece eu cred că în viitor Româ- 
nia va fi un punct de trimitere frecventă la spaţiul istoric strămoșesc 
dacic, care va reconstitui vechea civilizație europeană. 


* 


Pentru a descoperi ceva cu adevărat nou în stiinta căreia 
i te-ai dedicat, trebuie să rätäcesti, adică să alegi si alte cărări 
decât cele pe care au mers ilustrii tai inaintasi. Fără temeritate 
si cu trimiteri de tipul asa a zis marele savant sau profesor un 
domeniu de cercetare stagnează, devine imuabil. Acest mesaj 
le este transmis studenţilor de la Facultatea de Sociologie și Asis- 
tentà Socială în prima oră de curs împreună cu riscurile rata- 
cirii cu adevărat. Surprinsi de prapunere, tinerii așteaptă să vadă 
mai întâi aventurile profesorului. Află atunci cum a descifrat acesta 
semnificaţiile calendarului popular prin raportarea sărbătorilor și 
obiceiurilor la ritmurile cosmice si la bioritmurile de reproducere 

a plantelor si animalelor; cum a reconstituit panteonul carpatic 
diferit de cel greco-roman indus abuziv în constiinta românilor 
pe cale livrească; cum a luat fiinţă conceptul de geomorfism ca 
opus antropomorfismului, cum a definit cartea românească a 
morților care, spre deosebire de cea egipteană scrisă pe papirus 
si dispărută cu peste două milenii în urmă, este cântată și astăzi 
la unele înmormântări din sud-vestul României si altele. Una din 
cutezantele despre care îi place să vorbească este asa-numitul 
sindrom al antichităţii greco-romane, ideea că tot ce e valoros 
în stiință, filozofie, arte, democraţie, mitolagie vine, în exclusivi- 
tate, de la greci si romani. De la ei si cu ei ar începe spirituali- 
tatea continentului european. Pentru români, care poartă numele 
Romei Antice, consecinţele sindromului îmbracă forme aberante. 
Cel care încearcă să coboare la substratul autohton traco-geto- 
dac isi asumă riscul de a fi numit tracoman, de a fi exclus din 
anumite cercuri culturale si stiintifice. Convins că există o prà- 
pastie care separă nefiresc istoria de protoistoria carpato-dunăre- 
nilor si un prag psihologic al antichităţii greco-romane nu trebuie 
să treci ca să ajungi la alte rezultate decât cele la care a ajuns 
cutare sau cutare savant, exploratorul, expunându-se cu bună 
stiință la un mare risc, a încercat să le depăsească. Sansa lui 
a făcut ca din 1967 până în ziua când își asterne aceste gân- 
duri să trudească neîntrerupt, alături de alţi colegi etnografi, la 
marele tezaur care i-a oferit numeroase argumente, Atlasul Etno- 
grafic Român. 

Materialul de teren pentru elaborarea Atlasului a fost înre- 
gistrat de la 18 000 de subiecţi din 536 de sate pe baza uni 
chestionar etnografic de 1200 de întrebări. Răspunsurile con- 
semnează realitatea etnografică existentă la două momente ale 
secolului trecut: anul 1900 si data anchetei, anii 1972-1982. 
Din răspunsurile primite au rezultat peste 1 000 de hărţi din care 
600 au fost selectate si grupate tematic în cinci volume cu câte 
aproximativ 120 de hărţi etnografice fiecare: primul volum, Habr- 
tatul, se referă la adăposturile de aici (asezarea, gospodăria, 
locuinţa, amenajarea interiorului) și de dincolo (cimitirul); volumul 
II, Ocupațiile, la mijloacele de câstigare a existenței, (cultivarea 
pământului, cresterea animalelor, sericicultura, apicultura, vână- 

toarea, pescuitul si transportul); al treilea, Tehnologia populară, 
la geniul tehnic (mestesugurile, instalaţiile tehnice populare și ali- 
mentatia); al patrulea, Manifestările artistice, la portul si arta 
populară; al cincilea, Manifestările spirituale, la obiceiurile de la 
nastere căsătorie si înmormântare, la sărbătorile calendaristice 
si mitologie. Titlurile si legendele hărților sunt traduse în trei limbi 
de circulaţie internaţională (engleză, franceză, germană), iar ele- 
mentele cartografiate sunt ilustrate cu fotografii, desene, schiţe. 
În paralel cu elaborarea atlasului se publică si un corpus de 25 
de volume cu materialul de teren brut, asa cum a fost înregis- 
trat de la subiecţii anchetați. 

Din citirea hărților rezultă că, la data anchetei, românii păs- 
trau elemente semnificative ale civilizaţiilor lemnului si lutului, că 
locuitorii carpato-dunäreni sunt făuritorii si purtătorii unei sinte- 
ze a civilizaţiei continentale, legată de apele curgătoare, diferită 
de civilizația greco-romanilor, legată de mare. Carpato-dunärenii 
s-au exprimat în lemn si lut în vremurile preistorice, în antichita- 
tea geto-dacă si, în mod vizibil, în secolul al XX-lea, când s-a 
efectuat ancheta pentru Atlasul Etnografic. Arheologii nu au des- 
coperit la daci statui, temple, cetăţi din piatră. Aceștia stăpâ- 
neau munţi de piatră si marmoră, dar își modelau divinitätile în 
lemn si lut. 

Se cunoaste că regiunile cele mai bogate în resurse de apă 
si hrană de pe Terra au fost primele si cele mai importante leagäne 
de civilizaţie. Fluviul Dunărea a fost pentru carpato-dunăreni pre- 
cum Nilul pentru vechiul Egipt, Indusul si Gangele pentru vechea 
Indie, Eufratul si Tigrul pentru Sumer si Mesopotania, spaţiul de 
geneză a unei mari civilizaţii preistorice numit de Marija Gimbutas, 
mare arheolog si antropolog american, Vechea Civilizație a Europei. 
Savantul a definit-o ca o „entitate culturală cuprinsă între 6500- 
35007. H., axată pe o societate matriarhală, teocratică, pașnică, 
iubitoare si creatoare de artă care a precedat societăţile indo- 
europenizate...; Trebuie să recunoastem realizările strămoşilor 
nostri, vechi europeni, asa cum au fost: constructori de temple, 
producători de ceramică admirabil pictată si de obiecte de cult“. 
Între timp, la Schela Cladovei, pe malul românesc al Dunării, s-a 
descoperit o nouă cultură neolitică care coboară istoria conti- 

nentului european cu încă două milenii în urmă. Cu argumente 
arheologice, paleo-antropologice si paleolingvistice Marija Gimbutas 
demonstrează că pe un areal geografic ocupat astăzi de Româ- 
nia, Republica Moldova, Vestul Ucrainei, Ungaria, Cehia, Slovacia, 
Jugoslavia, Croaţia, Macedonia, Bulgaria, Albania, Grecia, inclu- 
siv insulele egeene și sud-estul Peninsulei ltalice, s-a dezvoltat, 
anterior civilizaţiei antice greco-romane și mitului biblic al creaţiei 
paterne, un mare complex cultural si religios dominat de Zeița 
Mamă. Cu 2-3 milenii înainte să strălucească culturile Greciei și 
Romei antice, în bazinul inferior al Dunării de Jos înfloreau super- 
bele culturi neolitice: Precucuteni, Cucuteni, Gumelnița, Hamangia 
si altele. Purtătorii acestor culturi preistorice aparţineau unor 
societăţi agrare lipsite de fortificaţii elaborate si arme de luptă. 
Erau mesteri neintrecuti în prelucrarea lutului, si, probabil încli- 
nati spre meditaţie, însușire ilustrată de statuetele din lut numite 
Gânditorul de la Hamangia. Rolul principal în aceste societăți il 
jucau femeile. 

De la primele culturi neolitice din bazinul Dunării de Jos si 
până la cultura orală cartografiata în Atlasul Etnografic Român s-au 
scurs aproximativ zece milenii. La cele dauă capete ale lungului 
fir al istoriei, unul cercetat de arheologi, altul de etnologi, există 
numeroase analogii culturale. Alegem ca exemplificare, o repre- 
zentări plastică care se referă la purtatul greutăților pe cap de 
femeile neolitice și oltence, și alta de motivul sărutului în arta ce- 
ramica de origine neolitică si arta plastică a geniului brâncusian. 

Generalizând imensul material documentar până la limita 
admisă științific, arhetipurile celor 10 OOO de ani ai civilizaţiei 
europene (mileniile 8 7. H. - 2 d. H.) pot fi împărţite în trei com- 
plexe culturale si religioase: primul este dominat de Zeița Mama 
neolitică (8000 7. H. - 2 5007. H.); al doilea de Zeul Tată indo- 
european (2 500 î. H - anul 0); al treilea de Fiul lui Dumnezeu, 
lisus (anul O - ). După un alt criteriu, modul în care si-au ima- 
ginat oamenii că arată divinitatea lor adorată, europenii au edi- 
ficat două lumi arhetipale inconfundabile: una geomorfă, de origine 
neolitică, care are ca model de frumuseţe si perfecțiune oul, alta, 
antropomorfa, de origine indo-europenă si crestină, care are ca 
model omul. Elementele caracteristice descoperite de arheolo- 
gi si cele culese de etnologi se pot sistematiza, astfel. 

Mari complexe culturale si religioase atestate pe te- 
ritoriul actual al României: 

|. Epoca neolitică (vechii europeni): 

Trăsături caracteristice: Vârsta aproximativă: BO000-2200 
de frumusete si perfecțiune pentru om: Zeița cu înfăţisare de 
OÙ; Lumea materială si spirituală creată după chipul si infatisarea 
divinității. Geomorfa; Exercitarea puterii divine: Zeite specializate; 
Reședința divină: În tot si în toate; Locul de unde vine sufletul 
pruncului la nastere: Din pântecele femeii, furisat acolo din pân- 
tecele Pământului; Reședința sufletelor după moarte: În pânte- 
cele Pământului, în ape; Ritul funerar cu ajutorul căruia este 
expediat mortul la divinitatea adorată: Inhumare; Ritul funerar 
la reiterarea anuală a divinității și a lumii înconjurătoare: Înhu- 
(Drăgaica), Bozul, Mătrăguna, Mărul; Substitute zoomorfe ale 
divinității. Pasărea, Taurul, Ursul, Porcul, Cerbul; Substitute antropo- 


Nocturn; Repere astronomice pentru aprecierea si măsurarea 
timpului: Luna si Soarele; Tipul de calendar: Lunar-solar; Ocu- 
patii dominante creatoare de ideologii si civilizații. Agricultura, pre- 
lucrarea lutului, lemnului și pietrei; Arhetipuri caracteristice: Geo- 
morfe: Pământul, grata, Luna, oul, oala, apa, colacul (pâinea), 
pântecele, vulva. 

II. Epoca Bronzului și prima Epocă a fierului (indo-europenii) 

Trăsături caracteristice: Vârsta aproximativă: 2200 7. H.-O; 


Antropomorfă; Exercitarea puterii divine: Zei si zeițe specializaţi 
si ierarhizati; Reședința divină: În Cer; Locul de unde vine sufle- 
tul pruncului la nastere: Din pântecele femeii primit ca dar din 
Cer; Resedinta sufletelor după moarte: În Cer, în văzduh; Ritul 
funerar cu ajutorul căruia este expediat mortul la divinitatea ado- 

a lumii înconjurătoare: Incinerare; Substitute fitomorfe ale divi- 
nitätii: Bradul, Omanul; Substitute zoomorfe ale divinității. Calul, 
lupul, leul; Substitute antropomorfe ale divinității. Zeii paterni: Cră- 
ciunul, Mutul Călusului, Blojul sau Sângiorzul; Data morţii si 
renasterii anuale a divinității. Simultan, la solstițiul de vară sau 
de iarnă; Momentul diurn sau nocturn al nasterii si morții divini- 
tății. Diurn; Repere astronomice pentru aprecierea si măsurarea 
timpului. Soarele si Luna; Tipul de calendar: Solar-lunar; Ocupaţii 
dominante creatoare de ideologii si civilizatif. Păstoritul, prelucrarea 
metalelor și a pietrei; Arhetipuri caracteristice: Antropomorfe: 
Soarele, focul, stâlpul, phalusul. 

III. Creștinismul 

Trăsături caracteristice: Vârsta aproximativă: O -....; Ma- 
rea divinitate: Fiul lui Dumnezeu; Chipul divinității adorate, ideal 
de frumuseţe si perfecțiune pentru om: lisus cu înfățișare de OM; 
Lumea materială si spirituală creată după chipul si infatisarea 
Resedinta divină: În Cer; Locul de unde vine sufletul pruncului la 
nastere: Din pântecele femeii primit ca dar din Cer; Resedinta 
sufletelor după moarte: În Raiul Cerului credinciosii, în ladul Pămân- 
tului păcătoşii; Ritul funerar cu ajutorul căruia este expediat mor- 
tul la divinitatea adorată: Înhumarea trupului la 3 zile după moarte, 
slobozitul sufletului la 40 de zile; Ritul funerar la reiterarea anua- 
lă a divinității si a lumii înconjurătoare: Înhumare, Înviere după 3 
zile, Indltare la Cer după 40 de zile; Substitute fitomorfe ale 
divinității. Salcia; Substitute zoomorfe ale divinității. Mielul; Data 
morții si renasterii anuale a divinității. Separat, Nasterea la sol- 
stitiul de iarnă, Moartea, Învierea si Înălțarea la echinocțiul de 
primăvară; Momentul diurn sau nocturn al nasterii si morţii divi- 
nităţii. Nasterea si Învierea nocturne, Înălţarea diurnă; Repere 
astronomice pentru aprecierea si măsurarea timpului. Soarele 
si Luna; Tipul de calendar: Solar-lunar; Ocupatii dominante crea- 
toare de ideologii si civilizaţii: Economie complexă; Arhetipuri ca- 
racteristice: Antropomofe: crucea, biserica. 


* 


O mare criza spirituala trebuie sa fi zguduit lumea la trece- 
rea de la neolitic la Epocile Bronzului si Fierului cand a fost inlo- 

cuită divinitatea geomorfa si maternă, cu cea antropomorfa si 
paternă în paralel cu exilarea acesteia de pe Pământ, din tot si 
din toate, în înaltul cerului. Dar, Universul este, de la structurile 
sale infinit de mici (celula, molecula, atomul, unităţile subcuanti- 
ce) până la cele infinit de mari (planetele, astrii, galaxiile, roiurile 
si superroiurile galactice) geomorf, nu antropomorf. Este oare 
posibil să fie împăcate cele două modele de vietuire de oameni 
pe Terra, unul geomorf, în deplină concordanţă cu Pământul si 
întreg Universul, si altul antropomorf, impus si dominat de aro- 
ganta celei mai puternice vietäti de pe planetă? 

Pentru definirea Vechii Civilizaţii Europene, s-au adăugat, 
în ultimul timp încă două preţioase argumente: Panteonul romă- 
nesc si Cartea românească a morţilor. Dezavantajul că aceste 
creaţii carpato-dunărene n-au fost scrise pe papirus sau cioplite 
în piatră este anulat de supraviețuirea lor în cultura orală la în- 
ceputul mileniului trei. Panteonul greco-roman si Cartea egiptea- 
nă a morților au fost scrise si au dispărut; Panteonul românesc 
si Cartea românească a morților n-au fost scrise, dar există, pot 
fi verificate pe teren. Dacă panteonul carpatic ar fi fost scris în 
antichitate, ar fi iesit în evidenţă deosebirile dintre două mari ci- 
vilizatii ale timpului, una mediteraneană, greco-romană, care se 
exprima în piatră (temple, statui, cetăţi), cu influențe primite de 
la civilizațiile terestre de la înmănuncherea continentelor (Europa, 
Asia și Africa) marcate de fluvii care se varsă în mări prin trei 
delte (Delta Dunării, Delta Tigrului si Eufratului, Delta Nilului), și 
alta legată de apele continentale, traco-geto-dacă, crescută pe 
loc, care se exprima în lemn și pământ (cetăţi, stâlpi, temple), 
în lut ars si aluat copt (figurine de tot felul. Dacă evreii, indienii, 
egiptenii, grecii mostenesc de drept culturile popoarelor vechi, 
care au lacuit Palestina, Grecia, Egiptul, India, românii mostenesc, 
după aceeași logică elementară, cultura primei civilizaţii europene. 
După fetisismul documentului scris, care poate anula orice 
argument arheologic si etnologic, ar însemna că nici culturile 
amerindiene n-ar fi existat înainte de descoperirea Americii de 
Cristofor Columb! Mostenitorii Vechii Civilizaţii Europene sunt grecii 
din Atena, italienii din Roma sau românii carpato-dunăreni? 

Panteonul carpato-dunărean, exponent al unei civilizaţii a 
lemnului și lutului, este o lume mitică atipică în raport cu panteonul 

greco-roman. Are unele legäturi cu cel greco-roman, dar si cu 
cel al Indiei antice. De altfel, legătura tainică a spiritualităţii car- 
patice cu Vechea Indie avea să fascineze mari spirite românesti: 
Eminescu, Brâncuși, Eliade. Adesea, pe pământul carpatic, zeii 
indieni se numesc si, adesea, își îndeplinesc atribuţiile avute la 
ei acasă, în vechea Indie: zeul Universului Shiva, în colindul de 
Crăciun Siva, zeul pluviometric Rudra, în ceremonialul Paparudei, 
zeul morţii Yama, în unele credinţe si expresii românesti (a da 
lama în păsări, în vite, cu sensul de a da moartea). 

În ceea ce priveşte Cartea românească a morţilor, sinoni- 
mă cu Cartea egipteană a morților, cuprinde texte sacre de iniţiere 
a sufletului mortului pentru drumul mitic care separă lumea de 
aici de lumea de dincolo, cântate de un cor feminin în momente 
si locuri semnificative ale ceremonialului funerar. Textele de iniţiere 
se transmit prin monologuri si dialoguri cântate Mesajele sunt 
adresate mortului, zeitelor destinului (Zorile), soțului sau soţiei 
postume (bradul, sulița, steagul), diverselor substitute ale mor- 
tului (stâlpul, crucea). Zeita morţii apare în ipostază, de pasăre 
de pradă (gaia, corboaica, vulturul) și antropomorfa, cu chip de 
om (Zâna Bătrână, Moartea, Maica Precesta, Maica lrodia). În 
textele cântate apar, rând pe rând, ghizi providentiali (lupul, vul- 
pea, vidra), vamesi binevoitori, repere de orientare personificate 
(salcia împupită, mărul înflorit), personaje psihopompe (calul, cer- 
bul) si, în final, în lumea de dincolo, rudele mortului. Cunostintele 
de care defunctul are mare nevoie sunt expuse prin metode 
simple: descrierea amănunţită a drumului mitic si a infatisarii per- 
sonajelor mitice; repetiţia momentelor cheie ale călătoriei pen- 
tru fixarea cunostintelor; comparatia drumului bun cu cel rău, a 
prietenilor cu neprietenii. Aria de răspândire a cântecelor fune- 
rare, compactă la începutul secolului al XX-lea în sud — vestul si 
centrul României (Gorj, Mehedinţi, Caraș-Severin, Timiș, Bihor), 
relativ compactă în sudul Transilvaniei (sudul judeţelor Alba, Hune- 
doara, Sibiu, Brașov), trimitea puternice tentacule în nord (Bistrita- 
Năsăud, Mures), în județele din Moldova (Suceava, Botosani, 
Neamt, lași, Vaslui, Vrancea, Galaţi), Republicii Moldova si, în sud, 
la românii din Banatul sârbesc și de pe Valea Timocului. În zonele 
în care nu au fost atestate cântecele funerare (Zorile, Cântecul 
Bradului, Cântecele de Priveghi si altele), funcţia lor a fost 

preluata, partial, de bocetele versificate. Cantecele funerare nu 
sunt atestate la popoarele vecine românilor si nici la alte popoare 
ale Europei, motiv pentru care acestea au fost incluse gresit, până 
la marele etnomuzicolog Constantin Brăiloiu, în categoria boce- 
tului. Versetele, hexa- sau octosilabice, cu predominarea clară 
a celor hexasilabice, par a fi împietrite, precum versetele cioplite 
pe sarcofagiile antice. Ele au fost îndelung cizelate si decantate 
de impurități poetice si de orice adaus care ar fi îngreunat trans- 
miterea cu claritate a mesajului. Melodiile, cu sonoritätile lor preis- 
torice, au ecou profund în inimile îndoliaţilor si în natura încon- 
jurătoare; ele contrastează cu deznădejdea lugubră a bocetelor 
propriu-zise. Tărâmul suferințelor după moarte, ladul, cultivat de 
religiile indo-europene și crestine, lipseste din peisajul edenic 
descris de cântecele românesti de înmormântare. 

Prin împlinirea teritorială, politică, demografică, economi- 
că si spirituală Europa isi reclädeste, în raport cu celelalte conti- 
nente ale Planetei, o nouă identitate. Simboluri locale, zonale și 
chiar nationale devin, pentru taţi europenii mărci identitare co- 
mune în raport cu asiaticii, africanii si americanii. Euopenii îl au 
pe Voltaire prin francezi, pe Shakespeare prin englezi... pe 
Eminescu, Brâncusi și cultura populară de la Carpaţi si Dunărea 
de Jos care tezaurizează elemente de civilizaţie preistorică, prin 
români. Printre altele, europenii isi vor afirma vechimea genezei 
si identităţii culturale în raport cu asiaticii și africanii. Primii au 
la graniţa cu Europa Sumerul, secunzii, vechiul Egipt. Cu multe 
milenii în urmă, înainte de strălucirea Greciei si Romei Antice, 
Vechea Civilizație a Europei axată pe fluviul Dunărea era contem- 
porană cu Mesopotania. 


»SATISFACTIA DE 
A DESCOPERI CELE NEȘTIUTE“ 


Florin Constantiniu 

Ezitând, când am terminat liceul, între filologie (eram atras 

de gramatică) și istorie, am ales-o pe cea din urmă, convins că 
este o știință a certitudinii. Mi se părea că, într-o analiză de 
sintaxă, poți avea sovaieli, pe când la istorie päsesti întotdeau- 

na pe terenul ferm al faptelor sigure. Mi-am dat seama de eroare, 
abia când am început să pătrund mai adânc în studiul trecutu- 
lui. Certe sunt doar adevărurile banale de tipul: Constantinopolul 
a fost cucerit de turci la 29 mai 1453. De îndată însă ce căutăm 
să deslusim legăturile dintre evenimente, lucrurile se complică 
(de precizat, că, uneori, și stabilirea datei unui eveniment se 
dovedeste anevoioasă). 

Istoria — s-a spus de atâtea ori - nu este o stiință nomoteti- 
că (guvernată de legi), ci ideografică (descrie evenimentele). În 
imposibilitate de a formula legi, cercetarea istorică trebuie să 
caute raporturi cauzale; simplificând, se poate spune că întreba- 
rea capitală a istoriei este „De ce?“ 

Răspunsul nu este usor de dat. Când sursele documentare 
există (uneori, nu dispunem de nici un fel de izvoare), ele oferă 
date contradictorii. Pe temeiul acelorasi informaţii, se pot elabo- 
ra interpretări ce se exclud unele pe altele. 

Si totuși, tocmai aceste dificultăţi fac frumuseţea unei an- 
chete istorice. Anchetă, pentru că, în ultimă instanţă, istoricul 
este un detectiv în căutarea adevărului. Capacitatea sa intelec- 
tuală, informaţia de care dispune, constrângerile exercitate de 
societate, prapriile preferinţe si înclinații pot limita sau umbri obiec- 
tivitatea sa. 

În calea istoricului răsar sirene de tot felul care încearcă 
să-l abată din calea sa spre adevăr. Tentaţiile sunt mari, mai ales, 
în cadrul economiei de piaţă. Regimurile totalitare folosesc, de 
regulă, frica pentru a-l face pe istoric să spună altceva decât cre- 
de el. Regimurile economiei de piață sunt mult mai rafinate: prin 
câștiguri materiale, prin publicitatea dirijată îl ademenesc pe is- 
toric să susţină idei ce slujesc intereselor unor forţe economice 
sau politice. 

Meseria de istoric nu numai că nu este profitabilă, dar s-a 
dovedit și primejdioasă: Miron Costin si N. lorga au fost ucisi. 
Dar dincolo de orice inconvenient stă satisfacția de a descoperi 
cele nestiute si de a le orândui inteligibil. Efort intelectual desti- 
nat să ajute la cunoasterea trecutului, nu pentru a răspunde unui 
paseism gratuit, ci pentru a oferi o cheie de înțelegere a lumii 
în care trăim. 

Dacă istoria nu este o știință experimentală, al cărei obiect 
de cunoastere să fie supus unor legi, cercetarea ei trebuie să 
se călăuzească după cele două legi ale lui Cicero: „Prima lege a 
istoriei este să nu îndrăznească să spună ceva fals; a doua este 
să îndrăznească să spună tot ce este adevărat. 


INSCRIPȚII DEOSEBITE 
LA „ALMĂJANA“ 


losif Băcilă 

A-i face pe copii să caute lumina cuvântului; 

A-i face pe copii să vibreze la lumina cântecului; 

A-i face să înțeleagă lumina răsăritului de soare! 

Să exprime, cu gestul si cu vorba, dorul si bucuria, înfiora- 
rea sau recunostinta, dragostea si näzuinta de viata; 

Să cultive virtuțile ce dau identitate spiritualităţii românesti: 
omenia, modestia, gingäsia si delicatetea, setea de dreptate și 
de libertate, echilibrul si armonia, dragostea pentru frumos; 

Să trăiască printre oameni si pentru oameni. Să munceas- 
că pentru a fi mai buni, mai curati, dovedind că Adevărul („stele 
si-năuntru are - / nu numai deasupra-n zare”) este sădit în inimi 
si exprimă, în adânc, cununia cu Obârsiile... 

Si totul porneste, întotdeauna, de la acelasi început: un elev 
si un dascăl. Mâna doritoare de gest a celui dintâi, grija părin- 
tească a celui de al doilea. 

Drumul vine din departe, ascuns si nestiut, dar, când se 
ivește in lumină, deschide perspective largi, urcă trepte si înăl- 
timi, cuprinzând noi orizonturi si spaţii nebănuite. 

În asemenea momente, dascăl si elev, infratiti într-un lega- 
mânt-miracol („oare nu e un strop din lumina / creată în ziua 
dintâi, / din lumina aceea-nsetată de viatä?"), te simţi al pămân- 
tului, cu picioarele prinse de el, ca arborii cu rădăcinile lor. 

Esti al tärâni si al sopotului de izvor, al pietrei si al muntelui, 
al vetrei care te-a zamislit: „Si te uiţi, si vezi, si vezi, / anul tânăr 
prin livezi. / Celor pomi stacestor nume / le surăzi, le dărui nume 
/ le suräzi, le dărui nume“ (Lucian Blaga). 

A-i face pe copii sa caute lumina cuvântului; 
A-i face pe copii să vibreze la lumina cântecului; 
A-i face să înţeleagă lumina răsăritului de soare! 


„RĂZBOIUL SFÂNT PENTRU 
VALORILE NAȚIONALE“ 


Dan Zamfirescu 

Ideea de a realiza, sub forma unor premii si diplome de exce- 
lenta, recensământul celor angajaţi în slujirea patrimoniului natio- 
nal a fost cât se poate de inspirată si de necesară. Ea survine 
într-un moment crucial, când existenţa unei naţiuni și a unei 
culturi se confruntă cu alternativa tragică a dispariției, ca 
acum 1900 de ani strămoșii noștri daci, dispăruţi însă pen- 
tru a deveni români, ceea ce nouă nu ne mai rezervă viitorul, 
ci doar stergerea fizică si trecerea exclusiv în memoria - atât 
de arbitrară! — a istoriei. 

Într-un alt moment de răscruce, dar mult mai putin primej- 
dios si mult mai încărcat de sanse, generaţia care a întemeiat 
România modernă a pus în aceeasi ordine a urgentelor recupe- 
rarea patrimoniului national si cucerirea unor orizonturi europene 
capabile să-i facă învingători în lupta imposibilă - logic - cu atot- 
puternicia a trei imperii. Tipărirea cronicarilor, redescoperirea tre- 
cutului si cucerirea simpatiei avizate a unor mari europeni, oameni 
de cultură dar si lideri politici, au fost două acţiuni strict împletite. 
De fapt, primul „tempo“ îl conditionase pe al doilea, fiindcă numai 
niste oameni mândri de trecutul lor pat lupta cu o forţă invinci- 
bilă pentru viitor. Numai asemenea oameni pot face - cum au 
făcut ei — din politică, nu „arta posibilului“ ci pe aceea a „imposi- 
bilului“. 

Carol al lHea, un brigand de geniu, care știa (și-i spunea 
doamnei Genevieve Tabouis, care i-a relatat asta istoricului de 
artă Radu Bogdan, de la care o stiu și eu) că orice va face, „în 
15 ani aici vor fi rusii“ (gresea prin prea mult optimism!) i-a dat 
mandat si mână liberă lui Alexandru Rosetti să confere „profil de 
epoca” prin cultură, celui mai funest timp al României Mari (si 

asa atât de scurt!). Opera Fundatiilor Regale n-a putut fi anu- 
lată de catastrofele regale. Ea rămâne mereu în picioare, si i-a 
ajutat pe cei care au repetat miracolul sub ferula ocupaţiei sovie- 
tice convenită de convivii de la lalta. 

În cei cincizeci de ani în care comuniștii români, susținuți 
de oamenii lui Stalin adusi pe tancuri, au putut să facă din pro- 
movarea culturii nationale o sursă de legitimare si un mijloc de 
a-i capta chiar pe cei mai îndărătnici adventisti ai „venirii ameri- 
canilor“, s-a realizat cea mai intensă operă de valorificare a patri- 
moniului naţional, din toată istoria modernă a României. Nimeni 
nu le poate rupe această cunună de lauri, la care au împletit cu 
sârg nu numai „colaboraţionistii“ din prima clipă (un Sadoveanu, 
un Călinescu, un Ralea, fără de care toată cultura română ar fi 
devenit altceva ) ci si cei care, precum un Nichifor Crainic sau 
Radu Gyr sau Constantin Noica, veneau din cu totul alte direcţii 
la chemarea pe schele. Un uriaș efort nu numai în domeniul edi- 
ficiilor religioase și laice ale trecutului; nu numai în epopeica 
muncă editorială, ci mai presus de toate în purtarea acestui 
tezaur până în ultimul cătun și la ultimul suflet. În stârpirea 
analfabetismului si în crearea condiţiilor ca fiii celor mai săraci 
să poată contempla minunile Voronetului din autocarele scolare. 

Astăzi, toată această opera dă mărturie despre adevărul inte- 
gral ce-l impune scrierea istoriei, care nu poate fi redusă la cât intră 
în scorbura găunoasă a unor stejărei cu valoare de oale sparte. 

Astăzi, din păcate, trăim nu doar tragedia fără precedent 
și fără seamăn a începutului dispariției românilor și la realiza- 
rea pas cu pas a proiectului „distrugerii României“ dezvăluit în 
1985 la Congresul international de stiinte istorice de la Stuttgart 
unuia dintre participanţii români de către un binevoitor foarte 
avizat. Ne confruntăm cu tragedia acestui patrimoniu, de la pă- 
răginirea clădirilor, la alungarea din manuale a trecutului istoric 
si cultural, si la învățarea în universităţi a unei istorii nationale 
care-l făcea pe un basarabean să-mi spună că la Bucuresti a 
învățat să-i fie rusine că este român. 

Artur Silvestri, alături de care am dus cândva războiul sfânt 
pentru valorile naţionale devenite acum aproape motive de incul- 
pare, si-a asumat de unul singur, de fapt mână în mână cu doam- 
na Mariana Brăescu ce reusise cândva să-l facă pe Constantin 

Noica să colinde prietenii arătându-le ce izbutise să facă să apară 
despre dânsul în ,SLAST", o misiune aproape imposibilă: de a 
reînnoda acest fir de aur pe care generaţia sa si generaţia mai 
vârstnică de care aparțin, a reușit să-l reînnoade cândva. 

Are experienţă! Barba si părul i-au albit, dar nu i s-a stirbit 
voinţa de luptă pentru o cauză. Si dacă gestul domniei sale ar 
putea fi întâmpinat cu scepticismul lui „numai cu o floare nu se 
face primăvară“ răspunsul este: nici o primăvară n-a venit fără 
să-și anunţe apropiatul triumf asupra iernii printr-o floare. 
Ca unul ce fac parte din „Generaţia lui Labis“ o știu mai bine ca 
oricine. 

Tot ce-i pot ura este ca numărul de premii de excelenţă să 
crească în anii ce vin, si să putem număra o armată întreagă 
mobilizată pentru salvarea și rodirea patrimoniului nostru. 


N-AM URMAȘI, AM ARTA MEA ȘI 
TABLOURILE MELE 


Vasile Grigore 

Am arta mea, tablourile mele si dacă ele vor fi cu adevărat 
simbol al urmasilor și al sufletului meu ele vor face parte din tim- 
pul prezent si viitor. 

Pornirea mea lăuntrică, din străfundul sufletului a fost să 
fac muzică si toți ai mei din familie îmi spuneau: vei face muzică, 
dirijorat, compoziţie. Asa m-am înscris acolo unde era înainte Con- 
servatorul uitând de partea cealaltă din destinul meu, apoi nu 
stiu ce s-a întâmplat și cu două săptămâni înainte mi-am retras 
dosarul si m-am înscris la Institutul de Arte Plastice „Nicolae 
Grigorescu“. Îmi aduc aminte că secretara m-a întrebat înainte 
să-mi retrag dosarul: de ce? unde mă duc? l-am răspuns: „Mă 
duc la Arte Plastice.“ Nu mi-a fost usor să mă decid si nu pot 
sustine că am părăsit-o pe vreuna. Nu m-am întors niciodată să 
mai fac muzică dar, muzica va rămâne în culorile mele. Cred că 
am fost dăruit de Dumnezeu să iubesc două muze: pictura si mu- 
zica. Ele mă ajută si mă influenţează și chiar mă coordonează în 
mai toate ipostazele mele spirituale si nu stiu nici acum la cei 

peste 7O de ani ai mei - care este prima iubită. Sunt două muze 
superbe care pentru mine reprezinta candoarea si bogätia a ceea 
ce numim noi, prin esenta spiritualà, frumusetea artelor. Pictura 
si muzica nu le pot despärti si nu vreau sa fac caracterizäri sau 
definiţii pentru mai departe idealul de a pune câteva pete de 
culoare pe o pânză de a construi un concept, compoziţia ideo- 
logică alb-negru sau colorat, ele reprezintă esența aceasta a 
muzicalitatii frumuseţii artei, nu numai pentru mâine, a se vedea 
Egiptul antic — desenele cu Nefertiti, Grecia antică, marile sculp- 
turi din Renasterea europeană rezultate din desenul si culoarea 
lui Leonardo Da Vinci, Michelangelo, Rafael, semnele acestor 
giganţi ai spiritualităţii umane au pus semne dealungul istoriei 
asemănător lui Creangă - care atunci când a plecat de acasă a 
lăsat acele gräunte în urma lui ca semn de recunoastere - 
gräuntele lui sunt o istorie a spiritualităţii noastre. 

Arta picturii rămâne și pentru prezent si pentru viitor o fata 
morgana, un miraj; chiar le spun studenţilor mei să se îndrepte 
spre alte discipline, istorie, cultură si civilizație încă necunoscu- 
te, care ne îndeamnă la mari modificări nu numai filozofic dar si 
fizic si mă gândesc la cele 3 forme geometrice - cercul, pirami- 
da si pătratul — nefiind încă descoperită cea de-a treia formă con- 
ceptuală umană. 

Oamenii, azi, nu au echilibru, nu au prudenţă. Vorbim de 
superbe stări spirituale, în zile destul de neiertătoare pentru par- 
tea pământeană a acestui superb pământ al României dar sunt 
optimist, si cred că va veni soarele și la noi. 

Am iubit întotdeauna lumina, aceea frumuseţe a citirii culo- 
rilor numai în lumină, pentru că nu putem vedea nimic în întune- 
ric. Lumina este acea stare de libertate a spiritului uman si va 
rămâne aceea frumuseţe care dă omului calităţile fizice si mai 
ales frumuseţile spirituale. 

Sinceritatea si dragostea pentru cele două muze (pictura 
si muzica) au fost obiectivele mele de-o viata si pot afirma că prin 
capacitățile mele spirituale am reusit să le dau forme care mă 
ajută să mă recunosc în ele. 

Realizarea Muzeului care-mi poartă numele reprezin- 
tă dorința mea de a lăsa prezentului, viitorului, celor care 
poate nu s-au născut încă, un semn al iubirii mele către artă 

care nu trebuie lasata sa imbatraneasca niciodata. Am fost 
ajutat sa materializez acest obiectiv, de oameni de mare forta 
spirituală care, văzând colecţia mea de artă, au hotărât sa dea 
curs realizării acestui muzeu. 

În ceea ce mă priveşte, realizarea muzeului ce-mi poartă 
numele consider că este cea mai mare dăruire pe care o pot face 
poporului român, românilor de aici si românilor de peste hotare. 

Dacă ar fi să privesc înapoi — pentru că numai printr-o anali- 
ză de ansamblu a ceea ce am trăit pot spune câte ceva despre 
viitor - voi spune că viitorul nu poate exista fără trecut si în 
această idee vă spun că tot ceea ce am realizat în viata mea se 
poate vedea reflectându-se în culorile din pictura mea. 

Le-as spune tinerilor că, înainte de a hotari să meargă pe 
un drum în viata este obligatoriu să-și găsească un reper ca să 
stie exact de unde pleacă pentru a putea ajunge unde-si doresc. 
Astăzi însă nu prea mai avem repere. 


REAMINTINDU-NE DE BUCOVINA 


lon Beldeanu 

Nu facem mărturisiri în fiecare zi si tocmai de aceea atunci 
când apelăm la asemenea destăinuiri încercăm anumite retineri 
ce vin mai degrabă din prudenţă. Cum va comenta cutare amic 
cele spuse de mine atunci când le va parcurge? sună de obicei 
declaraţia, interogatia în cauză. 

Probabil veţi înțelege din aceste enunturi că nu m-am gră- 
bit să precizez ceea ce aveam de precizat, ca să zic așa, deși 
nici nu știu ce trebuie să adaug acum, deoarece există păreri si 
păreri. Unele intervenţii pot da impresia sfidării, a detasării de 
cele obișnuite sau normale. Și nu e bine deloc. Altele pot crea 
impresii false, ceea ce iar nu reprezintă adevărul. Poate de-aceea 
găsesc că-i mai util ca, în asemenea situaţii, să nu complicăm 
lucrurile ori, mai exact, să renuntäm la amănunte inutile. 

Așadar, voi zice intrând în subiectul ce reprezintă revista 
„Bucovina literară“, cu apariţie lunară la Suceava, subiect pro- 
pus a fi abordat de subsemnatul, că începuturile acesteia se leagă 
de Cernăuţi (Ucraina), începând din 1941, vreme căreia i-au adus 

strălucire, între alţii, scriitori ce nu mai există dar al căror nume 
nu poate fi uitat: Mircea Streinul, lulian Vesper, Traian Chelariu, 
Vasile Posteucă, E. Ar. Zaharia, Ghedeon Coca etc. Si bineinte- 
les George Drumur, directorul, responsabilul publicaţiei. O lume 
dispărută în condiţii asupra cărora n-are rost să revin, ele fiind 
stiute, dar care, iată, din 1980 au impus repunerea sa pe picioare. 
Cine vrea să afle mai multe despre „Bucovina literară“ poate să 
o găsească la chioșcurile de presă din marile orașe. 

Ceea ce mă mâhneste nu de puţine ori este superficialita- 
tea unor confrati sau oameni cu preocupări intelectuale manifes- 
tată faţă de Suceava, de Bucovina care a mai rămas. Într-o gra- 
bă ce se asociază cu veacul căruia îi apartinem, se uită de ceea 
ce a fost, cândva, Bucovina. Dar asemenea întâmplări nu pot 
decât să-ţi lase ori să lase un gust amar, pentru că partea aceas- 
ta de tara are ceva care o distinge, o evidenţiază de alte zone. 
Nu întâmplător un condeier al zilelor noastre m-a avertizat cândva, 
cu cinism: „Lasă-mă, domnule, cu Bucovina, că Bucovina nici nu 
mai există”. 

lată de ce este nevoie să vorbim mereu de Bucovina și 
despre ceea ce a fost Bucovina, în speranţa unei eventuale re- 
veniri si reîntoarceri la ce a mai rămas suspendat între Cernăuţi 
si dincolo de Cernăuţi. Altfel rămânem tot mai singuri și tot mai 
îndepărtați, tot mai străini de noi înșine. 


A FOST ODATĂ... 


Corneliu Florea 
Ideea Dlui Artur Silvestri de a lansa un volum de cuvinte 
pentru urmași din partea celor premiaţi de Asociaţia Română 
pentru Patrimoniu este pe cât de originală si fascinantă pe atât 
de dificilă pentru mine, fiind si eu unul din cei solicitati să trans- 
mit niște cuvinte urmașilor. Aceste cuvinte ce trebuie să con- 
tina niste fapte sau idei de luat în seamă vor fi puse în volum ca, 
într-un baton mic de stafeta ce va trece de la o generaţie la alta. 
Invitatia mă onorează, dar mă pune într-o mare încurcătură si 
de câteva zile mă tot gândesc cum să ies din ea, ce să pun și 
eu în batonul stafetei dintre generaţii. 

Pana acum eu m-am adresat numai semenilor mei, gene- 
ratiei din care fac parte, cu care mai mult m-am rafuit decât 
m-am potrivit de când am plecat din România, cu rădăcinile dupa 
mine. După douăzeci și cinci de ani descrise și publicate în presa 
românească din străinătate si Țară, sau în cărțile mele, am con- 
statat că nu a rămas aproape nimic, cu siguranţă nu s-a prins 
nimic, afară de câteva tinichele de spatele meu. Ceea ce mă face 
să mă întreb, dacă nu am ajuns la nici un rezultat cu generaţia 
mea pe care o cunosc și unii, puţini, mă cunosc, fiindcă am stră- 
bătut împreună hotarul dintre două milenii, atunci ce să mai as- 
tept de la necunoscuta generaţie următoare. Închid ochii si 
încerc să mi-o imaginez; imaginându-mi-o îmi vine să renunţ. Si 
nu pot fiindcă am fost politicos invitat să particip la această predare 
de ștafetă. 

Ce să pun în batonul stafetei pentru generaţia următoare? 

O tristă istorie românească. La începutul secolului douăzeci 
s-a născut în România o generaţie cu niște rădăcini puternice și 
adânci. Din seva pământului românesc a crescut bine clădită cu 
o puternică dragoste si credinţa fata de Neam si Tara. A muncit, 
s-a educat si au încercat să se dedice României. După înfăptuirea 
României Mari (mare ca adjectiv de cantitate) dar absolut 
firească din punct de vedere etnic, istoric si geografic, si-a găsit 
un lider spiritual care i-a îndrumat să-și dedice viata idealului natio- 
nal prin muncă si credinţă, prin onoare si altruism, prin stoicism 
si jertfă. Peste un milion de tineri au răspuns acestui ideal natio- 
nal, venerându-si liderul, comportându-se egal si corect între ei. 
Prin patriotism si credinţă au contracarat bolsevismul, comunis- 
mul. Punând interesele României înaintea intereselor personale, 
au intrat în conflict cu politicienii si guvernanţii din vremea lor. Și 
fiindcă în ideologia lor national-crestina, considerau trădători de 
tara pe acei politicieni si guvernanti care, profitând de poziţia avută, 
îsi urmăreau numai interesele personale în dauna Neamului și a 
Țării, conflictul a degenerat în dușmănie si moarte. Suprimarea 
liderului și a conducerii acestui tineret naţional unit a însemnat 
începutul sfârșitului tragic al acestei generaţii care a crezut că 
poate schimba în România: nestiinta cu o cultură necesară vre- 
murilor, înapoierea economică cu dezvoltarea, corupţia politicie- 
nilor si guvernantilor cu corectitudine exemplară, stăpânirea străină 

în libertate si identitate naţională. Începutul sfârsitului înseamnă 
o prigoană diabolică fără de sfârsit în ţară si străinătate, aproape 
trei decenii de închisori „regale“, militare si comuniste, dar mai 
ales exterminare si denigrare continuă. Acum se sting ultimii 
supraviețuitori ai acelei generaţii de dăruire românească cum nu 
am mai avut, cum nu vom mai avea vreodată, dar cum ar tre- 
bui să avem în fiecare generaţie. Mare păcat, mare pierdere. 

Privindu-i cum se duc cu aceleași idealuri în minte și în su- 
flet, trăiesc un simtämänt trist având impresia că duc cu ei ceea 
ce trebuia să continuăm noi, generaţia mea, dar nu am putut 
fiindcă la fel ca ei am trait sub cisma comunismului rusesc sub 
care ne-au aruncat „marile democraţii“. Generaţia mea a fost în- 
doctrinată de cea mai nelegiuità dictatură. Astfel terorizată toa- 
tă viata, a devenit lasă si de frică nu a preluat nimic de la înaintasi, 
nu are ce transmite urmasilor. S-a întrerupt șirul istoric, s-a rupt 
fluxul national. Se lasă negura si nu mai apar luminători si con- 
ducători, doar vânzători si hoti de ţară. 

Această Sagă a unei generaţii sacrificate pentru că a vrut 
binele României deasupra tuturor dorințelor ei, am auzit-o si citit-o 
de multe ori. Unii dintre ei au prezis că în viitor vor fi ridicaţi la 
rang de sfinţi ai neamului, pentru că niciodată o generaţie româ- 
nă nu a avut atâti de multi tineri uniţi în cuget si dăruire patrio- 
tică si nici nu va mai avea! Ursită, fatalitate, blestem? Întâi de 
toate, intuiţia lor bazată pe schimbarea lumii, pe forţele care o 
vor domina în viitor si care îi vor prinde pe românii sărăciţi si 
amagiti. Se vor desprinde de tara, fără rădăcini, să poată aler- 
ga numai după un trai mai bun... 


„DECONSTRUCȚIA EMINESCOLOGIEI” 


Nicolae Georgescu 

Distincția primită din partea Asociaţiei pentru Patrimoniu 

mă emotioneaza si mă onorează în același timp. Emotia vine de 
acolo că nu sunt obișnuit cu astfel de recunoasteri iar lipsa de 
obisnuintä duce la un oarecare dezinteres. Îmi construiesc în liniste 
cărţile despre viata si opera lui Eminescu - am scos până acum 
zece volume - fiecare in parte este în general comentată de presă, 

de obicei cu interes, dar n-am mai fost pana acum evidentiat, 
premiat etc. Ba, sa fiu foarte exact, prima carte din serie, ,A 
doua viata a lui Eminescu ,{ Ed. Europa Nova, 1994), a primit „Pre- 
miul Putnei“ pe anul 1994, o iniţiativă particulară girata, însă, 
de Ministerul Culturii prin două personalităţi care sunt de fata si 
acum, la Asociaţia pentru Patrimoniu. dl. Profesor Mihai Ungheanu 
si di. Profesor Adrian Dinu Rachieru. As putea zice că, iată, în 
al zecelea volum al seriei numele este iarăși premiat, tot printr-o 
iniţiativă cetäteneascà, si se închide oarecum cercul. Numai ca 
eu nu mi-am încheiat programul, abia am ajuns la jumătatea lui. 
Am încheiat ediţia critică sinoptică a poeziilor antume eminesciene, 
o muncă enormă de confruntări între ediţii, manuscrise și primele 
tipărituri - cu intenţia declarată de a stabili voinţa auctorială, a 
lui Eminescu în privinţa formelor și punctuatiei poeziilor sale. Este 
pentru prima oară în cultura română când se pune această pro- 
blemă. Ca să aveţi dimensiunea subiectului, vă amintesc faptul 
că Titu Maiorescu a scos de două ori ediţia sa, între 1883 si 
1911, si nu seamănă o ediţie cu alta: se schimbă mereu punc- 
tuatia, termenii, aranjamentul poeziilor chiar. Să vă dau un exem- 
plu dintre sutele la îndemână. In ediţia a VI-a (1895) Titu Maiorescu 
schimbă un cuvânt din „Luceafărul“, în invocatia Cătălinei: în loc 
de „Cobori în jos, luceafăr blând“, are „Cobori încet, luceafăr blând“. 
Desigur, intenţia este bună, vrea să scape de paradoxul „cobori 
în jos“ — dar iese din cadrele voinţei auctoriale prin aceasta, pen- 
tru că nicăieri la Eminescu nu se găsește în vreun manuscris 
forma „cobori încet etc.“. De altfel, în ediţia următoare Titu 
Maiorescu revine la versul iniţial. Interesant este, însă, faptul că 
Sextil Pușcariu consemnează această lectiune maioresciană în 
Dicţionarul tezaur al limbii române (litera C, verbul „A cobori“, 
1940). La acelasi verb el mai citează, însă: „Să pogorâm gios 
si să turburăm limba lor“ (Palia, 1581) — si, desigur, ,Miorita”: „Se 
cobor la vale”-. Concluzia este cât se poate de simplă: verbul „a 
cobori“ are în limba română două direcţii: de sus în jos, din cer 
pe pământ - si oblic, la vale, pe rază, etc. Nu este pleonasm 
când Eminescu zice „Cobori în jos, luceafăr blând/ Alunecând 
pe-o rază“. Am dat acest exemplu ca să se înțeleagă că si cei 
care au intervenit în textul poetic eminescian au făcut-o mai ales 
cu bune intenţii, pentru a-l proteja pe poet de eventuale greşeli 

de limba. Sunt, însă, si alte intervenţii, cele de punctuatie, care 
sunt mult mai frecvente si au motivatii foarte diverse. Practic, 
fiecare editor al lui Eminescu are întervenţii în domeniul punc- 
tuatiei — si, practic, se acceptă mai toate variantele numai una - 
nu: cea a poetului însusi. Trebuie spus, aici, că Perpessicius estre 
acela care a stopat, pentru epoca sa, oscilatiile în punctuație rea- 
lizând un consens între editorii de până la el. Cu alte cuvinte, 
sub fiecare virgulă a lui Perpessicius se regăseste virgula unuia 
dintre inaintasii săi. 

Epoca noastră, însă, a scăpat din frâu punctuatia poeziilor 
eminesciene. Sunt editori actuali, nume de rezonanţă, care-l 
editează pe Eminescu de două sau de trei ori: ei insisi își schim- 
bă punctuatia de la o ediție la alta. Libertatea pe care si-a luat-o 
Titu Maiorescu la ediția princeps (1883) schimbând termenii si 
punctuatia poeziilor lui Eminescu - s-a păstrat în editologia emi- 
nesciană ca o constantă. In linii mari, cam în asta constă munca 
mea: am confruntat între ele vreo 24 de ediţii critice ale poe- 
ziilor antume eminesciene cu textul primelor tipărituri si cu cel 
din manuscrise — si am consemnat toate diferențele dintre edi- 
tori, vers cu vers, după care am restabilit textul eminescian. După 
Maiorescu au urmat 16 ediţii critice ale acelorasi poezii, și fie- 
care editor în parte schimbă în stilul său. LE. Toroutiu a analizat 
fenomenul în „Convorbiri literare“, perioada interbelică, pentru 
numai 4 poezii eminesciene. Am editat cartea sa, are vreo 400 
de pagini. Atât i-a trebuit pentru 4 poezii... Ediţia mea se referă 
la toate cele 77 de antume. Practic, este un alt Eminescu decât 
cel cunoscut de noi, dar este Eminescu-el-însuși. Cei care mi-au 
urmărit studiile și ediţia au înțeles ce se scoate sistematic din 
poezia eminesciană: mai ales fiorul mistic, religiozitatea. Se pune 
în loc, printr-un sistem de virgule bine articulat, nimic mai mult 
decât pozitivism, se face psihologie din mistica iubirii la Eminescu. 
Nu scriu aceste lucruri cu revoltă ori ca pe vreo revendicare. 
M-am obișnuit de mult cu gândul că scriu pentru timpul viitor, 
pentru nepoţii si stränepotii mei (nostri). Găsesc că este inutil 
să „lupţi“ astăzi pentru această cauză - care este stiintific-filo- 
logică, de fapt. Cu cine să lupt, la urma urmei? Cu Perpessicius, 
pe care iubesc atât de mult? Cu Maiorescu, pe care-l respect atâta? 
Cu Bogdan-Duică, Ibrăileanu, Adamescu, Mihail Dragomirescu, 

G.Călinescu si alti bărbaţi atât de ilustri ai culturii noastre?Este 
motivul pentru care eu prefer sa lucrez in tacere, sa dialoghez 
cu ei pentru folosul si auzul celor de după noi, care, având o dis- 
tanta fata de evenimente mai mare, ne vor iubi, probabil, pe toti 
la fel de mult. Este, trebuie s-o spun, singura impacare meto- 
dică pe care am găsit-o după ani de sfâsieri sufletești care ma 
opreau să lucrez, să muncesc. Cu atât mai mult ma emotioneaza 
distincţia pe care mi-o acordă Asociaţia pentru Patrimoniu: îmi 
dau seama că a pătruns în intimitatea programului meu, că mă 
acceptă alături de Maiorescu — Perpessicius, etc. — nu împotriva lor. 
Eu construiesc altfel, nu altceva decât ei. Rostul meu în emines- 
cologie nu este, poate, să aduc pacea pentru a se putea face 
disocierile în sistem - dar cred că este să închei această muncă 
uriasă. Mă asteaptă postumele eminesciene, un teritoriu de vreo 
400 de titluri, editate iarăși fără note critice filologice, având iarăși 
nevoie de o ediţie critică sinaptică pentru stabilirea unui text nec 
varietur. Distincția care mi se acordă la acest popas al drumu- 
lui este si o încurajare. Simteam nevoia de această încurajare. 
Ea vine la timp. Este o bucurie sufletească nespus de mare că 
existati, că se institutionalizeaza, în fine, un instinct natio- 
nal: acela al valorii muncii intelectuale oneste. 

Ar fi, poate, momentul să spun câteva lucruri despre bucu- 
ria interioară a descoperirii și despre ceea ce se numeste îndeob- 
ste recunoașterea mai largă a ta ca individ. Să stiti că nu e bucurie 
mai mare pentru un cercetător decât aceea de a descoperi ceva 
nou. lar această descoperire se petrece instantaneu, este ca o 
lumină bruscă ce tâsneste din tine si se opreste în tine însuţi. 
Atât e plăcere, bucurie, „fericire“ în viata de cercetare: cât tine 
lumina aceasta dinăuntru alimentată pe căi nestiute de undeva, 
din afară. După acea vine greul, adică trebuie să pui în operă 
descoperirea, să argumentezi, să netezesti, să slefuiesti... Asta 
înseamnă muncă enormă - și responsabilitate în acelasi timp. 
Îmi dau seama de ce mulţi alţii, înaintea mea, s-au oprit la bucu- 
ria aceea a descoperirii, adică si l-au interpretat pe Eminescu 
numai lor însisi, pentru ei. La drept cuvânt „se spărie gândul“ 
când ai de făcut atâtea conexiuni, adică pe toate. Când m-am 
apucat de lucru nu credeam că voi merge până la capăt, nici nu 

voiam sa mă gândesc la asa ceva. Eu aveam câteva fise personale 
cu diferențe între unele surse ale poeziei eminesciene, făcute mai 
mult pentru mine, din curiozitate oarecum. Văzând că teancul 
se ingroasa, am procedat la o citire sinoptică a pasajelor respec- 
tive - si, înțelegând că se ingroasa gluma cu adevărat, am aler- 
gat pe la prieteni și cunoscuţi să le arăt ce și cum. Profesorul 
Dim. Păcurariu m-a constrâns, oarecum, să mă înscriu la doc- 
torat cu această temă - nu pentru a mă obliga s-o duc la capăt 
ci, cum zicea dânsul, „Să ai autoritate științifică, dragă, un doc- 
torat înseamnă în primul rând autoritate!“. Profesorul Gheorghe 
Bulgar m-a insotit în unele confruntări iar profesorul Florea Fugariu 
mi-a stat alături ani de zile la fiecare nouă interpretare de text. 
Era prin 1995, când nimeni nu se mai gândea la trecut fiind cu 
toţii excedati de grijile prezentului si obsedati de viitor. In 1997 
mi-am susţinut doctoratul la Universitatea din Bucuresti - iar 
Gheorghe Bulgăr, fiindu-mi coreferent, si-a încheiat alocutiunea 
cu vorbele care m-au marcat: „Acum trebuie să ne dea ediţia 
sa!“ Adică, după ce am criticat toate ediţiile de până acum, tre- 
buie să ofer si eu una! Gheorghe Bulgăr a insistat să lucrez această 
ediție. Dânsul a oferit-o pe-a dumisale în anul 1999, cu emen- 
datiile aduse textului eminescian în timpul lucrului la „Dicţionarul 
limbii poetice a lui Eminescu „și în prefaţă a anunţat studiile mele 
reiterând necesitatea ca să le finalizez cu o ediţie. DI. Bulgar este 
acela care scoate, de fapt, eminescologia din ceea ce s-a numit 
„colectiv de lucru“ — colectiv în interiorul căruia responsabilitatea 
este ceva comun. El a spus, ca si Perpessicius, că o ediție este 
o treabă absolut personală de la un capăt la altul, că asta înseam- 
nă asumarea individuală a întregului editorial. E usor de înțeles 
ce a însemnat asta pentru mine. Dacă până acum, în „decon- 
structia“ eminescologiei, toată lumea (prietenii si neprietenii, dar 
savanții în primul rând) mă sprijinea, mă ajuta, mă încuraja - la 
edificarea ediţiei mele nu s-a mai grăbit nimeni să-mi „dea sfa- 
turi!“ De altfel, nici nu le-am cerut, dorind să -mi asum cu ade- 
vărat această ediţie. Au urmat ani lungi și grei de confruntări si 
decizii la fiecare pas, la fiecare vers. Ca să înţelegi spiritul fiecărei 
reforme ortografice trebuie să te informezi pe orizontală asupra 
fiecăreia în parte, studiile de limbă română literară trebuie să le 

ai, de asemenea, sub control...Cred că a ieșit treabă buna dar 
de câţiva ani, de când sunt pregătit să-mi apăr această ediţie, 
n-am prea avut cu cine să lupt. A nu se înţelege că am îndoieli. 
Nicidecum. Dar acest tip de muncă nu se adresează prezentu- 
lui imediat, are nevoie de timp pentru asimilare, are nevoie chiar 
de negatii ca să se verifice adevărul. In fond, iată un model pe 
care-l ofer tinerilor de azi: să fii învingător dar să nu te bucuri 
niciodată de victorie, să-i aperi incontinuu — nu victoria, ci învin- 
gerea, adică să stai în vârful muncii tale si să ţi-o päzesti. Prin 
asta eu afirm, implicit, că lucrarea mea stă în atenţia lumii stiinti- 
fice, a iubitorilor de Eminescu în general, pentru că se vede si 
se ştie cantitatea de energie înglobată in ea, pentru că sunt res- 
imtit, înţeles ca un Om serios care muncește serios. În spatele 
ei, ca lucrare, mă găsesc eu însumi. Câtă prezenţă, atâta respon- 
sabilitate! 


INDEMNUL MEU 


Gratian Jucan 

Pe crucea unui mormânt din cimitirul Bellu din Bucuresti 
stă scris: „A fost un om“. Nimic mai simplu si nimic coplesitor 
decât cuvântul din urmă. Lumina si adevărul nu trebuie să ne 
părăseasca. Să fim drepţi nu e greu, greutatea este să fim drepţi 
cu alţii si nu noi însine. Să fim animați si pasionaţi de dorinţa de 
a face bine, de a munci cu spor si putere, de înflorire. Să invätäm 
să biruim greutăţile căci valoarea oamenilor se măsoară si nu 
greutatile pe care le-am avut de învins. Să fim consecventi în ac- 
tiuni, perseverenti si tenace, cu voinţă să susţinem hotărâți ideile 
de libertate. Căci numai munca și libertatea dau sens și farmec 
vieţii noastre. 

Să ne descoperim vocaţia de tineri si să luptăm să ajun- 
gem ceea ce dorim; să ne învăţăm să răbdăm, dar si să nu re- 
nuntäm. Prin muncă fizică si intelectuală putem dobândi idealul 
spre care năzuim. Măsurându-ne puterile îl putem atinge, chiar 
cu unele sacrificii. 

Fiţi modesti, modestia stă asa de bine tinerilor. Personal 
regret că am trăit într-o epocă grea și nu am realizat ceea ce 
as fi putut. Nu vă lăsaţi ademeniti, dragi tineri, cântäriti bine pasul 
pe care il faceţi in viata, feriti-va de furia evenimentului efemer, 
căci valul trece, pietrele rămân! 

Nu uitaţi casa, părinţii, școala în care ati învăţat. Nu 
uitaţi, dacă veţi ajunge mari si tari, ca pe tălpile incaltamin- 
tei voastre mai stăruie încă tärâna de acasă. 

Fiţi demni, mândri de voi însivä, multumiti-va cu putin, fiţi 
cu respect fata de alţii, fiți buni si indulgenti căci bunătatea este 
floarea ce vă stă bine. Pretuiti pe alţii ca să fiti voi singuri, la 
rândul vostru, pretuiti. Ajutati pe cei slabi si săraci. 

Învăţând, insusiti-va idei, idei mari si nobile, căci atâta carte 
stim câte idei putem tine minte. Invatati să purtaţi o inima mare, 
generoasă, pasiuni puternice, care să vă îndemne spre fapte ce 
le puteți împlini. Tineti la familia voastră, care vă va da satisfac- 
til pe măsură si vă va ajuta la nevoie si la greu. Căutaţi în voi 
înşivă resortul si suportul succesului în viaţă. Însusiti-vă meserii 
utile, prielnice, căci omul nu este numai creier ci și mână. 

Tineti la demnitatea voastră de oameni adevărați si gândiți-vă 
că prin viaţa trecem o singură dată. Datoria împlinită vă va da 
satisfacţii pe măsură. Fiţi oameni de caracter, ţineţi la cuvântul 
dat, la onoarea personală. Întâi gândiţi si apoi fäptuiti, ca să nu 
gresiti. Avem datoria, ca oameni, să trăim în bună înțelegere cu 
toți oamenii. Nu uitaţi că mâine veţi conduce destinele ţării pen- 
tru care trebuie nu numai pregătire si cunostiinte, ci și cinste si 
purtare bună. În 1917 la lasi, în sânul redacţiei ziarului de front 
„România“, Octavian Goga nu s-a înţeles cu ceilalţi redactori. 
Atunci s-a prezentat generalui Constantin Prezan si i-a prezen- 
tat situația, cerând să fie trimis in lini întâia. Generalul s-a uitat 
la el, l-a măsurat din crestet până în tălpi si i-a spus: „Condeiul 
dumneatale valorează cât două regimente si n-am chef să le pierd“. 
Flacăra căminului arde in inima fiecărui popor. Spre cei aleși glo- 
ria vine singură! 

Am scris aceste rânduri dintr-un condei, asa cum mi-au 
venit în minte. 

»sMESAJUL* SI „LOCUL“ 


loan Opris 

Veacul al XX-lea a identificat si a impus, prin importanţi li- 
deri, în constiinta publică problematica susţinerii si promovării 
patrimoniului cultural si natural, ca o componentă vitală a drep- 
tului si accesului fiecărui om la marile valori. 

O adevărată și temeinică filosofie culturală s-a născut din 
acest demers, îmbogăţindu-se si nuantandu-se perin aportul sis- 
tematic prilejuit de sistemul de dialog și comunicare al comuni- 
tatii culturale UNESCO. Consiliul Europei si Uniunea Europeană 
au jucat aici un rol esenţial, introducând rigoare și ordine printr-o 
suită de măsuri, instituite prin recomandări, documente interna- 
tionale, reglementări și coduri profesionale. 

Le-au venit în sprijin, îmbogăţind experienţa, organizaţiile 
nonguvernamentale, adevăraţi vectori de promovare a interese- 
lor comunitare. Astăzi, politicile și strategiile de conservare și 
protecţia patrimoniului cultural au diseminat modele, metode și 
practici de succes, obligând mediile politice si de afaceri să fie 
atente si să se implice în acțiunile propatrimoniu. Mai mult, mis- 
carea largă din acest domeniu a permis identificarea unor seg- 
mente de valori neglijate altădată prin excesul estetizant, din lipsă 
de tehnici potrivite sau limite conceptuale: arhitecturile industria- 
le si cele vernaculare, vestigiile subacvatice, peisajul cultural, pa- 
trimoniul imaterial. Tot mai frecvent si în neașteptate locuri 
asistăm - ca efect — la reacţia pozitivă fata de modernizare: prin 
aplicarea conceptelor de conservare intergrată, a celor de rela- 
tie multiplă intercategorială dintre monumente, situri si inventa- 
rul cultural mobil, dintre cultură și natură, promovarea noilor 
muzeografii. 

Nici în aprecierea societară fata de efortul grupurilor cali- 
ficate - cercetători, arhitecţi, tehnicieni, muzeografi, conserva- 
tori, restauratori, artisti, manageri culturali - nu mai suntem atât 
de necunoscători si nerecunoscători totodată. Largi cercuri de 
oameni înţeleg efortul calificat, superspecializat, drept o cale de 
tezaurizare si de ridicare a standardului de viaţă. Specialistii 
operează - se admite aceasta - pe o materie de infinită valoare, 

iar „produsul“ lor este unul de lungă durată, sprijinind așezările 
si comunităţile să-si respecte specificul, personalitatea, localis- 
mul individual sau de grup, dar si să prospere de pe urma avutiei 
culturale. 

Din atare raţiuni, în lumea de azi peste 60-70% din efor- 
tul constructiv din ţările avansate economic este alocat conservării, 
întreţinerii si restaurării fondului istoric, tocmai pentru că aces- 
ta produce. La fel, cu o succesiune impresionantă, peste tot se 
construiesc noi muzee și centre culturale, se modernizează colec- 
tile si muzeele, diversificându-le ca profil si lărgind rolul lor de 
agora. O industrie profitabilă a decurs din noua revolutie a filosofiei 
de petrimoniu: se proiectează noile construcții în raport cu speci- 
ficul locului (local - regional - national); se fac planurile de sis- 
tematizare, urbanizare și dezvoltare numai după criteriile protejării 
si integrării patrimoniului cultural si natural: sunt investigate și 
cercetate vestigiile arheolagice, centrele istorice rurale si urbane 
doar după criteriul integrării lor în circuite publice culturale si eco- 
nomice. Asemenea gândire și-a arătat latura pragmatică, iar rezul- 
tatele practicii i-au sporit credibilitatea si aprecierile. Ca un efect 
pozitiv, societatea, comunitatea isi apreciază mai bine, constient, 
propriile valori si face eforturi pentru revitalizarea lor. La fel, a 
constientizat în mai multe locuri importanța profilelor de patri- 
moniu si a educaţiei propatrimoniu încurajându-le. 

Dacă privim România ca o ţară cu un inventar mediu de 
patrimoniu — unul interesant, desigur, dar simţitor diminuat di cauze 
obiective si subiective — avem suficiente motive să fim ignorati. 
Fireste, rezultatele dobândite în ultimii ani arată o mai mare coe- 
renta conceptuală, nu neapărat si comportamentală faţă de 
valori. Dar importante cauze - inclusiv raţiuni grasite de ordin 
financiar — au condus la un ritm lent al modernizarii, la o modes- 
tă susţinere financiară din partea deţinătorilor si utilizatorilor de 
patrimoniu. De netăgăduit, rezultatele pozitive - multe si variate 
(a se vedea sistemul premiilor naţionale pentru patrimoniu, insti- 
tuite în 2001) - sunt încurajatoare, indicând o mare potentiali- 
tate de crestere. Între acestea se află si o evidentă apartenenţă 
clar asumată la europenitate a patrimoniului cultural din România, 
identificabilă atât în zona sa construită, ca și în cea a valorilor 
tradiționale, imateriale, determinată de substraturile civilizației 

strävechi si modelata radical de crestinism. Aceasta este, desigur, 
direcția in care trebuie să evoluăm, una de aderare constienta 
la un tezaur identificat drept comun, reconfortantă, ca evidenţă 
a apartenenţei, nu doar un deziderat. Ceea ce s-a făcut bine în 
România postdecembristă nu este încă suficient de larg înţeles 
si nici bine cunoscut; să amintim instituirea sistemului legislativ 
(2000 - 2003); lansarea si finalizarea a peste 300 de santiere 
de restaurare (1992 - 2004); edificare a 24 de muzee noi (marea 
majoritate după 2000); aprobarea Listei monumentelor istorice 
(2004); oferta expozitionala externă (cca. 25 de mari expoziţii 
internaţionale); instalarea unui mare număr de monumente de 
for public ș.a. Toate acestea sunt de bun augur și justifică o direcţie 
pozitivă care trebuie nuanţată si dezvoltată. 

Patrimoniul cultural și natural este referinţă si carte de vizi- 
tă, totodată, dar mai este si o probă a nivelului de comporta- 
ment individual si colectiv fata de noi înşine! M înţelege corect 
mesajul, ca si locul încă insuficient respectat în avutia naţională, 
impune radicale schimbări de comportament, atitudini civice și 
sprijin. Aici trebuie să ocupe un loc important iniţiativa privată, 
sponsorizarea, mecenatul, asociind alte resurse celor bugetare, 
fiind important spaţiul de afirmare. Realizările sunt atât de sem- 
nificative si de profitabile încât conving de la sine, putând să ne 
asocieze la concluzia că patrimoniul cultural sustine personalita- 
tea noastră de indivizi, grup si popor, că el generează stabilitate, 
energii economice si bună-stare. Or, toate acestea sunt suficien- 
te raţiuni pentru a îndemna zona politică să profeseze continuita- 
tea în abordarea patrimoniului, militând pentru a ne solidariza si 
a persevera în cât mai multe obiective si practici propatrimoniu, 
ca si în medierea reusitelor a performanţei spre semenii nostri. 


CONDIȚIA DE A FI ROMÂN 


Lucian Hetco 

Majoritatea înaintasilor mei după partea bărbătească au 

fost preoti uniţi, români ardeleni. Bunicul meu după tată, dr. Valeriu 
Hetco, a fost preot protopop unit de Beius si semna la 1918, 
pentru plasa Beiuș, Actul Unirii cu Tara. Cu toate acestea, a murit 

sărac, stiu că umbla deja, în vârstă fiind, cu haine preotesti 
ponosite, văduv și singur pe străzile Oradiei, trecând adeseori 
pe lângă Biserica ce îi fusese luată prin decret de către comunisti 
si dată ortodocsilor. A murit sărman, singur si nefericit. A lăsat 
neamului nouă copiii instruiți: medici, avocaţi, profesori, un notar. 
După mamă, bunicul meu, losif, a fost dascăl de copii de ţărani, 
un om sever și muncitor. Tatăl său și străbunicul meu muncise 
o viaţă în America și se întorsese cu bani în Ardeal și cumpărase 
pământ. Bunicul ajunsese astfel pentru comunisti „fiu de chiabur“ 
si element nociv. Comunistii i-au naționalizat pământul, pe bunicul 
l-au închis pentru doi ani de zile la Canal, la muncă silnică, în plus 
l-au condamnat suplimentar si pentru faptul că se opusese 
autorităţilor comuniste în vremea cedării forţate a bisericii române 
unite din satul său. Crucea sa din Dumbrava de Bihor este și 
acum curată si îngrijită, sătenii vârstnici isi amintesc de el, 
pomenindu-l de bine. Mă mândresc cu el. 

Eu am crescut ca vlăstar al acestor două familii, după tată, 
cu multă spiritualitate, dragoste de carte și frică de Dumnezeu, 
după mamă, cu ambiția si severitatea bunicului. Tata mi-a croit 
de timpuriu drumul, m-a intuit bine și m-a încurajat întotdeauna 
în tot ceea ce întreprindeam. Pilde i-am avut pe cei doi bunici si 
pe tatăl meu, avocat integru, fost veteran de război împotriva 
Rusiei bolșevice, pentru recucerirea pământurilor românesti de 
după Prut. Îmi amintesc cu mare plăcere de domnul profesor 
de istorie Ciurdăreanu, trec adeseori pe la mormântul său, 
atunci când sunt în Oradea. Crucea profesorului meu e la câti- 
va metri de cripta familiei mele, îi pomenesc si azi, sărutându-i 
crucea, multumindu-i pentru dragostea de istorie românească 
adevărată ce mi-a insuflat-o. 

La douëzecisisase de ani, în 1990, sătul de minciuni, sătul 
de rapoarte false, de sfori trase, corupţie, jaf comunist si neo- 
comunist, am luat calea Germaniei. Fusesem student în Timisoara, 
cunosteam un prieten al tatei, pe domnul Lulu Brânzeu, foarte 
în vârstă, mare erudit si colecționar de artă, având acasă picturi 
de Andreescu, Grigorescu, Băncilă. Cu Domnia Sa m-am con- 
sultat înainte de plecarea mea din ţară, căci mă iubea ca pe pro- 
priul său fiu. Trăise în Franţa si în Germania, studiase la Strassbourg. 
Îndemnul său a fost să plec din ţară: „aceasta este șansa vieţii 

tale, între nemti vei „creste“, asa cum aici nu o vei putea face 
niciodată." A fost momentul-cheie al vieţii mele si astfel m-am 
hotărât să plec. Azi știu că a fost un sfat bun si o menire, pe 
care atunci, ca om tânăr, nu aveam cum să o înţeleg în toată 
profunzimea ei. Între nemti însă, nu este usor să te impui, tre- 
buie să muncesti dublu, un imigrant nu e niciodată dorit, niciunde 
de altfel, si, de aceea, am trăit în Germania o seamă de decepti, 
mai cu seamă la începuturi. În plus, aici trăim într-o cultură cu 
alte dimensiuni, care ne este străină, dar care, ca om, m-a im- 
bogätit treptat spiritualiceste, fiind un câstig autentic. Astăzi 
înţeleg deceptile mele de odinioară cu totul altfel si le accept ca 
învățăminte, fiindcă am reușit să-i înţeleg pe germani, să pricep 
modul lor de a gândi lucrurile, pragmatic, serios, consecvent. 
Între ei azi fiind, mi-aduc adesea aminte de tata, care fusese intot- 
deauna corect și perseverent. M-a crescut cinstit, corect, loial, 
cu caracter, fără invidii si zavistia tipică nouă românilor si mi-a 
insuflat puterea aceasta de a rezista. Pentru germani am azi doar 
cuvinte de bine. Am putut fi între ei eu însumi, sunt respectat, 
îmi văd de treabă, îmi plătesc impozitele, m-am integrat în lumea 
lor. Am reusit să cresc între ei și să-mi reîntregesc familia mea 
românească pe care o pierdusem în 1990, lăsând-o în urma-mi, 
în tara. Nu am neamuri de familie aproape aici, dar trăiesc in 
această asociaţie, Agero, pe care am fondat-o împreună cu alţi 
entuziasti români, senzaţia aceea de rudenie, de bine-primit și 
iubit între românii din Stuttgart, unde m-am asezat. 

Am deschis o pagină de web în 2000, acum cinci ani și m-am 
gândit să ofer acestor oameni câte ceva din cultura româneas- 
că; am astăzi peste 120 de corespondenţi, români planetari, 
români adică de peste tot, intretin rubrici de istorie, poezie, proză, 
eseuri, actualități, comentarii si analize. În Revista Agero publică 
debutanţi, poeţi prestigioși, dar si alţii necunoscuți, alături de nume 
celebre, de profesori, doctori, filosofi. A iesit în cele din urmă o 
pagină arhicunoscută și de referinţă, nesperat de bine citită și 
căreia mă dedic zilnic cu actualizări, îmbunătăţiri si idei noi. Sunt 
iubit pentru ea, dar și invidiat. 

Organizez în Stuttgart cenacluri de istorie și limbă română, 
ne finantäm singuri, ne-am asociat într-o Ligă românească pe 
care o prezidez între timp si cu care am reușit să ne afirmăm 

si să demonstrăm că toate cliseele antiromânesti sunt de învins, 
până si într-un stat anglo-saxon, opozant mentalitatii noastre 
romanice. 

Mi-am dorit întotdeauna să demonstrez românilor din Occi- 
dent că se poate trece peste obstacole, atunci când ne dorim 
cu adevărat să le învingem. Tin sa reamintesc mai multor com- 
patrioţi, care de regulă nu s-au sfiit sa profite asiduu de munca 
mea, de caracterul si de idealismul meu în taţi acesti ani si care 
m-au copiat adeseori, purtându-mi sâmbetele, atribuindu-si merite 
proprii în baza muncii mele în texte, grafice, concepţii si idei, că 
este întotdeauna mai bine să faci ceva pentru ai tăi, nota bene: 
ca să ai de ce să fii criticat iar, după caz, jignit, bârfit, bruscat, 
sicanat într-un cadru de intrigi subtile, când mai străvezii, când 
mai ascunse [ironia sorti, tocmai de către românii mei dragi), 
decât să nu faci nimic, ca mai apoi, ros de invidie și de mărun- 
tele ambiţii ori orgolii personale, să-l ataci cu vădită răutate pe 
cel care a muncit cu adevărat ! Restul este muncă, muncă și 
iarăşi muncă — pentru vocea românească din Stuttgart. Aceas- 
ta este vocația mea! 

Dificultăţi am întâlnit si în primii ani de după emigrare, le 
întâlnesc și acum, la mai bine de cincisprezece ani de viaţă în 
tara nemteascà, dar sunt obișnuit să lupt cu ele, le accept ca 
provocări, renunţ azi mai usor la false „prietenii“, superficiale și 
interesate, la oamenii care nu îmi fac bine, prin felul lor de-ar fi. 
N-am cum să-i schimb, doar atât vreau să stie, că nu le port 
ranchiună și că o mână întinsă din partea mea vor avea întot- 
deauna. 

Reazemul meu în toate aceste încercări au fost puţinii mei 
adevăraţi prieteni și familia mea. Am scris în ultimii ani câteva 
cărţi de poeme, o seamă de eseuri, un volum de însemnări pen- 
tru viata comunitară românească din Germania, am câteva studii 
comunitare. Mai am încă unele idei, pe care năzuiesc să le 
împlinesc în anii ce vor urma. 

Mă înțeleg ca un „cap de pod“ și ca legătură viabilă spre 
tara, dar si spre taţi românii si vorbitorii limbii române care tră- 
iesc astăzi în afara ţării de origine, în noile tari de resedinta, români 
planetari, de pretutindeni. 

Acesta este, cred eu, romanul nou, fiul si fiica unei tari 
risipitoare, alături de alte milioane de români care nu au plecat 
din tara de bunăvoie si de alţii care au rămas in afara ţării. 

Citându-l pe Nichita Stănescu: „limba noastră este ca iarba, 
trăim azi pe mai departe în limba română, care creste azi și în 
alte parti de lume, fiind la fel de suculentă si bogată ca orice alta 
limbă cultă. E limba lui Eminescu, Cioran, Blaga și nu avem voie 
să ne rusinam de ea, vorbiţi-o iubiții mei, cu mândrie oriunde pe 
glob, căci suntem de găsit azi peste tot. 

Sunt încă tânăr si stiu că munca mea nu a fost degeaba, 
am întâlnit români ce se mândreau cu noi, cei de la Agero, de 
aceea stiu că vom preda cândva, unor alti români, o ștafetă sta- 
bilă si sigură. Nu ajunge, cu siguranţă, să faci lobby României în 
Occident, numai de dragul si în virtutea reclamei; mai întâi tre- 
buie să ajungi tu să fii cu adevărat un Om, care să fie respec- 
tat si apreciat pentru munca si asiduitatea sa, pentru a acorda 
apoi României, prin acest Om, de altfel si el o picătură într-un 
ocean de suflete, respectul cuvenit unei naţiuni care încă nu stie 
să-si pretuiasca cu adevărat fiii si fiicele. Lecţia vieţii mele a fost 
si este să nu mă dau niciodată bătut: aceasta este Predania mea, 
pentru toţi iubiții mei români. 


SFATURI PENTRU MAI TÂRZIU 
Gheorghe Neagu 


Să crezi că orice floare este unică si sa-ti prezervi sen- 
zatia că orice înflorire nu se poate repeta; 

Să-ţi ajungă fiecare zi la suflet si să te bucuri că ai apu- 
cat să te bucuri de ea, 

Să nu te prindă seara fără energia necesară unei scrieri 
de o pagină; 

Să poţi discerne asupra felului de mâncare ce-ţi prieste 
cel mai mult menţinerii energiei necesare actului creator; 

Să ai respect pentru orice fel de creaţie, de la făurarul 
de potcoave până la cel de romane; 

Sà nu incerci desfiintarea celor care au esuat, pentru ca 
nu se stie cât de mare este reușita noastră; 

Să prinzi în fiecare clipă frumuseţea ei, îndepărtându-te 
cu lejeritate de umbrele care ne întunecă fericirea; 

Să fii mereu pärtas la bucuria altuia; 

Să aduci întotdeauna dacă nu o bucurie pentru cei din 
preajma ta, măcar premizele declanșării ei; 

Să încerci să dăruiesti mai mult decât primesti; 

Să nu întorci și obrazul celălalt pentru a mai primi o lovi- 
tură, ci să te îndepărtezi spre alte lucruri mai utile de făcut; 

Să nu ti se urce la cap nici o funcţie si nici o răsplată, 
dar săţi arăţi recunostinta pentru cei ce te-au răsplătit, bucurându-i; 

Să-ţi aduci aminte că esti dator în fiecare clipă cu un gest 
de recunoștință pentru că ai ajuns să te indrepti de la răsăritul 
si până la apusul soarelui fără nici o piedică; 

Să nu crezi că, dacă ai respectat cele zece porunci, ai 
isprăvit-o cu respectul datorat altora; 

Să-ţi educi mâna care lasă semne pe hârtia supusă 
exprimărilor în asa fel încât fabulatia să rămână în sfera creativi- 
tatii reale si nu a unor surogate calpe cu pretenţii de creaţie; 

Să te cuprindă jalea în fata disperării celorlalţi, numai până 
acolo unde încă ai mai putea fi util; 

Să nu uiţi că exacerbarea conceptului mistic poate declan- 
sa mari tragedii umane, după cum absenţa crezului divin poate 
duce la insensibilitate umană în faţa tragismului existenţial; 

Să nu uiţi că tehnologia umană dusă dincolo de echilibrul 
umanităţii poate distruge umanitatea; 

Să nu gândești negustoreste pentru că arta se sufocă 
sub imperiul tarabagiilor; 

Să fii convins că arta ca atare nu-ţi aduce satisfacţii 
materiale; 

Să nu uiţi că satisfacția morală este net superioară celei 
materiale; 

Să stii că tristeţea unui poet aduce de multe ori desăvâr- 
sire creatoare, pe când tristețea unui cămătar - nu; 

Să nui înjuri inaintasii mai ales dacă au avut sclipiri de 
geniu, pentru cà-ti vei reteza, fără să constientizezi, rădăcinile; 

Bucură-te de fiecare lumină ce vine către tine pentru că, 
odată luminat, sufletul fi devine mai curat si mai roditor; 

Să nu uiţi că batranetea poate fi si suma păcatelor tinereţii; 

Una este să fii comunist si alta să fii comunitar; 

Am mai apucat încă o zi: ce fac cu ea? 

Nu te grăbi să condamni lucrurile pe care nu le-ai trecut 
prin tine însuţi; 

Să nu uiţi că democraţia este supunerea în fata majorita- 
tii si, dacă ai puterea de a te retrage din fata turmei la masa de 
lucru, fă-o fără ezitare, pentru că vei avea de câstigat; 

Luptă-te cu mulţimea prin arta ta și vei culege mai târ- 
ziu roadele muncii tale, care, chiar de sunt otrăvite, poartă pecetea 
sufletului tău; 

În democraţie, convietuiesc alături genii si idioţi, dar în 
memoria societăţii rămân numai geniile; 

Să nu uiţi să vezi în orice femeie o părticică din mama ta; 

Să stii că nici un filozof n-a putut afla adevărul ci doar a 
încercat să-l definească; 

Să nu uiţi niciodată că deasupra creaţiei tale se află Creaţia 
Divină, care poate coboară asupra ta ca un har sau ca o pedeapsă; 

Întoarce-te la tine dacă poţi găsi ceva în sufletul tău. Dacă 
nu, fugi cât mai departe până ai să găsești în jurui tău mântuirea 
de care ai uneori nevoie; 

Biserica nu te mantuieste, ci îţi oferă cadrul propice pen- 
tru a dialoga cu tine însuţi; 

Nu-ţi fă biserică din orice glugă de coceni; 

Dacă te-ai ratat ca om, nu dispera. Intră în politică! 

Diferenţa dintre un om valoros si ceilalţi este că primu- 
lui fi vine. 

Valoarea unui om este dată de ceea ce „îi vine“ 

Nu te gândi, când mori, la ce-a rămas după tine, decât 
dacă ai făcut-o în fiecare zi ce ţi-a fost dată până la moarte; 

Dacă Dumnezeu nu există, tu existi? 

Să stii că, dacă existi pentru cât mai mulţi semeni, 
atunci existi. 

Să nu privesti cu ură împrejurul tău pentru că ţi s-ar putea 
ofili aura; 


101 


Să-i ciulesti bine urechile atunci când auzi clopotele bătând. 
Ele pot bate și în caz de primejdie si în caz de sărbătoare; 

Depinde numai de educaţia ta să deosebesti dangătul de 
sărbătoare de cel de primejdie; 

Să fii lucid este deja un bun câștigat; 

Bea din izvoare adevărate si limpezi, pentru că setea este 
o permanenţă a trupului si a spiritului onest în egală măsură; 

Am adormit?! Sunt pe jumătate mort; 

Apa trece dar pietrele rămân, mai ales dacă sunt cât 
bolovanii; 

Să nu4i opresti niciodată privirile asupra formelor trecătoare; 

Spiritul care te înaltă trebuie hrănit în permanenţă; 

Nu este povară mai grea decât cea de părinte al natiei; 

Adu-ti aminte că si tu esti supus greselii; 

Să nu uiţi că morala publică este vecină cu linsajul; 

Omul se defineste prin oameni; 

Dacă între suflet si trup nu există armonie, atunci nimic 
nu e; 

Omul superior este trist, cel animalic este disperat. Cine 
uită de această diferenţă va cădea pradă revoltei; 

Admiratia fata de eroi este trecătoare; 

Numai iubirea fata de sine rămâne vesnica; 

lubeste dacă ai cu ce iubi; 

Omul este un univers în miniatură. În fiecare clipă are alt 
număr de celule; 

Chiar si în somn există în om o stare de veghe care-l 
informează când îi sunt agresate celulele. Dar starea de veghe 
oare ce e? 

Să stii că nu există dialog mai dificil decât cu tine însuţi; 

Oare ce ar fi fost România dacă avea un Shakespeare? 

Când Napoleon si-a risipit barbatia naţiunii pe câmpurile 
de luptă nu s-a gândit ca va veni o vreme potrivnică naţiunii. Nici 
Stefan cel Mare si Sfânt. După ei, ostirile n-au mai putut fi la fel 
de puternice în fata dusmanilor. lată de ce urmașii lor nu trebuie 
judecaţi fără a se lua în consideraţie măcelul înaintaşilor, 

Să nu uiţi că trebuie să existe întotdeauna un echilibru 
între jertfa ta pentru ceilalţi si jertfa lor pentru tine; 

lata culmea nesabuintei: sa te jertfesti pentru o cauza 
nedemnă; 

Virtutea unei naţiuni este reală dacă va sti să descopere 
virtuțile indivizilor ce o compun si mai ales dacă va sti să le 
cinstească. 


„COMOARA ȚĂRII“ 


Svetlana Matta Paleologu 

Ce „cuvânt de învățătură” mai sublim as putea propune 
urmașilor decât cuvântul lui Eminescu: 

Munca, iubit popor românesc, iată sufletul si creatoarea 
tuturor lucrurilor mari. 

Grandoarea muncii, a efortului de orice fel (profesional, indi- 
vidual, existenţial), care este mereu nobil, iată imperativul cate- 
goric etic. El este o luptă împotriva nouă înşine, contra instinctelor 
si psihismelor inferioare. 

Eminescu repetă și „abecedarul“ social-politic al lectiei date 
de el: 

Cu sărituri pseudocivilizatorii, cu crearea de locuri mari pen- 
tru panglicari mici, cu forme goale în locul fondului, cu Costinesti 
ca surogat pentru Colbert nu se regenerează si nu se-ntăreste o 
nație. (XI, 384) 

„Comoara“ ce ne-o lasă Eminescu ca testamental său, tre- 
buie continuu sfințită si viu trăită din dragoste pentru geniul poe- 
tic naţional al Românilor. 


NOPTILE LE-AM TRĂIT 
SUB CERUL LIBER 


lon Drägusanul 


Noptile de vară ale copilăriei le-am trăit sub cerul liber. Era 
doldora de stele și de nelinisti cerul acela iar eu încercam să-mi 
imaginez cum ar fi fost cerul si nelinistile de sub el în absenţa 

mea. N-am izbutit niciodatà sa ajung la faza de concept pe care 
o reprezinta intrebarile, asa ca m-am multumit cu inefabilul, cu 
vibratia cerului si a nelinistilor, cu literatura. 

Fara indoiala, literatura e doar o trufie a sufletului. Si mai 
e (ca si arta, in general, ca si religia, ca si filosofia, ca si politi- 
ca) si un zägaz in calea suvoaielor de libertati care nu izbutesc 
să se conștientizeze si care preferă să ia forma murmurândă a 
zăgazului. Îi poţi trăi libertatea lăuntrică (singura Cale spre Dum- 
nezeire, după mărturia lui lisus Hristos) si fără a scrie, deci fără 
a te trufi, numai că, fiinţă umană fiind, mereu trebuie să-ți manifesti 
vanitätile, să pui cuvintele să cânte, să ia forma vibrantă, dar 
nevăzută, a sufletului tău. Nu cred să fi izbutit vreodată să-mi 
arăt sufletul. Mai curând, prin scris, aidoma tuturora, am ară- 
tat cum as fi vrut să-mi fie perceput sufletul. 

Sub cerul copilăriei, am înţeles mai târziu, eu deveneam 
stiutorul de moarte, adică un om, adică o creație dumnezeiască 
adeseori conștientă de sine si care nu se mai teme. Constiinta 
de sine înseamnă, de fapt, constientizarea datoriilor pe care le 
ai de achitat. Asa cred eu și, pentru că am fost condamnat la 
viaţă în lumină, am venerat lumina. Lumina străbunilor (Roata 
Cerului, adică Ur-Anu si Datinile-Lege din vremurile în care anul, 
tatăl anotimpurilor era doar un bărbat integru), lumina Bunilor 
(paginile ignorate din cultura si din istoria Neamului meu), lumi- 
na părinţilor (luminătorii pe nedrept uitaţi ai ținutului natal, Buco- 
vina, precum Ciprian Porumbescu, lon Grămadă, loan D. Popescu, 
George Damian, Constantin Stefuriuc, George Gavrileanu etc) și 
lumina urmașilor (sutele de foarte tineri scriitori pe care i-am 
debutat în ultimii ani). 

Sub cerul copilăriei, am învăţat să iubesc viitorul, această 
contemporaneitate postumă, care poate fi trăită cu anticipație. 
De asta respect în fiecare copil-poet sau adolescent-poet care-mi 
calcă pragul editurii viitorul scriitor de geniu, pe care contempo- 
ranii mei n-au să-l mai apuce tocmai pentru că nu s-au priceput 
cum să-l contemporaneizeze. 

Sub cerul copilăriei, am stiut că pot aduce în prezent și su- 
perbele vremuri-imne ale titanilor, rostite la Răsăritul Pleiadelor, 
pe 15 mai, când începea Anul Nou al hyperboreilor, dar și vre- 
murile de după nopţile trăite sau pe care le voi mai trăi sub cerul 

liber. Ce am stiut atunci fac în anii din urmă, fără să-mi mai pese 
de trufiile sufletului meu, cărţile proprii. 

În viitor, după cum se întrevede, nu va mai fi foame si sete 
de cărți. Din ce am scris, doar lucrările închinate lui Anu si Bucovi- 
nei („Datina, Biblia Românilor“, ,ldentitäti deturnate“, „Bucovina 
faptului divers“, „Suceava sub povara istoriei“ si celelalte lucrări 
monografice) s-ar putea să stârnească vagul interes al celor puţini, 
prin care Bucovina, ca stare de spirit, va mai supravieţui. Ei (cred 
că viitorul îi va număra pe degetele unei singure mâini) vor fi, 
probabil, curiosi până la capăt si vor frunzări si parte din cărţile 
mele de poezie (,Elegiile“, ,Qpriti planeta, eu vreau să cobor'", 
„Cămăşile de după”) sau proză („Pasărea si clipa“, „Întâia carte 
a pierzaniei”) si, de ce nu?, volumele prin care am recuperat pen- 
tru timpul meu cărțile vechi si nobile ale spiritualităţii bucovinene. 
Ale spiritualității „Neamului Românesc în Bucovina“, cum ar fi pre- 
cizat Nicolae lorga. 

N-am să mă întreb niciodată dacă am fost sau nu scriitor. 
Nici nu contează asta. Stiu că am slujit cu patimă, la mine acasă, 
spiritualitatea românească si că voi lăsa, tot acasă, în Bucovina, 
semnele acestei încrâncenate slujiri. Cândva, martor fiindu-mi, 
bucovineanul planetar Matei Visniec spunea că truda noastră, 
a celor de acasă, înseamnă eroism cultural. Încă o vanitate 
a sufletului, dar pentru care desigur că i-am multumit. 


CUVÂNT DE ÎNVĂȚĂTURĂ 
Virgiliu Radulian 


Grea misiune ne-am asumat. Dar, ceea ce se savarseste 
cu bună credinţă si insufletire este insotit de fngäduintà si bună- 
voinţă. Să pornim, deci, în incursiunea ce ne-am propus, de-a 
lungul si de-a latul existenței noastre, cu încredere, temeritate 
si nădejde de izbândă, de împlinire. 

În existenţa și formarea mea culturală și spirituală familia 
a exercitat un rol si o înrâurire mai presus de orice altceva. Cum 
se explică acest fapt? 

Familia mea de bastina a fost o familie armonios constitui- 
tă, compusă din bunici, părinţi si copii, în care precumpăneau 

în mod hotărâtor iubirea, sprijinul si respectul reciproc între mem- 
bri si generaţii, coeziunea sufletească si buna credinţă, valori, 
țeluri si principii morale autentice, fundamentale si perene, precum 
dragostea de neam si tara, cinstea, onestitatea si corectitudinea, 
sinceritatea, curajul și dârzenia, tăria de caracter, cultul faptei 
împlinite, respectul neclintit fata de adevăr, ș.a. Ambianta umană, 
culturală și formativă în care am crescut și m-am dezvoltat a fost 
de preţuire si stimulare a individualitatii fiecăruia dintre noi, de 
inspirată împletire între blândeţe și înţelegere, pe de o parte, exi- 
genta si severitate, pe de altă parte. Acestea toate dădeau edu- 
catiei o tonalitate plăcută, benefică si serioasă totodată, optimism, 
onestitate si integritate morală tuturor, adulţi si copii. Eram feri- 
citi, bucurosi si încrezători în lumea în care apărusem si cresteam. 

O lege inexorabilă a familiei orânduia viata si convietuirea 
noastră riguros: fiecare trebuia să-și îndeplinească neconditio- 
nat îndatoririle sale; nimeni nu putea trăi pe seama altuia; normele 
statornicite si „funcţionând“ între noi erau egal valabile pentru 
toţi membrii familiei. Încă de timpuriu, m-am deprins cu princi- 
piul ce mă va călăuzi întreaga viaţă: „Toţi pentru unul si unul pen- 
tru totil". 

Acest prototip de convietuire ne-a asigurat, sunt convins, 
reusita în viata, pe toate treptele ei, constituindu-se totodată în 
model pentru propria-mi familie, alcătuită din părinţi si trei băieți, 
acum părinţi la rândul lor. Sunt încredinţat că acest tip de comu- 
niune uman-familiară va rodi si în existenţa celor cinci nepoți ai 
nostri. 

Nu pot sa nu relev dimensiunea civica si patriotica consis- 
tenta si viguroasà ce nuanta atmosfera educativa, sufleteasca 
a colectivului familial. Faptul izvora si din aceea ca atât bunicul, 
Eustatiu, ofiter de infanterie, colonel in vremea aceea, cat si tatal 
meu, Nicolae, comandor-inginer de aviaţie, participaseră cu 
destoinicie — cel de al doilea ca elev-voluntar - la războaiele seco- 
lului al XX-lea, distingându-se amândoi prin fapte de arme deo- 
sebite. Acestei tradiţii militare a familiei, noi, cei trei băieţi, eram 
destinati a-i da continuitate, consacrându-ne la rândul nostru carie- 
rei militare. Am fi devenit a treia generaţie de militari ai familiei, 
motiv de mândrie si onoare al tuturor, dar împrejurări istorice 
potrivnice nu au îngăduit decât partial realizarea acestui tel. 

Idealul slujirii neabătute a neamului si a ţării, împreună cu cel al 
comportării dârze și nesovăitoare în toate împrejurările vieţii, oricât 
de aspre ar fi fost acestea, au dăinuit însă. Familia a fost ca un 
fel de matrice creatoare si izbăvitoare a caracterului si perso- 
nalitatii noastre. Ea a cultivat simţământul responsabilităţi, al anga- 
jării depline și al propăsirii prin muncă, prin merit și valoare, de 
insufletire prin si pentru cultură, spre adevăr si dreptate, al 
împotrivirii hotărâte la orice fals, ipocrizie, improvizație si/sau 
superficialitate. Datorăm enorm din acest punct de vedere 
părinţilor si bunicilor noștri, familiei în întregul ei. 

Aceeasi familie ne-a transmis si „întreținut“ o neostoită sete 
de cultură, de artă, filosofie. Memorabile rămân dialogurile mele 
ca adolescent, asupra unor idei și cărţi de literatură și filosofie 
fundamentale, cu tatăl meu, militar de carieră, dar cu o vastă 
formaţie intelectuală si universitară de tip occidental. Urmând si 
absolvind Institutul Politehnic de radio-comunicatie (radiolocatie, 
i s-ar zice astăzi) din Paris, era un pasionat adept si susținător 
al culturii franceze, al creării de punți spirituale între cele două 
culturi de sorginte latină, cea franceză si cea română, idee și 
simtaméant ce se străduia să ni le cultive si nouă. Teme prefe- 
rate ale convorbirilor noastre erau romanele si eseurile filoso- 
fice ale unora precum J.J. Rousseau, Balzac, Andre Gide, J. P 
Sartre, Andre Malraux, Chateaubriand, Jules Michlet, Victor Hugo, 
Edgar Quinet, A. Camus, ș.a. Cu emoție mi-amintesc de ardoarea 
ce o depunea tatăl meu pentru perceperea si înțelegerea de către 
mine a sensurilor mai adânci ale unor idei si afirmaţii cuprinse 
în vasta operă de analiză psihologică, etică si socială a lui Marcel 
Proust în a sa „A la recherche du temps perdu“. Acesta atesta 
necesitatea de a transforma, prin implicare proprie, (idee mult 
pretuita de interlocutorul meu), viata din jur „dintr-o vizuină (.for- 
täreatàä" ) a vicleniei si răutăţii, a prostiei si grotescului, într-un 
sălas al adevărului si frumuseţii omenesti, al binelui si dreptăţii, 
al cinstei si demnităţii”. Acelasi Proust susţinea că sentimentul 
curajului, al onestitatii, al integrităţii morale si de caracter sunt 
de neînvins dacă prind rădăcini adânci, de nezdruncinat în fiinţa 
si personalitatea noastră. Asemenea idei deveneau etaloane 
călăuzitoare în făurirea propriului meu orizont de viaţă si spiritua- 
litate. Totodată, transformau schimburile noastre de vorbe, 

meditatii si cugetäri in adevärate ,sarje“ de orientari si optiuni 
filosofice. Ele deveneau un tezaur de gânduri si idealuri, de stări 
de spirit ce le-am păstrat de-a lungul întregii vieţi, având încă de 
atunci remarcabile înrâuriri formative. Cu aceeasi ardoare, atenţie 
si stäruintà erau abordate si dezbătute apere si cugetări ale unor 
renumiți intelectuali si creatori de literatură si filosofie români, 
cu deosebire ale titanului spiritualităţii românesti Nicolae lorga, 
cu ale sale inegalabile maxime si cugetări (cât de mult ne-au cap- 
tivat zicerile lui, potrivit cărora „Când nu găsesti cuvânt potrivit, 
fii sigur că gândul nu ti s-a limpezit încă“ sau „Temnița cea mai 
de temut e aceea în care te simţi bine“ ori „Bun cu adevărat e 
numai acela care nu lasă a se săvârsi răul împrejurul lui. Ade- 
vărata bunătate e vitează' s.a.) Spiru Haret, Constantin Rădulescu 
Motru, Mircea Eliade (îndeosebi „Itinerarii spirituale“) sau inedi- 
tul si exceptionalul scriitor si filosof Lucian Blaga, creatorul teoriei 
spaţiului mioritic, al dimensiunilor filosofiei culturii, al „corolei de 
minuni a lumii“, ș.a. În toate aceste împrejurări ajungeam împreu- 
na la idei mult pretuite si în contemporaneitate* că românii — 
asimilând tat ce este valoros și semnificativ din cultura si filosofia 
lumii - trebuie să înveţe a gândi prin ei insisi, să iscodească, să 
creeze si să experimenteze propriile lor soluţii la problemele vieţii 
si ale dezvoltării sociale. Toate „reveneau“ la aceeasi matcă spi- 
rituală, la rolul si răspunderea intelectualului român pentru dez- 
voltarea culturii și civilizaţiei naţionale. 

Convorbirile noastre, mai mult sau mai puţin incidentale, 
deveneau autentice „ateliere“ de forjare a caracterului si spiritua- 
lităţii învăţăcelului. 

Am făcut parte dintr-a generaţie a luptei pentru mai bine, 
purtătoare de stindarde, valori si țeluri umane, nationale si cres- 
tine autentice si generoase. Si, am fost crescuţi si educați in acest 
spirit, în dorinţa conștientă si manifestă a depasirii de sine. 

Un mare rol în „configurarea“ mea spirituală si culturală 
l-au „jucat“, pe lângă familie, acele instituţii de educație, cultură 
si învățământ pe care am avut sansa de a le urma si absolvi. 
Printre acestea, se aflau Liceul Militar „General de divizie G. V. 
Macarovici" din lasi, Colegiul Militar National din Dealu-Predeal 
denumit si „Cuibul Soimilor“, înființat de acel extraordinar intelec- 
tual, renumit ctitor de scoală românească și făuritor de istorie 

naţională, Nicolae Filipescu, în a cărui formidabil „spirit mânăsti- 
rean', ce a dăinuit generaţii de a rândul, am fost crescuţi si edu- 
cati (succint acest spirit era cuprins în sase cuvinte „oameni de 
caracter. oameni de acțiune") Colegiul National „Sfântul Sava“ din 
București. Binecuvântate instituţii de învățământ, talentate si de- 
votate cadre didactice, ofiţeri si educatori ce si-au adus remar- 
cabile contribuţii la făurirea personalităţii si destinelor noastre! 

Credinţa ortodoxă, care a acţionat fără încetare, atât în 
exterior, cât si în lăuntrul nostru, călăuzitor si rodnic asupra tu- 
turor actelor de voinţă si acţiune, asupra motivatiei si temeiurilor 
acestora, a avut un rol considerabil. Ea a devenit de-a lungul tim- 
pului, axă cardinală a personalităţii, factor de susținere si vitali- 
zare a resurselor proprii în biruirea obstacolelor si dificultăților 
întâlnite în cale. Credinţa, ne-a dat capacitatea de a ne păstra 
si-n cea mai aprigă suferinţă seninătatea chipului, tăria sufletu- 
lui si încrederea în biruinta. Semn de har spiritual pe care numai 
o credinţă autentică ni-l poate dărui. Asa cum propria-mi viaţă 
o va dovedi nu o dată. 

Direcţia spre care m-am îndreptat încă din anii de liceu a 
fost cea a profesiei de educator, de profesor de pedagogie. De 
ar fi să iau viata de la început, as porni pe aceeasi cale. Rezulta- 
tele ce le-am dobândit ulterior, într-o carieră didactică si educativă 
de peste 40 ani de activitate nemijlocită în cultură și învățământ, 
precum si treptele ierarhice ce le-am parcurs de la profesor la 
director de liceu, cadru didactic universitar, decan, prorector și 
rector de institut de învăţământ superior, director de institut de 
cercetări pedagogice si psihologice până la cea de adjunct al Mi- 
nistrului învățământului au reprezentat o incontestabilă atestare 
a succesului meu pedagogic-profesional. 

O condiţie favorizantă a acestui parcurs l-a constituit ferici- 
ta întâlnire si alăturare mie, ca partener de viaţă, încă din penul- 
timul an de studenţie, în 1953, Irinei Rosca, devenită sotie si 
ulterior mama celor trei copii ai nostri. A fost si este nu doar 
un bun coechiper de viaţă, dar si o binecuvântare a întregii familii. 
Si, cu Binecuvântare, Ocrotire si Călăuzire a Celui de Sus. 

Îndemnul tainic si stăruitor de a mă dedica acestei gene- 
roase profesii de educator al celor tineri a pornit din acea perioadă 
a vieţii mele pe care aș putea-o denumi „Începutul... începuturilor“, 

respectiv din scoala primară. Cel care m-a „descoperit“ ca atare 
cu aptitudini în acest domeniu și m-a călăuzit pe această cale 
n-a fost altul decât învățătorul meu, M. Georgescu, personalitate 
remarcabilă a scolii românesti a timpului, un fel de Dom’ Trandafir, 
om blând, generos si omenos, dar sever si drept, totodată. Mai 
presus de toate era profund intelegator al sufletului copiilor. Avea, 
de asemenea, un dar si o pricepere greu de întrecut ca organi- 
zator si conducător al procesului de învățământ, în calitatea de 
director al Scolii Primare „Petru Maior“ din Bucurestiul de atunci. 
Adesea m-am inspirat, în cursul vieţii și carierei mele didactice, 
din si după principiile si metodele sale pedagogice. 

Fie ca acest postum omagiu al meu să fie primit de dân- 
sul si acum, ca venit din partea fostului său elev, discipol și suc- 
cesor, acolo Sus, în lumea vesniciei, unde odihnește în pace, liniște 
si eternitate! 

Acestui promiţător început de drum în carieră si viata s-au 
adăugat „zidirile“ temeinice ale unei întregi cohorte de dascăli, 
educatori si intelectuali, eminenti exponenti ai corpului didactic 
al liceelor ce am urmat, pe care am avut fericirea de a-i întâlni 
în calea mea, si cu care am avut privilegiul de a „încrucisa“ spadele 
cunoașterii, respectiv de a mă îmbogăţi spiritual si sufletește. 
Pe care să-i amintesc, când mai taţi ar avea dreptul de a „ocupa“ 
loc de cinste si de onoare în biografia mea intelectuală si profe- 
sională? O voi face odată, nu foarte târziu. 

Obiectivul acțiunii mele a constat si continuă să fie cuprins 
în două țeluri fundamentale, urmărite consecvent, cu tenacitate 
si, consider eu, inventiv, anume: 

- educaţia civică, patriotică, morală si umanistă a tinere- 
tului, a copiilor si adolescenților; 

- cresterea - prin acţiuni educative pertinente si manifes- 
tări civice corespunzătoare, a coeziunii si solidarităţii sociale în 
cadrul societăţii românesti contemporane. 

Nădăjduiesc că asemenea obiective, cu adevărat majore 
pentru ansamblul vieţii noastre sociale, să poată fi din ce în ce 
mai amplu și benefic realizate, spre mai binele tuturor. 

„Odiseea“ neajunsurilor si obstacolelor de tot felul pe care 
le-am întâmpinat cu prisosintà pe calea vieţii si în profesia mea, 
inclusiv datorită funcţiilor deţinute, este prea complicată si 

diversă spre a fi redată acum in toate detaliile ei. Simpla lor 
consemnare ar altera regretabil nobletea, eleganta si insufletirea 
unor cugetari si consideratii ca si cele cuprinse in textul de fata. 
De aceea, ma voi märgini la a enunta doar unele aspecte de acest 
fel, poate cele mai „distructive“, suspecte, dubioase si primejdioase. 

Este vorba de faimoasa si dubioasa diversiune socială a Me- 
ditatiei Transcendentale (MT), pusă la cale de activistii si condu- 
cerea partidului, în coaperare cu Securitatea Statului, în 1982, 
urmărind anihilarea prin umilire și denigrare a intelectualilor, mai 
cu seamă a celor cu apetit de gândire independentă. Totul a fost 
conceput si aplicat potrivit și-n spiritul celei mai desäntate „re- 
voluții“ culturale proletcultiste. Acestei prigoane au căzut victime 
aproape 400 de intelectuali, în primele rânduri situându-se cercetă- 
torii Institutului de Cercetări Pedagogice si Psihologice (ICPP), în 
frunte cu conducerea acestuia. Nu întâmplător cercetătorii ICPP 
au fost victime „preferate“ ale dictaturii totalitare. Multe aspecte — 
nu toate însă - ale acestei prigoane si diversiuni si referitoare 
la lupta dârză, încă neîncheiată, a celor persecutați, pentru resta- 
bilirea adevărului - au fost făcute publice. 

În afara caracterului extrem de agresiv si vräimäsesc al 
prigoanei ce s-a abătut ca o vijelie asupra noastră, să-mi fie îngă- 
duit a releva două caracteristici vădit paroxistice ale ,actiunii”: 
grotescul si ineptia înscenării. Daca-i să subliniez grotescul situa- 
tiilor ce le-am trăit relev momentul în care, repartizat fiind drept 
„Vînzător“ la OCL Tutunul (10.01.1983), în timp ce funcţionarul 
completa formularul respectiv, un fost puscärias, tocmai eliberat 
în timpul acela a pretins el debitul. La care, replica funcţionarului 
a fost si rămâne epocala: „Nu, dânsul (adică eu) are prioritate, 
pentru că este doctor în stiință!“ Perplexitatea este de-a dreptul 
absolută. Ineptia înscenării consta si-n caracterul profund dupli- 
citar si cu desăvârşire ipocrit al dialogului ce se purta cu noi de 
către factorii de răspundere. Petre Lupu, pe atunci Presedintele 
Colegiului central de Partid), mă îndemna de pildă, în chip fatar- 
nic să-mi recunosc vina ce nu-mi aparţinea. A primit din parte-mi 
răspuns la care, evident, nu se astepta: „Eminescu afirma că ste- 
jarul nu creste peste tot, buruienile însă pretutindeni. De vă plac 
buruienile, n-aveţi decât să le strângeti". De acum asemenea fapte 
aparţin istoriei. Nu trebuie însă să fie uitate. Regretabil este că 

unii universitari au făcut „jocul“ prigonitorilor, devenindu-le com- 
plici in toate aceste diversiuni. Din pacate, unii dintre ei, desi evi- 
dent și-au renegat menirea de intelectuali, încă se află în mijlocul 
nostru. Chiar cu funcţii de conducere în învăţământul superior. 

Evident, toate aceste „evenimente“ au avut grave consecin- 
te asupra stării mele de sănătate, punându-mi nu o dată însăsi 
viata în primejdie. A fost una dintre cele mai serioase dificultăți 
cu care m-am confruntat si încă mă confrunt. Cum mă strădui 
să o depăsesc? Vă voi relata in cele ce urmează. 

Mai înainte si mai presus de toate credinţa neabătută orto- 
doxă, care nici o clipă nu m-a părăsit. Mereu am rostit, în clipele 
de primejdie mai ales, „Rugăciunea Inimii“ (Invocarea lui lisus 
Hristos: „Doamne lisuse Hristoase, Fiul lui Dumnezeu, milueste-mă 
pe mine, păcătosul' ) si m-am încredinţat Lui cu nădejde. Toto- 
dată, am purtat în mine convingerea că încercările ce mi-au fost 
date nu aveau nimic întâmplător în ele, ci „urzeau“ o adevărată 
renastere, restructurare si întărire spiritual-sufletească a sinelui 
meu. Sau, cum ar fi zis Arhimandritul Sofronie de la Essex (Anglia) 
„avem nevoie când si când de energia unei sfinte deznădejdii, 
năvălind ca un vifor asupra noastră, fără de care nici un om nu 
ar putea să se ţină tare în mijlocul furtunilor si al neajunsurilor 
care îi asaltează sufletul“. Eram constient si responsabil că o ast- 
fel de prefacere și purificare se petrece în si cu mine. As zice, 
în această viziune, că suferinţa -a inimii în mod deosebit - mi-a 
fost si-mi este mântuitoare din punct de vedere sufletesc. Ea m-a 
ajutat să „privesc“ înlăuntrul meu. Mi-am dat seama, totodată, 
că Dumnezeu ne dă „întâlnire“ tocmai la astfel de hotare, ale încer- 
cărilor si suferinţei îndurate cu răbdare si credinţă. El nu ne 
părăsește niciodată, ci, dimpotrivă, caută îndelung calea comu- 
nicării spirituale si sufletești cu fiecare dintre noi. Nu avem voie 
să risipim dragostea si nădejdea Lui în noi înșine. Cum ar rosti 
Cuviosul Paisie Aghioritul: „Bine este nouă că îngăduie Dumnezeu 
să fim încercaţi”. La asemenea gânduri binecuvântate am ajuns 
si împreună cu duhovnicul meu, preotul profesor Paroh al Bise- 
ricii „Izvorul Tămăduirii“ - Mavrogheni, venit până si-n spital să 
mă impartaseasca si să-mi dea Sfintele Daruri. Binecuvântate 
întâlniri de duh si de credinţă! 

O adeväratà raza de sfintenie si lumina am primit prin poemul 
»Pasi în nisip“ al poetului brazilian Ademar Barros. Poetul întru- 
chipează un drumet care trecând printr-un pustiu observase că 
pretutindeni pe unde trecea, (pustiul ar putea fi asemănat cu însăși 
„desertul“ vieţii) rămâneau pe nisip două urme de pasi, nu una, 
respectiv nu numai cele ale lui. Ori, după stirea lui, nimeni nu-l 
însoțea. Cu timpul si-a dat seama că nu pot fi decât urmele pasilor 
lui Dumnezeu care „călătorea“ alături de el. În unele zile însă, 
chiar cele mai întunecate, anevoioase si îndoielnice ale parcursului 
său, n-a mai zărit decât o urmă de pasi. Atunci s-a întors către 
Dumnezeu și, amărât, i-a zis: 

În cele mai grele momente din viaţă, 

În zilele când aveam cea mai mare nevoie de Tine? 

De ce m-ai lăsat Doamne singur?! 

lar Domnul i-a răspuns: Zilele în care n-ai văzut 

decât o singură urmă de pasi pe nisip 

au fost zilele în care Eu te-am purtat pe braţe... 

Magnific! Este ceea ce a făcut și cu mine în clipele, zilele 
și nopţile de grele încercări și suferințe: M-a purtat pe braţe! 
Cât Îi pot fi de recunoscător! Îi datorez însăsi viata, îl rog să ne 
poarte si de acum pe brațele Sale, să ne Binecuvânteze si Călău- 
zească pasii! Nu doar mie, ci tuturor drepţilor si buni creștini. 

În acest fel dialogurile cu lerarhi precum IPS dr. Bartolomeu 
Anania, cu IPS dr. Antonie Plămădeală, cu IPS dr. Nicolae 
Corneanu, cu IPS Pimen, cu IPS dr. Teofan Savu, cu leromonaful 
Rafail Noica, preoţii Toderiţă Rusu, Butufei loan, ș.a. mi-au fost 
adevărate metereze de apărare în faţă necazurilor, repere spi- 
rituale și sufletesti de nădejde. Mesajele lor le-am primit drept 
mângâiere si învrednicire întru credinţă; precum - de pildă - cel 
al IPS Teofan Savu, „Dumnezeu să vă dăruiască ani mulţi pentru 
a dărui anilor viata si înviere“. Ce sugestivă si mobilizatoare urare! 
Îi sunt profund îndatorat si recunoscător. Si lor, Prea Sfintitilor 
cu toții. 

Le mulțumesc si credincioșilor din Satul Galesu, consătenii 
noștri care, în frunte cu preotul paroh Nicolae Eftimie, săptămâni 
de-a rândul au rostit în biserică rugăciuni pentru însănătosirea mea. 

Ajuns aici, mă întreb care ar fi lecţia vieţii si a „Faptei“ ce 
am săvârșit faţă de urmași si care ar fi Predania ce o pot primi 
aceștia? 

lat-o, spusă pe scurt. Să fie demni, cutezători si consec- 
venti, caractere puternice si oameni de acţiune, nesovăitori în 
gânduri si fapte. Tot ce plănuiesc, gândesc si săvârsesc să ducă 
la bun sfârșit, cu perseverenţă si voinţă nestirbita, punând ast- 
fel fundamente trainice propasirilor viitoare. Sä-si întemeieze si 
să dezvolte familii unite si puternice, căci acestea sunt pivotul 
vieții si temelia fericirii. Totul să facă cu interes, motivaţie si pasiu- 
ne, izgonind în mod hotărât din existenţa lor pasivitatea, indife- 
renta, conformismul si superficialitatea. Să fie voiosi, senini si 
optimisti, încrezători în tot ce reprezintă binele, speranţa si bu- 
curia. Să nu-si abandoneze niciodată telurile propuse. Să fie ge- 
nerosi și buni! Să fie oameni în înțelesul deplin al cuvântului, iar 
legile iubirii de aproapele, ale dăruirii pentru binele comun să-i 
călăuzească întru toate si mereu! Să nu risipească ceea ce ei 
insisi si împreună cu ceilalţi izbutesc să agonisească, zicându-si 
ca si Prometeu: „N-am smuls focul din cer ca să-l azvarlu în noroi!“ 
Să aibe deci mereu simţul valorii si al pretuirii muncii lor si a celor- 
lalti! Să fie fericiţi! 

Să fie pentru taţi cei ce audiază (ori citesc) această Predanie 
totul într-un ceas bun, fericit și spornic! Să asteptăm cu încredere 
Predania ce va urma! 


MUNCA - O SUFERINŢĂ ZIDITOARE 


Florin Rotaru 

Între primul an de școală primară și ultimul semestru de 
facultate, mi s-a inoculat de către părinţi și profesori un princi- 
piu unic: să înveţi bine si să muncesti corect pentru a deveni om 
adevărat și pentru a fi de folos ţării tale. Treptat, am devenit pri- 
zonierul acestui ideal. Am parcurs o viaţă scolară cu reguli clare, 
unde nu putea fi oricine premiant Eram convins că această axio- 
logie va fi prezentă peste tot în viata. M-am înselat. Pentru 
menţinerea echilibrului mi-au trebuit borne de salvare. Le-am cău- 
tat printre sacrificiile trecutului și printre contemporani. Aceste 

modele mi-au intarit convingerea ca munca este izvorul vietii si 
totodată te ajută să imbratisezi lumea. Insesizabil, munca mi-a 
absorbit existenţa de până acum. A fost un abandon de sine liber 
acceptat. Niciodată n-am avut timp să mă gândesc la altceva. 
Era timpul câștigat asupra muncii prin muncă. În fiecare an, viata 
îmi pregătea o nouă pagină albă, dar într-un fel anume era ima- 
ginea timpului câștigat. Munca este suferință ziditoare, este 
o formă a îndumnezeirii. Omul se transformă în lupta cu ceea 
ce i se opune. Puterea creaţiei umane se naste din partea de 
viaţă care te leagă de propria ta sete și foame, de zbaterea inte- 
lectuală, dar și de recunoasterea meritelor personale chiar dacă 
se petrece într-un cerc restrâns. Restul este un simplu joc, o 
caricatură a vieţii, o caricatură a culturii. Numai copiii fac o regină 
dintr-o păpusă si apoi se îndrăgostesc. Omul matur trebuie să 
facă din păpușă un idol credibil. Aceasta presupune muncă, impune 
o religie a muncii. Nimeni nu poate face o distincţie majoră între 
muncă si cultură. Omul sănătos este dezgustat de lenevirea ce 
se rupe de viata, de superficialitatea culturală, de superficialitatea 
intelectuală. Viaţa nu este un joc al întâmplărilor. Este o rosto- 
golire a sperantelor si a dezamagirilor. Revelația omului este rodul 
muncii propriilor mâini, este credinţa în propriul său vis ideatic. 
Asemenea copilului care vede un castel în grămăjoara sa de nisip, 
omul poate să creadă într-un ideal îndumnezeit prin munca sa. 
Timpul câstigat se îmbogăţeste permanent prin muncă si spe- 
rantà. Altfel, trăirea devine un exerciţiu gol. 

Încă din timpul facultăţii, m-am pregătit într-un spaţiu cultu- 
ral aparent arid si nespectaculos: istoria cărţii. Astăzi lucrez în 
același domeniu. Este o specializare în cadrul căreia toată viaţa 
există loc pentru a învăţa. Nimeni nu poate declara că posedă 
adevărul științific în totalitatea lui. O singură viata este insuficien- 
tă pentru deslusirea tuturor necunoscutelor, mai ales în spaţiul 
românesc al cărţii manuscrise sau tipărite. Fiecare dintre noi, 
cei ce ne-am dedicat acestui domeniu cultural avem datoria mo- 
rală de a aseza o cărămidă pentru edificarea acestui templu al 
cărţii românesti. Dăinuirea este hărăzită numai faptei. Scopul 
rămâne iluzia călătorului. 

V-am expus o experienţă de viaţă sau o aventură spirituală 
aparent umile. Pentru mine, această trăire este minunată. Asa 

am perceput eu învățătura primită de la inaintasii si profesorii 
mei. După trei decenii de muncă, nu sunt capabil să dau sfaturi 
tinerilor contemporani. Astăzi, nu știu dacă o servitute poate fi 
înțeleasă ca un ideal de viaţă. Mă rezum să mă rog lui Dumnezeu 
pentru a mă ajuta să pot preda stafeta unui urmas. Sunt sigur 
că am urmat calea adevăratei vieţi, dar n-am capacitatea de 
înțelegere a fenomenului contemporan de percepţie. Las urma- 
silor exemplul prapriei mele vieţi. Vă mulţumesc! 


„CULTURĂ, ISTORIE ȘI PERFORMANȚĂ“ 
Sabin Bodea 


Un mare miracol îl reprezintă literele și silabele îngemănate 
în cuvânt, ca mai apoi, adunate în propoziţii si fraze să creeze 
lumi, să „trădeze“ sentimente, să se adune în rugăciuni către Divini- 
tate... Fascinatia lor m-a cuprins încă de demult, pe vremea când 
ochii mi se deschideau spre lume si mintea făcea primele dife- 
rente între bine si rău. Am vorbit mult încă de timpuriu si acum, 
matur fiind, si bine trecut prin viaţă, as învăţa părinţii să-i pună 
pe copii să vorbească mult, dar supravegheat, să-i lase să-și 
formeze propria părere despre orice și această părere s-o pună 
„în pagină“, fie oral, fie în scris. Mă bucură faptul că pot, în orice 
moment, să vorbesc fără pauze între cuvinte, să am o dictie core- 
spunzătoare, să dau cuvântului semnificaţia pe care o merită. 
Ele sunt urmarea unui exercițiu public îndelungat, al faptului că 
am trăit tot timpul printre oameni. 

La vremea adolescenţei mele, m-a atras mirajul ziarului 
„Flacăra Rosie" (pe atunci nici nu putea fi decât „roșie!'), unde 
seniorii de azi - Mircea Dorgosan, Stefan Tabuia, Emil Simändan 
S. a. - erau tineri ziaristi, plini de aviditatea unei bune documen- 
tări, a unei bune scrieri si care nu se dădeau în lături în a-i învăţa 
si pe alţii cum „vine treaba“ cu știrea, nota, însemnarea, eseul, 
reportajul, ancheta si alte genuri publicistice, adică exact ce fac 
eu acum cu mai tinerii mei confrati. Am început, si eu, cu stiri 
si note, pe varii teme, având grijă să mă exprim cât mai clar și 
cu „maximum de informatie pe centimetru pătrat“, conform devizei. 

Îmi era drag ceea ce făceam pentru că, fiind un „tip social“, 
puteam să cunosc multă lume, multi oameni, cu tot atâtea psi- 
hologi, fapt ce m-a ajutat, mai apoi, în lucrările mele literare. 
După părerea mea, jurnalistica, pentru cel care nu vrea să um- 
ble cu mâna-n gunoaie, reprezintă cea mai frumoasă meserie, 
meseria în care faci legătura dintre om si Dumnezeu prin foaia 
albă de hârtie, iar mai apoi, cu litera tipărită; totul într-un circuit 
menit a aduna oamenii, a le da faptelor lor minunea participării 
la schimbarea perpetuă a Universului. 

Pe la douăzeci si ceva de ani, revenisem în „cetatea chimiei 
arădene“, cum ne plăcea nouă, jurnalistilor, să- spunem - unde 
mi se incredintase conducerea „ziarului de uzină“, cu apariţie 
lunară, foaie ce s-a bucurat de o bună apreciere până în decem- 
brie '89, când se terminase o lume si începea, haotic, alta... Am 
publicat aici de toate - si i-am găzduit si pe alţii - pentru că, în 
paralel cu această sarcină, impulsionam activitatea artistică de 
la Liceul de chimie Arad (si ce activitate, cu premii interjudetene 
si nationale, nu banalitäti cum le place unora, zisi intelectuali „sub- 
tiri", să le catalogheze acum!). Si, tot în paralel, ,Încäpusem pe 
mâna celor de la „ziarul central de tineret“, adică de la „Scân- 
teia tineretului“. Era un lucru fantastic că un material, transmis 
telefonic, azi, la ora 11, mâine, la ora 8.00, era pe masa citi- 
torului și asta în peste cinci sute de mii de exemplare. Am învăţat 
bună meserie acolo, unde, printre picături, aveam apărute peste 
o sută de articole pe an, multe dintre ele de pagina unu. Am 
învățat bună meserie acolo, si pentru că exigenta pornea de la 
cele mai mărunte detalii „ale revistei". 

Însă, venise Revoluţia, sau ce a fost ea, de fapt... Era o 
vreme a ,langosilor, gogosilor si a altor märuntisuri". Unii au fă- 
cut avere din asta. Pe mine nu m-a impresionat comerţul poate 
si pentru faptul că, doi ani, prin '73-75, lucrasem la un birt, cu 
fratele meu, Cornel Bodea, si prea m-a chinuit psihologia capii- 
lor lui Bachus, ca să mă exprim urban. O perioadă, dupa '90, 
am scos câteva numere din „Viaţa“, publicaţie a Partidului Eco- 
logist Umanist, cu sediul în Arad. M-am retras, însă, pentru motive 
care nu merită explicate aici. Mi-a venit, atunci, ideea înfiinţării 
unei societăţi private. Ce stiam să fac? Eram specialist în televizoa- 

re si știam sa mânuiesc si condeiul... Asa s-a născut SC „Bodea 
Sabin“ SRL, având alături pe sotia mea, poetesa Ghiorghina Tibichi- 
Bodea, cu domeniile de activitate electronica si... publicația „Viața 
arădeană'. Era prin '94! Am început modest, cu patru pagini A3, 
dintre care jumătate publicitate de firme, jumătate „teorie“. S-a 
bucurat de apreciere. A crescut la 8, apoi 12 pagini, ajungând 
până la 48 de pagini, plus unele suplimente. Pentru că peste tot 
locul era o inflaţie de materiale si „clinciuri politice“, oportune, 
sexomane, am hotărât, de la început, să le evit, axându-mă mai 
mult pe cultură, istorie si performanţă, ceea ce se întâmplă și 
acum. În 1996, în paralel, am înfiinţat Editura „Viaţa arădeană“, 
care a scos pe piaţă peste 200 de titluri, beletristică, cărţi de 
specialitate etc. Personal am semnat 25 de titluri, altele fiind 
„pe flux". 

În 2005, am schimbat titulatura firmei în SC „Editura Viaţa 
arădeană“ SRL, pentru că acest nume isi câstigase o anumită 
notorietate ... Mai mult, îndemnat de preotul loan Montai, un vi- 
zionar de mare calibru, am pus bazele „Vieţii de pretutindeni, o 
publicaţie pentru „românii de pretutindeni și prietenii lor“, o ,provo- 
care mare”, unde am reluat, la cote mult mai înalte, performanţa 
în toate domeniile si „de peste tot“. Stiam că se va naște aceas- 
ta, cu doi ani în urmă, de la sfătuitorul meu, dar nu stiam 100% 
forma si... amplitudinea. Amplitudinea este dată de sprijinul cole- 
gial al marelui om de cultură, dr. Artur Silvestri, prin intermediul 
căruia revista noastră ajunge pe varii meridiane, și de unde vin 
semnături ce ne onorează. 

Curând, foarte curând, voi pune bazele Asociaţiei non-gu- 
vernamentale „Viața de pretutindeni, o asociaţie de cultură si 
umanitate, cu filiale în ţară si străinătate, având, cu bunăvoința 
lui Dumnezeu, gânduri pozitive pentru om si cultură, pentru „omul 
român de peste tot". 

Revista „Viata de pretutindeni“, asa cum spune si chenarul 
din frontispiciu, se vrea „o revistă de cultură, istorie si perfor- 
mantà a românilor de pretutindeni si a prietenilor lor“. De ce „cul- 
tură”? Pentru că, indiferent ce face, indiferent unde este el, fără 
cultură omul ar trebui să trăiască fără o funcţie a unui organ. 
De ce „istorie"? Pentru că, fără aţi sti si pretui trecutul, nu esti 

demn de-a trăi în prezent si nu poţi scruta cu fruntea sus viitorul. 
De ce „performanţă"? Pentru că, dacă tot am venit pe lume, 
trebuie să fim performeri, așa cum ne vrea Creatorul. Revista 
este deschisă oricărei performanţe, indiferent de domeniul în care 
se manifestă. De asemenea, primim în rândurile noastre, sub 
acest blazon, si pe prietenii prietenilor nostri, în virtutea respec- 
tului si solidarităţii. 

Vrem prin „Viața de pretutindeni să realizam, deci, zeci, 
sute de punți de legătură cu tara, cu românii din diaspora. Ea 
trebuie să devină o oglindă a omului de bun-simt, demn, socia- 
bil, încrezător în misia lui pe pământ si a semenilor săi. lar prin 
aceasta, îmi doresc să las urmasilor un semn cât mai viabil, niste 
jaloane purtătoare de stafetă, de dus mai departe, cât mai 
departe. Să ne rugăm pentru acesti oameni si pentru apropierea 
lor de Dumnezeul! 


ASCULT VOCEA LUCRURILOR 


Constantin Ciopraga 
Toti inaintasii nostri mai apropiati ori de acum trei sute de 
ani, aliniati în cimitirul de la Pascani - lângă părinţii lui Mihail 
Sadoveanu -, au fost oameni ai pământului. N-am deschis ochii 
spre lume într-un mediu intelectual; după cele dintâi cărți care 
mă miscaserà, trăiam într-un orizont de așteptare delicios și con- 
fuz, tânjeam spre ceva luminos; tentat de timpuriu de armoni- 
zarea cu vocile pământului, am înţeles - din adolescenţă - că în 
clipa de plenitudine picură ceva din pulsul eternității. O oră în fiecare 
zi pot fi solitar și abstras, dar restul, majoritatea timpului indi- 
vidual se cade a fi consacrat celorlalți. Sintagma „Eu sunt Celălalt“ 
rezumă laconic esenţa universalistă, analagismul devenirii per- 
petue. M-am imaginat totdeauna participant la o poveste, adică 
la evenimente: adversitäti felurite, între care războiul si prizonie- 
ratul (sase ani în uniformă militară) au imprimat evenimentelor 
trăsături la limita tragicului. Aspiratia de autocunoastere mă pose- 
da demult; pe ecranul confruntărilor cu moartea mă vedeam 
maturizat pretimpuriu, impovarat de interogatii. 

Hotărâtoare în demersul spre o finalitate înaltă mi se pà- 
rea pasiunea pentru Frumos, reconfortantă, stenică. Scepticis- 
mul agresează. În fata foii albe mă simt angajat într-un continuum; 
construiesc în tensiune creativă declansatoare de energii; diso- 
nantelor realului din jur le opun mirajul unor lumi imaginare para- 
lele. Ascult vocea lucrurilor si cred în funcția tonifiantă a naturii; 
privesc spre creatorii din toate timpurile; îi admir și văd în ei 
însemne ale divinității. Indiferent de domeniul lor, mă încântă acei 
oameni care încă din timpul vieţii deveniseră monumente. M-au 
sedus acele modele care proclamau austeritatea; alţii, stăpâni 
pe instrumente, vizând universul, mi-au însoțit încrederea în omul- 
emblemă. M-au atras dintru început textele memorialistice; 
găseam în ele, uneori, răspunsuri care mă întregeau, propoziţii 
răspunzând prapriilor mele întrebări. Pentru a te elibera de sen- 
timentul incompletitudinii, neadormit, se cuvine să fii ziditorul pro- 
priului destin; greşesc, tatonez, caut justificare scurtei mele 
prezenţe aici. La începutul si la sfârsitul zilei stau la sfat cu 
Dumnezeu: Nihil sine Deo! 

Mi-am jalonat eforturile spirituale pe ideea de echilibru, 
reactionand egal la bucurie ori la nefericire, înțelegând să opun 
Marii Treceri primatul faptei dăinuitoare. Dincolo de îndeletniciri- 
le curente, mi-am impus o cadență, un ritm existential plenar, 
dătător de pace interioară; nimic nu crește pe stări convulsive! 
Sunt în rezonanţă afectivă cu lasul marilor constructori - acest 
locus solus încărcat de forte stimulatoare; după contacte cu alte 
repere spirituale — din tara sau din lume - lasul marilor cronicari 
si al ilustrilor creatori mai noi mi-a întărit o convingere funda- 
mentală: numai în legătură cu aerul de aici profilul meu interior 
se manifestă unitar, nescindat. 


SCENARIUL ȘI AMĂGIREA 


A.l.Brumaru 

Într-o mărturisire nelinistitoare, la Rimini, invitat de Il Movi- 
mento ,Comunione e Liberazione", (am participat acolo la 
„Meeting'-ul din 1992, „un incontro cristiano“), Eugen lonescu e 

convins că suntem o economie închisă, trăim in ea: încă mai pre- 
cis, ne mâncăm unii pe alţii. E ceva aci de la Thomas Hobbes 
citire, filosoful cinic englez: războiul tuturor împotriva tuturor (curios 
cum revine astăzi in joc autorul „Leviathanului“, în „economia 
politicii“, de exemplu, la FH. Hayek, la J.M.Buchanan etc.). Eugen 
lonescu e însă pe dimensiunea tragică. Universul întreg se ma- 
cină, în picătura de apă sub microscap vezi celule cum se ucid 
una pe cealaltă, arborele falnic înfigându-si rădăcina în sol pro- 
duce catastrofe, nimiceste lumi întregi sub tentaculele lui. Faci, 
om uituc, un pas înainte si cad în musuroaiele lor miliarde de 
gângănii strivite, pasul fiecăruia dintre noi asasinează. Stim că, 
mereu, cu noi este războiul, si asta parcă ne consolează: e o 
lege inexorabilă. Stim, tulburati de data aceasta, dramatizati, pa- 
nicati etc. ca suntem prinsi in clestele nasterii si mortii, supravie- 
tuim uitând. Dar să mai si fim (se întreabă scriitorul si gândi- 
torul) siliți să ucidem si să fim la rându-ne ucisi? E inacceptabil! 
E inadmisibil, dar se întâmplă - si încă des, prea des. 

Aceasta însemnă, constată Eugen lonescu, că suntem pusi 
să facem lucruri pe care nu le înţelegem, de care nu suntem 
răspunzători: poate suntem jucăria cuiva, cineva e în spate și 
joacă în cârca noastră? Spiritul, natura, istoria demonstrează, 
cu expresiile lor, existența acestui joc - unul, probabil, aflat în 
ignoranta noastră. 

Îndeobste societatea românească postdecembristă o sim- 
tim ca fiind în stăpânirea lui, nimic din ceea ce am făcut si facem 
nu ne iese, toate se întorc împotriva noastră. Are din nou dreptate 
Eugen lonescu: facem, spunea el, revoluție, instalăm și instaurăm 
justiţia, dar, la capăt, constatăm că am instalat nedreptatea, încă 
o dată, schimbată, tirania. E simptomatic, acum, la români, acest 
lucru, nu stiu dacă e tot asa de presant si altundeva - este iar 
jocul acela incontrolabil, care însă ne controlează? Lumea 
povesteste de manevre minuţios premeditate și elaborate în 
secret, în culise; apar, ca mai demult, „ocultele“, oamenii vorbesc, 
iată, de asa-zisele „brain-trusturi“, un fel de centre de putere inte- 
lectuale — centre noocratice — care ne strunesc nemilos din umbră. 
(La George Orwell au mai apărut „Big Brother“ si dezgustătoarea 
„Poliţie a Gândului“, eficientă, cum se stie, în comunism.) Dar 
dacă acestea există undeva, ele există în scenarii. Oamenii vor 

să se cunoască pe ei insisi, să se priceapa pe ei înșiși cu men- 
talitatile lor întregi - adică fără a se dezlipi cumva de ele - si e 
mai comod, mai confortabil să tăifăsuiesti despre cine stie ce 
sugestii tainice care te-au cuprins si-ti poruncesc; care te mani- 
pulează și te îndreaptă acolo unde tu nu vrei. Etc., etc. Există 
însă mai degrabă - pentru că acesta te influențează cu adevărat, 
si-ti dă pe nestiute, nestricandu-ti tihna, forma în care de multe 
ori te regäsesti — un soi de „brain-trust“ difuz, neprecizat, nein- 
stitutionalizat, să spunem o lume ca rumoare psiho-socială: ea 
te învăluie si te izolează, te împinge din urmă ca într-o ceaţă, vorba 
poetului cunoscut, chiar către scapuri pe care nu le-ai dorit, nu 
ti le-ai propus. Un Jaques Attali, ce a fost ministru socialist în 
Franţa ( ne-a vizitat tara împreună cu defunctul Mitterand), dar 
care este și un gânditor vrednic de interes, vorbea la un moment 
dat, în ,Zgomote“, de rumoarea economiei politice. 

Revenind însă la cele de mai sus, putem conchide că trăim 
astăzi o experienţă stressanta? Românii, restul lumii? Suportam 
mai curând o angoasă de influență: ne-am născut inselati, sun- 
tem gata inselati... 

La aceasta nu există nici o soluţie. Decât amăgindu-ne, cum 
credea Eugen lonescu? Dar numai omului, si nu animalului, îi este 
dată amăgirea: „Numai în noi însine se află ce este profund per- 
sonal și ce e universal“. 


„MODELUL BRÂNCUȘI“ 


loan Barbu 

Viaţa mi-a oferit o mulţime de peripeții, unele destul de triste, 
altele mai puţin triste. Am trăit și o seamă de succese, care au 
stârnit, fireste, admiraţie dar și destulă invidie. N-am uitat nimic 
din anii tristi si durerosi pe care i-am trăit după instaurarea comu- 
nismului în tara, deseori hăituit, pentru că eram fiul unui jandarm 
cu grade, care slujise regimul burghezo-mosieresc. Din pricina 
acestei „vini“, tatăl meu a făcut deseori cunostintà „cu mâna de 
fier a dictaturii proletariatului“, chiar si prin beciurile securităţii. 
Dar, cu timpul, am iertat totul si pe toți cei care mi-au făcut rău 

sau mi-au vrut răul. Asa cum m-a învăţat Mântuitorul nostru lisus 
Hristos: să iert, dar să nu uit! 

În ultimul deceniu și jumătate, am împletit munca de jurna- 
list cu cea de scriitor. La 19 ianuarie 1990, am fondat, împreu- 
nă cu câţiva colegi, primul cotidian particular din România post- 
comunistă — „Curierul de Vâlcea“ — ziar independent, al cărui unic 
editor sunt în prezent. Am înfiinţat, de asemenea, Editura „Antim 
Ivireanul“, astăzi cunoscută nu numai în tara, ci si peste hotare, 
prin publicarea unor importante cărţi, semnate de scriitori români 
din exil. 

Cu ocazia lansării unui volum în Statele Unite, un reporter 
de la un săptămânal românesc care apare în Anaheim, în California, 
m-a întrebat, printre altele, ce anume din cultura de bastină m-a 
inspirat în profesie, de-a lungul anilor. kam răspuns ceea ce mia 
dictat sufletul si voi răspunde la fel ori de câte ori mi se va mai 
adresa această întrebare. Cultura română mi-a făcut daruri mul- 
tiple si tot ce am realizat, ca scriitor si ca jurnalist, se datorează, 
în primul rând, limbii și literaturii române, amândouă de o unică 
vastitate, de o unică bogăţie. Importanta, spunea cineva, este 
nu numai (sau nu atât) obârsia unui neam, cât dăinuirea si pere- 
nitatea lui. Dăinuim, iată, prin volburile istoriei, rămânând teferi, 
rămânând români, latini prin limbă, datini si grai. Căci „noi; locu- 
lui ne ţinem, / cum am fost asa rămânem“. Dăinuim de mai bine 
de 2000 de ani si n-avem de gând să pierim de pe faţa pămân- 
tului, asa cum si-au dorit si încă își mai doresc unii. lar dacă vreo 
catastrofă (asta, ca să împingem imaginaţia în imposibil!) ne-ar 
smulge pământul de sub tălpi, am dăinui prin limbă. Am trăit și 
am locuit în Limba Română, cum zice poetul, în Limba Latină, 
cu tot ce comportă acest termen ca frumusețe si duh, ca dura- 
bilitate și ca nemurire. 

Nu mai puţin m-a inspirat exemplul de trudă si de abnega- 
tie în slujirea ideii al marilor nostri gazetari si scriitori. Dar, în 
primul rând, pe Eminescu gazetarul, care rămâne, până astăzi, 
neîntrecut. Am acordat cărţii un rol primordial în formarea mea 
profesională. Eu consider cartea cea mai importantă hrană a unui 
contemporan, chiar dacă au apărut aceste mijloace moderne: 
radioul, televiziunea, internetul etc., care îl îndepărtează pe tânăr 
din faţa unei cărţi. Cartea rămâne primordială în pregătirea 

cultural-generala a oricärui individ. Fara carte, astazi, nu poti sa 
faci nici un pas spre cultura universala intr-o Europa in care ne 
aflăm si ne-am aflat dintotdeauna, nu numai geografic, ci si istoric. 
Si, în același timp, din punct de vedere al culturii. 

De multe veacuri, cultura română este o cultură europea- 
nă, decretată ca atare de cele mai luminate capete ale continen- 
tului. Un Dimitrie Cantemir sau un B.P Hasdeu, ca exponenti ai 
culturii române, discutau de la egal la egal cu exponentii marilor 
culturi apusene, care le recunosteau cu sinceritate meritele. Si 
din punctul de vedere al civilizaţiei — cu excepţia jumätätii de secol 
în care ne-am aflat sub comunism - suntem demult europeni. 
Dar, în legătură cu această opinie, vreau să fac o precizare: civi- 
lizatia, ca si cultura românilor n-au stagnat sub comuniști, ci, dim- 
potrivă, au înregistrat multiple si varii progrese (vezi dezvoltarea 
industriei, a constructiilor, a învăţământului etc.). Aceste progrese 
n-au fost opera unei ideologii, ci a eforturilor, adesea dramatice, 
ale unui întreg popor. 

În călătoriile mele din ultimii ani peste hotare, am consta- 
tat că mulţi dintre români au excelat în profesiile lor o dată ce 
au ajuns în ţări străine. Nu este numai cazul românilor. Vechiul 
nostru proverb, potrivit căruia „Nimeni nu-i profet în ţara lui“, se 
aplică si altor tari ale Europei, care, aflându-se - cum spune cro- 
nicarul — „în calea răutăţilor“, n-au putut oferi fiilor lor cele mai 
bune condiţii de afirmare. Dar se ne întoarcem la români, care 
au dat literaturii, artelor si stiintei universale numeroase nume 
de referinţă. Că unii dintre conationalii nostri reușesc atât de des 
în străinătate, dar nu asa de bine, poate, si în patria mamă este, 
fireste, un adevăr, asa cum este un adevăr si reversul: destui 
dintre compatrioţii nostri care au excelat în ţară s-au pierdut, 
odată ajunsi în străinătate. Dar să ne ocupăm de românii care 
au reușit. Avem de-a face, aici, cu o pleiadă de nume ilustre, de 
la Brancusi la George Enescu, Mircea Eliade, Eugen lonescu si 
Cioran, de la Tristan Tzara la B. Fundoianu, llarie Voronca si Vintilă 
Horia, de la vagabondul de geniu Panait Istrati la Paul Celan și 
Virgil Gheorghiu, de la Anna de Noailles la Elena Văcărescu si 
Elvira Popescu, de la Etienne Hajdu la George Astalos, de la filoso- 
ful Ștefan Lupascu la matematicianul si scriitorul Matila Ghika, 

de la George Constantinescu, inventatorul sonicitatii, la Traian 
Vuia si Henri Coandă... - si lista este departe de a se epuiza. 
Prietenul meu Jean-Yves Conrad, scriitor francez, a tipărit, nu 
de mult, o carte de peste 400 de pagini, intitulată „Roumanie, 
capitale... Paris“, în care include sute de nume ale românilor care, 
scrie el, „au imprimat în mod strălucitor cultura capitalei luminilor“. 
Ce i-a determinat pe cei numiţi, ca si pe atâţia alţii, să apuce 
calea strainatatii? Reamintesc cuvintele cronicarului: noi, 
românii, am fost, de când ne stim, „în calea răutăţilor“, începând 
cu năvălirile barbarilor, în calea unui complex de împrejurări istorice, 
care ne-au frânat, cum bine se stie, dezvoltarea. Că, graţie nouă, 
românilor, care am făcut din piepturile noastre un scut împotri- 
va urgiilor, ţările Apusului și-au putut clădi în liniste civilizaţia, este 
un fapt care nu trebuie ignorat si care constituie obolul nostru 
major la constituirea respectivei civilizaţii. (În cărţile mele am adus 
nenumărate argumente.) Dar, să revin la românii care s-au afir- 
mat în străinătate. Oamenii de știință în cauză au preferat Occi- 
dentul industrializat și tehnicizat pentru că le oferea condiţii pe 
care acasă nu le aveau. În ce-i priveste pe scriitori si pe artişti, 
si ei, fireste, au căutat niste condiţii pe care România epocii nu 
le oferea. Brâncusi a părăsit România la vârsta de 18 ani, ca 
să învețe sculptura cu Rodin. România nu avea, pe vremea aceea, 
un Rodin, așa cum, mai târziu, nu avea un Matisse, cu care să 
se confrunte si să dialogheze Theodor Pallady. Mircea Eliade, ca 
si multi alţii, s-a statornicit în Occident fiindcă, dacă ar fi rămas 
în tara, ar fi devenit, prin trecutul său politic, o victimă a 
comunistilor. Mai trebuie reţinute, aici, două aspecte. Primul, că 
si un Eliade, ca și un Cioran, ca și un George Enescu erau, când 
au părăsit România, niste nume, consacrarea dobândind-o, în primul 
rând, în România, Parisul sau alte capitale luminate ale Occiden- 
tului nefăcând decât să adauge niste lauri în plus la coroana lor. 
În cazul oamenilor de litere, al umanistilor, in general, intervine 
un al doilea aspect al problemei, anume vehiculul limbii. Limba 
română nu este o limbă universală, ca franceza sau ca engleza. 
Dacă ar fi fost, cred că Eminescu ar figura astăzi, în constiinta 
lumii, cel puţin alături de Baudelaire. Astfel că, rămânând în Româ- 
nia, cei citați mai sus n-ar fi izbutit, cu vehiculul limbii materne, 

să ajungă la piscurile cele mai înalte ale consacrării. Dar, simplul 
fapt de a te muta în Occident nu-ţi aduce, automat, consacrarea. 
Un Paul Goma, de pildă, sau un poet ca lie Constantin au fost 
„mai consacraţi” în ţară decât în străinătate. 

Cei ce-și pierd, în străinătate, limba de-acasă încetează, prac- 
tic, de a mai fi români. Patria unui popor este, în primul rând, 
limba lui, căci, așa cum s-a spus, „noi, românii, locuim în limba 
română“, adevăr valabil pentru oricare altă naţiune. Să nu se uite 
că Mircea Eliade si-a scris opera literară, în întregime, în limba 
română, chiar dacă pendula între Chicago și Paris. Cei care pierd 
legătura vie cu ţara, cu limba si cu cultura ei devin, în cele mai 
multe cazuri, autorii unor construcţii pe nisip, ridicate pe un sol 
sterp, nicidecum unul fertil. Limba română nu se poate păstra 
si nu poate evolua decât în ţara ei de baștină, România. lar cei 
care-și pierd limba își pierd, as zice, si sufletul, înlocuindu-l cu 
altul de împrumut. La fel, cei care pierd contactul cu cultura 
română, cultă si populară, cu izvorul de inspiraţie al taranei ce 
ia iscat. Brancusi, ale cărui izvoare de arta multi le-au plasat în 
teritorii străine, s-a revendicat întotdeauna pământului românesc. 
Singur a spus-o: „Nu vom fi niciodată îndeajuns de recunoscă- 
tori pământului care ne-a dat tot". 


„IAR DUMNEZEU MI-1 ȚARĂ“ 


loan I. Mirea 
Am mers pe străzi, singur si anonim, tulburat și m-am tre- 
zit printre lucrurile abandonate. Din ce a fost zvirlit cu violenţă, 
am strîns frumusețea ultragiată și cu tot ce am cules m-am 
regăsit, în visul meu, cu miinile încărcate, căutînd abisurile artei. 
Apoi, jocul mi-a părut mult mai grav si surisul meu s-a sters. 
Poate că sacrul se găseste doar în ceea ce zdrobim sub picior. 
lată-mă, deci, din nou tentat si supus, urcîndu-mă iarăși 
din profunzimile infinit mai adinci, reconstituind cu certitudine, 
din toate aceste bucăţi, ultimele fragmente accesibile tăcerii. 
Astfel, gindindu-ma, mi-am dat seama că, încă de la început, 
ceea ce lipsise îngerilor a fost fastul materiei. 

x 


Poţi să spui că poezia mea nu e poezie. Că am încercat 
să mă rog si nici de rugăciune nu sunt în stare. Spune că tim- 
puri m-au încurcat si m-au scos din minţi. Spune că rugăciunea 
mea e un dezastru. Mă rog prea păgân. Mă rog pentru mine și 


rămân prea singur. lar când mă rog pentru alţii, îi pârăsc lui 
Dumnezeu. lar Dumnezeu mi-i tara. Fă ca să fiu iertat si iarta-ma". 
[1979] 


MUNCA, PASIUNE 
SI UN PIC DE NEBUNIE 


Emil Satco 

Am ajuns la o vârstă când, desi nu-mi face plăcere, tre- 
buie să privesc în urmă si să fac un bilanț, desi tare mi-ar con- 
veni să nu-l fac eu si, poate, nici alţii după mine. Toată viata m-am 
ferit de publicitate (pentru că un bilanț înseamnă si asa ceva), 
am privit cu teamă fiecare cuvânt care mi-a apărut fie într-o pa- 
gina de ziar, fie într-o carte. Odată rostit sau scris, cuvântul nu-ţi 
mai aparține, devine rivalul sau chiar dusmanul tău. Sunt un om 
obisnuit, nu mă consider o personalitate și încerc o jenă la rosti- 
rea acestor mărturisiri care ar trebui să rămână îngropate unde- 
va într-o cămară secretă a eului meu. 

Cine a sădit în mine setea de cunoastere, de cultură? În 
primul rând dascălii mei. Mai ales cei din scoala elementară. 
Dascăli formaţi la marea scoală românească și care își iubeau 
cu patimă meseria. Ei mi-au deschis ochii spre marea literatură 
română și universală, spre profunzimile de nebănuit ale istoriei 
omenirii si m-au făcut să cred că a-ţi iubi neamul si tara e tot 
ce poate fi mai nobil... Din fericire, realitatea ultimilor 15 ani n-a 
reusit să-mi zdruncine această credinţă... Ei, dascălii mei, mi-au 
presărat imaginaţia copilăriei și adolescenţei cu mituri în care 
am crezut și voi crede până nu voi mai fi: Stefan cel Mare, Minai 
Viteazul, Bălcescu, Eminescu, lorga, Sadoveanu, Ciprian 
Porumbescu, Nicolae Labis, 

În viata mea hazardul a jucat un rol hotărâtor, as putea 
spune. Născut într-o familie de oameni foarte săraci, de la tara, 
rămas orfan de la vârsta de sapte luni, practic nu aveam nici o 
perspectivă în viaţă. Si, totuși, hazardul a intervenit de câteva 
ori decisiv. Prima dată, când, printr-o simplă întâmplare, am ajuns 
în interesanta si foarte acaparatoarea activitate de jurnalist. A 
doua oară, cu câţiva ani mai târziu, după ce am intrat în invata- 
mânt si am ajuns director de scoală, tot întâmplarea a făcut să 
mi se propună un post la Biblioteca judeţeană. Atunci, fără să 
stau pe gânduri, am renunţat la un post destul de râvnit, pen- 
tru a deveni un simplu bibliotecar. Cu răbdare si tenacitate, am 
pus bazele uneia dintre cele mai modeme, pentru acele timpuri, 
secții de muzică din tara. Aici a început, de fapt, si „cariera“ mea 
de cercetător al vieţii culturale și spirituale a Bucovinei. Studiind 
cărţile si documentele din această secţie am descoperit univer- 
sul fascinant al vieţii muzicale dintr-o Bucovină care aparţinea, 
de acum, istoriei, și, o dată cu aceasta, si pe câţiva dintre cei 
care au făcut parte din acest univers: Leca Morariu, Florica 
Flondor-Racovita, Mircea Hoinic, Liviu Rusu... Cu maestrul Liviu 
Rusu, unul dintre marii muzicologi si compozitori pe care i-a dat 
Bucovina, am legat o strânsă prietenie. Locuia în Bucuresti si el 
a fost prima persoană căreia i-am destäinuit intenţia mea de a 
face un dicţionar al slujitorilor muzicii din Bucovina. S-a bucurat, 
m-a îndrumat si mi-a deschis ochii asupra a ceea ce a însemnat 
viata muzicală, dar si literară; fusese consătean si prieten cu scrii- 
torul Mircea Streinul, sufletul miscării literare din „țara“ interbelică, 
din Bucovina. Mi-a dat acele repere fără de care n-as fi înţeles 
niciodată esenţa fenomenului muzical în această provincie româ- 
nească (care a stat aproape un veac și jumătate sub adminis- 
tratie austriacă), căci despre un adevărat fenomen era vorba. 
Cercetarea acestui domeniu a însemnat o experienţă extraordi- 
nară, imposibil de descris aici: întâlniri cu fosti bucovineni, 
împrăștiați de un destin necruţător prin toată ţara, corespondenţa 
cu alţii, din ţară si din străinătate, la care n-am putut ajunge, 
cercetarea diverselor arhive, adunarea unui fond documentar unic. 
Si, în 1981, am putut tipări Muzica în Bucovina, primul dicționar 
dintr-o serie care se va întinde pe parcursul a peste un sfert de 
secol. Văzând impactul pe care l-a avut modestul meu dicționar 

nu numai in spatiul bucovinean, dar si departe, peste hotarele 
acestuia, m-am decis să continui. Acesta a fost, de fapt, momen- 
tul de răscruce care m-a determinat să-mi aleg ca ţel al vieţii 
redescoperirea miraculosului, fabulosului spațiu mitic bucovinean. 
Spun mitic, pentru că, de-a lungul anilor, mi-am dat seama că 
niciodată nu voi reusi să dezvălui în întregime adevăratul chip al 
Bucovinei. Pentru că, mereu si mereu, ea îţi arată noi si noi fațete. 
Asta o vor face alţii, poate cei de acum, poate cei de după noi. 
Cine știe? 

În munca de cercetare întâmpini multe greutăţi. Uneori, lipsa 
documentelor, sau sursele nesigure îţi oferă date pe care le iei 
drept bune, ca să constati apoi, chiar după trecerea unor ani 
buni, că te-ai înselat. Si atunci vezi că si anumite concluzii au fost 
eronate. 

Treptat, o dată cu trecerea anilor, mi-am creat o reţea de 
colaboratori din ţară si de peste hotare, sursele informative s-au 
înmulţit si, asa, am reusit să incredintez tiparului Arta în Buco- 
vina (dauă volume), un Dicţionar de literatură „Bucovina“ sa. Cu 
fiecare dicţionar, obiectivul meu de a readuce în memoria con- 
temporaneitatii oameni si destine din Bucovina, prindea viata si 
munca mea nu mi se mai părea grea, deși faptul că timp de 
cincisprezece ani, spre exemplu, nu mi-am permis să-mi iau un 
concediu de odihnă, că am lucrat câte 7 zile pe săptămână, ar 
părea a fi un sacrificiu. Dar satisfacția era mare când reuseam, 
dincolo de ariditatea datelor, să pătrund în opera unor personali- 
tati, să le înțeleg motivaţia unor sacrificii făcute în numele unor 
idealuri care acum li se par unora simple mofturi. Mă gândesc 
la un Tudor Flondor, cel care a insufletit cu muzica lui (azi este 
uitată până si frumoasa melodie Somnoroase păsărele), o ge- 
neratie care a înfăptuit Unirea Bucovinei cu Tara, la un Silvestru 
Morariu Andrievici, mitropolitul cărturar, care a inaugurat o ade- 
vărată epocă de renastere prin cultură a românilor bucovineni 
aflaţi sub stăpânire străină, la lancu Flondor si lon Nistor, făuritorii 
Unirii, la scriitorul Mircea Streinul, fondator de miscare literară, 
la taţi cei pentru care Bucovina era o icoană sfântă. Si nu exagerez 
cu nimic făcând această afirmaţie. 

În tot ce am făcut si încerc să mai fac, am fost sprijinit, 
până la un punct (adică până la editarea operei), de către instituţia 

la care lucrez (Biblioteca Bucovinei „|. G. Sbiera“) de familie si de 
câţiva prieteni din tara, dar mai ales din afara ei, unii dintre acestia 
nemaifiind azi, din păcate, printre noi. 

Ultima lucrare pe care ani publicat-o, Enciclopedia Buco- 
vinei, împlineste un vis. Mai am în lucru încă un volum, care vine 
s-o completeze; în el va fi vorba exclusiv de Bucovina istorică, 
sub toate aspectele. Si cu asta, gata. Las altora să-mi continue 
munca. Sunt încă multe, foarte multe de făcut. 

Nu spun nimic nou afirmând că fără muncă si pasiune nu 
faci nimic. Dar trebuie si un pic de nebunie. 


UN , MODEL“ | 
NU E O SINGURÀ PERSOANÀ 


Ovidiu Drimba 


Când în aprilie sau mai 1946 am fost numit asistent la ca- 
tedra de Filosofia Culturii de la Facultatea de litere si filozofie a 
Universităţii din Cluj, profesorul meu, Lucian Blaga, care m-a pro- 
pus si care ţinea neapărat să ţină numai dânsul seminariile cu 
studenții — întrucât considera, pe bună dreptate, că seminarul 
are rolul cel mai important în stimularea si formarea intelectua- 
la, științifică, profesională a studentului, m-a îndemnat, îndrumat, 
determinat si chiar mi-a dat ca sarcină, să studiez metodic și 
organizat (pentru a-i ajuta, a-i informa pe studenți în acest dome- 
niu) istoria universală a culturii, creaţia culturală de-a lungul isto- 
riei; deci materia pe care cursul său de Filosofia Culturii o preda, 
o sintetiza, o interpreta si o teoretiza filosofic. 

Urmând acest îndemn am si redactat atunci, începând chiar 
din 1946 si în paralel cu pregătirea tezei de doctorat, primele 
lucrări ale mele de acest gen: „Începuturile civilizaţiei", manuscris — 
deocamdată inedit - de cca. 200 de pagini, sau „Asupra originii 
semnului cruciform — studiu publicat în vol. „Literatură, cultură, 
civilizaţie“ (editura. Saeculum 1.0., 2004). 

Activitatea scriitoricească, „drumul“ meu, de fapt, l-am 
parcurs, firește, în diferite etape. Mai intii - ca elev, în ultimele 
clase la liceul „Em. Gojdu“ din Oradea, apoi, la Cluj si Sibiu, ca 

student al Facultäti de Litere si Filosofie a Universitatii din Cluj 
(1938-42). În această primă etapă, m-am „exersat“ în câmpul 
criticii literare, cu scurte si sporadice incursiuni și în cel al cultu- 
rii și civilizaţiei, publicând - la început ca elev, apoi ca student — 
în pagina culturală a unor cotidiene locale din Oradea, Cluj, Brașov, 
Sibiu, s.a. lar începând din 1940, ca student în anul III, colabo- 
rând si la reviste centrale de prestigiu, , Revista Fundațiilor Regale“, 
„Universul literar“, „Vremea“, s.a. 

În 1944 (împlinisem 24 de ani) am debutat editorial cu vo- 
lumul „Filosofia lui Blaga“, apărut în reputata editură „Cugetarea 
(în prestigioasa „Colecţie filosofică“ — în care apăruseră cărţile 
unor autori ca: PP Negulescu, Tudor Vianu, Nichifor Crainic, Al. 
Busuioceanu, Const. C. Giurescu, N. |. Herescu, S. Mehedinţi, 
Petru Comarnescu, ș.a. - o „companie“ strivitor de onoranta pen- 
tru un debutant...). Cartea mea era o exegeză, care a rămas 
timp de 56 de ani singura expunere, singura „introducere“ în filo- 
sofia lui Blaga. care citise, în prealabil, manuscrisul, dându-i în 
felul acesta girul său de autenticitate totală. După care, în 1945, 
am publicat volumul de eseuri „Pagini despre cultura europeană“, 
în editura ,Publicom (în care apăruseră „Comentarii la legenda 
Mesterului Manole“, de Mircea Eliade, „Jurnal filosofic“ de 
Constantin Noica, „Filosofia culturii“ de Tudor Vianu, „Discobolul 
de Lucian Blaga, „Dimitrie Anghef de Serban Cioculescu, s.a., 
din nou o „companie“ coplesitor de onorantă care, pentru un tânăr, 
nu putea decât să-l stimuleze nesperat de mult. Cu acest volum, 
am făcut primul pas editorial, într-un domeniu nou de cercetate — 
al culturii. În anul următor, repet, am fost numit asistent la ca- 
tedra de Filosofia Culturii. 

După desființarea acestei catedre deţinute de Lucian Blaga, 
în 1949 s-a introdus în programa de învățământ a Facultăţii de 
litere si Filosofie din toată tara, o nouă materie, obligatorie, „Isto- 
ria literaturii universale și comparate”; catedre ocupate de Tudor 
Vianu, la Universitatea din Bucuresti, si de N. |. Popa (sau Al. 
Dima?) la cea din lași. La Universitatea din Cluj mi s-a încredinţat 
mie acest curs, până în 1951 inclusiv. După care, pentru mine, 
a urmat o perioadă de 4 ani, despre care nu vreau să-mi mai 
amintesc. A urmat o altă perioadă, în care - din 1955 până în 
1968, deci timp de 13 ani - am fost numit, la propunerea lui 

Tudor Vianu înaintată Ministerului Educaţiei si Învățământului, si 
am predat acest curs la București, timp de 6 ani, și la Bucuresti, 
în calitate de conferenţiar la Catedra lui Tudor Vianu. Perioada 
1949-1968 asadar, mi-am dedicat-o, preeminent, dacă nu chiar 
exclusiv, predării, elaborării și publicării cursurilor, studiilor si mono- 
grafiilor de literatură universală si comparată. 

Între 1968-1979, fiind chemat - la propunerea Prof. Mario 
Ruffini, care, timp de 35 de ani, predase acolo cursul de limba, 
literatura și civilizația română - și a Consiliul Facultăţii, am fost 
numit de Ministerul italian al Instrucțiunii Publice ca „professore 
incaricato“ (iar nu - confuzie nepermisă - trimis din tara ca lec- 
tor) la Facultatea de Litere a Universităţii din Torino (renumita 
Universitate la care, în sec. XV, si-a luat doctoratul ilustrul Erasm 
din Rotterdam), iar între 1972-1979, concomitent si la Univer- 
sită Cattolica din Milano. 

A fost perioada, de aproape unsprezece ani, în care am 
avut sansa, poate cea mai fericită șansă posibilă, de a putea lu- 
cra acolo, de a-mi putea procura si consulta foarte multe cărţi, 
care nu se găseau în bibliotecile noastre, necesare studierii si 
pregătirii acestei nesfarsite Istorii a Culturii si Civilizației. Am avut 
posibilitatea accesului la biblioteci excelent dotate, a unora cele- 
bre, precum si a călătoriilor de studii în diferite ţări si de a lua 
contact direct cu diferite civilizaţii. Cu bucuria dublă, pentru mine, 
si pentru cititorii (de azi si de mâine) cărora le pot „dărui“ ceea 
ce eu am „cules“ atâţia ani, m-am întors în tara „cu tolba plină“ 
de impresii, cunoștințe, informaţii în domeniu; continuând apoi 
acasă, în mod sistematic, organizat, metodic, redactarea si, 
începând din 1984, publicarea - la Editura Stiintifica si Enciclo- 
pedică - a primului volum din această „Istorie a Culturii si Civi- 
lizaţiei“. Ediţia definitivă, apărută în aceeași editură, este în 11 
volume, vol. XII este în lucru. Ultimele patru volume (dar deocam- 
dată numai volumele IX-XI) sunt rezervate civilizaţiei si culturii 
Renașterii. - Proiectul initial mai prevedea încă patru volume (de- 
dicate secolelor XVII, XVIII si XIX, - care mi-ar fi cerut cu mult, 
mult mai puţin efort decât cele volumele precedente. 

Au rămas deci patru volume, a căror schiţă, plan, viziune, 
îmi era de altminteri, si îmi este, clară. Si poate că - cine stie? - 
as fi dus lucrarea până la capăt, dacă urmările unor accidente, 

survenite în ‘91 si in '93) nu mi-ar fi impus - si au trecut 
de-atunci 15 ani! - să-mi încetinesc foarte mult ritmul de lucru. 
Dar au mai intervenit si alte frustrări. În primul rând, dificultăţi, 
insurmontabile din păcate, de a-mi căuta, a-mi găsi, a-mi procu- 
ra informaţia necesară: de a avea, efectiv, acces la sursele, chiar 
si numai cele din ţară, indispensabile de informaţie. În principal, 
accesul la cărţi si biblioteci, îndeosebi străine. În fine, ca să închei 
această perioadă si cu „bilanţul didactic“, am predat la patru Uni- 
versitati de Stat (două din ţară, două din Italia) Am predat în 4 
Universităţi private (pentru scurt timp de aproape 3 ani). 

Dacă m-as mai naste a doua oară, tot dascăl m-as face. 
Cam acesta a fost drumul parcurs „cu bune și rele“. Dar de „cele 
rele“ — de ce să mai vorbim? 

O continuare ar fi recomandabilă și necesară. Cei ce vor 
veni după mine de unde ar putea să continue? Depinde la ce dome- 
niu ne gândim. Dacă ne referim la domeniul Istoriei literaturii uni- 
versale, vă pot spune că manualul meu (dacă se poate numi asa) 
a fost redactat între anii 1968-71, în prima formă [iar în ediţie 
definitivă, nu în 3, ci în 2 volume, în editura Saeculum |.0., începând 
din 1998). Am început să- redactez după ce, începând din 1949, 
materia fusese predată de mine la Univ. din Cluj și apoi la cele 
4 institute pe care le-am menţionat. Și cum, de atunci, din 1968-71 
si până azi, la noi nu s-a mai scris, n-a mai apărut o altă „Ista- 
rie a literaturii universale“ (între timp, am mai coordonat si ma- 
nualele de liceu pentru clasele XI și XII, materie azi dispărută din 
programă, se pare) dacă de atâta timp n-a mai apărut la noi o 
lucrare similară, înseamnă că întreaga bibliografie a lucrării ar 
trebui completată și adusă la zi. 

De asemenea, ar trebui - si ati putea, dacă ati vrea să vă 
dati osteneala — să fie completată si actualizată informaţia relati- 
vă la cele 15 sau 16 capitole, care de fapt ţin de literatura com- 
parată (ca: „Literaturile orientale în România“, „Literatura greacă 
în România“, „Literaturile medievale în România“, s.a.m.d., — la 
sec. XX). Dar, mai mult ca orice: prezentarea istorică și critică 
a literaturii universale va trebui continuată măcar până către 
1950; materie pe care eu am predat-o, timp de sase ani, stu- 
dentilor din anul IV al Facultăţii de Litere a Universităţii din 
Bucuresti; dar pe care, plecând pentru mai multi ani să predau 


133 


în Italia, n-am mai putut-o redacta pentru tipar, decât multiplicând 
cursul la sapirograf (cca. 300 pagini). 

Cât despre celălalt domeniu pe care l-am abordat, cel al 
istoriei culturii si civilizaţiei, lucrarea va fi, sper, continuată cu cele 
trei secole care mi-au mai rămas, după ce prin primele douăzeci... 
am trecut. Va trebui extinsă, eventual aprofundată, desigur și 
îmbunătăţită, dar neapărat continuată, obligatoriu continuată, pen- 
tru că, dacă e atât de mult solicitată, înseamnă că mai sunt (si 
vor fi) oameni care simt nevoia unor asemenea lucrări cu carac- 
ter enciclopedic. Să nu se uite însă că dimensiunea si gradul de 
aprofundare a unei lucrări cum este cea în chestiune sunt limi- 
tate (si totodată impuse) de însăsi natura si structura intimă a 
lucrării; care trebuie să ţină seama, neapărat și de nivelul de 
cultură al publicului căruia autorul vrea să i se adreseze, pornind, 
să zicem,) de la un nivel de pregătire mediu (căci într-un fel te 
adresezi specialistului în materie si într-alt fel elevului sau stu- 
dentului). 

În fine: condiţia, măcar preferabilă, când este vorba de o lu- 
crare în două sau mai multe volume (cu caracter enciclopedic) este 
de a fi scrisă si concepută de un singur autor. Fapt care îi asigu- 
ră lucrării o viziune personală si unică, o coeziune internă consis- 
tentă, o organicitate clară, o metodă unitară de tratare și de stil. 

N-as vrea catusi de putin să las impresia că „dau lecţii“, 
n-aş vrea nici să apelez, la fiecare pas, la truisme. Dar daca, 
totuși, m-ati întreba si ati tine să vă răspund iată ce cred eu: 
pentru dumneavoastră, care „încercaţi să vă formaţi“, este bine, 
este util și chiar necesar să vă căutaţi „un model de urmat în 
viata“. Dar nu veţi găsi un model într-o singură persoană. Pen- 
tru că într-o persoană-model, într-un, model ideal, intră în mod 
inevitabil (într-o măsură mai mică sau mai mare) si reflexe, ema- 
natii, iradieri (de natură intelectuală, morală, spirituală) emise si 
pornite de la o altă sau de la alte personalităţi cu care, într-un 
fel sau altul, intri în contact. Din datele pe care pe care ţi le oferă 
aceste personalităţi, selecţia o operezi tu. În alegerea „modelu- 
lui“, opţiunea îţi aparţine. „Modelul“ nu trebuie neapărat, si nici 
nu este nevoie, să fie unul singur; „modelul“ poate fi găsit 
întruchipat si în dauă sau în trei personalităţi. Un „model“ intelec- 
tual — de pildă - va putea să nu fie, totodată si în mod necesar, 

un „model“ moral sau spiritual, sau de comportament, etc., si 
invers. În general însă, si în esenţă, „modelul“ adevărat, „mode- 
lul“ pe care ti l-ai ales tu, este personalitatea care urmează să-ţi 
asigure, să-ţi lămurească, săi stimuleze si să-ţi fortifice aspi- 
ratia la valorile si calităţile pe care ti le-ai dori tu: onestitatea și 
generozitatea în primul rând; apoi controlul și autocontrolul, dem- 
nitatea intelectuală, pasiunea și tenacitatea muncii, modestia și 
totodată orgoliul. Dar nu vanitatea. Hipertrofia eului este repro- 
babilă și ridicolă. 

Dar de ce să îmi puneţi astfel de întrebări? Despre un „model 
de găsit'? Sau despre „un drum de urmat”? De ce să mă siliţi 
să devin un moralist insuportabil? De fapt, nu v-am făcut decât 
niste confesiuni. Care, în fond, sunt simple truisme... 


„VOR SPUNE ALȚII, POATE, CE AM 
FACUT BINE | 
ȘI CE AR FI TREBUIT SA FAC“ 


Mircea Păcurariu 

Curând se vor împlini 50 de ani de când am început să scriu 

în ziarele si revistele noastre bisericesti, puține câte erau la tim- 
pul respectiv (dar cu articole si studii de bună calitate). Primele 
pagini tipărite au apărut în revista Mitropolia Ardealului da la Sibiu, 
îndrumată de Părintele Grigorie Marcu (+ 1987), profesor la Insti- 
tutul Teologic, un remarcabil redactor de ziare si reviste bisericești. 
Câţiva ani mai târziu, mi-am început colaborarea la ziarul sagun- 
ian „Telegraful Român“, (existent din 1853), redactat pe atunci 
de profesorul Nicolae Mladin (+ 1986), care, după câţiva ani, a 
fost ales mitropolit al Ardealului. Amândoi mi-au fost adevăraţi „men- 
tori“ în ale cuvântului tipărit. Ca doctorand la Institutul Teologic 
din Bucuresti (1956-1959), am publicat mai multe lucrări de sem- 
inar pe care le-am susţinut atunci, în revistele „Studii Teologice" 
si „Biserica Ortodoxă Română, la care am colaborat apoi mereu 
până azi, adică aproape o jumătate de veac. Și acolo m-am bucurat 
de îndrumările si sprijinul unui cărturar modest, teologul nehirotonisit 

Teodor Manolache (+ 1977), care era, însă, un excelent „secre- 
tar de redacţie“. 

După ce am ajuns profesor la Seminarul teologic din Mănăs- 
tirea Neamţ (1959), apoi asistent (1961), conferenţiar (1970) 
si profesor titular (1971) la Institutul teologic universitar din Sibiu, 
am continuat colaborarea la revistele menţionate dar si la altele: 
„Glasul Bisericii - Bucuresti, „Mitropolia Moldovei si Sucevei — 
lasi, „Mitropolia Olteniei' - Craiova, „Mitropolia Banatului - Timisoara, 
la „Îndrumătoarele pastorale“ ale unor eparhii, la „Buletinele“ unor 
comunităţi ortodoxe române din „diasporă“. Nu fără dificultăţi am 
reusit să tipăresc si două manuale: Istoria Bisericii Ortodoxe 
Române pentru Institutele teologice (3 volume, 1981-1982, ajuns 
azi la ediţia a treia) si Istoria Bisericii Ortodoxe Romane pentru 
Seminariile teologice (1972, azi la ediţia a sasea), precum si un 
compendiu cu același titlu publicat la Erlangen (1994), pentru 
străini. Concomitent, am publicat si alte numeroase cărţi cu tema- 
tică variată, dintre care citez: Legăturile Bisericii din Transilva- 
nia cu Tara Românească si Moldova în secolele XVI-XVIII (1968, 
teză de doctorat), Începuturile Mitropoliei Transilvaniei (1980). 
Politica statului maghiar fata de Biserica românească în perioa- 
da dualismului (1986), cu versiuni în limbile franceză, engleză si 
maghiară, Istoria Mănăstirii Prislop (1986), Două sute de ani de 
învățământ teologic la Sibiu (1987), Istoria Bisericii românesti 
din Transilvania, Banat, Crisana si Maramures până în 1918 
(1991), Aspecte din istoria Bisericii si a neamului românesc din 
Basarabia (1994), Revoluţia românească din Transilvania si Banat 
în anii 1848-1849 - Contribuţia Bisericii (1996), Dicţionarul 
teologilor romani (1996, ed. Il 2002), primul de acest gen la 
noi, Sfinţi daco-romani si români (1994, ed. Il 2000), Cărturari 
sibieni de altădată (2002), un volum de Predici (2002, peste 600 
de pagini). Ultima carte mi-a apărut la începutul acestui an, în 
Editura Academiei Române sub titlul Studii de istorie a Bisericii 
Ortodoxe Române (542 p.), în care am strâns studii mai vechi 
dar aduse la zi, cu o tematică foarte variată: câţiva ierarhi de 
prestigiu de altădată, istoria unor mănăstiri, implicarea Bisericii 
în evenimente majore din istoria neamului (Unirea Principatelor, 
Războiul de Independenţă, Unirea din 1918, cele două războaie 
mondiale, legăturile ţărilor noastre cu unele Biserici ortodoxe 

cärora le-am acordat subventii materiale (Patriarhia Antiohiei, Tara 
Sfanta, Muntele Sinai, Insula Cipru), contributia Bisericii din 
Transilvania la promovarea culturii românești etc. 

Desigur, s-ar mai putea spune multe după o activitate publi- 
cistică de aproape 50 de ani si după o activitate didactică de 
46 de ani. Vor spune, probabil, alţii ce am făcut bine si ce ar 
mai fi trebuit să fac. 


BASARABIA ÎNSEAMNĂ ȘTEFAN CEL 
MARE ȘI POPORUL 


Andrei Ostap 
Sunt născut în Chisinău dintr-o căsătorie mixtă: tata-polo- 
nez, mama-româncă. Am studiat în limba română atât la scoala 
elementară si liceu cât si la Institutul de arte plastice. Întotdea- 
nua am simţit si gândit românește, în ciuda faptului că până în 
1956 am avut pașaport polonez. Sunt român si fac parte din 
istoria acestui popor. Să luăm, de exemplu, această lucrare de 
sculptură, atât de apreciată peste hotare, denumită „Formarea 
poporului roman". Contopirea celor două neamuri de istorie e 
sugerată de elemente de viata, două familii mixte, daco-romane, 
cărora li se adaugă rodul viitorului: doi copii daco-romani ocrotiti 
în braţe dace. Cheia de boltă a sculpturii este, desigur, romană 
căci dacii lucrau numai în linii drepte dar viitorul Neamului apare 
sub semnul ocrotirii dacice. Armele daco-romane de la baza lucrării 
sugerează continua luptă pentru supraviețuirea Neamului nostru. 
Mă gândisem să propun să se facă un monument după 
aceasta machetă. Acesta este într-adevăr visul meu. Lucrarea 
a fost de mare succes, s-a bucurat de mare popularitate în străină- 
tate, dar nu mi s-a încredinţat ridicarea unui monument după 
acest model. O întrebare pe care mi-au pus-o a fost: unde ar fi 
potrivit acest moment? În Chișinău ar merge perfect. Am auzit 
că în Basarabia sunt sculptori de valoare si mi-ar place să lucrez 
cu dansii la realizarea lui. Problema este dacă dânșii vor fi intere- 
sati să lucreze cu mine. 

E foarte greu să spun cum trebuie să arate. În primul rând 
ar trebui să nu lipsească Stefan cel Mare, Părintele Moldovei si 
al tuturor moldovenilor. Apoi, ar trebui să nu lipsească poporul 
căci Basarabia înseamnă Ștefan cel Mare si poporul. Aceste ele- 
mente trebuiesc gândite, analizate, transpuse artistic astfel încât 
să sugereze puterea si devenirea istorică. 

As vrea să mai spun câteva cuvitne despre o altă lucrare 
foarte importantă. Am muncit aproape trei ani la ea. Cât pe ce 
să-mi aflu sfârsitul pe altarul ei. Este cunoscută sub numele de 
„Monumentul ostasului roman dar în viziunea mea reprezintă eter- 
nul oștean din lupta eternă a Neamului. După cum se vede în 
partea stângă a monumentului se află o femeie cu un copil în 
brațe privind la ostaș. Copilul este schimbul de mâine al ostasului 
căci pe monument il vedeam crescând, întărindu-se si devenind 
el însuși luptător. Nu este un ostas cotropitor: tine arma discret, 
aproape ascuns și priveste înainte, către Patrie. Aerul de dârze- 
nie, pe care îl degajă însă privirea sa, anunţă pe eventualii cotro- 
pitori că nu va ezita să o folosească. 

„Acolo unde-i cer senin/ si ca seninul cer zâmbesc/ Femei 
ce poartă la-al lor sân/ Copii ce pentru luptă cresc,/ Acolo este 
tara mea/ si neamul meu cel românesc...“ 

Exact aceste versuri mi-au inspirat monumentul eternului 
ostean român. 

M-am gândit să fac o lucrare intitulată „Basarabia“ dar o 
lucrare monumentală are rosturile ei. Îmi amintesc, în acest sens, 
Monumentul“ de la Baia Mare. 

[1990] 


»UN NUCLEU DE ENERGII LUMINATE“ 


Lucia Olaru Nenati 

Cred, mai intii de toate, că, atunci cînd venim în lume, adu- 

cem cu noi, fără să stim, desigur - decît poate mult mai tîrziu, 
cînd ni se relevă misterul propriei identități — o întreagă dulce 
povară a „energiilor luminate“ (îmi place această sitagmă descope- 
rită la un purtător al ei de altădată) transmise nouă, pe căi încă 
nestiute, de către cei ce ne-au precedat uneori, ca si cum ne-ar 

face pe noi purtätori ai unor räspunderi, ai unor misiuni pe care 
ei nu le-au putut indeplini intrutotul. Asa cel putin mi s-a parut 
mie, poetic vorbind, (ceea ce, de ce nu? poate fi permis unui 
poet!) că simt tot mai mult, pe măsura înaintării în vîrstă, eflu- 
viul sufletesc si de conștiință al vitregitilor mei predecesori bucovi- 
neni pentru care valorile culturii, ale spiritului, erau lucruri de 
temelie în viata omenească. La acestea s-au adăugat roadele edu- 
catiei primite în familie, nu atît explicit si dogmatic, cit pe calea 
exemplelor existenţial comportamentale. Pentru familia mea din 
orășelul bucovinean Rădăuţi, plin de refugiați din mirificul Cernăuţi, 
printre care si ramura paternă a familiei, a citi si a trăi între repere 
culturale era ceva firesc, dar și necesar ca o evadare din con- 
tingent, un lucru care, mai tîrziu mi-am dat seama, înnobila si 
dădea vieţii un farmec special ce contracara sărăcia lucie în care 
scăpătaseră toţi după război, dar mai ales, în depresia ivita după 
ce zeul-tată a plecat spre alte lumi. Asa se face ca Eminescu, 
ca virf reprezentativ de serie al personalităţilor culturale românesti, 
era un personaj prezent în aerul în care îmi respiram copilăria. 
De aceea n-a fost de mirare nimănui cînd, în clasa a patra, am 
scris o poezie intitulată Lui Eminescu, în care, alături de admi- 
ratie, îi adresam si reprosul că nu s-a născut cu un secol mai 
încoace, adică regretul de-a nu-i fi contemporană. 

La acestea s-au adăugat caratele scolii radautene - care 
acum isi săbătoreste centenarul - unde efluviile de tradiţie spiri- 
tuală ale Cernăuţilor se păstrau si se exercitau. Asa că, neputind 
să mă îndrept spre universitatea din Cernăuţi unde predaseră 
odinioară membrii ai familiei mele, a fost o cale naturală aceea 
către filologia ieseană, acolo unde cunostintele temeinice se tran- 
smiteau cu un aer de importanţă a lor, de situare a culturii în 
scara axiologică existenţială pe un loc de mare preţ, de nec plus 
ultra. 

Momentul de răscruce al directionarii mele profesionale, 
dar si profund existenţiale, a fost la terminarea facultăţii cînd, 
deși se zăreau perspective tulburătoare de a-mi construi o viaţă 
în Bucuresti, am ales la repartiție Muzeul „Mihai Eminescu“ din 
Ipotești. A fost, clar, unul dintre acei pasi majori ai destinului ce 
se manifestă uneori în viata noastră precum am alege un drum 
la o intersecție cu mai multe sensuri eligibile, ori precum ne-ar 

alege acel drum pe noi. E limpede ca indemnul fundamental catre 
aceasta directie mi s-a transmis dinspre acea tainica alcätuire 
sufleteasca despre care am vorbit mai sus, in care se manifes- 
tau îndemnuri atavice, ca dinspre penatii acelei Atlantide scu- 
fundate a Bucovinei de odinioara. 

Asadar, m-am găsit dintr-o dată în sanctuarul eminescian 
de la lpotesti sau, mai bine zis, în ceea ce trebuia să fie aces- 
ta. Căci nu era pe atunci decit o expoziţie de fotografii alb-negru 
cu o statuie de ghips în mijlocul casei, aceasta din urmă fiind 
situată într-un un loc vitregit si părăsit, în care nimeni nu voia 
să vină să lucreze din pricina condiţiilor de muncă mai mult decit 
vitrege. 

Eu mi-am tintit însă ochii, încă de la început spre țelul ideal. 
(De fapt, publicasem încă din facultate o poezie care se numea 
Goana după ideal. Nu mi-a luat multă vreme ca să-mi clarific care 
trebuia să fie acest obiectiv ideal spre care trebuia să-mi îndrept 
toată energia: transformarea acelui loc într-un Centru al Lumii, 
ori Axis Mundi - în sensul pe care-l dă Mircea Eliade acestor ter- 
meni - nu numai al lumii românesti, ci al universalitatii, un nucleu 
eminescian pulsatoriu de energii luminate, care să reprezinte cit 
mai adecvat si deplin esența personalităţii sale, istoricul devenirii 
sale personale si creatoare si să-i probeze limpede valoarea; care 
să atragă magnetic constiintele si sufletele românilor dar si intere- 
sul si aprecierea vizitatorilor străini, să-i propage constant și avizat 
universul spiritual, să fie o instituţie profesionistă, dar si vie, în 
domeniul cercetării eminescologice care să atragă în jurul ei și 
să stimuleze pe taţi cei ce lucrează în această direcţie, să inven- 
tarieze, să adune, să evalueze si să publice periodic rezultatele 
meritorii. Pe scurt, ca Ipotestii să devină un Weimar sau un Strad- 
ford upon Avon românesc. 

Am ajuns la aceste concluzii și la întocmirea proiectului de 
ansamblu, după consultarea și, mai ales, comunicarea cu mu- 
zeografii de elită ai reconstituirii memorialistice de atunci, pre- 
cum Horia Nestorescu Bălcesti, Octavian Onea, lon Arhip, Dumitru 
Văcariu, Flaviu Sabău dar și, nu în ultimul rînd, cu exponentul de 
elită al breslei și reprezentant al ei pe plan central, inegalabilul 
si nicicînd de ajuns regretatul lulian Antonescu. Veneau la rând, 
pe lângă ei, alte personalităţi intelectuale ale ţării, consultate fie 

prin colocvii organizate la lpotesti si Botosani, cu sprijinul con- 
ducerii culturale a judeţului (presedinte - Gheorghe Jauca, pro- 
fund implicat în acțiune), fie prin corespondenţă directă, fie prin 
publicarea în presă sau susţinerea acelui, de fapt, prim proiect 
cultural avant la lettre al structurii și funcţiilor viitorului 
asezämint eminescian complex de la Ipotești. 

Poate că acest avint si sprijin general mi-a venit în ajutor 
precum Fortuna audaces... Și am reusit să găsesc multe infor- 
matii, sute de obiecte, documente, cărţi, fotografii, dar si persoane 
cu amintiri utile; dar, mai ales, am putut configura și realiza restau- 
rarea pe baze autentice a casei memoriale, expoziția interioară 
a acesteia, ca prim element din marele proiect al asezamintului 
pe care il sustinusem ca teză oficială de atestare în muzeografie 
si obtinusem nota maximă. La întrebarea „de ce ati făcut aces- 
te lucruri?" nu pot răspunde altceva decit că simţeam un impe- 
rativ categoric, ca un val interior uriaș care mă directiona fără 
drept de alegere într-un singur sens încît, realmente, nu mai vedeam 
si nu mă mai interesa altceva, din tot ce as putut face atunci (poate 
doctorate, mutare în metropole consacrante, sau măcar adunarea 
de probe doveditoare pentru confruntările de mai tîrziu etc.) decit 
îndeplinirea telului validat si stabilit pe care, deși eram, o! atît de 
tînără! îl resimteam ca pe o necesitate culturală gravă si stringen- 
tă la nivel national, deci aveam constiinta clară si stimulatoare a 
importanţei acţiunilor mele precum si a potrivirii timpului si omu- 
lui cu misiunea astfel configurată. 

La capitolul „dificultăţi“, din inventarul structurării interioa- 
re a acestui răspuns nu voi invoca nici precaritatea dotărilor nici 
dificultatea navetei în frigul atroce al iernilor ipotestene. Și nici 
răsplata pecuniară mai mult decit simbolică si perfect invers pro- 
portionala cu munca; sau lipsa personalului specializat cu care 
să împart din multele treburi, căci pe atunci veneau vizitatorii suvoi 
la Ipotesti si trebuia să le vorbesc tuturor! Căci nu le resimteam 
ca atare. Era doar străvechea meteahnă ancestrală si regretabilă 
a neamului nostru binecuvintat cu atîtea alte daruri: invidia miori- 
tică, aceea ce a făcut mereu ca orice „ortoman“ care probează 
o dotare („oi mai multe...“) ori niste capacități si calități (.fetisoara 
lui, spuma laptelui”) să devină automat ținta dorinţei imperioase 
a altora de a-l suprima spre a-și însuși avutul său (citeste: si merite, 

realizări, poziţie, prestigiu, aură, nu numai cele materiale.). Dar 
nu numai Miorita vestește testamentar acest rău fără de exor- 
cizarea căruia nu ne vom mintui, ci si basmele noastre ! lată, 
de pildă, vesnica victorie a Spinului impostor în fata feciorului de 
împărat autentic, obţinută si menţinută datorită onoarei acestu- 
ia de-a nu-si călca juramintul făcut în fintinà, drept pentru care 
acesta din urmă tot pleacă mereu după salatile din grădina ursu- 
lui, în timp ce Spinul dă interviuri (pardon!), merge la ospete 
împărătești, invesmintat într-o identitate jefuită. 

În domeniul strict al universului eminescian a fost Perpessicius 
acela care a dat, cu multă vreme în urmă, o diagnoză a aces- 
tui fenomen care, privit în perspectivă istorică, depășește aria 
editarii lui Eminescu si se prelungește mult dincolo de graniţa ju- 
mätäti de veac cînd a fost formulată: „Cu rare excepţii, fiecare 
nou editor a găsit cu cale să arunce o piatră în grădina ante- 
cesorului, pentru ca mai ferit să-si impună roadele micei sale 
ferme. Străvechea imagină a cursierilor luminii, nicăieri n-a fost 
mai puţin invocată, ca pe acest stadion, vast de peste jumătate 
de veac, al edițiilor lui Eminescu. Si nu rare ori, preluind facla 
din mîna alergătorului, urmasul avea grijă să-i aplice, în loc de 
multamita, o lovitură de graţie. Caii de posta, ce răzbiseră prin 
gloduri și hopuri pînă la staţia din urmă, se cuveneau nu numai 
schimbaţi, dar si omoriti.“ 

Dar mi-a fost mereu reazăm însăși existenţa, în cultura si 
în istoria noastră spirituală, a lui Eminescu, acela care a întrunit 
într-o singură viata, vai, atit de scurtă! mai multă lucrare inteme- 
ietoare, dar si mai multă suferinţă, decit oricine. În exemplul scri- 
sului si trăirii sale am găsit si găsesc mereu răspunsuri valide 
la întrebările, nelinistile, incertitudinile tuturor vîrstelor unei vieți, 
precum într-o carte sfinta ce-si deschide aripile atit sufletelor sim- 
ple — dar doritoare de alinare - cit si initiatilor obsedati de absolut 
care-i caută mandala spre a-i înțelege si urma mesajul esoteric. 
Pilda tulburătoare a tuturor acestora care s-au simţit chemaţi 
imperios și irevocabil să contribuie la iluminarea si propagarea 
mesajului său, dăruindu-si întreaga viaţă și energie în aceasta 
chemare magnetică, numindu-se ei fie Perpessicius, Călinescu, 
Vianu, Ibrăileanu, Rosa Del Conte, Constantin Noica, Amita Bhose, 

Svetlana Paleologu Matta, Petru Cretia, loana Em. Petrescu, 
D. Vatamaniuc ori altminteri, mi-a stat in fata si mie, pastrind 
proportiile si, mutatis mutantis, ajutindu-ma sa constientizez ca 
acest misionariat se instituie, atunci cînd te onorează prin alegere, 
pentru cel putin o viata de om. 

Din păcate, tocmai datorită acestui păcat ancestral invocat 
mai sus, nu am putut duce la bun sfirsit Marele Plan pe care cred 
că, lăsată să-l îndeplinesc în acelasi ritm, as fi reusit să-l întrupez 
aievea, căci cu puţin timp înainte de inaugurarea Casei Memoria- 
le restaurate, am fost informată că...am fost mutată ca director 
al altei instituţii culturale botosănene! Cum pe atunci nu era cale 
de întoarcere a unei decizii deja luate la nivele ierarhice superioare, 
nu am putut decit s-o iau de la capăt în altă parte si apoi iar în 
alta, (numindu-se aceasta, de pildă, Teatrul dramatic „Mihai 
Eminescu“ pe care l-am condus în vremurile grele ale autofinantarii), 
încercînd peste tot să-mi fac datoria după modelul lui Eminescu, 
acela care n-a obosit niciodată în a lua orice chemare a sorții drept 
o datorie de onoare. Dar, cine poate sti, poate că trebuia să-i urmez 
si un alt îndemn: „si trăieste, chinuieste,/ si de toate pätimeste/ 
si-ai s-auzi cum iarba creste! 

În tot acest timp însă nu m-am depărtat de Eminescu si 
de țelul tinereţii mele înflăcărate si am continuat să scriu, să vor- 
besc, să caut, să descopăr mereu cîte ceva mai puţin cunoscut 
sau aprofundat din universul său (de pildă, ipostaza lui de inter- 
pret vocal, pe care am probat-o printr-o carte si printr-o casetă 
muzicală anexă în care i-am restaurat și interpretat în premieră 
repertoriul muzical!); si deci, în ultimii ani, să-i si cînt cîntecele 
sufletului său profund. Aceeasi Fortuna mi-a suflat iar pînzele, 
dar în altă direcţie, sprijinindu-mă să ajung în multe locuri, nu 
numai în ţară, dar si în largul lumii, chiar peste Ocean, unde nu 
am pierdut nici un prilej de a- face prezent pe Eminescu cel adevă- 
rat, vorbindu-l, povestindu-l, recitîndu-l, cîntîndu-l, asa încît, de la 
o vreme am înţeles că, de fapt, eu nu am părăsit niciodată ase- 
zamintul muzeal eminescian, ci, malgre leur, doar mi l-am luat 
arheal în spinare, precum melcul cochilia sa si l-am purtat prin 
lume oriunde am găsit oameni doritori să-l cunoască, să-l reîn- 
tilnească în esenţa lui. 

Chiar daca am plecat fizic de la lpotesti, nu din vina si voia 
mea, (căci daca ar fi fost după mine, as fi rămas acolo si dincolo 
de viata!), acel model de dezvoltare viitoare a asezamintului, con- 
ceput de mine atunci, a fost in bună măsură apropriat de oficia- 
litatile locului, aplicindu-le în bună măsură in opera, unele raminind 
însă nerealizate, înfăptuindu-se însă altele, într-un proces dina- 
mic de evoluție. 

Desigur că un Asezămint muzeal Eminescu nu se poate 
niciodată considera perfect împlinit, el poate comporta mereu 
alte infatisari, ameliorări, alte concepţii de organizare, după chi- 
pul gîndirii fiecărui chemat. Îmi amintesc, de pildă, că la o consfă- 
tuire despre asemenea modele de urmat, Al. Piru a contrariat 
pe cei prezenţi spunînd că e suficient un obelisc impunător, căci 
nici o variantă nu va fi mereu considerată perfectă. Oricum va 
evolua însă în viitor forma acestui asezamint, un lucru este însă, 
cred, important: ca acolo să se găsească cu adevărat Eminescu 
în fondul său esenţial și, mai ales, să fie acolo un centru viu, activ 
si iradiant de energie luminată, sufletească si spirituală, care, 
de fapt, este reprezentativă pentru spiritul eminescian, așadar 
să corespundă nu numai în literă, ci si în spirit înaltului ţel, nu 
doar să se îndeplinească niște „acțiuni“ programate, reci si va- 
nitoase, vide de spiritul său, ori, horror dictu!, din oculte interese 
materialiste. 

Si acestora dar si celor ce ne vor urma în existența pamin- 
tească modesta mea lucrare cată să întărească același îndemn: 
de-a încerca să-l înțelegem profund pe Eminescu, nu doar în ana- 
liza superficială a cîtorva poezii — care pe unii îi obosesc prin prea 
multa lor repetare mecanică — ci și în marea lui lecție de constiinta, 
de cultură, de viaţă si de caracter ce ne-a lăsat-o; să ne apro- 
priem modelul său existenţial, astăzi cu disperare necesar, al unui 
om pentru care datoria faţă de ce avea a da sta întotdeauna în 
faţa interesului a ceea ce avea a primi. Să nu examinăm doar 
cu mintea scrisul său, uneori din motive orgolioase de afirmare 
sau promovare profesională ori socială, ci si cu participare com- 
prehensiv-afectivă, profund umană, amintindu-ne, deci, îndemnul 
cuprins în asertiunea lui: „Dar orice cugetare generoasă, orice 
descoperire mare purcede de la inimă si apelează la inimă (...) 

ea este singura care se misca in aceasta lume eterna (...) ea 
este orologiul ei.“ 


O REALITATE SI O REALIZARE 


Gabriel Strempel 

Când în jurul datei de 20 martie 2005 am primit, invitaţia 
din partea Domnului Dr. Silvestri, presedintele executiv al Asocia- 
tiei Române pentru Patrimoniu să particip la decernarea premiilor 
de excelenţă ale Asociaţiei am stat la îndoială dacă să mă duc 
sau ba. Pe cât posibil, mă abtin de la manifestări si ședințe, căci 
încă nu m-am dezintoxicat cu totul de mulţimea orelor pierdute 
fără rost din cei 40 de ani de slujbas sub comunisti. Dar văzând 
că sunt eu însumi nominalizat pentru un premiu, și nu pentru o 
carte oarecare, ci pentru cele patru volume din Catalogul ma- 
nuscriselor românesti, n-am putut refuza. S-au adăugat la adrese- 
le oficiale si insistenţele telefonice ale unor domnisoare extrem 
de politicoase, lucrând pentru organizaţie, si facilităţile de trans- 
port promise, toate de natură să mă scoată din casă fără regrete. 
Într-adevăr, în seara de 23 martie, exact la ora convenită, a venit 
o mașină și m-a luat. Mai era în mașină profesorul de la Univer- 
sitate, Grigore Brancus, prieten de aproape 60 de ani, care mi-a 
dat o anumită garanţie că Asociaţia este condusă de o auten- 
tică personalitate si nu m-am inselat. 

Era lume multă la Clubul Floreasca, destul de amestecată, 
dar au fost prezente si figuri de primă strălucire ale științei si 
culturii românesti. Nu voi a da nume, ca să nu lezez pe cei pe 
care nu-i Cunosteam direct dar, în total, s-au desfăsurat premie- 
rile după cutuma civilizată. 

Un cuvânt pentru premiul meu. Catalogul manuscriselor 
românesti, lucrare de importanţă naţională (n-o spun eu, ci mul- 
timea cercetătorilor care o utilizează), a fost elaborată contra 
cronometru, sub ameninţarea dislocării fondului de manuscrise, 
care fusese luat abuziv, si cel de documente istorice, de către 
Arhivele Statului (si care a refuzat să-l retrocedeze, în pofida tutu- 
ror staruintelor). Mai bine de 15 ani am lucrat la acest instru- 
ment de orientare, în cel mai vast fond de manuscrise românesti 


145 


al ţării. De la lucrări religioase, cronici si literatură populară si 
până la manuscrisele clasicilor nostri, tatul a fost descris în cele 
5920 de volume cercetate. lată, mă uit în urmă si mă mir eu 
însumi de marea forţă pe care am depus-o la elaborarea aces- 
tui corpus, într-adevăr de importanţă naţională. Volumul al patrulea 
are o postfață în care mărturisesc despre greutăţi, si nu numai... 

Dar toate trec si se uită. Rămâne această frumoasă Diplomă 
de Excelenţă, pentru care mulţumesc si pe această cale Dom- 
nului Dr. Artur Silvestri si îi doresc multe realizări de suflet, cum 
a fost si cea la care m-am referit mai sus. 


REGIMUL DISPERATULUI 


Tudor Octavian 

Târziu, la maturitate, ca să nu spun la bătrânețe, mi-am dat 
seama că sunt dator familiei mele, formaţiei mele, ţării mele si 
culturii ei, si cu altceva decât proza și literatura de ficţiune; aceas- 
ta nu că nu ar fi de ajutor, dar am simţit un fel de vinovăţie în con- 
tul altora, m-am simţit dator să fac treaba pe care ar fi trebuit să 
o facă atâţia alţii prin natura profesiei si prin punctul de vedere al 
banilor pe care i-am încasat de la România o viaţa întreagă. 

Prin 1997-1998, am realizat că apar în galeriile de artă 
si chiar în consignaţii lucrări absolut minunate ale unor mari pic- 
tori despre care nu se stia chiar nimic sau se știau foarte puţine 
lucruri, si atunci am procedat la o documentare în regimul dis- 
peratului adică a omului care, manevrând garanţia unui timp mai 
relaxat de lucru, trebui să facă singur și într-un timp foarte scurt 
ceea ce nu au făcut alţii. 

Asa s-a născut cartea „Pictori Români Uitaţi, ca să stie si 
urmașii românilor care au colecţii particulare de artă ce au în casă, 
în ce au crezut părinţii lor și ce este de făcut ca să valorifice un 
fond foarte mare de tablouri risipite în multitudinea de case. 

Am constatat că fenomenul numit „conflictul dintre gene- 
raţii“ produce efecte aberante de care generaţiile nu sunt con- 
stiente, unul fiind acela că nu se sesizează importanţa perpetuării 
valorilor prin efort raţional de transmitere a informaţiei. Sunt foarte 

multi oameni care detin obiecte de arta si nu stiu ce valori au 
de fapt. 

Am cunoscut persoane care au vândut pe nimic mobilier, 
tablouri, sculpturi si alte obiecte de mare valoare pe care le aveau, 
pentru că părinţii au fost neglijenti si nu le-au explicat între ce 
bunuri culturale au crescut și s-au format din care cauză, nu numai 
că am întocmit această carte dar public mai departe monografii 
despre câţiva artisti precum - Jean Cheller, Ipolit Strâmbu, 
Artacchino, Otilia Mihail Oteleseanu, întru cunoaștere si preţuire. 
Sunt conștient de realitatea că, odată intraţi pe piaţa europeană 
a operelor de artă, toate ierarhiile stabilite în jumătatea de veac 
de izolare vor fi revăzute si că e necesar să ne facem noi ordine 
în casa noastră ca să putem purta un dialog cultural si de piață 
cu maximă compatibilitate. 

Suntem o tara săracă si nu atât de dăruită cultural cum 
ne place să credem, dar nu într-atât de săracă încât să nu for- 
tam ignoranta generală si să valorificăm cu maxim de profit eco- 
nomic și spiritual ceea ce cu adevărat avem. 

Nu este normal să avem pe piaţă opere de artă, tablouri 
de acum mai bine de un veac, semnate de buni artiști cu studii 
complexe în tara si pretutindeni, care se vând cu două-trei sute 
de euro, când în Europa atât in „Târgurile de Purici“ cât si la case- 
le de licitaţie discuţia prețurilor se produce mult mai generos. 


CUM I-AM DESCOPERIT 
PE ISTRO-ROMANI? 


Ervino Curtis 

Mi-am dedicat multi ani din viata mea României, tara pe 

care o iubesc si pe care o consider a doua mea patrie si sînt 
de acord cu cei care spun că această tara trece prin mari riscuri 
în acest moment. Cel mai mare dintre ele ar fi pierderea identi- 
tatii culturale. Capitalismul, democraţia, însăși Noua Europă pot 
să fie importante ocazii de creștere dacă, în acelasi timp, se afirmă 
si se dezvoltă în poporul român o puternică atitudine culturală, 

autonomă si bazată pe cunoasterea propriilor rădăcini, ca si in- 
telegerea dimensiunii lui internationale, de legătură între Vest si 
Est, pe care România a ilustrat-o întotdeauna, în lungul ei parcurs 
istoric. 

Tot ceea ce a adus valoare ajunsă în cîmpul social intern, 
conduce la o imagine a României și a poporului ei, prin interme- 
diul culturii si istoriei, care asează tara în primul plan al Europei. 

Totusi, chiar dacă multiple initiative pozitive de nivel public 
sau privat arată că România excelează în diverse domenii, este 
evident că imaginea ei în exterior este mai degrabă compromisă 
de numeroase fapte de „cronici criminale“ unde apar drept pro- 
tagonisti diversi români. Prin ideea de „Columnă a lui Traian“, ce 
constituie un simbol al poporului român în străinătate, s-ar putea 
ajuta — indiferent dacă si-ar propune un target intern - această 
afirmare si reconstrucţie a imaginii României, pe care noi o stim 
bine că nu este aceea care apare în unele cotidiene internaţionale. 

Orice construcţie trebuie să aibă baze solide pentru a fi du- 
rabilă. Orice reconstrucție solicită încă mai multă atenţie și grijă. 
Ea trebuie făcută, chiar dacă adesea instituţiile românesti nu au 
avut sensibilitatea si stăruința de a construi în raport cu atitia 
oameni de bună-voinţă, de peste tot, care, români sau nu, iubesc 
România în lume. S-au pierdut astfel atîtea bune ocazii și poate 
se vor mai pierde. 

În 1987 am fondat „Asociaţia Culturală Italiano - Română 
Decebal care are ca scap principal acela de a face cunoscut 
italienilor, în special acelora care locuiesc în spaţiul cuprins între 
Regiunea Friuli, Venetia Giulia si Trieste, cultura, istoria și traditii- 
le poporului român. În manieră aproape naturală, am reţinut ca 
un argument important al programului asociaţiei să fie acela pri- 
vitor la istroromâni. 

Într-adevăr, poziţia privilegiată din Trieste îmi permitea să 
ajung în numai o oră cu maşina în localitatea în care era docu- 
mentată această populaţie. 

Aveam în suflet o mare curiozitate pentru faptul că o cu- 
noastere aprofundată a acestei populaţii am făcut-o citind cărţi 
de istorie a literaturii si lingvisticii românesti. 

Aceasta s-a întâmplat după ce un profesor istrian - pe 
care-l cunosteam - m-a contactat, în 1985, pentru că dorea o 


148 


traducere din romana in italiana a unei scurte poezii care era 
un fragment dintr-o carte pe care o doamnă vârstnică ce trăia 
în Ancona i-a trimis-o. Când fragmentul a ajuns în mâinile mele 
mi-am dat seama că era intitulat „Calendarul românilor din Istria“ 
de Andrei Galvina. 

Am cerut repede explicaţii prietenului meu profesorul care 
mi-a răspuns că doamna în cauză era chiar soţia lui Andrei Galvina 
si că el, la solicitarea sa, a scris un articol despre istoria românilor 
din Istria care, pentru noi, erau în mod obisnuit cunoscuţi ca și 
călăuze. Imediat totul mi-a devenit foarte clar cel putin din punct 
de vedere geografic, deoarece era zona care, în centrul Istriei, 
imbratisa Muntele Maggiore. 

Abia in mai 1991, in timpul unei pauze a unei consfatuiri, 
găsirăm timpul pentru a merge la Zejane unde am auzit spunân- 
du-se că încă se vorbea în dialect istroromân. Înainte de aceas- 
ta, cunoscând limba engleză, germană și română, nu stiam un 
cuvânt din croată sau altă limbă slavă. 

Când am ajuns la Zejane si am privit împrejur, am înţeles 
imediat unul dintre motivele pentru care românii sunt menţionaţi 
în izvoare de-abia în mare parte în secolul XV. Într-adevăr, pano- 
rama din jurul meu semăna cu cea a Carpaţilor: munţi rotunjiti, 
nu foarte înalți, mult verde, diverse pasuni, un asa-numit peisaj 
mioritic. Acei români după ce au rătăcit la infinit aici se simțeau 
acasă. 

La Zejane, atunci era un birt care deasemenea se conside- 
ra centrul fizic si social al satului, cu cei 172 de locuitori. Când 
intrai găsii un tânăr hangiu care turna vin la diversi clienţi si vor- 
bea insufletit cu ei în croată. Eu mă apropiai si cerui în română 
un pahar cu vin. 

Spre surprinderea mea, am început să vorbim asa si să 
ne înțelegem cu oarecare dificultate, eu vorbind româneste iar 
el vorbind în dialectul său istroromân care dădea impresia că avea 
multe cuvinte slave dar si unele italiene. Emotia a fost mare. 

În citirea a cărţii lui lon Maiorescu „Itinerar în Istria“, desco- 
perisem acest scriitor român pe care l-a încercat aceeasi emo- 
tie când a auzit si el pentru prima dată cum vorbeste un istro- 
român. Acesta a fost începutul: dar, din păcate, întrerupt de războiul 
care, după câteva luni, trebuia să implice toate republicile din 

Federatia lugoslava, inclusiv Croatia. De-abia in 1992, chiar daca, 
atunci, conflictul era neterminat, am mers pentru a doua oara 
la Zejane. Între timp, cunoscusem un mare cultivator si iubitor 
al cauzei istroromânilor, doctorul Petru Emil Raţiu, care trăia si 
trăieste la Roma. Din acest moment, istroromânii au fost intot- 
deauna un element al interesului meu si numai apoi am descope- 
rit cât de deosebiți erau istroromânii din Trieste. 

Această întâmplare m-a împins, în 1996, la organizarea 
primei conferinţe internationale făcută în limba, cultura si isto- 
ria istroromânilor pe lângă Fiera din Trieste, sub egida Comu- 
nitatii Europene. Întâlnirea a fost un mare succes având în vedere 
participarea a trei dintre cei mai învăţaţi în acest domeniu, prof. 
Kovacec din Zagabria, prof. Neiescu si prof. Mocanu din Cluj, în 
afară de politicieni și diplomaţi italieni, croaţi si români. 

Cu acest prilej, a fost tradusă în italiană, pentru prima dată, 
cartea lui lon Maiorescu „Itinerar în Istria“, de către ing. Elena 
Pantazescu, Secretara Generală a Asociaţiei Decebal; a fost orga- 
nizată si o expoziţie fotografică a locurilor, costumelor, cărţilor 
si documentelor despre istroromâni. Pe lângă aceasta, circa o 
treime din participanţi au fost istroromâni. 

Asemenea initiative l-au determinat pe doctorul Raţiu să fon- 
deze o asociaţie cu un singur obiectiv: istroromânii, cu numele 
de Andrei Galina si să înceapă o subtilă opera culturală si în satele 
croate interesate. 

Am participat cu plăcere la unele din aceste iniţiative si, în 
timp, întotdeauna am continuat să promovez cunoașterea aces- 
tei culturi prin intermediul diverselor conferinţe, expoziţii, iar în 
cele din urmă cu introducerea unei bogate secţiuni despre istro- 
români în site-ul Asociaţiei Decebal. 

Am avut plăcerea de a-i avea ca oaspeţi în propria casă 
pe cei care au studiat in profunzime despre istroromâni, prof. 
Kovacec, prof. Sârbu si prof. Neiescu. Dar cel mai important lucru 
care trebuia făcut, dar care niciodată nu mi-a reusit, a fost acela 
de implicare directă a istroromânilor ca promotori pentru apărarea 
istoriei, culturii si limbii lor. Normal că pentru a face aceasta, e 
nevoie ca instituţiile publice din cele două state, Croaţia și Româ- 
nia, să demonstreze mai concret prezenţa activă în traducerea 

în proiecte concrete a acestor directive ale Uniunii Europene 
despre cultura și limba minorităţilor. Doar asa se poate încerca 
salvarea acestei culturi reale care e un patrimoniu al Europei și 
al întregii umanitäti. 

Din partea mea, cu modestie, voi încerca să continui mica 
mea contribuţie pentru ca nimeni să nu uite că, într-un îndepăr- 
tat colt al lumii, un mic popor a cărui cultură si limbă au rezis- 
tat timp de aproape două milenii, nu isi poate sfârși faza sa activa 
si reală, pentru a fi îndepărtat si delimitat doar în istoria literaturii. 


CUVÂNT DE SLUJIRE 


Dumitru Bunoiu 

MOTO: „Adevărul, fie cât de abstract, nu poate fi conceput 

fără o influență asupra vieţii pământesti“ - William James „Psi- 
hologia si educaţia” 


„Omul este ceea ce înfăptuieste“, căci în ciuda trecerii tim- 
pului, ne regăsim în spiritul scolii, al educaţiei pentru împlinirea 
si consolidarea faptei, a caracterului tinerei generaţii prin credin- 
ta, cunoastere si iubire de adevăr. 

În grila de valori a procesului ce se desfășoară în scoală, 
truda, talentul si moralitatea sunt repere de la care nu se ab- 
dică. Să nu creăm fântâni frumoase fără apă. căci trebuie „să 
fii drept, înainte de a fi generos“ (Chamfort) 

Paradoxul vremurilor este că avem clădiri mari, dar suflete 
mai mici, avem mai multe cunoștințe, dar mai puţină intelepciu- 
ne. Am cucerit atomul, dar nu am biruit prejudecățile, Uităm omul 
dinăuntru, pentru chipul fals si comercial de alături. lată pentru 
ce în slujirea idealului de a forma, prin muncă si dăruire, carac- 
tere puternice, scoala este factorul decisiv. 

Revista „Cuget Liber“, din Târgu Jiu, este graiul comun care 
răspunde dorinței permanente a elevilor și a corpului profesoral 
din instituție, de a avea propria tribună, mijlocul comunicării și afir- 
mării talentului și corectării, prin materie scrisă spre OPERA, 
atunci când, cu bună stiință, opera va fi fost bun de patrimoniu. 

Cutezătoare, eternitatea adolescenței păstrează spiritul crea- 
tor, frumosul absolut, zâmbetul adevărat al bucuriei si bunätätii, 
focul ce nu se stinge, zidind personalitatea umană, naţională si 
istorică. 

Acest vector de credinţă îl slujim atât conducerea institu- 
tiei cât si colectivul redacțional al revistei, întru afirmarea si im- 
punerea în Scoala Românească prin tradiţie crestină nesecată 
ce conservă si afirmă fiinţa naţională, înţelepciunea „Celui ce zice, 
tace si păstrează“ în cuget si simtire fapta, în veacul cel veșnic 
al vieţii noastre. 

Prin editarea revistei „Cuget Liber“, Fundaţia Cultural-stiin- 
tifica „General Gheorghe Magheru“ din cadrul Grupului scolar cu 
acelasi nume, se constituie într-un centru de cultură cu largă des- 
chidere către toate categoriile de condeieri, fie că acestia sunt 
de vârstă scolară, fie că sunt consacraţi în arta scrisului. Elevi 
si profesori, poeţi si prozatori, academicieni si critici literari, jur- 
nalisti și reprezentanți ai cultelor participă trimestrial la desăvâr- 
sirea unei ctitorii ce s-a bucurat în taţi cei zece ani de apariţie 
de aprecieri favorabile, elogii, fiind premiată de fiecare dată la 
concursurile scolare naţionale ale revistelor de gen. Pentru nai, 
profesorii si elevii de aici, din Tg-jiu, pentru taţi cei care ne scriu 
si colaborează cu revista „Cuget Liber“, editarea revistei este un 
act de cultură națională. Pentru noi, Cugetul si Cuvântul sunt epifa- 
nii ale neamului românesc. 

Parafrazându-l pe Miron Costin, putem spune că, în Gorj 
si în România biruit-a „Cugetul Liber“. Nu avem pretenţia că am 
întemeiat o „Universitate Culturală“ precum ctitoria lui Nicolae 
lorga de la Vălenii de Munte, dar si la noi vin cărturarii și iubitorii 
de cultură ca la un izvor de spirit, ţinând făclia la fel de prezen- 
tă si de trează. Prin promovarea culturii întărim conștiința na- 
tionala, ne inscriem în perimetrul universului creat de inaintasii 
nostri pe tărâmul scrisului. Nu cultura a fost chemată în toate 
veacurile să insufle ideea naţională? Nu cultura a ţinut treaz spi- 
ritul neamului nostru românesc? Nu cultura a chemat întotdea- 
una la solidaritate”? Să ne amintim doar câţi patrioţi, câte valori 
culturale s-au strâns în jurul ,Astrei", au fraternizat întru același 
spirit si ideal românesc. M îndruma pe cei care sunt pe băncile 

scolii, pe cei ce bat la porţile afirmării si a sluji telului nobil de 
dascăli - iată chintesenta noastră, a celor de la „Cuget Liber", 
a mea personală în calitate de profesor si de director al acestui 
locas de învățământ! Simion Mehedinţi considera „Gazeta Tran- 
silvanie si „Convorbiri Literare“ drept „Faptă românească” si 
dovedea că poporul român are evlavie pentru cultură. Revista 
„Cuget Liber“ nu este altceva decât o faptă românească. Filosoful 
si profesorul C. Rădulescu Motru a fost ales membru al Acade- 
miei Române, cum singur mărturisea, nu ca reprezentant al mis- 
cării filozofice, „insuficient de impunătoare“ la vremea aceea — în 
1923 - ci din postura de publicist care contribuise la ,propäsirea 
culturii nationale prin scrieri literare si editare de reviste“. 

Revista „Cuget Liber“ si-a propus legământul cu viitorul. Marii 
cărturari, ai neamului românesc Kogălniceanu, |. Ghica si 
Alecsandri făceau același legământ: când lansau la lași, în 1844, 
revista „Propășirea”; În acelaşi an la Sibiu, Slavici lansa „Tribuna”; 
în 1922, la Bucuresti, Arghezi scatea de sub tipar „Cugetul romă- 
nesc“ si nu în ultimul rând, la 25 decembrie 1908, Nicolae lorga 
lansa la Vălenii de Munte revista „Neamul Românesc Literar“. 
Revista „Cuget Liber“ strânge la curtea sa cărturarii Gorjului și 
ai ţării tot astfel cum se întâmpla la curţile voievodale la vremea 
Principatelor Române, iar scoala pe care o conduc în calitate de 
director a dat si dă societăţii oameni de înaltă ţinută morală si 
profesională: asistenţi, lectori si profesori universitari, persona- 
litati recunoscute în artă, cultură, învăţământ de toate gradele, 
medicină. 

Cugetul si Cuvântul, atribute sacre ale omului, dau chinte- 
senta, rolul si rostul nostru de dascăli ai unui locas de învățământ — 
model si de ctitori ai unei reviste scolare alături de care päsim 
cu mândrie în lume. 


UN VIITOR CONFUZ 
Theodor CODREANU 


In structura mea interioară, sunt un prozator care a ajuns 
de timpuriu la înțelepciunea zădărniciei verbiajului romanesc, 

transbordându-mi vocaţia în alte forme de naraţiune. Camil 
Petrescu avea teoria vârstelor creatoare: adolescența pentru 
poezie, tinereţea pentru teatru, maturitatea pentru roman si se- 
nectutea pentru filozofie. Eu am început atipic — ca romancier si 
autor de aforisme, formă de filosofare vie si concentrată, conti- 
nuând cu eseul critic si cu hermeneutica interdisciplinară, evo- 
luată spre transdisciplinar și transmodernism, din ultimii ani. Dar 
cred că darul povestirii, mostenit de la mama, stimulat încă din 
copilărie de descoperirea în podul casei unei fete, vecine de joacă, 
a basmelor lui Petre Ispirescu, s-a insinuat în toate scrierile mele. 
„Disciplina“ rigorii aforistice se pare că a venit, temperamental, 
pe linie paternă, tata fiind un meserias fierar îndemnatic si aprig, 
totodată, ceea ce mi-a dat impulsul de polemist și de luptător 
cu arma logicii. Altfel spus, am văzut de timpuriu structurile interne 
ale lucrurilor si am avut tendinţa să le „dezbrac“ de desertăciu- 
nea formelor, care, în scris, devin detalii „inutile“. De aici tendinţa 
de a contracara frunzisul cuvintelor cu demonul concentrării din 
care a ieşit ceea ce Edgar Papu a numit „un gânditor aforistic". 
De altfel, „debutul“ meu s-a produs cu un aforism, reprodus de 
Geo Dumitrescu la „Posta redacţiei“, în 1968, în revista Romä- 
nia literară, unde am debutat si ca autor de critică literară pole- 
mică, datorită aceluiași Geo Dumitrescu, în anul următor. În 1970, 
deja aveam „definitivat, în linii generale, volumul de aforisme Frag- 
mentele lui Lamparia (la început, cu alt titlu), Lamparia fiind un 
personaj misterios din romanul Varvarienii, rămas si el nepubli- 
cat până la 1989 din pricina cenzurii comuniste. Din întâlnirea 
antinomică roman/aforism, ambele înăbusite de cenzură, s-a nas- 
cut eseul critic, prin care am putut dobândi constanta aparitiilor 
publice din 1969 până în 1989. Ultimul care a încercat să mă 
„recupereze“ ca autor aforistic si ca romancier a fost un povesti- 
tor din descendența lui lon Creangă, lon Istrati, în perioada cand 
el însuși încerca să se salveze de sechelele proletcultismului. lon 
Istrati m-a publicat în 1970, la reaparitia Convorbirilor literare, 
cu cinci capitole din romanul Marele zid, iar în Scânteia mi-a de- 
dicat un substanţial articol, reproducându-mi un grupaj de aforisme 
si exprimându-si încrederea că „despre Theodor Codreanu are 
să se mai audă". 

În liceu, autorii care m-au marcat decisiv au fost Dostoievski, 
Eminescu, G. Călinescu, iar gustul pentru aforism a venit prin 
antolagia de cugetări si de citate celebre alcătuită de T. Vianu si 
prin intermediul aforismelor lui G. Ibrăileanu. Întâlnirea cu Dostoievski 
a fost extraordinară, un eveniment similar cu vertijul fiintial trezit 
de prima dragoste. Interesul pentru Eminescu mi l-a pravocat regre- 
tatul profesor Constantin Parfene, devenit, după plecarea la uni- 
versitate, probabil cel mai bun metodolog în predarea limbii si 
literaturii române din ultimele decenii. Într-o zi, a înlocuit-o pe doam- 
na Parfene la o oră de literatură română si ne-a ţinut o lecţie 
uimitoare despre lirica de dragoste a lui Eminescu, într-o vreme 
când poetul era încă prizat mai ales prin poezia socială si de inspi- 
ratie istorică. Eram pe atunci elev la Complexul scolar Bârlad, 
devenit, după 1989, Liceul „M. Eminescu“. Biblioteca acestui liceu, 
ca si ambianța vegetală de dincolo de ziduri, a constituit „paradisul“ 
adolescenței mele, în afara atmosferei cazone din internat. Deja 
în liceu aveam oarecare faimă de „scriitor“ cu „vechime“, dat fiind 
că păstram un caiet din gimnaziu plin cu poezii și cu proze scurte. 
Sub influența bogatelor lecturi din Jules Verne si din autori de 
romane polițiste, am scris, prin clasa a X-a, romanul Afacerea 
Fenbong, citit de Constantin Parfene, care mi-a dat curaj, lăudân- 
du-mi stilul alert, dincolo de stângăciile începutului. Un rol similar 
l-a avut, pe atunci, un tânăr pedagog, cultivat, Mihai Patrichi, cu 
care colaboram la incropirea de cuvinte încrucișate, eu cu dexte- 
ritatea încrucisărilor, el cu subtilitatea definiţiilor. De altfel, debu- 
tul meu public s-a făcut în rebus, după terminarea liceului. Tot în 
liceu, am mai beneficiat de prietenia și de îndrumările poetului 
Alexandru Tacu, pe atunci o „vedetă“ a cenaclului bârlădean, pe 
care-l frecventam. 

Cum nu am intrat în viaţă pe un drum pavat cu flori, m-am 
hotărât, la terminarea liceului să-mi port singur de grijă. Deja 
proiectul meu existenţial si cultural se conturase. El viza o iesire 
decisivă din proletcultism și întoarcerea culturii românesti spre 
valorile naţionale și universale. Experienţa trăită în satul româ- 
nesc, completamente colectivizat în 1962, a făcut obiectul celor 
două romane ale mele: Marele zid și Varvarienii, care au răzbă- 
tut atât de greu spre tipar (1981, 1998). M-am ciocnit, într-adevăr, 
de un mare zid, mai mare decât cel chinezesc, fiindcă cel 

descoperit de mine era nevăzut si neînchipuit de parsiv, căci venea 
si din interior, devenit de netrecut, nu pentru mine, ci pentru ceilalți, 
prizonieri în Varvara. În lupta cu monstrul de doborât, n-am găsit 
alte arme decât cititul si scrisul. Salariul îl cheltuiam, în princi- 
pal, pe cărți, încât gazda de la Orgoesti, un sătuc din comuna 
vasluiană Bogdănesti, unde mi-am început cariera didactică, se 
minuna cum cresc teancurile de cărţi pe lângă pereţi, transfor- 
mându-se într-o veritabilă bibliotecă. Plus de asta, mi-am asumat 
rolul de bibliotecar ambulant, aducând de la centrul de comună, 
odată la trei luni, câte o căruţă de cărţi, alese de mine dupa cri- 
terii strict personale, fiindcă erau destinate a fi citite nu de altcine- 
va, deoarece în Orgoestii uitaţi de Dumnezeu între dealurile 
Moldovei, departe de „civilizaţie“, nu erau mai mulţi de doi-trei 
cititori. Asa că eu am citit enorm în acei ani, mai mult decât toţi 
colegii mei studenţi la un loc, de regulă tocilari de cursuri și vână- 
tori de note. Astăzi, mă minunez de puterea aceea de muncă 
acumulativă, de intens antrenament al minţii, cu proiecte care 
se nästeau de la sine din lecturi, între care si un imens „tratat“ 
despre iubire, pentru care am fisat în zeci de caiete, dar rămas, 
ulterior, doar în acest stadiu incipient. În anii de „dezgheţ“ de după 
1965, a fost o vreme când am crezut, spiritualmente, în ge- 
nerozitatea ideologiei „umaniste“ a socialismului, dar contrastul 
dintre vorbe si fapte era atât de urias, încât am ajuns la utopiile 
negative din Marele zid si, mai ales, din Varvarieni, roman care 
s-a ciocnit de „marele zid“ al ideologilor și activistilor oficiali. Asa 
s-a ivit postura mea de „ratat ca prozator“, pierzând trenul ge- 
neratiei '70, din care ar fi trebuit să fac parte. A fost o dublă 
izolare de generaţie: din pricina asumării unei existente în cea 
mai îndepărtată provincie din provincia geografică, pe de o parte, 
iar pe de alta — neputinta de a nara gratuit, într-un estetism ,eso- 
teric“, în realitate, pur lingvistic, cum o făceau prozatorii de suc- 
ces ai momentului, în iluzia că au depasit, astfel, proletcultismul 
prin verbiaj estet. De fapt, îl continuau, de la antipozi, trădând 
stilul în favoarea manierei (după distincţia genială a lui Caragiale). 
Cine alegea o altă cale n-avea în fata decât două soluţii: disidenta 
de tip Paul Goma, cu plecarea inevitabilă din tara, sau anonima- 
tul marginalizării în provincie, în care m-am afundat eu, fiindcă 
n-am conceput niciodată că „transferul“ în altă cultură poate 

„mântui“ climatul spiritual din tara. Ca mine, au fost si alţii, unii 
preferând să nu publice nici un rând chiar până la sfârsitul vieţii, 
cum s-a întâmplat cu Alexandru Bogza sau Alexandru Dragomir, 
din generaţiile mai vechi. Eu am găsit subterfugiul criticii literare, 
dar si în acest domeniu cu oprelisti serioase, abandonând lite- 
ratura. 

Numai aparent, după moartea lui Gheorghiu-Dej, a încetat 
bătălia ideologică dintre internationalismul marxist-leninist si cul- 
tura naţională. Dincolo de reminiscentele legate direct de ideologia 
oficială, în resurectie după 1971, aparenta antiteză proletcul- 
tism/estetism, ultimul prelungit în textualism (pe care Paul Goma 
l-a numit inspirat textilism), a „sublimat“ interesele kominterniste 
de distrugere a specificului naţional. Așa se explică de ce vechii 
militanti proletcultisti, de la Paul Georgescu și S. Damian la Ov. 
S. Crohmălniceanu si Dan Desliu sau lleana Vrancea s-au con- 
vertit rapid la „estetism“, apoi la alte -isme, cum ar fi postmo- 
dernismul. Ca istorici literari, acestia si alţii au continuat să 
prezinte în culori caricaturale scriitorii si curentele de orientare 
naţională. Nici azi fenomene ca eminescianismul, sămănătoris- 
mul, poporanismul, gândirismul, criterionismul n-au scăpat de stig- 
matul unor etichete prăpăstioase. Oficial, s-a inoculat mentalitatea 
că literatura română a fost destinată unui „complex al întârzierii“, 
iar complementaritatea firească traditie-modernitate a fost tratată, 
la noi, ca „antiteză monstruoasă“, ca să apelez la sintagma lui 
Eminescu. Mereu s-au inventat incompatibilitäti de esenţă între 
traditional si modern (postmodern). lar, pe de altă parte, abso- 
lutizarea cercetării literare la nivelul „complexelor de cultură“ a 
favorizat neglijarea aprofundării literaturii române la nivelul „com- 
plexelor de profunzime“ (o încercare de a schimba grila de cerce- 
tare a istoriei literaturii române a încercat Paul Anghel, într-o 
lucrare hasdeiană, din păcate nedusă la capăt), încât scriitorii 
români par a fi condamnaţi la epigonism prin vesnica obligaţie a 
sincronizării. Depäsirea acestor carente de cercetare istorico- 
literară a constituit cel de al doilea mare proiect cultural la care 
am trudit, concretizându-se în studiile, eseurile si cărțile dedicate 
lui Eminescu, Caragiale, Creangă, Bacovia, Sadoveanu, Arghezi, 
Camil Petrescu, Rebreanu, Marin Preda, Nichita Stănescu, Cezar 
Ivănescu, Grigore Vieru, ca să-i amintesc doar pe aceștia. Ideal 

ar fi să duc la capăt o istorie literară in lumina noii paradigme a 
transmodernismului, concept care constituie un al treilea proiect 
al meu si care s-a concretizat deja într-o carte aflată în curs de 
apariţie. Transmodernismul e menit să pună capăt pseudopara- 
digmei culturale a postmodernismului și să deschidă drum spre 
un nou antropocentrism fundat pe ontologia arheităţii eminesciene, 
pe teologia neopatristică a Părintelui Stăniloae si pe ethosul trans- 
disciplinaritati izvorât din filosofia lui Stefan Lupaşcu și ţinând seamă 
de contribuţii similare din Europa și din America, fără a neglija 
alte culturi și civilizaţii. 

Pariul meu existenţial și cultural a fost că poţi face cultu- 
ră mare oriunde te-ai afla, că provincia nu este, prin natura 
ei, strivitoare, ci poate fi „colțul“ prin care un geniu ca Eminescu 
poate privi teatrul lumii, cunoscându-l prin detasare si perspecti- 
vă integratoare. Pariul acesta încă nu e încheiat si dacă îl voi 
câștiga sau nu o vor judeca alţii. Indiscutabil, el se realizează cu 
mari obstacole de tot felul. Proiectele mele mi-au adus mari adver- 
sitäti, dar am avut si norocul unor prietenii încurajatoare din diverse 
medii culturale. Adversari și prieteni m-au stimulat deopotrivă sub 
varii aspecte. Nu e de ici-colea să ai adversari ca Nicolae 
Manolescu, Al. Piru, Mihai Drăgan, loana Em. Petrescu, Z. Ornea 
si alţii, dar si prieteni ca Edgar Papu, Adrian Marino, George 
Munteanu, Paul Anghel, Zoe Dumitrescu-Busulenga, Mihai Cimpoi, 
Cezar Ivănescu sau lie Bădescu, spre a mă opri doar la ei, nedrep- 
tätindu pe alţii, nu puţini la număr. 

În fine, un al patrulea proiect cultural care s-a născut, pro- 
babil, tot sub imbold eminescian, este cel basarabean. El nu s-a 
ivit conjunctural, după 1989, ci cu câţiva ani buni mai înainte, 
incitat de vizionarele articole eminesciene despre Basarabia, dar 
si de descoperirea unor scriitori ca Grigore Vieru, lon Druta si 
Mihai Cimpoi, după 1978. Politicienii si oamenii de cultură din 
Tara au mari datorii morale si politice fata de Basarabia, de care 
nu prea sunt constienti. Înainte de a ne integra în Europa, s-ar 
fi cuvenit cel puţin o integrare culturală și economică pe cele două 
maluri ale Prutului. Din păcate, politica statului român nu are un 
proiect ferm în atare direcţie, umblând cu sferturi de măsură și 
lăsând renasterea naţională pe seama unor iniţiative particulare. 
Fata de Basarabia si fata de Bucovina nordică statul român s-a 

comportat ca fata de sistemul de hidroameliorări care ne-a sur- 
prins pe taţi anul acesta prin inundaţiile catastrofale. Proiecte 
precum pregătirea elevilor si studenţilor basarabeni în România 
sunt excepţia iar nu regula. Cu vreo zece ani în urmă, reusisem, 
câţiva intelectuali, printr-o campanie de presă, ca să- determinăm 
pe responsabilii cu învățământul, să introducă în programe si ma- 
nuale și autori basarabeni. Cu interminabila cursă a reformelor 
si a manualelor alternative, în manuale au dispărut basarabenii, 
fiind preferaţi fel de fel de veleitari „postmodernisti“. În ce mă 
priveste, am încercat să atrag atenţia asupra fenomenului 
basarabean prin multe articole si studii si prin două cărți: Basara- 
bia sau drama sfâsierii (2002, 2003, trei ediţii) si Duminica Mare 
a lui Grigore Vieru (2004). E mult, e puţin? M-am străduit, apoi, 
să atrag atenţia scriitorilor basarabeni că luptele dintre grupurile 
rivale de la Chisinau aduc numai ponoase mișcării de renastere 
naţională. Pe acest fond, s-a produs biruinţa statornică a 
comuniștilor pe malurile Bâcului, încât elementul românesc a ajuns 
să fie „minoritar“ în propria casă, reactualizând cu o forţă inima- 
ginabilă procesul de rusificare a acestei năpăstuite provincii. De 
coroborăm disoluția constiintei nationale din Basarabia cu diso- 
lutia conștiinței nationale în România, avem imaginea plină de con- 
fuzii a viitorului neamului românesc. 


„TELEGRAFUL ROMÂN“ 
- O INESTIMABILA | 
MOȘTENIRE SAGUNIANA - 


Dumitru Abrudan 

În peisajul presei românesti, „Telegraful Român“, de la Sibiu, 

se înscrie între publicaţiile cele mai vechi, cu apariţie neîntrerup- 

tă. A fost fondat în ianuarie 1853 de către mitropolitul Andrei 
Saguna, de numele căruia se leagă și alte trainice înfăptuiri. 

Rostul ziarului a fost clar definit chiar de către ctitorul său, 

în ,Prenumeratiunea", semnată împreună cu primul redactor, Aaron 

Florian, si lansată cu ocazia „fondării Telegrafului Român“. Astfel se 

face precizarea că „tendința acestei gazete va fi: a împărtăși poporului 

român din politică, industrie, comerciu si literatura idei si cunos- 
tinte practice, potrivite cu timpul amăsurate trebuintelor lui; a-l învăța 
să-si cunoască pozitiunea si drepturile ce-i sunt asigurate în stat; 
a-l lumina asupra intereselor care taie în viata privată si publică a 
lui si a-i stimula activitatea puterilor fizice si morale; a da directiune 
spiritului lui cătră tot ce contribuie la înaintarea si dezvoltarea sa și 
a-l convinge că numai prin îmbunătăţirea stărei sale materiale și 
morale, se poate ajunge la cultură si fericire.“ 

Într-adevăr, cercetând conţinutul ziarului, chiar din primul an 
de la apariţie si după aceea, putem constata că scopul iniţial a 
fost urmărit constant. Deși a fost întemeiat de un episcop și era 
destinat prioritar preoţilor, totuși „Telegraful Roman" nu s-a măr- 
ginit numai la stiri cu caracter bisericesc. Înființat înainte de eve- 
nimente precum Unirea Principatelor, dobândirea Independenţei de 
Stat, realizarea Unirii celei Mari, „Telegraful Roman" nu putea ignora 
astfel de evenimente, din contră a fost vestitorul si crestinätorul 
lor. A consemnat în paginile sale si momente dramatice precum 
cele două conflagrații mondiale, cu consecinţele lor nefaste. A con- 
damnat Dictatul de la Viena si a salutat mai apoi revenirea Ardealului 
la patria-mamă dar a deplâns si a respins, de asemenea, înstrăi- 
narea Basarabiei si a nordului Bucovinei. Cu multă îngrijorare a 
sesizat apariţia la orizont a pericolului comunismului, publicând 
nenumărate articole referitoare la această problemă. 

Secretul dăinuirii sale neîntrerupte în timp stă în legătură, în 
primul rând, cu faptul că a avut asigurată imprimarea în tipografia 
înființată tot de Saguna la 1850, instituţie care däinuieste si ea până 
azi. În al doilea rând, a rămas, asa cum ka rânduit Saguna, sub 
oblăduirea Bisericii iar în al treilea rând, a reușit, în pofida vicisitu- 
dinilor, să fie o tribună a apărării drepturilor naţionale, sociale și reli- 
gioase ale românilor transilvăneni. Cititorii au găsit neabătut în paginile 
sale hrană duhovnicească pentru suflet, cunostinte folositoare pen- 
tru luminarea minţii, stimulent în întărirea voinţei. 

De la Saguna si până la actualul întâistătător al Mitropoliei 
Ardealului, toţi mitropoliţii au fost îndrumătorii direcţi ai „Telegra- 
fului Român“. În lungul sir al redactorilor şi-au înscris numele, 
până în prezent, douăzeci si trei de personalităţi ale teologiei și 
culturii românesti. Din totalul redactorilor, treisprezece au provenit 
din rândurile Academiei (mai târziu Institutului) iar azi ai Facultăţii 

de Teologie din Sibiu. Uni dintre redactori au ajuns membri ai 
Academiei Române, dupa cum, iarăși, unii au fost persecutati, 
judecaţi si chiar întemnițați pentru opiniile exprimate în articolele 
publicate și care n-au convenit autorităţilor politice, „Cenzura 
politică“ n-a acceptat nici „Telegraful Român". 

Pe parcursul anilor 1876-1877 a apărut si un supliment 
al ziarului, cu titlul „Foisoara Telegrafului Român“, care „a servit 
de organ literar al cercului de scriitori tineri de la Sibiu". 

Dintru început si până azi, difuzarea „Telegrafului Roman“ 
s-a făcut pe bază de abonament. A fost mereu solicitat în toate 
provinciile românesti si peste hotare, în comunităţile românesti 
din Europa si America. 

Biblioteca Arhiepiscopiei Sibiului se află în posesia întregii 
colecţii a „Telegrafului Roman". 

Biserica, Scoală, Limba româna, Credinţa au fost valorile 
pe care le-a slujit, cu dăruire, venerabila publicaţie saguniană. 


UTILITATEA OCHIULUI AL TREILEA 


Nicolae Dabija 

Dorm într-o casă din preajma unei păduri. Geamurile sunt 
deschise larg. La un moment dat, am straniul sentiment că uria- 
sele crînguri de salcim au înflorit, ca la o comandă divină, într-o 
singură clipă, cu toate odată: de mireasma pătrunzătoare mă 
trezesc brusc, ca de un bec pe care îl aprinde cineva întârziat 
într-o cameră de hotel neștiind dacă mai este cineva acolo. 

Pînă în zori mai sunt cîteva ore. Dar nu pot să mai dorm. 
Si ies în ograda. 

E pădurea copilăriei mele. 

Stau pe prag în noapte si încerc să o scrutez cu privirea. 
Apoi, în timp ce trag în piept aerul de miresme tari, închid ochii, 
ca să o pot vedea mai bine. Ea se întrezărește luminind palid prin 
întunericul împarfumat. Asa o întrezăresc toată, pînă departe, 
amestecată cu cerurile spuzite de stele si cu vînturile care încă 
n-au pornit, îmbrăcată în strai alb de mireasă primăvăratică. 

Numai cu un al treilea ochi o pot vedea în toată măreţia ei. 

Imi intitulasem prima mea carte „Ochiul al treilea“. In 1975, 
anul cînd a apărut, i-am dăruit-o unchiului meu, arhimandritului 

Serafim Dabija, stareț al mănăstirii Zloti, care făcuse ani grei de Sibe- 
rie. El s-a uitat atent la titlu și m-a întrebat ce-ar însemna „Ochiul al 
treilea"?! l-am explicat că ochiul al treilea e cel cu ajutorul căruia 
vedem ce nu putem vedea cu acestilalti doi din frunte, ce e dinco- 
lo de orizont, spre exemplu, sau ce se află de partea cealaltă al 
acestui perete; ori — a Lunii. El se prefăcea că nu înţelege, apoi s-a 
dus într-o altă cameră si a adus de acolo o fotografie îngălbenită, 
pe versoul căreia scria: „Doamne, nu stiam ca există un al treilea 
ochi. Cu el Te-am văzut, 1954. Inta'. Inta e un oraș de dincolo de 
Cercul Polar. 

Cartea s-a bucurat de atenţia criticii, ea extinzind titlul volu- 
mului asupra unei întregi generaţii de scriitori. 

lată însă că un coleg de generaţie, ca o replică cu întîrziere 
de peste vreo 30 de ani, publică în revista „Semn de la Balti un 
ciclu curios de poeme, intitulat „Inutilitatea ochiului al treilea“. Dar 
eu cred că cine nu are al treilea ochi nu vede nimic. E ca si cum 
ai spune: „inutilitatea vederii“. A desființa ochiul interior inseam- 
nă pentru un poet cel puţin a nu fiinţa. 

De multe ori mi-am spus că harul poetului (si al profetului) 
constă în a vedea ceia ce altora, din preajma sa sau care stau 
cu privirea orientată în aceeași direcţie, nu le este dat să vadă. 
„Se uită si nu văd...“, cum zic Scripturile. 

Maica Domnului, care s-a arătat lîngă Malada Gora în 
Serbia, la începutul anilor '90, s-a lăsat văzută doar de copii, ma- 
turii care au fost martori la eveniment n-au putut-o vedea decit 
în ochii copiilor lor. 

Poetul are ochiul unui capil. Ceea ce îl caracterizează sunt 
puritatea si acuitatea vederii. Numai dacă si-o păstrează si si-o 
antrenează, acesta poate deveni și rămâne el însusi. 


„PIEIREA NOASTRĂ 
PRIN PIEIREA MUNCII“ 


Gheorghe Jurma 

Ideea de a te adresa urmasilor este teribil de incitantà dar 

si de inhibantă. E ca si cum ţi-ai face testamentul. Desi am tre- 
cut de 60 de ani, îmi vine greu să-mi redactez testamentul. Asta 

ar presupune să te adresezi viitorului ca si cînd tu însuţi nu ai 
mai avea viitor. Să stau, adică, să mă gindesc ce am făcut și ce 
pot lăsa urmașilor dar cu sentimentul că nu mai exist, că voi fi 
murit de mult. Sau că nu mai am nici un rost decît eventual să 
dau sfaturi! E adevărat, totuși, că, oricita tristeţe mă poate 
cuprinde, trebuie să mă predau acestui previzibil final. Dar, în se- 
cret, port credința, asemenea poetului latin, că „non omnis mo- 
riar“, că rămîne ceva după noi sau măcar că ne străduim sa 
lăsăm ceva după noi. La copii, si la nepoti, si la prietenii mei de 
spirit mă gindesc. Lor ar trebui să le dedic aceste ginduri, căci 
ce altceva le pot oferi decit niste biete vorbe. Dar ca să dai sfa- 
turi trebuie să ai o experienţă revelatoare, semnificativă, demnă 
de urmărit si de urmat. Stau si mă gîndesc, mă razgindesc, ma 
codesc: am făcut sau am găsit eu ceva ce ar merita interesul 
altora? Mă las pînă la urmă prins, mă gindesc la nepotul meu 
scriitor, mă îndrept către el si către toți cei care vin, mă întorc 
înspre mine si propun o relaţie între noi, încerc să mă dumiresc 
si să-i las si pe alţii să deducă ceea ce trebuie, prin mine si prin 
cei de dinainte, fiindcă, totusi, uite, acum, începînd să scriu, întor- 
cîndu-mă cu faţa la urmasi, chiar încep să cred că unele idei ar 
fi demne de predat si altora, chiar si atunci cînd n-or fi întruto- 
tul originale, unice, fiindcă ce mai poate fi nou sub soare?!, fiindcă 
experienţele individuale repetă, cu sau fără stiință, multe alte expe- 
riente ale celor ce ne-au precedat si numai toate la un loc alcă- 
tuiesc o tradiţie vie si puternic mobllizatoare... 

Așadar... 

Să încerc. Intii în cerc. S-apoi în cer... 

1. „Eu mi-am imaginat totdeauna Paradisul sub forma unei 
biblioteci — spune undeva Borges si cred că multi (scriitori sau 
cititori) vor fi gindind asemenea marelui scriitor. Mai cu seamă 
că destui sînt aceia care pot mărturisi ca Jean Paul Sartre (în 
romanul autobiografic Cuvintele): „Mi-am început viata asa cum 
fără îndoială mi-o voi sfirsi: în mijlocul cărţilor.“ Nici un scriitor 
nu există în afara cărților, nu există în afara, intii, a lecturilor, 
apoi a scrisului. Orice scriitor este, înainte de toate, un cititor 
si cu ct mai devreme descoperă viata si cartea/cititul, cu atit 
are si sansa, desigur, de a cunoaste mai multe si de a-si îmbogăţi 
experienţa de viaţă si experienţa literară, spre binele lui si spre 

binele literaturii. Ca multi altii, si eu am descoperit cartea fara a 
fi devenit încă scolar. Am învăţat să scriu înainte de a merge la 
scoală, copiind literele de pe cartelele de îmbrăcăminte sau de 
piine sau alte „materiale“ de epoca, din anii "50, anii copilăriei mele... 
Bineînţeles, tot asa am învăţat să citesc, să-mi fie dragi cărţile 
(si ele mie!). Din cînd în cînd rememorez apropierile de carte, iar 
starea ochilor dă seamă de timpul dedicat lecturii, chiar dacă încă 
mai găsesc obiecţii de făcut. Îmi amintesc, de exemplu, de începu- 
turile gazetăriei mele cînd aveam sediul vizavi de bibliotecă si-mi 
reprosez (retroactiv!) că nu am stat cel putin o oră pe zi în sălile 
bibliotecii! Poate urmașii nostri vor sti să-și folosească mai bine tim- 
pul. As dori, totusi, să precizez că înainte de a fi un Paradis, biblio- 
teca este (sau poate fi) un Infern! Lectura autentică e un act de 
iniţiere, un ritual, presupunind moartea si învierea, pentru a ajunge 
în Paradis si a nu muri niciodată... 

2. De cînd mă stiu, mi-au plăcut cărţile si m-am simţit bine 
în preajma lor, în mijlocul lor, în inima lor. N-as putea reconstitui 
acum cu exactitate care vor fi fost primele lecturi, primele cărţi, 
deși am bătut si eu la poarta celor mai vechi amintiri, după ce 
m-am străduit să aflu acest nivel de adincime de la alti scriitori. 
Probabil că vor fi fost unele cărţi sau manuale scolare ce se mai 
găseau prin casa bunicilor (îmi aduc aminte — într-o alta, mai tirzie 
vreme - că erau si Istoria românilor, a lui D. Onciul, în seria veche 
a „Bibliotecii pentru taţi“, din care am învăţat istorie, stiam pe 
de rost domnii Moldovei si Țării Românesti, conform tabelului final 
din cärtulia istoricului, vremea lui Stefan al II-lea cel Mare care-n 
jocurile de demult domina închipuirea, cum am văzut mai tîrziu 
că li se intimplasera si altora mult mai însemnați; dar si doxuri 
sau Visul Maicii Domnului — o broșură pe care bunica o tinea în 
dulapul de haine si din care citea din cînd în cînd, era cartea ei, 
era lectura ei - dar si altele, de-o pildă un manual în care am 
colorat cîteva imagini cu flori sau unde am mizgălit pînă la dis- 
trugere un desen pentru că mi se părea că un bătrîn ar vrea să 
le ia copiilor o carte, cînd, de fapt, era vorba tocmai pe dos, de 
dorinţa unui matur de a le citi copiilor, dar asta am înţeles mai 
tîrziu, după ce urma să stiu să citesc, atunci „citeam“ doar ima- 
ginile si probabil că desenul acela nu reusea să facă deplin 
convingător „textul“, cum si azi imaginile deturnează pe micul 

cititor; de pe un astfel de manual am învăţat să scriu si să citesc, 
copiind literele si intrebind-o pe bunica ce-i aia si legindu-le apoi si 
reusind să le descilcesc; îmi aduc aminte de cartelele de 
îmbrăcăminte si de alte asemenea „documente de epocă“ pe care 
le copiam în cărţile ce-mi erau la indemina, că pe atunci nu aveam 
caiete, noi invatam să scriem la scoală pe tăbliță, cu ,teruza", hei, 
voi, vremuri, vremuri, prima zi de toamnă rece dintr-un septem- 
brie al începutului de scoală, si altele, si altele...). Dar primele 
cărți de care sigur mi-aduc aminte veneau de la preotul satului. 
Nu stiu nici acum dacă erau ale lui sau, cum se zicea, fuseseră 
primite de la un proprietar care a părăsit locul (sau a fost „ridi- 
cat", după moda vremii), însă întotdeauna eu le-am considerat 
ale Lui. Era o cameră „obscură“, cu pereţii plini de cărţi, în mis- 
terul căreia am avut privilegiul să pătrund si eu mai tîrziu. Preo- 
tul ne aducea de acolo, din locul misterios al bibliotecii, cărţi pe 
care considera că e bine să le citim. Aveam în fiecare duminică 
oră de religie, între cele doua slujbe, timp în care preotul ne spu- 
nea povești din Biblie si mai ales ne învăţa lucruri frumoase: pe 
unii să picteze, pe alţii să cînte la acordeon, si pe toţi să citim 
si să deslusim cele citite. Orele lui de religie erau de fapt un fel 
de religie a cărții, a spiritului. l-am întors repede primele cărţi si 
m-a întrebat de una, de alta, ca să verifice dacă le-am citit și 
dacă le-am înţeles. În anii aceia dintii, ai primelor clase primare, 
am citit cărţi din vechea „Bibliotecă pentru taţi“, elegant legate, 
coperte negre, autori români sau străini, de la Bolintineanu si 
Vlahuţă la Alecsandri sau Creangă, de la Nicu Gane la Cosbuc, 
dar si multe alte cărţi mai grele pentru vîrsta si condiţia unui copil 
de la ţară: Quo vadis, bunăoară, sau Ben Hur. Din alte locuri 
(încă se mai găseau cărţi chiar în gropile de la marginea satu- 
lui!, de unde, de la cine?) stiu că am citit romane de Rebreanu 
si Sadoveanu (Ucenicia lui lonut), mai tîrziu de la biblioteca sat- 
ului, de la vecini, de la alţii: carte sovietică mai ales, multă carte 
sovietică, din care mi-au rămas amintiri frumoase despre pute- 
rea unor oameni de a trăi si de a răzbi greutăţile, romane de 
război, de călătorii... Citeam oricînd și oriunde, ziua în curte sau 
afară pe iarbă, la lumina soarelui sau la umbra salcîmilor, în spatele 
casei pe scara ce ducea în pod, în dreapta vegheau trandafirii, 
mai încolo grădina, noaptea la lumina lămpii de petrol nr. 5, cîtă 

vreme avea si bunica de lucru sau citea, cäci ea facuse citeva 
clase și-i plăcea cartea, citea, citeam, uneori la cea mai slabă 
lumină a zilei, ca să facem economie la petrol. Multe titluri au 
trecut în negura uitării, altele au rămas în memorie. Pînă la la- 
crimi m-au impresionat Legenda Mesterului Manole si El-Zorab 
al lui Cosbuc, prin tragedia inadmisibilă a personajelor. Dar și 
Novăcestii sau Isprăvile lui Păcală, în nu stiu ce ediţii. Colecţia 
„Biblioteca scolarului“ din vremea aceea avea selecţii din clasicii 
români si străini, atitia citi si cum erau tipäriti în anii ‘50. As fi 
vrut si eu cărți, cărţile mele. Am scris editurii. Am explicat ca 
sînt un capil sărac si as dori să-mi trimită si mie niste cărți. După 
o lungă asteptare am primit un răspuns dezamăgitor: editura nu 
putea să-mi trimită cărți, cărţile se vind prin librării, as putea sa 
cumpăr de acolo... De unde librărie în satul Bobda, de unde bani 
la bunicii mei să-mi cumpere cărţi?! Pe puţinii bani sau pe ouă 
sau pe alte produse abia se procurau de la cooperativă sare, 
petrol, zahăr... Tot biblioteca satului sau a preotului losif Petrovici 
ramineau soluțiile pentru cei insetati. Nu eram singur. Chiar ne 
întreceam în lecturi, cu alţi copii din sat, pe care i-am regăsit și 
azi cu pasiunea cititului. Curînd s-a ivit și librăria. Din clasa a V-a 
m-am mutat la Timişoara. Între domiciliul meu si școala care era 
în strada următoare se intercala o librărie! După ce mă întorceam 
de la școală, mă băgam în librărie, aveam-n-aveam treabă, aveam 
sau nu bani, mă uitam prin cărți si treptat m-am obisnuit cu raf- 
turile iar vînzătoarele librăriei cu mine (îmi pare rău că le-am uitat 
numele, îmi aduc aminte de doamna Lucretia, sefa, fiindcă numele 
ei era ca al mamei mele), astfel că în spatele rafturilor citeam 
tot ceea ce nu puteam să cumpăr. Orele acelea consumate între 
cărțile librăriei răsfoind, citind, invatind!... Pe mici economii totuși 
mai cumpăram cărţi din „Biblioteca scolarului" sau alte cărţi mai 
ieftine (0,35 sau 0,63 lei...) sau pe care credeam eu că meri- 
tă să le am. Prima ediţie de după război a Crailor de Curtea Veche 
(1957, dacă nu mă însel) am cumpărat-o și am citit-o fără să-mi 
rămînă în memorie decît o atmosferă difuză ca să nu zic con- 
fuză, deci nimic sigur, nimic riguros. Într-o altă etapă, la liceu, 
am descoperit bibliotecarul, omul care stie ce deţine si ce relaţii 
trebuie să aibă cu cititorii. Bibliotecar era Vasile Vărădeanu, un 
cărturar a cărui activitate interbelică la Oravița (capitala județului 

Caras) aveam s-o aflu mai tîrziu, dar pe care atunci l-am cunos- 
cut ca pe un foarte bun acuarelist, cu splendide peisaje bänätene, 
cîteva chiar expuse în bibliotecă. În perioada aceea a liceului (secţia 
de arte plastice a scolii Medii de Muzică si Arte Plastice, cum 
se numea atunci), am descoperit cartea si din alte unghiuri: al 
lustraţiei (gravuri în metal sau linogravură, pe care le făceam la 
orele de grafică, dar pe care nu le-am mai exersat niciodată de 
atunci), ca si al relaţiei cu tipografia. Cartea devenise si un obiect 
interesant, valoros, prin munca însumată a scriitorului, a dese- 
natorului, a tipografului, a editorului. Ultima etapă, desigur cea 
mai importantă, cea mai apropiată de adevărul complex al cărţii, 
am parcurs-o abia în facultate: atunci am descoperit cărți funda- 
mentale, atunci am cunoscut oameni de cultură care deţineau 
această cunoastere, am simţit imboldul de a face eu însumi cărţi 
sau reviste. A fost debutul în presă, apoi într-o antologie literară, 
apoi revista ,Forum", modestă pînă peste poate, dar prima revistă 
a studenţilor de la Universitatea din Timisoara (devenită în scurtă 
vreme „Forum studentesc”).* Nu mai am nici un număr, s-au pier- 
dut toate în niste întîmplări tulburi... Apoi ziarul „Flamura“ de la 
Reșița, unde m-am angajat; apoi Cenaclul literar „Semenicul“ (care 
s-a impus ca spaţiu sacru al literaturii la Resiţa), revista 
„Semenicul“ si alte tipărituri, cîteva culegeri locale în condiţiile per- 
mise pînă la 1989 si mai ales în măsura în care propriile noas- 
tre capacităţi ni le permiteau. Fiindcă dacă am făcut sau nu am 
făcut ceva bun înainte sau după 1989 nu s-a datorat numai socie- 
tätii ci în primul rînd eforturilor, cunoștințelor, capacităților noas- 
tre. Dar a venit Timpul care ne-a lăsat liberi cu visele noastre. 
Am scos un ziar nou. O revistă (care n-a avut succes): revista 
„Semenicul“ în format de ziar. Apoi cărți. În sfirsit, am putut scoate 
cărți. Trebuia să avem idei, să avem bani, să avem... cite altele 
despre care totuși nu stiam ce sau cum să fie. Primele cărți sub 
genericul „Semenicul“ (a fost o editură? o colectie?). Apoi „Edi- 
tura Timpul“. La Resita, într-un binecunoscut spaţiu al industriei 
grele... 

Si iată că m-am autoprezentat. Sint autorul cîtorva cărți, 
în majoritate cu gestație lungă, desi unele scrise (apoi) într-un 
timp foarte scurt. De regulă, îmi trebuie timp mult pînă mă decid 

(chiar si în cazul de faţă) si poate că această postură intelectua- 
lă prea hamletiană m-a deservit adesea. 

3. Încă din scoală, adică din facultate, m-au preocupat citi- 
va dintre marii nostri scriitori. Probabil că una din marile lecţii 
deslusite la Universitatea din Timisoara, de la dascălii mei, a fost 
prețuirea valorilor. M-am apropiat mai ales de Eminescu, în pri- 
mul rînd de Eminescu, dar nu de la început, ci treptat, prin gri- 
lele oferite de cîţiva cercetători ai lui Eminescu. As cita un nume 
obscur astăzi, dar care pe mine m-a impresionat atunci cînd l-am 
citit tocmai prin ineditul propunerii, fata de ce știam din scoală: 
un anume dr. C. Vlad, care l-a interpretat pe Eminescu din punct 
de vedere psihanalitic. Era cumva o psihanaliză primară, dacă 
ne gindim la ce stim noi azi despre psihanaliză și modul în care 
aceasta s-a aplicat în ultimele decenii operelor literare sau auto- 
rilor. Dar mie mi-a deschis o fereastră nebănuită, cu efect teo- 
retic, fiindcă important este să găsești un unghi, un unghi nou 
sau propriu din care să privesti opera, din care să descoperi ceea 
ce n-au văzut alţii, cunoscind si recunoscind totusi ce au facut 
alţii. Critica este metodă, criticul induce un punct de vedere; daca 
nu-l ai, nu spui nimic personal. Mai apoi am descoperit studiile 
de mitologie ale lui Mircea Eliade - mitul androginului sau mai 
ales al centrului, insula sau nemurirea etc. - si în cele din urmă 
studiile profesorului meu de literatură, Eugen Todoran. Un an de 
zile aproape, în cursul despre clasici, ne-a predat Eminescu. Nu 
mult după terminarea facultăţii i-a apărut si cursul tipărit, iar dupa 
aceea alte cărţi despre Eminescu. Îi mai pot aminti si pe alti dascăli 
care aveau si ne-au imprimat si nouă un cult al valorilor: Gheorghe 
Tohăneanu, Stefan Munteanu, losif Cheie Pantea, Victor lancu 
si alţii. După Eminescu, l-am descoperit pe Sadoveanu, adică m-am 
apropiat tot mai mult de opera lui. El e un urmas al lui Eminescu, 
e un scriitor congener, una din marile valori ale literaturii române. 
Astăzi mai multi intelectuali se răstesc la el (ca si la alţii), acuzin- 
du-l de compromisuri, dar păcatele omului sînt definitiv iertate 
de opera, de bulgărele de aur curat si greu pe care l-a adus în 
literatura română. E, fără îndoială, cel mai mare prozator român 
al secolului XX. Ei bine, am scris o carte, într-o lungă perioadă 
de timp (între 1980-2001) (pot să adaug în paranteză, chiar dacă 
vorbim cu prea multe paranteze, că la majoritatea scrierilor mele 

am trudit îndelung si că le public cu mare, prea mare intirziere), 
o carte despre Sadoveanu prin grila Creangă. Sadoveanu a învățat 
să citească într-un mod special, descoperind cu uimire înţelesul 
semnelor, hieroglifelor din abecedarul lui Creangă, într-o dimineaţă 
însorită de primăvară, cînd domnul Trandafir le-a citit copiilor 
povestea caprei cu trei iezi a neasemuitului humulestean. Reve- 
latia întilnirii extraordinare între Sadoveanu si Creangă este demnă 
de reţinut pentru literatura română. Deci un Sadoveanu citit prin 
sensurile povestii caprei cu trei iezi a lui Creangă. Un Creangă 
care nu este un primitiv, ci un rafinat, un mare cunoscător, chiar 
al unor mistere, al unor taine pe care nu stiu cum le-a descope- 
rit, poate si prin lecturi ezoterice, poate și printr-o intuiţie extra- 
ordinară specifică marilor spirite. Despre asemenea profunzimi 
a scris Vasile Lovinescu, iar de curînd Mircea A. Tămas, un foarte 
interesant „ezoterist'. Dar să mă întorc, în ciclul acesta istoric, 
la prima carte, fiindcă l-am citat pe Sadoveanu si am văzut că 
el descoperise lumea cărții prin abecedarul si povestile lui Creangă. 
Treptat, pe măsură ce mă aprapiam de un scriitor sau de altul, 
am putut constata că fiecare era/este determinat cultural, spi- 
ritual, de predecesori, de înaintași, poate si de contemporani, 
în orice caz de întilnirea revelatoare cu Altul său, ceea ce înseam- 
nă de fapt cu Destinul său. Deci, ca să mă întorc din nou, a 
cita oară? la subiectul de la care am plecat, eu am pornit de la 
premisa si am ajuns la concluzia că impactul cărţii asupra scrii- 
torului [viitorului scriitor) este esenţial, că psihanaliza culturală 
e mai potrivită pentru artist decit oricare alta. Avînd drept temelie 
chiar exemplul lui Sadoveanu în raport cu opera lui Creangă, am 
realizat prin anii 80 - si ceva: sapte, opt - o anchetă cu tema 
„Prima carte“. Mulţi au fost entuziasmați, foarte puţini au răspuns. 
M-am gindit că e bine să nu le pierd nici pe acestea si după vreo 
15 ani m-am decis să le tipăresc, împreună cu alte mărturii si 
eseuri. Este prima carte din Prima carte, sperind că scriitorii 
români interesaţi îmi vor răspunde la chestionar, pentru a lărgi 
cîmpul, într-o a doua sau a treia sau cîte cărţi vor fi necesare, 
pentru ca sociologic sau statistic, dacă vreţi, să putem dovedi 
că într-adevăr cartea si biblioteca au un efect, un efect extraor- 
dinar, asupra viitorului scriitor, sau artist, sau om de știință. În 
rezumat: „Spune-mi ce carte citesti, ca săi spun cine esti!“ Cred 

că un scriitor este determinat de prima carte citită, în înțelesul 
de carte fundamentală, de carte care-l marchează, care desco- 
peră, care-i relevă destinul lui de scriitor. Mai cred că nici o exis- 
tentà literară autentică nu poate fi concepută în afara cărţii, a 
bibliotecii, a modelelor umane si artistice care trag linia dreap- 
tă a istoriei. 

4. De ce Eminescu? lată o întrebare care mi s-a pus ade- 
sea fie în legătură cu preocupările mele faţă de Eminescu, fie in 
legătură cu o colecţie „Eminescu“ pe care am realizat-o la „Edi- 
tura Timpul“ din Resita, în limita posibilităților noastre financiare. 
În context, dată fiind reacţia unora de azi, s-ar putea pune sub 
semnul întrebării două lucruri: de ce ne ocupăm (tocmai) de 
Eminescu, un autor care nu-i mai interesează pe contemporanii 
nostri (ei spun!), si de ce un marginal loc al ţării dovedeste interes 
pentru Eminescu? Întii să precizez că istoria literară consemnează 
prezenţa poetului în Banat (Timisoara, Oraviţa etc.), în vara lui 
1868, cînd era sufleor în trupa lui Pascaly, iar de aici explicaţia 
unui cult păstrat pînă azi fata de Eminescu, la Oraviţa, sediul primu- 
lui teatru stabil din tara, bunăoară, ori la Caransebes, unde junimis- 
mul se raspindise datorită legăturilor de rudenie între Titu Maiorescu 
si episcopul loan Popasu. La Reşiţa a apărut, o vreme, revista 
»Romanische Revue", condusă de dr. Corneliu Diaconovici, edi- 
torul primei Enciclopedii Române, revistă unde s-au tradus în limba 
germană texte de Eminescu și alţi scriitori români, multe translări 
apartinindu-i muncitorului resitean L.V. Fischer. În vreme, pretui- 
rea lui Eminescu s-a păstrat în variate forme, iar din 1960 încoace, 
după înfiinţarea Universităţii, Timisoara s-a impus ca un puter- 
nic centru al cercetării eminesciene. Dragostea dascălilor mei de 
la Universitate mi s-a transmis și mie, iar eu încerc s-o imprim 
si altora. O colecţie editorială, cu vreo nouă titluri, ca si alte ma- 
nifestări publice sau propriile mele lucrări ar fi dovezi ale acestei 
mărturisite adeziuni. „De ce Eminescu?“ Pentru că este perso- 
nalitatea supremă a culturii române, deschizătoare de drumuri 
în orice etapă a istoriei noastre; pentru că el poate fi receptat 
de către oricare cititor, funcţie de gradul lui de pregătire; pen- 
tru că opera lui este Biblia noastră, o putem lua pe o cometă 
pierdută în Univers si o citim la nesfirsit si lectura lui nu poate 
avea sfîrşit... Contra curentului de azi, care caută să-i fure laurii, 

mă străduiesc să conving noile generaţii de tineri care scriu sau 
îndrăgesc literatură că virful creaţiei noastre este Eminescu si 
că lectura operei lui devine obligatorie pentru orice român. 

5. Adolescenta mea l-a descoperit tîrziu pe Mircea Eliade. 
S-a întîmplat în timpul facultăţii (1964-1969), desi numele îmi 
era cunoscut încă din liceu, din întîmplătoare schimburi de cărți. 
Îmi amintesc si acum unde puteam găsi cărţi de Mircea Eliade, 
în Timisoara, la începutul anilor '60, dar de importanţa cărora 
atunci totuşi nu-mi dădeam seama. Nici n-aveam cum, căci auto- 
rul nu exista „oficial“. În anii aceia abia se deschiseseră zările. 
În revista „Secolul 20“, cea mai bună revistă de cultură a vremii, 
apăreau primele traduceri românesti ale volumului Aspecte ale 
mitului, în 1967. Ceva mai tîrziu, în 1969, s-au tipărit, pentru prima 
oară după război, două volume din proza lui Mircea Eliade în Romé- 
nia: La Țigănci si alte povestiri si Maitreyi - Nuntă în cer. Literatu- 
ra fantastică a lui Mircea Eliade a atins, atunci și de atunci, o rapidă 
si binemeritată notorietate, chiar dacă, intermitent, autorul a fost 
admis sau respins, tipărit sau sters din orice tipăritură, după capricii- 
le regimului. De-a lungul anilor, numele lui Mircea Eliade n-a circulat 
întotdeauna liber, a fost adesea cenzurat (chiar si în perioada inter- 
belică), dar a ieșit întotdeauna la lumină mai puternic. De altfel, 
nici azi, la două decenii de la moarte, Mircea Eliade nu are parte 
de un tratament privilegiat, ci, dimpotrivă. 

Totusi, nu literatura m-a atras mai întîi, ci tocmai studii- 
le stintifice sau filosofice, cum mai drept ar fi să le spunem și 
cum însuși autorul crede. lar la urmă de tot am descoperit memo- 
riile, publicistica, proiectele din anii frenetici ai tinereţii scriitoru- 
lui si savantului, altfel zis chiar profilul său, viata, destinul. 

Cred că primul contact cu studiile lui Mircea Eliade s-a 
petrecut în chiar cel dintii an de facultate, la cursurile de folclor. 
Nu se putea altfel, cîtă vreme cursul conceput de profesorul Eugen 
Todoran urmărea folclorul în istoria lui internă, de la mit la poveste, 
insistind pe tradiţiile arhaice, ca fundament al marii noastre lite- 
raturi, inclusiv pentru contemporaneitate, chiar cînd semnificaţia 
primordială a fost uitată. În cursul de mai tîrziu, dedicat lui 
Eminescu, Eugen Todoran se folosea de viziunea lui Mircea Eliade 
privind timpul mitic si coborirea treptată din mit în istorie, în expli- 
carea imaginarului poetic printr-o teorie modernă a mitului. În 

studiile multor eminescologi am putea gäsi idei consunind studi- 
ilor lui Mircea Eliade despre mit si istorie, despre sacru si pro- 
fan etc. 

Pentru omul arhaic, forta arhetipurilor este cea care struc- 
turează existența, transforma timpul istoric în timp mitic, in per- 
sonaje sau acţiuni exemplare. Exemplaritatea e un concept care 
nu poate fi înţeles fără studiile lui Mircea Eliade. De aceea, îmi 
place să repet că întîlnirea cu opera lui Mircea Eliade a fost o 
experiență capitală de cunoaștere și de înţelegere. Sint con- 
vins că multi alţii au putut trăi experienţe asemănătoare sau mult 
mai relevante si le pot trăi în continuare. Modelul Mircea Eliade 
este creator. Despre acest model am realizat nu de mult o carte 
cu titlul Mircea Eliade și modelul tinereţii. O făcusem pentru 
o întîlnire a liceelor care poartă numele lui Mircea Eliade (din 
Resita, Sighisoara, Chisinau). Asa cum arată acum, proiectul nu 
mi se pare împlinit, dar m-a ajutat să aprofundez un teritoriu 
esenţial. O să-l reiau poate cîndva, pentru că este foarte impor- 
tant. Lucrarea isi propune obiectivul modest si predominant didac- 
tic sau etic de a releva acele elemente prin care viaţa si opera 
lui Mircea Eliade constituie un model al tinereţii pentru tinerii 
săi cititori de azi. Un posibil indrumar de viata. Există suficiente 
motive de a proceda astfel, tinind seamă de contextul actual îndea- 
juns de confuz nu doar în selecţia valorilor ci si în prioritatea lor 
practică, adesea cu grave consecinţe pe termen lung. Întrucît 
am crezut întotdeauna în nevoia unor modele culturale demne 
de urmărit si de urmat, la timpul cel mai cald al formării dintii, 
pentru a revigora gindirea si acţiunea noastră de azi si de miine, 
întrucit Mircea Eliade mi se pare a fi unul din aceste modele, am 
reţinut cîteva aspecte ale vieţii și personalităţii sale care pot rodi 
în continuare, pot genera noi valenţe creatoare. Ale vieţii sale 
dintîi, pentru ca modelul să fie mai apropiat și mai veridic. De 
aceea, într-o carte-mozaic, avînd texte de Mircea Eliade si de alti 
autori — de la Vasile Pârvan la Mircea Vulcănescu - accentuind 
experienţa de viaţă, programul de muncă, dezvoltarea intelectuală 
a scriitorului si savantului, am încercat un fel de manual de for- 
mare spirituală pe ideea că personalitatea si opera lui Mircea 
Eliade constituie un considerabil rezervor de energie. Maestrul 
trebuie să-și găsească ucenici în tinerii de azi. „A «transmuta» 

fervoarea si plenitudinea tinereţii biologice într-o «tinereţe fara 
de batrinete», este scopul oricărui tînăr. Mitul se cere, însă, tot- 
deauna reträit, reactualizat.“ Sigur, această transsubstantiere a 
tinereţii biologice în mit nu o pot realiza prea multi (Eliade citează 
doar pe Eminescu, Hasdeu, Pârvan), dar fiecare generaţie a 
României moderne și-a pus problema tinereţii fără batrinete. În 
ce-l priveste pe Mircea Eliade, el promovează, încă din 1927, 
insistent, ideea unei generaţii noi, căreia îi revine un rol istoric 
cu totul aparte. Tot ce a gindit si a scris atunci — si mai tîrziu — 
sub zodia tinereţii pare a fi de o intensă actualitate. De aceea 
credem că o astfel de carte, propunind un portret si mai ales 
un program de viata, poate fi binevenită noii „tinere generaţii”, 
mai ales aceleia deplin responsabile fata de sine si de comuni- 
tatea naţională si universală. Solidaritatea unei noi generaţii în 
jurul unui model românesc si universal ca Mircea Eliade nu poate 
fi decît benefică. 

Acestui posibil viitor, bazat pe programul de muncă, de voin- 
ta, de cultură al lui Mircea Eliade — ca si, fireste, pe împlinirile sale 
universale - i-am dedicat volumul citat. E un proiect, schiţat imper- 
fect, rătăcit, uneori, în labirint, dar încercînd un exerciţiu de intele- 
gere, o treaptă de iniţiere prin descrierea unor modele ce trebuie urmate. 

6. Ideea de a distruge miturile existente si, ca atare, mo- 
delele formatoare ale culturii române mi se pare excesivă si nea- 
venită. În continuare trebuie să cultivăm aceste mituri - Eminescu, 
lorga, Eliade, Brancusi - pentru a ne făuri aripi mai puternice, 
pentru a reusi să zburăm mai sus decit ei. Ca români, pe cerul 
culturii universale. Toate aceste modele ne propun, în primul rînd, 
un regim de muncă și o înţelegere profundă asupra muncii ca 
factor esenţial al existenţei cetăţeanului sau naţiunii. Singura 
șansă a dezvoltării - scrie adesea Eminescu - este munca, 
numai munca. După mai mult de un secol, gazetăria eminescia- 
nă surprinde prin profunzime si actualitate, de aceea o invoc aici 
nu doar ca pe una din temele esenţiale ale gazetăriei eminesciene, 
ci mai ales ca o realitate deplin actuală prin posibilele consecinţe 
practice. Într-un articol din ziarul „Timpul“, din 9 decembrie 1878, 
Mihai Eminescu se pronunţă ferm și răspicat: „Organizația de astăzi 
a favorizat fuga de muncă; ea a ridicat elemente cari n-au nimic 
în fruntea statului, ca să trăiască sau [să] se îmbogăţească din 

averea lui si tot organizatia aceasta a facut si pe alte clase sa 
crează ca numai prin politică poţi ajunge ceva. (s.n.) Astfel 
profesorii de universitate în loc să-si caute de treabă, fac politică; 
profesorii de licee si de scoale primare, asemenea, ingineri, medici, 
scriitori, muzicanți, actori chiar — toţi fac politică, pentru a par- 
veni. Si acesta e răul cu desăvirsire mai mare; căci relele actuale 
ar putea fi trecătoare, dar conrupindu-se însusi nervul vieții oricărei 
societăți: iubirea de muncă (s.n.], nu mai e nici măcar speranța 
de îndreptare. Armata noastră poate cistiga bătălii, Alecsandri 
poate scrie versuri nemuritoare, un ministru de externe poate 
conduce politica în afară cu nemaipomenită dibăcie; toate aces- 
tea împreună vor forma luxul istoric al esistentii noastre, dar acest 
lux nu va opri discompunerea shgelui nostru social, pieirea noas- 
tra prin pieirea muncii (5.n.)." 

E de-a dreptul o obsesie promovarea acestei idei, iar cita- 
rea ei astăzi pare de o extremă actualitate. Degeaba vorbim des- 
pre corupţie si despre multe alte probleme de mare gravitate 
dacă nu avem în fata ochilor sau în auz astfel de texte emine- 
sciene. De aceea, de cîte ori am putut, în scris sau la diferite 
întâlniri, cu mai tineri sau mai virstnici, am preluat asemenea frag- 
mente eminesciene, ca pe niste observaţii profunde si ca pe 
avertismente îndreptate către noi cei de azi: „Aceasta e adevăra- 
ta coruptie: tendenta de-a cistiga lesne si fără muncă, tendenta 
de a se gera în om mare fără merit, aceasta e corupția ade- 
vărată, ale cării urmări sînt ura si invidia contra oricărui merit 
adevărat si cocotarea nulitätilor în acele locuri la cari numai o 
înaltă inteligenţă sau un caracter estraordinar dau un drept." Sau 
cum spune în poezie: „Da, cistigul fără muncă, iată singura 
pornire“. Ori cum, în alt articol, o afirmă Eminescu din nou foarte 
categoric: „O societate ca a noastră, care nu se întemeiază 
pe muncă, e o societate coruptă. “ 

7. Din 1990 încoace, am preluat - si noi ca si alţii de pe 
planetă, cu si fără voia noastră - modelul american în aspectele 
sale cele mai slabe cu putinţă: guma de mestecat, coca-cola, 
drogul, violenţa... Dar ceea ce constituie esenţa modelului ameri- 
can nu răzbate la noi: e vorba de voinţa puternică de a fi primii, 
de a fi cei mai puternici, de a fi învingători, de a avea succes 
etc. Pînă nu vom învăţa această lecţie a puterii, trebuie cel putin 

sa descurajam degenerarea morala si spirituala. Mai apoi sa pro- 
movam rigoarea muncii, voinţa de a reusi, răspunderea, valoarea, 
dăruirea fata de tara care ne-a născut... Nu întîmplător vede- 
tele noastre sportive dovedesc lacune morale, iar echipele demon- 
strează suporterilor o totală lipsă de voinţă, de orientare, de 
dăruire, de patriotism. Fără muncă, fără dorinţa asumată de a 
fi cei mai buni din lume, nu vom putea învinge nici adversarii, nici 
propriile noastre slăbiciuni. Am găsit în tineretea lui Mircea Eliade 
un program riguros de muncă si învățătură, de luptă necontenită 
cu somnul și necunoasterea. De fapt, toate marile personalităţi 
ale culturii noastre ne oferă exemple de voinţă, de muncă, de 
afirmare. De aceea, cred că fără mituri precum cel al america- 
nului mereu biruitor sau al lui Făt-Frumos autohton, fără modele 
alese din lumea noastră profundă nu cred că vom putea alege 
drumul cel bun. 

8. Alegerea drumului cel bun nu e uşor de realizat. Cum 
se vede, chiar din cuprinsul acestui text, eu însumi mă rătăcesc, 
mă îndepărtez de subiect, de linia lui dreaptă și luminoasă. Ar 
trebui poate să mă întorc la mine însumi pentru a trage mai cla- 
re concluzii, bune si pentru urmași. Mă revăd, la anii primei co- 
pilării, într-un sat din pusta bănăţeană, în preajma bunicilor mei, 
si poate că ei sînt cei dintii care mi-au dat, din vecii, sufletul mo- 
ral al lumii. Mi-as dori, desigur, ca nepoţii mei, cîndva, să găseas- 
că în existența mea un reazem. Apoi scoala si biserica, dascălii 
si preotii care ne-au susţinut stilpii drepţi ai vieţii. Am mereu sen- 
timentul că sîntem datori dascălilor nostri, modelelor care ne-au 
atras pe drumul cel bun, pe drumul nostru prapriu. De aceea 
le-am evocat si le invoc în aceste pagini, pentru că le consider 
mai puternice, mai necesare, mai convingătoare decit modes- 
tele mele experienţe. Sugerez urmașilor, așadar, să mediteze la 
astfel de modele, să se așeze în prelungirea lor, cultivind marea 
cultură română si universală, dar să se si despartă creator de 
ele atunci cînd și-au găsit drumul lor unic si inconfundabil. 

9. De fapt, din cite înţeleg eu si chiar m-am străduit să 
arăt mai sus, adevărata căutare a vieţii noastre trebuie să fie 
chiar destinul. Propriul nostru destin sau destinul celor din preaj- 
ma noastră. Există foarte multe tradiţii în legătură cu destinul. 
Înţelepciunea populară spune că „ce ţi-e scris, în frunte ţi-e pus“. 

Dar trebuie sa stii sa citesti ceea ce inca de la nastere ti-au pus 
in frunte ursitoarele. Fiecare om are un talent, o vocatie, un ca- 
racter, un loc unde poate fi cel mai bun si cel mai util. Cu cit afla 
mai devreme rostul lui in lume, cu atit este mai bine pentru el 
si pentru societate. În descoperirea destinului, rolul dintii îl joacă 
învățătorul, profesorul, dascălul. E obligaţia lor să intuiască în 
fiecare copil ceea ce poate face acesta mai bine în viitor si să-l 
îndrume pe cărarea lui adevărată. Dar aceste descoperiri si în- 
drumări nu pot face decît dascălii autentici, marea massa a func- 
tionarilor scolii nu are nici capacitatea, nici dorinţa de a le face. 
Port în suflet experienţele pe care eu însumi le-am trăit si amin- 
tirea celor care m-au ajutat să mă formez. La rîndul meu, fără 
să dau prea multe explicaţii, am avut, de-a lungul anilor, preocupa- 
rea de a descoperi talentele, creativitatea unor tineri si de a su- 
gera celor talentaţi să persevereze, să muncească, să se afirme. 
Dacă nu avem în viata norocul unor contacte formatoare, ar tre- 
bui noi înşine să ne descoperim destinul. Mare si greu lucru! Să 
ne verificăm, adică, și dacă se poate cît mai devreme, acele cali- 
täti, acele domenii în care ne putem manifesta si împlini deplin, 
în care avem cele mai mari biruinte si satisfacţii. Mă suspectez, 
de multă vreme, că mă consum în activităţi care nu mă repre- 
zinta si n-am curajul să le abandonez. Citi ca mine! De aceea 
sugerez urmașilor să-si urmeze destinul și nu norocul de-o clipă. 

10. În diferite articole, dar și în memoriile publicate la se- 
nectute, Mircea Eliade reconstituie tinereţea lui nerăbdătoare, 
motivînd-o în contextul istoriei: „Eram obsedat de teama că gene- 
ratia noastră, singura generație liberă, «disponibilă», din istoria 
neamului românesc, nu va avea timp să-si împlinească «misiu- 
nea», că ne vom trezi într-o zi «mobilizați», asa cum au fost pă- 
rinții, mosii si strămoșii nostri, si atunci va fi prea tirziu ca să 
mai putem face decit ceea ce au fost ursiti să facă inaintasii nostri: 
să luptăm, să fim jertfiți, să amutim.“ Am fost impresionat de 
un articol cu titlul Anno Domini, publicat în 1928, în care pune 
o problemă care ar trebui să ne cutremure: „Aș vrea - scrie 
Eliade — ca fiecare tînăr să-si spună: anul ce vine mi-a fost dăruit 
de Dumnezeu pentru a-mi împlini menirile! As vrea ca fiecare sa 
gindeasca, în fiecare dimineaţă: odată cu acest an, poate voi 
odihni si eu, pentru vecie. Ce las în urma mea? (s.n.)' Ce dovada 

a acelei constiinte create din initiativa proprie, cu atitea suferinte 
si atitea renuntari, a acelei constiinte spirituale, organizate, coe- 
rente - care singură e nemuritoare?“ În „traducere“, si cu o idee 
care nu e neapărat nouă, s-ar pune deci problema: dacă acest 
an este ultimul pe care-l avem de trăit, ce si cum vom face să 
ne împlinim personalitatea? Fapte, nu vorbe! „Păstrăm freschetea 
celor douăzeci de ani oricît noroi ne-ar stropi; orictà mediocri- 
tate ne-ar înăbuși, oricite înfrîngeri ne-ar coplesi. Un singur gînd: 
e ultimul an, anul creărilor, al revizuirilor, al scadentei. (...) O sin- 
gură armă: aspră si neîntreruptă muncă de șaisprezece ceasuri 
pe zi. La sfîrşitul toamnei, aproape de moarte, vom fi alţii si alta 
va fi tara..." 

Dacă ne-am gindi, într-adevăr, cu vorbele lui Eliade, că e 
ultimul an, ce vom face? ce vom crea? ce vom lăsa? Nouă, fami- 
lei, comunităţii în care trăim, ţării si lumii...? lată o temă răsco- 
litoare pe care o propun pentru mine deopotrivă si pentru urmasi, 
pentru oricare generaţie ce se mai consideră tînără: ce facem 
în acest an, singurul și ultimul... 

10. În vara aceasta, nepotul meu cel mare ar dori să ne 
întîlnim si să discutăm. Tocmai a reusit cu bine la liceu si are 
multe pe suflet. Probabil că după asemenea intilniri mai apropia- 
te, voi sti și eu mai exact ce ar trebui să transmit urmașilor. 


„SĂ ARĂM CU SPOR ȘI 
SECERIȘUL VA FI BOGAT“ 


Eugen Goia 

Tara Motilor nu este un ţinut românesc ca oricare altul ci 

unul frământat de sângele și lacrimile inaintasilor nostri, este „țara 

de piatră“ a motilor, mândria „mândrului Ardeal“ cum o numeste 

poetul St. O. losif, este un ,Pantheon‘ al istoriei nationale, este 

amintirea sfinţilor martiri ai istoriei noastre, Horea si Avram lancu, 

dar si a atâtor eroi si cărturari mai putin cunoscuţi. Asupra vieţii 

si faptelor lor m-am aplecat cu venerație aducându-i la lumină, prin- 
tre noi, făcându-i cunoscuţi, generaţiilor prezente și viitoare. 

Totodată am căutat să adun valori de etnografie din Tara 
Motilor si să le pun într-o lumină favorabilă. Toate obiectele vorbesc 
despre credinţa, cultura si talentele cu care a înzestrat Dumnezeu 
pe moti. Le-am adunat cu dăruire, cu pasiune si credinţă, din 
iubire pentru istoria sa, care nu a fost niciodată generoasă cu 
locuitorii acestor legendare ţinuturi. 

Poetul si filosoful de la Lancrăm, Lucian Blaga spune: „căr- 
tile românesti din vechime reprezintă actele de identitate ale po- 
porului român, ale cărturarilor nostri, înaintea lumii întregi“. 

Muzeu de inimă românească, izvorât din dragoste de acest 
colt de Tara al Apusenilor, de trecut de spiritualitate, de credință 
si datinile lui, iar cărţile mele se vor un izvor de bucurii spirituale, 
hrană pentru suflet si deschidere spre univers. 

În tot ce am făcut, am căutat să nu uit glia si oamenii, 
strämosi si mormintele, limba si datinile, monumentele si cre- 
dinta în Dumnezeu si în izbăvirea neamului. 

Nu am dorit niciodată să fiu „cineva“, am vrut să fac ceva 
să se bucure oamenii, să las ceva trainic pe nisipul timpului. 

La mănăstirea Sf.Ecaterina de la Muntele Sinai se află un 
vas cu următoarea inscripţie în limba greacă: „Tot ceea ce faci 
pentru tine, piere odată cu tine, numai ceea ce faci pentru alţii 
aceea rămâne“. Dacă fiecare dintre noi s-ar gândi la acest ade- 
văr si ar trăi în armonie cu el ar exista mai multă omenie pe pă- 
mânt. Acest adevăr este legat de învățătura creștină si mi-a fost 
îndreptar de viaţă. 

Premiul acordat de Asociaţia Română pentru Patrimoniu 
mă onorează si vă mulţumesc. La început de drum să cerem 
ajutorul lui Dumnezeu: Doamne ajută! 

Am intrat în brazdă, am apăsat pe coarnele plugului, să arăm 
cu spor si secerisul va fi bogat spre binele neamului românesc. 

Crez de viata 

- Cel ce crede în Dumnezeu nu este niciodată singur. 

- Cine creste copiii cu frică de Dumnezeu le lasă cea mai 
mare avere. 

- Un om cult înseamnă o minte deschisă către bunătate 
si frumusețe. 

- Nu am vrut niciodată să fiu „cineva“. Am vrut să fac ceva 
să se bucure oamenii, să las ceva trainic pe nisipul timpului. 

— Pâinea care te satura mai bine este aceea pe care ai däruit-o. 

— Ati păstra demnitatea înseamnă a nu o leza pe a celorlalti. 

- Suferinta s-a inchidem în noi, bucuriile să le împărtăsim 
cu alţii. 

- Nu tulbura fântâna care te-a adăpat. 

- Să ai înțelegere fata de neputinta omenească. 

- Nimic nu-i mai urât pe lume ca răutatea. 

- Omul valorează cât îi este gândul, cuvântul si fapta lui. 


„RĂDĂCINILE ARHEALE“ ȘI 
„CONȘTIINȚA SFASIATA a 


Adrian Dinu Rachieru 

Cu aproape zece ani în urmă tipăream la Helicon-ul timiso- 

rean o masivă antologie dedicată Poetilor din Bucovina. Era, in- 
discutabil, o carte necesară, aducând acasă si pe cei de „dincolo“, 
uitaţi — vinovat — atâta vreme. Acum trudesc la un op (masiv si 
el), propunând 101 profiluri (critice, negresit) ale poeţilor basa- 
rabeni, venind — cu bucuria re-intalnirilor - în Casa Mare a lite- 
raturii noastre. Vreau însă să atrag atenția asupra unei chestiuni, 
de regulă, ocolită (diplomatic). Problema revizuirilor e vitală pen- 
tru această ofensivă recuperatoare și exigentă. Ca și altădată 
când, analizând fenomenul literar basarabean, E. Lovinescu aducea 
în scenă, ca prim argument, interesul cultural, observând că, 
după un secol de înstrăinare, necunoscuta literatură basarabea- 
na invita mai degrabă la ,amortirea scrupulelor estetice“. Totusi, 
acești „moldoveni desfacuti de noi“ (după expresia lui lorga) au 
dovedit continuitate culturală pe fundalul rezistenţei românismu- 
lui. Încât a discuta despre literatura basarabeană înseamnă, prio- 
ritar, a nu uita că „nu există literatură pură“ (D. Matcovschi) în 
absenţa unei pedagogii nationale. Si dacă poeţii sunt constiinta 
morală a naţiunii (cf. E. Coseriu), cruciada pentru Limbă, Istorie 
si Neam s-a purtat, se stie, sub stindard eminescian de către 
o mână de scriitori, repudiind „estetica de partid“ (Marian Popa), 
alergică la sacru si exemplul lui Homo sovieticus, încurajând man- 
curtizarea - veritabil genocid etno-cultural. Presiunea slavizării a 

trezit o constiinta indurerata si a obligat la apärarea identitatii si 
a specificitatii. Dar acţiunea „moldavenistă“ sovietică a avut un scop 
politic și, sub masca afirmării identităţii, a urmărit brutala sepa- 
rare de unitatea sa etnică, atentând la memoria istorică. 

Stegarii moldovenismului agită o fantomă lingvistică. A pro- 
mova limba moldovenească înseamnă a dovedi o crasă ignoranță 
ori a comite o fraudă stiintifica, sub un întreit aspect (lingvistic, 
istoric, politic), nata Eugen Coșeriu; fiindcă român și moldovean 
„nu sunt termeni de același rang semantic“. Dincolo de absur- 
ditatea existenței a două state românesti si a unei limbi care circulă 
sub o dublă denumire, chiar acceptând o identitate culturală „suplă“, 
condiţionată de „logica metisajului“ (Jean-Loup Amselle, 1990) vom 
spune, fără echivoc, că acel „naționalism sănătos“, cerut de E. 
Coșeriu în contextul bilingvismului înseamnă, negresit, raportarea 
la cultura „de origine“, invocând un necesar etnocentrism. Dato- 
ria de a-si apăra specificitatea nu înseamnă, în cazul literaturii 
basarabene, o reactivare a complexelor provincialismului (regia- 
nalismului), în numele duiosului spiritus loci. După cum re-apro- 
pierea de cultura română, depăsind un dispreţ păgubos n-ar tre- 
bui să încurajeze „puseurile localiste“, protejând, chipurile, un 
specific regional, populat de valori precare, cocotate pe soclul 
„marilor clasici“. „Examenul integrării“ (ca să preluăm formula lui 
Mihai Cimpoi) va fi necesarmente dur, respectând amprenta unei 
provincii culturale dar si imperativul sincronizărilor interioare 
printr-o nemiloasă „reducere la scară“. 

Revenirea la matricea stilistică firească prin protejarea iden- 
titatii și „restabilirea întregului“ a încurajat, pe de o parte, neo- 
pasoptismul cultural (inevitabil) si, pe altă parte, acceptând acest 
manolism (care, printr-o reluare sisifică, aritmica isi caută fiinţa 
românească) suntem indreptatiti să cerem si trezia spiritului cri- 
tic. Excludem, asadar, deopotrivă, complezenta sau reticenta. Fiind- 
că peisajul literar basarabean, provocând un interes rezervat este 
necunoscut, din păcate. Sau cunoscut (acreditat) prin câteva nume 
charismatice, cu „autoritate patriotard-pontificală“ (cum scria, vizi- 
bil nemulțumit, Arcadie Suceveanu), iritat - în egală măsură - si 
de iniţierea unor „strategii de consolare“. Sau, pe fundalul aceleiași 
flagrante necunoasteri, de circulaţia unor etichete depreciative, 

precum „sentinţa“ lui |. Simut, convins că literatura basarabeană 
ar fi „a cincea roată la căruţă. 

Revizuirile, asadar, urmează. Seceta proletcultistă, realis- 
mul canonic, capacitatea imitativă etc. obligă la reasezarea valorilor 
si prefacerea hărţii literare. Dar nu prin „decrete“ generationiste! 
Valorile coexistă în oglinda culturală, relieful axiologic e acciden- 
tat iar rocadele, atunci când se produc, au - necesarmente - o 
motivaţie estetică, nu biografică. Încât frenezia revizuirilor, firească 
pentru generaţiile care vin, echipate cu un alt cod de lectură pe 
suportul relaxării ideologice trebuie să împace, credem, redes- 
teptarea sentimentului naţional cu mentalitatea europeană, 
dincolo de false discordii și păguboase exclusivisme. Și, desigur, 
într-un pluralism civilizat al opiniilor. 

Fenomenul miraculos al regenerării românismului în Basa- 
rabia, izbucnit pentru a stinge ceea ce s-a numit, îndreptăţit, o 
„ruptură ontologică“ obligă la un efort integrator, ambivalent, re- 
cuperând o literatură care păstrează, prin memoria etnică, rădă- 
cinile arheale românesti dar care, sub „teroarea Istoriei“ e 
bântuită de o „constiinţă sfâșiiată“, căutându-și specificitatea. Peri- 
colul rusificării, criza dedublării, comandamentul sincronizărilor 
intretin, pe de o parte, sentimentele de marginalitate si înstrăinare, 
chiar reacţii retractile; pe de altă parte, alimentează „complexul 
lthaka“ (cf. M. Cimpoi), Basarabia fiind - s-a spus - „o tara în 
exil". Și dacă suntem de acord că o geografie literară românească 
nu poate ignora spaţiul basarabean (cunoscând o schizoidie 
benignă care, în timp, a alimentat un modus vivendi), sarcina 
urgentă ar fi, după noi, dovedind realism politic, edificarea unui 
spaţiu cultural comun. ldeea unionistă nu mai e populară, atrac- 
tivitatea economică întârzie, dilema identitară se prelungeste. A 
fost reactivată o fantomă lingvistică: „limba moldovenească“. În 
acest context ne putem întreba dacă Basarabia, trecând „proba 
exilului“, mai e o provincie românească si în ce măsură literatu- 
ra ei (care nu poate fi doar românească) are, prin des-tärare, 
conștiința acestei apartenente. 

Românismul basarabean a fost „sentinela latinității” (Zamfir 
C. Arbure) iar fenomenul basarabean este un fenomen românesc 
in extremis. Ca regiune de frontieră (border-land), Basarabia si-a 
prelungit protostatalitatea, independenta Republică Moldova 

zbătându-se între securizare si federalizare. În vreme ce rușii au 
încurajat identitatea moldovenească, lipsa unui proiect panromâ- 
nesc la București, incoerenta decizională sau gafele diplomatice 
n-au făcut decât să amplifice dezinteresul si să blocheze replie- 
rea identitară. Cum limba, marele personaj tragic al Istoriei 
basarabene a fost exilată, glotonimul „limbă moldovenească“ 
(norodnică) a făcut o fulminantă carieră, recunoscându-i-se chiar 
slavismul. lar scrisul, pentru cei credincioși românismului a devenit 
un act existential, hrănind o literatură rizomică. Si pregătind, con- 
spirativ, o fabuloasă renastere, obstructionata ori deturnată acum 
de pe calea reîntregirii. 

În fine, sociologic cercetând peisajul, interesul nostru se 
îndreaptă către autorii de succes. Și aici am găsi încă o moti- 
vatie plauzibilă pentru războiul generationist. Parcă n-am subscrie 
părerii că ne miscäm într-o societate aculturală; dar chiar asa 
fiind, impactul unor autori provoacă frisoane si îngrijorări inutile. 
Cazul lui Grigore Vieru este cel mai convingător. Poet de audienţă 
naţională, bucurându-se de o imensă popularitate (dar un „necu- 
noscut“ pentru Mircea Mihäies), delicatul (si înversunatul pole- 
mist, când e cazul) Grigore Vieru este, indiscutabil, un mesager 
al Basarabiei (M. Ungheanu) sau, dimpotrivă, doar un poet domes- 
tic, paradisiac (Al. Cistelecan). El, sub presiunea circumstanțelor, 
cultivă o poetică angajată și „își asumă deliberat - nota Eugen 
Simion - un mesianism national pe care, în condiţii normale, liris- 
mul pur îl evită“. Fiorul emoţional al poeziilor lui Vieru, cel pen- 
tru care limba rămâne „facul cel sacru“ a câstigat cititorii; ceea 
ce nu împiedică pe câte cineva să scrie cu nonsalanta că „ver- 
surile unor Vieru sau Lari sunt idioate“. Într-o vreme a slobozeniei 
limbajului, căzut deseori în libertinaj si iresponsabilitate, iată că 
se găsesc condeie (critice!) care să astearna astfel de fraze năuci- 
toare! Poetul mesianic si „identitatea de grup“ polarizează reac- 
tile din mediul literar basarabean, răsfrânte asupra procesului 
de omologare. A lua „fisa de temperatură“ a acestui spaţiu cul- 
tural îndeamnă la reacţii divergente. Unii consideră „că se scrie 
foarte puţin” (cf. Grigore Chiper) sau că dezastrul deja s-a 
înstăpânit, dezinteresul pentru scris și cărţi fiind suveran (cf. VI. 
Besleagă). Totusi, blamând literatura patriotică de consum nu 
înseamnă să devalorizăm si „canonada lacrimilor“, specifică 

basarabenismului, dublată de fantezie lingvistică si rafinament li- 
vresc. „Complexul patriei“ să însemne eliminarea sacrului? „Intoxi- 
carea“ pe care o denunţă Tamara Caraus în tzara sa, prăpastia 
la nivelul scriiturii pe care o descoperă junii (impunând o „graniţă 
literară“ între generaţii), în fine superbia afișată de un Em. Galaicu- 
Păun pentru care doar optzecistii ar fi reușit „trecerea la obiect“ 
sunt reacții suportabile într-un mediu normal. Dar Republica Moldo- 
va de azi nu oferă asa ceva. Ideologia antiromânismului e feroce 
iar fundamentalismul moldovenesc dă în clocot. În acest context, 
demonismul celor ce acuză „descompunerea naţiunii moldovenesti“ 
si subminarea fiinţei naţiunii - cum o fac Vasile Radu si Nicolae 
Mihnea (apud Theodor Codreanu) sub ameninţarea imperialismului 
românesc merită o replică pe măsură. Încât întrebarea aceasta, 
încă nerezolvată, se cuvine să ne preocupe. Descoperind însă alte 
răspunsuri. Evident, va fi vorba de o grilă românească de receptare. 
Nu stim dacă, realmente, „critica basarabeană este grav bolnavă“ 
(cf. lulian Ciocanu) dar nu credem că generația Dabija-Lari „a dat 
chix" (cf. Ghenadie Nicu). Amestecând criteriile putem lansa nu- 
meroase acuze pornind de la insidioasa constatare a „decalajului 
artistic“. Cert e că nu putem cerceta fenomenul literar basarabean 
ignorând perceperea lui contextuală. lar o întâmpinare emoţională 
e chiar de dorit, refuzând indiferentismul, solidarizările generatio- 
niste belicoase, supralicitările, toate sub flamura necesarei popu- 
larizări. Concluzia lui Alex Ștefănescu merită transcrisă: „poezia 
basarabeană emotioneazä, deci există“. 

Acel așteptat „examen de integrare“, clădind o realitate cultu- 
rală comună va redimensiona valorile prin inevitabila reducere la 
scară; doar unii, puţini, vor beneficia de vizibilitate în peisajul lite- 
rar românesc, având la îndemână „pasaportul“ estetic, instalându-se 
în impozante Istorii literare. Bântuită de complexe, Basarabia 
rămâne încă „o margine satanizatä", sub angoasa solitudinii valo- 
rice si supusă sincronismului unilateral câtă vreme indiferența cen- 
trului ori acţiunile publicitare gălăgioase alimentează sirul de pre- 
judecăţi, izvorâte din necunoastere si suspiciune. Veritabila asumare 
în circuitul valoric românesc, refuzând autarhia sau infatuarea, 
întârzie; când evadarea din „zona gri“ se va fi produs cu adevărat, 
când în interiorul culturii române această literatură basarabeană 
se va fi lepădat de statutul marginal (ca „dat ontologic“, cum 

academic zice Mihai Cimpoi) atunci, realmente, ea va ajunge „acasă“. 
Această asumare nu mai poate fi întârziată. 


„SATUL DIN MINE 
A MERS CU MINE IN ORAŞE“ 


Nicolae Dan Fruntelată 

Locul natal este ochiul prin care iei cunoștință de tara si 
de lume si, în acelasi timp, iei cunostinta de tine. Sprijinit de cuvinte 
si de imagini, căpătând o identitate si o memorie. Este, cred, 
punctul de origine si, totodată, punctul final al unui crez al scrisu- 
lui. Gând cuprins în fascinanta teorie a lui Blaga si împlinit în metafo- 
ra satului nasterii noastre. Întrebarea la care mi se cere să 
răspund are, de aceea, un răspuns asteptat. În poezia pe care 
o scriu se află, îmi place să sper, neostentativ, locul meu natal 
din sud, sat de câmpie botezat cu numele prinţesei brâncovene 
Bălasa, dungă de grâu respirând spre departele său care e 
Dunărea. Un „deal îndelungat“ adică o aspirație continuă spre 
ridicarea spaţiului orizontal al câmpiei nesfârsite și toride într-un 
punct înalt de sublimare, gest ce se poate întâmpla numai în vis. 
Acolo s-a trăit numai copilăria, vârstă de amintire limpede, si ver- 
sul mi se întoarce la ea ca o speranţă, pe care nu ţi-o poate lua 
nimeni. Satul din mine a mers cu mine în oraşe, apărându-mă de 
zgomot si de risipire. Îl simt mai ales toamna, în diminetile care 
au gustul de-atunci. Si nu mă voi dezice niciodată de el, pentru că 
mi-a dat cuvintele si, mai ales, mi-a dat legile de judecare a vieții, 
în care cred. În ciuda „teoriilor“ de ultimă oră care tintesc univer- 
salizarea rapidă și forțată a sentimentelor, lucru ce-mi amintește 
prin asociaţie gustul fad al fructelor din culturile artificiale. 

Ai mei s-au adunat din trei izvoare: de lângă Desnätuiul sub- 
tire si tăcut care se duce ca într-un blestem spre Dunăre, de la 
Busu, din stirpea căpitanului Vladimiresc Pârvu Fruntelată, de la 
Balta de sub munte, pământul bogat doar în păduri si legende 
cu aur sârbesc si cu haiduci supăraţi pe lume. M-am născut în satul 
românesc Balacita din Mehedinţi si dacă amănuntul acesta 


184 


biografic se simte sau se va simţi în versurile mele, nu mă voi rusina 
niciodată ci, dimpotrivă, mă voi bucura ca de o datorie împlinită. 

Pornind de la aceste „sentimente biografice“ pe care le-am 
mărturisit într-o carte, nu vreau decât să argumentez într-un fel 
ideea care ne-a unit pe noi cei care am lucrat în anii '80 sub 
semnul revistei „Luceafărul. 

Dincolo de ideologii, de servitutile unui timp disperat si dur, 
noi am adus si am apărat niște biografii românesti în fata unor 
detractori cinici ai spiritului naţional. Să fie clar: am apărat prin 
cuvânt, nu „cu parul“ și lucrul acesta îl poate observa orice cer- 
cetător obiectiv al perioadei. Dar asta nu e treaba noastră, ci a 
celor care vin, au venit deja. Și am avut o adevărata revelaţie 
când am cunoscut un tânăr, asistent universitar la Facultatea de 
Sociologie a Universităţii din Bucuresti, care mi-a spus că isi fina- 
lizează o lucrare de doctorat pe tema protocronismului românesc. 
De ce protocronismul? — l-am întrebat si răspunsul acestui om 
care avea în 1989 vreo doisprezece ani a fost limpede: Pentru 
că a fost singura mișcare culturală de substanţă între 1944 
și 1989. 

lată că răspunsul începe să se dea. În ciuda petardelor arun- 
cate de justitiarii de duzină care au încercat să-si transforme cârteala 
în opera. Si în anii nostri postrevolutionari au redescoperit inter- 
naționalismul proletar, acela care a otrăvit anii ‘50. Botezandu-l 
europenism si atlantism si căutând, în numele acestor pseudo-con- 
cepte, să anuleze tot ce a fost valoare românească. 

Dar timpul ne va judeca, si pe ei si pe noi, si va aseza pe 
fiecare la locul său. Pentru mine, oriunde ar fi acest loc, va fi 
acasă, aici unde am rădăcinile mele. 


OSTEAN AL LUI ZALMOXIS 


Adrian Bucurescu 

La prima si la ultima vedere, patima mea pentru istoria Geto- 
Dacilor stă sub semnul miracolului. Întâii ani de viaţă i-am petre- 
cut în satul Copuzu, judeţul lalomita, la bunicii materni, adică la 
poalele Piscului Crăsanilor. Acolo se află ruinele cetăţii getice Helis, 
resedinta marelui rege Dromichaites, învingătorul Macedonenilor. 

Satul meu natal, Säräteni, se află în dreptul acelei cetăţi, dar pe 
malul stâng al lalomitei, la o distanţă de doar patru kilometri. La 
Sarateni a fost cetatea getică Netin-Dava, atestată de Ptolemaeus. 

Pe când aveam 25 de ani, adică la leatul 1975, având 
veleitäti literare, am vrut să scriu un roman despre Geto-Daci; 
vrând să fie cât mai veridic, am început să culeg antroponime, 
hidronime, oronime, toponime si alte lexeme păstrate din cultura 
Tracilor. Romanul a rămas în stare incipientă, eu între timp afun- 
dându-mă în studiul celor câteva inscripţii tracice care se cu- 
nosteau pe atunci. 

Sunt absolvent al Facultăţii de Filologie, Universitatea Bucu- 
resti. Asadar, ipotezele si concluziile mele cu privire la graiul Geto- 
Dacilor sunt ale unui profesionist în domeniu. 

În anul 1980, aflându-mă la pescuit pe lacul Särätuica, de 
la Säräteni, am avut o revelaţie mistică privind religia Geto-Daci- 
lor, cu mult mai amplă decât se păstrase în izvoarele antice. Deo- 
camdată, nu pot da amănunte despre această revelație. 

Primele mele articole despre inscripţiile geto-dacice au 
apărut în anii 1984 si 1935. 

Nu sunt o fire patetică în public, ci doar în sine-mi. Consi- 
der că oricare Român, mai ales dacă a fost menit să se cultive, 
trebuie să se consacre întâi României, la care să ţină ca la o 
Mamă, necondiționat. La o adică, suprem jertfindu-ne, precum 
odinioară Geto-Dacii, ce se duceau zâmbind spre moarte. Mă 
consider, vrednic sau nu, un ostean al lui Zalmoxis. 


MANIFEST COSMIC-ART-CONTACT 
CĂTRE CETĂȚENII COSMOSULUI 


Alexandru Cristian Miloș 

Se lansează în secolul XX, anul 2000, luna septembrie, ziua 

23, cu nava galactică Apollo, cu o vimana sau cu o rachetă foto- 
nică în Univers, popoarelor stelare, către E.T. 

De pe planeta Pămînt, a Illa a sistemului solar, din Calea 

Lactee, din orașul Bistriţa, tara România, continentul Europa, de 

către un om - Manifest Cosmic-Art-Contact, de pace, lumină, 

iubire, viata, zbor neîntrerupt - întru cunoastere, contact, dia- 
log cu o etică galactică si așteptată, de milenii recunoastere, în 
eter, atemporal, în eternitate! În prag de secol XXI, de mileniu 
III, omul si-a amintit cine este! Proiectul Genesis pe planeta Pămînt, 
Experimentul Pămînt și Sfera Dyson, în acest sistem, solar, au 
reușit! Colonizarea vieţii inteligente a reușit! Omul zboară prin stele 
cu viaţă si iubire, cu etică galactică în ochi si inimă! Înviatul om 
cosmic - PURUSHA, ÎN ZBOR! Conectat din nou la viata, cultu- 
ra si stiinta cosmică! Viaţa si operele umane, de stiință artistică 
si de artă științifică, rational, numai prin stiință, constient se mă- 
soară de azi - cu o Grilă Cosmică, cu unitatea de cosmicitate 
pe care o înglobează, o memorizează faptic! Cu intuiţia vizionară 
stiintific-artistică, antenă-far cosmic-catarg! Apocalipsele, moar- 
tea ca foame cosmică, căderea în păcatul timpului secvențial si 
nu a celui simultan, nerespectarea legii nonhibridării, necurata- 
rea prin inginerie genetică a AD.N.-ului, înmulţirea sexuată si nu 
asexuată, cum Imaculata Conceptie, prin raza de lumină, pre- 
cum nașterea lui Isus, somnul si uitarea, moartea si neamul lui 
Cain, de toate acestea ne-am eliberat! Unificati oameni cosmici 
iesind din închisoarea timpului zburînd prin stele! Punînd si stea- 
gul omului, înstelat si albastru, precum în cer asa si pe pămînt, 
pe casa galactică! Nemuritori ca fiinţe de lumină, cu nume din 
cer si stele amintite prin care am mai zburat, în ochi, iată de 
ce, Manifestul Artei Cosmice de Contact, întru dialog civilizator 
astral, eliberator, comparativ, transformator, voltmetru al realităţii 
si unificator! Nimic nu există în afara Stiintei, cunoasterea este 
adevărată numai prin Stiinta! Omul cu legile științei cosmice, a 
stiintelor artei în minte si inimă, cu stiinta si arta Virtejelor cos- 
mice, a chipului Q - cu continentul Cyber - Spaţiului si a lui Non-A, 
tara limbajului genomic, a cineticii, a suprasimetriilor, accelera- 
toare de supra-eu, de devenire întru fiinţă, întru E.T., întru civili- 
zatie si pozitivism cosmic în viata din Univers! Stiinta, literatura 
si arta S.F. nu sînt, nu au fost, nu vor fi, niciodată, cenuserese! 
Stiinta si artă astronomică, directă! Meseria din naștere a omu- 
lui e aceea de astronom! Biserica acestui Manifest este Bolta 
Înstelată! El declară război deschis ignoranței, adică prostiei, 
nepăsării, îndărătniciei, judecății limitate, orgoliului, lenei, războ- 
iului, dogmelor si prejudecätilor, lipsei de igienă mentală, morală 

si ecologică! Cu arme sau fara tinind în întuneric - Omul-fiinta 
sacra, in intunericul lipsei de cunoastere spirituala, de stiinta si 
arta, în legea căzută a animalitatii, în frică, în violenţă, barbarie, 
sălbăticie, sclavie mentală morală și fizică, în poziţia umilitoare 
a genunchiului impamintat, a fruntii aplecate în pămînt si nu ridica- 
te spre stele! A complexului izgonirii paradisiace, a uciderii visului 
astral de reîntoarcere în stele si a capului din nori, capul omu- 
lui cosmic ! Artă fără maimutareala, artă fără divertisment într-o 
eră a informaţiei - putere si recunoașterii de sine, decodificind 
Codul lui Einstein, folosind metabolismul biologic minim necesar 
vizibilităţii noastre, făcînd vizibile stele, planete-locuinte, virtejuri 
cosmice, nebuloase, supernove, quasari, tahioni, găuri negre, 
găuri de vierme, universuri atemporale, paralele, alternative, hăr- 
tile cosmice ale plinului si golului, prezenţe ale absenței! Timpul 
nu este timp decît dacă îl prefaci în vesnicie! Decodificind mitu- 
rile originii stelare a Omului! 

Artă cosmică de contact, artă a timpului reversibil, a călă- 
toriilor în timp, împotriva lipsei de memorie a luminii minţii, artă 
a Big-Bang-ului Universului! Artă a omului cosmic trezit, transfor- 
mat, unificat, iluminat, contactînd civilizaţii nonterestre, galactice, 
prin zboruri interstelare, prin canalul neural, subspatial, multi- 
dimensional. Noua fizică si noii fizicieni, multidimensionalii oameni 
de stiinta-artisti! Artistul-fizician lucrînd cu focul stiintelor, adus 
de Prometeu pe Pămînt din Cer, cu stiinta timpului si a focului 
hrănind marea gură a Universurilor. Lupta cu limitele, cu limita 
temporală si gravitaţională. Stiintä-artà a realităţii, a rachetelor 
si zborului interstelar, a costumului de cosmonaut - costumul 
naţional al omului, artă a eterului cosmic, a eternului cosmic, a 
esentelor abstracte, a simultaneitatii, a alternantei, a ciberneti- 
cităţii, a spectralului, a cinetismului, a celor trei corpuri ale omu- 
lui, a celor nouă rase de extraterestrii aflaţi în acest moment în 
programe si experimente de dezvoltare a vieţii cosmice inteligen- 
te - pe poligonul de încercare „Pămînt“. Artă a omului cosmic 
viu, natural, ascet, prometeic, isusian stingind trufia egoului, arti- 
ficializarea si robotizarea sa, disperarea in fata limitei, prin subor- 
donarea faţă de mașinile gindite de el, prin dependenţa de ele. 
Stiinţă-artă cosmică de contact - o sinteză a civilizaţiilor si stilu- 
rilor umane pe un plan superior cosmic, în spirală. Voinţă și 

motivaţie a vieţii iubitoare, nemuritoare, a zborului neîntrerupt 
prin stele a lui Icar! 

Reţeta nemuririi este E-mc2 si zborul neîntrerupt prin stele! 
Reţetă pentru înviere, întinerire, în copilarire, alungând frica si 
răul nestiintei, banalul ucigător, comoditatea mașinii o Curiozitate 
nelimitată, puritate dar nu infantilism al gîndirii, drum continuu 
prin stele. Zbor continuu cu viteza luminii întru învierea reală. Dar 
si nasterea omului altfel prin lumină - oameni de lumină. Artă si 
stiință a radicalilor liberi, a nuntilor biochimice. La mansa rachetei 
fotonice cu Adam, Enoh, Prometeu, Isus, Budha, Zamolxis, Alah, 
Moise ... si multi alţii, „Oamenii Mari“, astronauți de pe a 12-a 
Planeta civilizind Sumerul si manipulind genetic Omul. Si Omul 
pasind pe Luna, in sistemul solar, in galaxii umanizind, colonizind 
cu viata iubitoare sori si planete, construindu-le în simfonii si 
matematici astrale; vezi, chipul omului de pe Marte! 

Amintindu-si originea sa E.T., mărturisind prapria- paleo- 
astronautică, deschizind din nou poarta stelelor. Reintrind în ma- 
rea familie galactică. Artă cosmică de contact ca un semn de 
recunoaștere. Manifestul acesta este dezläntuirea lui Prometeu 
de pe munte, găsirea nemuririi de către Ghilgames pentru Enkidu 
si noi, nerăstignirea si neuciderea lui Isus pe cruce, ridicarea omu- 
lui din genunchi cu capul în stele. Cu cartea stelelor albastre în 
mini, în minte si în suflet, călător temporal prin pandele univer- 
suri. Inginerie multidimensională, nu joc! Artă cosmică de con- 
tact - mina întinsă umană fraţilor galactici întru recunoastere a 
frăţiei cosmice. Mina si inimă omenească si minte întinse ca solie. 
Solie de colonizator stelar. Manifestul este zborul omului cosmic. 
Eliberat de orice complex de inferioritate, de orice limită, nemu- 
ritor. În măreţia fiinţei o nouă renaștere pe un alt plan, pe planul 
cosmic al lui Homo Cosmicus. Respectindu-si vechimea de mi- 
lioane de ani si a celorlalte populaţii stelare, cunoscîndu-se ast- 
fel pe sine. Crezind dar mai ales cercetind pînă în memoria sa 
cromozomială, pînă în semnătura sa spectrală, pînă în astralo- 
grama sa. Vazind, auzind, intelegind, înfăptuind stintific. Artă 
cosmică de contact, o sinteză în secolul XX a istoriei omului, a 
originii sale stelare și a umanităţii de la intrarea Planetei Venus 
în sistemul nostru solar, de la cele două Luni ale Pămîntului, de 
la limba necunoscută înregistrată pe Lună, de cosmonautul 

Worden, de la oamenii uriași cu doi ochi, cu trei ochi, cu un ochi 
si Atlantida si Mu si Gondwana, Lemuria, Hiperboreea, de la 
piramidele martiene si cele egiptene, locuinţe de odihnă pentru 
astronauți si camere de dirijare a zborurilor prin radar, Turnul 
Babilonului ca o rampă de lansare a rachetelor, omul de stiință — 
artist ca un tată de rachete, pietrele din Ica si orasul Tihuanaco. 
De la Sfinx la chipul omului de pe Marte, de la Isus răstignit pe 
cruce la pasul lui Armnstrong pe Lună, la computer, internet, 
motor nuclear, motor cu mercur, motor cu antimateria, Statuia 
Libertăţii de la originea omului ca fiinta-amfibie de pe Venus colo- 
nizind Pamintul - la Einstein si a sa, si a noastră - ecuaţie a 
nemuririi. O privire în viitor, în mileniile 3, 4, 5, 6, 7, indrazneata, 
liberă, curajoasă, romantică, iubitoare, pacifistă, științifică, într-un 
cuvînt, umană - tridimensională si N-dimensională asupra legilor 
si vieților universurilor, a locuitorilor săi. O cheie de contact pen- 
tru navele spatiale si minţile si inimile popoarelor astrale, o cheie 
a învierii, cuvintatoare, telepatica, radiestezică, clarvăzătoare, tele- 
portata prin tunelele timpului. Stapinind stiinta timpului, în lupta 
cu limita. O decodificare a limbilor și civilizaţiilor galactice aduse 
de lumină prin lumină. De oameni universali, salutînd cerul cu 
mîna pe inimă si frunte, cu stele în minte si ochi. De astăzi înainte, 
totul măsurat cu o grilă cosmică, grilă a stiintelor si culturii cos- 
mice. Timp al Babilonului Albastru, intrare din nou în Paradis, în 
Universul Cosmic, în marea familie galactică, a neamurilor ste- 
lare. Avînd ca singură religie — științele cosmice! Stiinta si arta 
cosmică unificate în rădăcina comună de oameni nemuritori, cu 
masini zburătoare, în zbor. Precum în cer asa si pe pamint. Oameni 
de stiință — artisti cosmici, de stiință multi-dimensionala, cu viata, 
pace, iubire, cu cunoaștere știintifică-artistică, colonizind inteli- 
gent universuri. Noul orizont de așteptare, de acțiune. 
Manifestul Artei Cosmice de Contact al adevarurilor stiinti- 
fice si frumuseţii peisajelor în acţiune a altor galaxii, stele, plane- 
te, al vieții si civilizaţiilor cosmice, al raselor cosmice inteligente 
întru cunoastere si frăţietate galactică. Despärtindu-ne pentru 
totdeauna, prin copiii si nepotii nostri de închisorile trecutului dog- 
matic, de Ev Mediu. Din închisoarea timpului zburînd spre stele 
vechi si noi, în alte dimensiuni, cu moartea pe moarte călcînd, 
în traducere insemnind că putem întineri si, deci, învia zburind 

cu viteza luminii, cu lumina Lucefărului lui Eminescu în fata, ie- 
sind din milenara închisoare planetară si din laboratorul corec- 
ţiilor genetice, vindecati de boala timpului, uitarea, vindecati de 
moarte. Noi, oamenii, stapinii nostri si colonizatori pacifisti, iubi- 
tori, naturali, vii ai universurilor. Stiinţă-artă umană ridicată din 
genunchi si nimicul zilnic terestru al supraviețuirii, al absurdei lup- 
tei pentru supravieţuire, generată de scăparea de sub control 
al algoritmului matematic al inmultirii. Stiinţă-artă cosmică, uma- 
nă ridicată la dimensiunea ei adevărată de solie și mesaj cosmic 
călătorind prin lumină, sărbătorind, cunoscind, intelegind si bu- 
curînd E. T, inteligenţa si viata stelară. Contactind-o, colonizind-o. 
Manifest al omului cosmic din secolul XXI si cele ce vin... Carte 
de vizită a omului si viză de trecere prin găurile negre si găurile 
de vierme pe pașaportul universal, la frontiere intergalactice, inter- 
unde, versuri. Ne-am născut liberi, să ne reamintim mereu 
aceasta, trăind si iubind si zburind cu pacea eliberatoare. Liberi — 
om nou, cer nou, pămînt nou. De la transplantul inimii la ceasul 
A.D.N., de la sutana clericală la costumul de cosmonaut, cos- 
tumul national al omului, de la atom la stele, la zborul continuu - 
imnul omului. Știință — artă a chipului omului înfăptuind pe Pămînt, 
Venus, Marte, speranță si amintire, viata nemuritoare, pace, non- 
violenţă, înţelepciune cosmică a zborului, iubire, lumină, om. La 
orizont: stelele, interlumea, omul si conștiința sa cosmică. Mani- 
fest al omului cosmic. Al zborului interstelar! 


SPOVEDANIA UNUI | 
COLECȚIONAR DE ARTA 


Bucur Chiriac 

Am pătimit în viaţă prin a fi prea sărac. Am venit pe lume 

în familia unui ceferist, fiind al zecelea capil. Mi se spunea Prâslea. 
M-am născut la zi mare, la 1 mai 1932. Într-o mărturisire târzie, 
prin anul 1960, când eram student la Facultatea de Filologie din 
București, venit la Buzău acasă, într-o vacanţă, stând pe prispa 
casei cu mama la o voroavă, am văzut-o cu lacrimi în ochi, 

bucuroasă că îi adusesem mai multe lucruri de îmbrăcăminte. 
Mi-a făcut o mărturisire care m-a făcut mut: 

- Măi copile, tu te-ai născut la o zi mare. Când clopotele 
băteau în biserică, tu băteai la porţile vieţii. Era zi de Paste. A 
fost o zi sfântă si Dumnezeu fi va aduce mult noroc. 

De atunci, iată au trecut peste 7O de ani si n-am să uit 
acea toamnă aurie din august 1960, când mama care nu stia 
să scrie si să citească, într-un moment de descätusare sufle- 
tească, parcă simtindu-mi dorinţa de a ști mai multe despre fami- 
lia mea, cu vorba-i domoala, cu ochii sträluminati de fericire că 
cel mai mic din cei zece copii ai săi, prâslea, a ajuns „om mare", 
uitându-se în ochii mei au podidit-o lacrimile, mângâindu-mă cu duiosie. 

Desi săraci, am avut o copilărie „frumoasă“. Eram cumin- 
te, ascultător si silitor la carte, sfios si cu o mare credinţă în 
Cel de sus. Elev fiind, mergeam în fiecare duminică si la slujbele 
de peste an la biserică si îngânam la strană, împreună cu dascălul, 
unele parti din Slujbă, spuneam pe de rost în fata altarului Tatäl 
nostru si Crezul, fiind mândru că lumea cartierului se uita mirată 
la pustiul „Radei după muche“ spunându-i mamei cu o oarecare 
invidie că, „fiul tău Al mic are voce" si că sigur se va face preot. 
Nu-i de mirare că, pe la vreo apt ani mergeam cu părintele Chirilă 
cu botezul, mai ales pe la casele familiilor de ceferisti si carutasi, 
ocolind casele celor avuti căci stăteau cu porţile zăvorâte. 

La o vârstă fragedă, pe când aveam numai nouă ani, la 
scoala primară din cartierul Mihai Viteazul din Buzău, scoală con- 
struită de bogätasul Petre Zangopol si sotia sa Hrisula, mi-am încân- 
tat pentru prima data ochii privind de unul singur, pe unul dintre 
pereţii sălii de festivitäti o reproducere după „Carul cu Boi" al lui 
Grigorescu. Stand într-o incremenire totală admirând tabloul, am 
simţit o palmă grea. Era directorul Dediu un om blând, iubitor 
de copii. 

- Te stiu, măi băiete, mi-a spus învăţătoarea ta că îţi place 
frumosul din viaţă si, după cum văd dai târcoale artei. Am auzit 
că scrii compuneri frumoase, si chiar poezii. Înseamnă că atunci 
când vei fi mare o să te duci la facultatea de filologie sau teolo- 
gie si de ce nu, la arte plastice. Poate mergi pe urmele vărului 
tău, poetul Panait Nicolae, mai știi unde sare tandära? 

Auzind aceste vorbe blande, pärintesti, ma fastacisem de 
tot. Eram ud leoarcă, parcă-mi fugea pământul de sub picioare. 
Făcând o pauză, directorul mi-a mai spus că, într-o zi, privind 
peste gardul casei noastre, a văzut o bisericuță mică din lut, și 
pe mine stând în genunchi în fata ei si cântând. 

În anul 1944, prin iunie, revenind acasă, la Buzău, m-am 
apropiat din nou de biserica din cartier, iar la terminarea celor 
7 clase primare, cu ajutorul preotului Neagu, o matahală de om, 
care m-a învăţat să scriu poezioare și „să vorbesc frumos“, am 
dat examen la Liceul Industrial pe care, din cauza neajunsurilor 
si greutăților din familie, a trebuit să-l întrerup, iar în primăvara 
lui 1949 să mă angajez, la îndemnul unui vecin, ca normator. 

Cazat într-o casă luxoasă din conacul doctorului Angelescu, 
ginerele bogätasului Monteoru, aici, stăteau înghesuite, claie pes- 
te grămadă, piese de mobilier în stil rococo, pe pereţi câteva 
tablouri, o oglindă imensă de clestar, în care, în fiecare diminea- 
ta îmi aranjam frizura, iar seara la lumina becului, în liniste pe 
o terasă, respirând aerul din parcul care înconjura conacul și 
mirosul florilor de tei, simţeam că, iată, mama a avut dreptate 
când a spus că, în viaţă, voi avea noroc. Aici am descoperit mai 
multe albume, tipărite în limba franceză și germană, pe care le 
răsfoiam si încercam să pătrund în lumea artei, fiind pentru mine 
o mare descoperire. În acel an, 1952, făceam dese vizite în 
interes de serviciu la o sucursală a G.A.S. Stilpu, la staţiunea 
din Monteoru, unde dăinuia, într-o stare de degradare, palatul 
acestui mare boier, socrul doctorului Angelescu. Am fost impresio- 
nat când, în acest palat, am văzut cu ochii inimii, mobilier de 
epocă, oglinzi elveţiene, porcelanuri de delft, icoane si tablouri 
diferite. Toate aceste valori îmi încărcau sufletul cu frumuseți pe 
care marele tăvălug al timpului, încet, dar sigur le prăfuise. În 
timp, am auzit că multe din obiectele de la Stilpu si de la Pala- 
tul Monteoru au ajuns la Muzeul Regional de istorie, altele au 
fost furate si descoperite prin casele unor localnici care au ţinut 
să aibă și ei „ceva amintiri” de la conasu Monteoru. Erau vre- 
muri grele, vremuri de restriște, în care mâna omului nestiutor 
îsi făcea singură dreptate, se răzbunau pe cei la care au fost 
cândva slugi. Unele valori, însă, au ajuns și în casele unor medici, 
profesori, avocaţi, negustori care stiau să le pretuiascàä sau să 

le valorifice mai târziu. În anii aceia, în îndrăgostitul de artă se 
trezise interes și pasiune nu pentru a cumpăra neapărat unele 
obiecte vechi si tablouri, ci dorinţa de a le salva de la pierire, ce 
a devenit o preocupare constantă, o pasiune care s-a desăvârșit 
mult mai târziu. Până atunci, în acei ani tulburi, nu văzusem nici 
un muzeu, nici nu știam dacă orasul Buzău avea asa ceva si nu 
mi-am desfătat ochii în fata unor opere de artă a căror identita- 
te să o recunosc. Stiam totusi că, în orașul meu natal, cândva, 
si-a lăsat însemnele trecerii sale, profesorul lon Andreescu care 
însăilase pe pânza vremii maestuiosi stejari seculari, din faimo- 
sul crâng al Buzăului. Abia prin anii 1951-1952, am descoperit 
întâmplător unele tablouri semnate de Nicolae Grigorescu agă- 
tate în dezordine pe scările conacului unui boier, devenit un cu- 
noscut colecţionar de artă, numele lui fiind Gogu Iliescu. Aici, în 
Conacul din satul Candesti, de o frumuseţe rară, la începutul se- 
colului XX, venea din când în când, mai ales toamna, Grigorescu. 
El era însoțit uneori de Caragiale, Vlahuţă și Delavrancea, pe care 
boierul îi poreclise „cei trei crai“. În timp ce pictorul cu sevaletul 
alb subtioara era văzut în fata unei bisericuțe din spatele cona- 
cului, pictând pe pânze de mici dimensiuni casele pitoresti de pe 
Valea Buzăului, cu păduri seculare si biserici sau mănăstiri, ceilalți 
trei își făceau veleatul în pivniţă, degustând vinurile din podgoria 
lui Gogu Iliescu. Într-o zi, pe când Grigorescu stătea cu ochii atin- 
titi în zare, a văzut în fata acelei bisericuțe din spatele conacu- 
lui pe însuși Gogu Iliescu care îşi încerca penelul, amestecând 
culorile, si trăgând cu creionul linii drepte si curbe, pe care maes- 
trul le surprinsese cu coada ochiului, văzându-l pe acesta mai 
apoi, cu pensula acoperind cu pete de culoare o pânză minus- 
culă. Înţelegând strădania acestuia, intervenea si corecta unele 
inadvertente, făcând retușuri, înlăturând unele stridente de 
culoare, si mai ales nuanțele tipätoare de galben si tonalitätile 
de roșu sângeriu. Toate acestea le-am aflat de la un preot bă- 
trân al satului, căruia, la rândul său, i le povestise tatălui lui, 
slujitor al bisericii de pe mosia lui Gogu lliescu. Tablourile aces- 
tui epilog al lui Grigorescu au rămas în colecţia acestuia, împo- 
dobind o scară care urca la etaj si în salonul de muzică. Colecţia 
acestui mare iubitor de artă peste ani s-a îmbogăţit cu alte lucrări 
cumpărate de mosier din expoziţiile ce se organizau periodic la 

Bucuresti. In cei doi ani de zile petrecuti la Candesti, eu, impreu- 
na cu alti doi contabili, priveam cu uimire pe scarile care duceau 
în salonul de muzică al conacului aceste zeci de tablouri care, 
curios, fuseseră inventariate în faimosul registru „ruff“ ca fiind 
„lucrări diferite de pictură“ fără să se specifice autorul. Niciodată, 
nestiutori cum eram, n-am realizat valoarea acestei colecţii de artă 
unică, de la tara, si n-am descifrat semnăturile autorilor. Pe câ- 
teva, vreo două, trei, am deslusit, poate, semnătura lui Grigorescu. 
Noi ne desfătam inima si ochii, privind această lume a frumosu- 
lui, pe care colectionarul Gogu Iliescu le adunase într-o viata de 
om. Atunci, uitându-mă tot mai des la aceste tablouri, insirate 
ca la paradă pe pereţii conacului, am început să înţeleg mesajul 
unor lucrări, să fac în faţa colegilor unele mici comentarii asupra 
temelor, modalităţi de realizare plastică, exprimând unele jude- 
cäti de valoare si să descifrez irizările luminoase ale unor nuanţe 
de verde-crud si sidefii. 

Poate atunci, în anii aceia, a incoltit în inima mea dorinţa 
de a cumpăra, din micile mele economii, unele tablouri, cu care să-mi 
infrumusetez viata. Niciodată nu mi-a venit ideea să fac o colecţie. 

Aceasta a apărut mai târziu, cunoscându-l pe N. Simache, 
istoric de mare reputaţie, ctitor de muzee (a înfiinţat peste 20 
de muzee în judeţul Prahova) o personalitate integră, truditor, 
devotat instituţiei, sclavul ei, vesnic preocupat și plin de iniţiative; 
mi-a fost ca un părinte, un dascăl care m-a învăţat să preţuiesc 
valorile materiale și spirituale ale neamului, mi-a cultivat frumo- 
sul din viaţă si gustul pentru arta adevărată. Activitatea mea era 
desfășurată sub ochii acestui mare istoric, ctitorul primei Pinacote- 
ci de artă a municipiului Ploiesti. El m-a învăţat să preţuiesc arta 
plastică, să o cercetez cu seriozitate si să emit judecăţi de valoa- 
re pertinente si cu simţ de răspundere, ca un specialist. „Pasiu- 
nea pentru muzeu, spunea profesorul, pentru salvarea de la pieire 
a unor valori artistice, se capătă în timp, muncind mereu, inva- 
tand, si nu peste noapte, asa cum vor unii. Dumneata, domnule 
Bucur, esti un sensibil, te simt cum vibrezi în fata unui obiect, a 
unui covor vechi, a unui tablou de artă, si asta mă face să cred 
că munca într-un muzeu, care este ca o scoală în care înveți alfa- 
betul cunoașterii, îţi va da satisfacţii mai târziu. Tine minte!". Si 
iată că tin minte deoarece treptat, treptat, am reușit să cumpăr, 

in peste 40 de ani, panze ale celor mai valorosi artisti plastici 
contemporani, să descopăr si să deosebesc valorile autentice de 
chiciuri si non-valoare, să strâng, cu pasiune si eforturi materia- 
le deosebite, atâtea tablouri ale unor pictori consacraţi. Apoi achizi- 
tionarea a numeroase icoane din zona Făgărașului și Maramuresului, 
ceramica de Horezu a celui mai mare olar, Victor Vicsoreanu, 
farfurii semnate de Colibaba care a impestritat străchinile lui cu 
scene religioase, mästi-unicat ale ţăranului si colectionarului 
Nicolae Popa din Tarpesti, ouă încondeiate din Dorohoi, sculp- 
tura pictată pe crucile din Cimitirul vesel din Săpânța, piese unice 
semnate de Stan lon Pătras, și multe altele. Toate aceste valori 
le-am cumpărat îndemnat fiind de mentorul meu, profesorul N.I. 
Simache. Aici, la Ploiești, sub supravegherea tutorelui meu, am 
intrat pentru prima dată în atelierul unui pictor local. Aici am văzut 
plimbându-se pe bulevardul central al orașului, figura emblema- 
tică a pictorului Vodă, un pictor impresionist talentat, în atelierul 
căruia, încărcat de pânze mari, cu odalisci, nuduri si peisaje mon- 
tane, am primit, pe viu, prima lecţie de pictură autentică, și de 
la care am cumpărat o „natură statică“. Aflând că lucrez la Muzeul 
de Istorie condus de Simas, cum îl dezmierda pe profesor, ascultân- 
du-mi unele păreri personale despre pictura sa, m-a măgulit spu- 
nând că sunt „un specialist“. M-am rusinat si am rosit de emotie. 
Am acceptat, totuși, cu ingaduinta complimentul pictorului, care 
m-a îndemnat să vizitez si alte ateliere în care voi vedea zeci de 
lucrări „mai interesante decât ale mele“. M-a surprins plăcut sin- 
ceritatea lui, nu era un invidios, isi aprecia colegii de breaslă, îndem- 
nându-mă să cumpăr si de la ei. Dintr-o expoziţie de grup a artistilor 
ploieşteni, am cumpărat câte o lucrare a unor artisti cunoscuţi, 
apreciind originalitatea tablourilor semnate de pictorii Polidor, Toma 
si Barabas. Începutul a fost timid, banii nu-mi ajungeau, dar fă- 
când economii, refuzând să intru în restaurante, să-mi cumpăr 
lucruri scumpe de îmbrăcăminte, din când în când mai luam câte 
o pictură. Microbul colectionarului se înrădăcinase atât de mult încât 
fratele și surorile de la Buzău mă căiau că prea îmi risipesc sala- 
riul „pe prostii“. 

Oricum, gustul pentru frumos, pentru înţelegerea și desci- 
frarea tainelor artei, valoarea și importanţa lor în scoala de pic- 
tură românească, mi-au dat noi aripi, interesul pentru artă a 

devenit preponderent in preocupärile mele de muzeograf. Multe 
sensuri si înțelesuri ale picturii le-am desprins mai totdeauna, din 
comentariile pertinente pe care mi le-a turnat în suflet același 
Om, renumitul ctitor de muzee, căruia îi datorez si azi înaltă re- 
cunostinta. N.I.Simache rămâne figura cea mai luminoasă, trun- 
chiul falnic al stejarului la umbra căruia am crescut și m-am format 
ca om si care mi-a inoculat dorinţa de a mă îndrăgosti, la timp, 
de frumosul din viaţă și artă. De aceea îi port și azi o stimă și 
o prețuire de nezdruncinat. El rămâne „Modelul“ meu. 


MĂNĂSTIRILE, PAS CU PAS 


Vasile Dumitrache 
Asezamintele monahale si Catedralele au fost vizitate de 
mine cu pasul începând din 1 Mai 1994 și până în decembrie 
1999. Pentru aceasta, am parcurs pe jos peste 10000 de kilo- 
metri, multe mănăstiri fiind vizitate de două-trei ori. Dar pelerina- 
jul a început în anul 1989, an în care au fost vizitate, începând 
cu luna iulie, 38 de așezăminte monahale (schituri si mănăstiri). 
S-a continuat în 1990 cu vizitarea a GO de așezăminte monaha- 
le. În 1991 au fost vizitate, din aprilie până în 12 mai, un număr 
de 15 mănăstiri. La 12 mai, prima ispită face să am un acci- 
dent care m-a imobilizat la spital si la pat, acasă, tot anul 1991, 
pentru ca în 1992 să folosesc cârjele. În anul 1993, încă cu 
dureri mari la glezna piciorului stâng, am pornit din nou la drum 
si m-am documentat aproape la toate asezamintele monahale 
din Moldova si Bucovina, rămânând putine pentru primăvara lui 1994. 
În primăvara aceea, am pornit devreme la drum, am văzut 
toată Moldova si Bucovina, în plus judeţele Satu Mare, Maramu- 
res, Bistriţa-Năsăud - cele mai depărtate de Bucuresti - pentru 
că aveam niște bilete pentru veteran de război gratuite care m-au 
ajutat ca, în continuare, să fac deplasări mai scurte cu costuri 
bănesti mai mici. Mentionez că pe tot parcursul pelerinajului nu 
m-a sponsorizat nimeni. 
La sfârsitul lunii aprilie în acel an, îmbrăcat elegant (la mă- 
năstiri m-am deplasat și mă deplasez îmbrăcat modest) am vizi- 
tat mănăstirea Techirghiol, mănăstirea din Slobozia și episcopia 

Sloboziei si Calarasilor unde am fost informat că a fost reinfiin- 
tata si populata mänästirea Balacciu din lalomita pe care as pu- 
tea s-o vizitez daca ma deplasez la Bucuresti, prin Urziceni. Am 
acceptat sugestia, dar aceasta vizită mi-a fost fatală pentru că, 
la întoarcerea în gara Sărătuica, am parte de a doua ispită (prima 
fiind accidentul): la ora 21,40 într-o discuţie de 20 de secunde 
cu seful gării mi s-a furat geanta în care aveam obiectul de cea 
mai mare valoare, un caiet cu peste 1000 pagini în care era 
scrisă documentaţia din 200 asezăminte monahale. 

Si această ispită are loc tocmai în momentul când să încep 
elaborarea manuscrisului pentru o carte care s-ar fi intitulat „Pe- 
lerinaj la schiturile si mănăstirile din Moldova si Bucovina“. Se ofe- 
rise o editură să editeze cartea într-o mie de exemplare pentru 
3,5 milioane lei, sumă pe care mi-o asigurase domnul Cristian 
Tântäreanu din Corbeanca cu care mă întâlnisem din întâmplare 
pe stradă [il cunoscusem cu altă ocazie). După ce mi s-a furat 
geanta, am lăsat trenurile să treacă atât spre Urziceni cât si spre 
Slobozia-Ciulnita, si-am tremurat noaptea într-o casă pustie din 
Balacciu, făcând mii de metanii pentru a mă încălzi, timpul fiind 
foarte friguros din cauza unei ploi reci iar eu fiind numai în haină 
si cămasă (puloverul era la hoţul ce-mi furase geanta). A doua zi 
de dimineaţă, după ce am controlat zona gării în speranţa că voi 
găsi caietul aruncat de hot, m-am deplasat din nou la mănăstirea 
Balacciu si, de acolo, la Techirghiol si Slobozia, realizând din nou 
documentaţia în primele trei mănăstiri dintre cele două sute a căror 
documentaţie mi-a fost furată. Am continuat cu drumurile în Munte- 
nia, Banat, Crisana, Maramures si, la urmă, în Bucovina-Moldova. 
Cum am terminat cu drumurile, am elaborat manuscrisele și, la 
6 septembrie 1999, am contractat lucrările cu o editură. Dar 
după un an, vine a treia ispită pentru mine: editura, cu care am 
contractat lucrările, a falimentat. În cele din urmă, Dumnezeu este 
mai tare decât diavolul care mi s-a pus de trei ori în curmezis si, 
în 2001- 2003, cărțile văd lumina tiparului și toate cele 5 (cinci) 
volume ajung în librării. Sunt bine primite de public si de specialiști 
și în ianuarie 2005 editura Nemira încheie contract pentru ediţia 
a doua pentru toate cele cinci volume. 

Materialul documentar a fost obţinut din istoricul asezamin- 
telor monahale, pisania bisericilor, informaţii de la conducătorii 


198 


asezamintelor monahale, revistele arhiepiscopiilor si episcopiilor 
si alte editari mai vechi, unele fiindu-mi puse la dispozitie de Prea 
Sfinţii Episcopi. 

Dar ce motivaţie am avut să doresc să cunosc aceste sfin- 
te lăcasuri unde, prin adânci rugăciuni, ne curatim sufletele si 
ne întărim trupurile? După armistițiul din 23 August 1944, pe 
care armatele rusesti nu l-au luat în seamă, ajuns în mâna lor, 
am profitat de lipsa de atenţie a celor ce conduceau prizonierii 
(când jefuiau căruțele regimentare cu arhive, provizii si case de 
bani, pe o miriste de grâu), m-am aruncat într-un lan de porumb, 
alergând si schimbându-mi direcţia, până am ajuns în localitatea 
Roznov unde am schimbat o parte din echipamentul militar cu 
cel civil. De aici m-am retras spre zona premontană mergând 
spre Bucuresti prin păduri. Într-o noapte, am pierdut poteca și 
m-am hotărât să rămân sub un copac, până se face ziuă. Într-un 
târziu, am auzit cântând un cocos si-am plecat în direcţia sune- 
tului, crezând că este un canton silvic sau un lăcaș de vară pentru 
vite. N-a fost nici unul, nici altul, ci o curte mare cu 3 biserici. 
Pe lângă această curte - un drum forestier care ducea la vale. 
Am ingenunchiat si-am mulțumit lui Dumnezeu că mi-a arătat ca- 
lea cea bună. Mi-am dat seama că aici trebuie să fie o mănăstire 
asa că, atunci, mi-am luat angajamentul să fiu alături de aceste 
lăcașuri sfinte. N-am bătut în poartă ca să intru, fiindu-mi teamă 
să nu fie acolo ruși sau nemți, pentru că m-ar fi impuscat si unii 
si alţii. La Roznov, vis-à-vis de casa unde mi-am schimbat echi- 
pamentul, era o frizerie în care ruşii au împușcat unsprezece mili- 
tari români care intraseră acolo să se tundă și să se bărbierească. 
Am continuat să merg la vale pe drumul forestier si, ziua, am 
aflat că acolo era mănăstirea cu obste de călugări Dälhäuti, aflată 
la 25 km nord-vest de Focsani. Mai târziu, în 1956, am vizitat-o 
tot într-o noapte, când am asistat la slujbă împreună cu un cre- 
dincios din comuna Cârligele, unde eu ajunsesem cu prilejul unei 
delegaţii de serviciu. Si așa cum am arătat mai la început, în 1989 
am pornit la drum pentru a cunoaște (am zis eu atunci) mănă- 
stirile care prezintă interes istoric, cultural si duhovnicesc. Dar, 
începând din 1990, când am organizat pelerinajul în judeţul Neamţ, 
am constatat că toate asezamintele monahale (mănăstiri si schi- 
turi) prezintă interes si m-am hotărât să le vizitez pe toate 

douăzeci si opt, atunci. Îmi mai rămăsese să merg la un schit 
despre a cărui existenţă aflasem de la un călugăr. Nu știam loca- 
litatea unde este situat iar instituţiile la care am întrebat în Pia- 
tra Neamţ îmi spuneau că nu-l cunosc. În cele din urmă mi-a dat 
informaţii precise un bătrân de 90 ani, aflat în piaţă. Atunci m-am 
gândit să scriu o carte-ghid pentru că am constatat că schiturile 
în general nu sunt cunoscute (în 1990) iar dintre mănăstiri erau 
cunoscute mai mult cele „de protocol". 

În rest, am arătat ce-a urmat la începutul acestor amintiri. 
N-a fost un lucru usor sa fac totul, trebuind să străbat, uneori, 
distanțe mari de unul singur, prin păduri sau pe drumuri mai puţin 
umblate. Am fost biciuit de ploi reci si de vânturi sau de zăpe- 
zile din iernile timpurii care m-au surprins pe drumuri. A trebuit 
să suport căldurile mari și frigul, să trec prin inundaţii, să pe- 
trec dese nopţi pe trenuri, prin gări sau pe ulițele unor sate pen- 
tru ca, apoi, să străbat nedormit lungi drumuri, într-o zi si de 
48 km. Chiar în anul 2003, când am vizitat mănăstirea Plăviceni- 
Teleorman, care abia se reinfiintase si n-avea posibilități de ca- 
zare, am fost forţat să străbat, cu rucsacul în spate, la 82 ani, 
peste 36 km, până la mănăstire, înapoi în sosea si, pentru că 
trecuse autobuzul de Tr. Măgurele-Slatina la ora 14, a trebuit 
să continui drumul pe jos încă 23 km până în gara Drăgănesti- 
Olt. Am fost nevoit să străbat acest drum pentru că până a doua 
zi la ora 7 nu mai erau alte mijloace de transport iar 3-4 autoturis- 
me, care au trecut pe lângă mine, n-au catadicsit să oprească 
pentru un bătrân cu rucsacul în spate și modest îmbrăcat. 

Să mai informez cititorii c-am fost atacat prin păduri de două 
ori de tâlhari, odată prin pădurea prin care mergeam de la Schi- 
tul Rucov spre mănăstirea Secu în 1990 (când aveam 69 ani) 
si-am scăpat cu fuga (eram înainte de accident) si a doua oară 
când străbăteam prin pădure drumul de la mănăstirea Tarnita, 
satul Găgesti, comuna Balotesti, mergând spre Schitul Buluc, 
comuna Jaristea, sat Pădureni, ambele asezaminte în judeţul 
Vrancea. Atunci eram si după accidentul la picior plus entorsă 
pe acelasi picior și mai bătrân cu 7 ani (aveam 76 ani). Am scă- 
pat de toporisca tâlharului pentru că au apărut din senin doi tă- 
ietori de lemne cu topoarele la ei. 

Acum, la 83/84 de ani, în luna ianuarie, a trebuit să merg 
la toate Arhiepiscopiile si Episcopiile din Oltenia, Muntenia si Dobro- 
gea pentru a actualiza conducerile așezămintelor monahale si pen- 
tru a afla noile schituri sau mănăstiri apărute după 2002, date 
necesare să fie introduse în cărțile ediţiei a doua. Am continuat 
drumurile în Moldova si Bucovina, iar în săptămâna premergă- 
toare Sfintelor Paste și în Săptămâna Pastelui, drumurile mele 
m-au dus la Baia-Mare, Oradea, Cluj, Alba lulia, Sibiu si pe la unele 
mănăstiri. 

N-am vrut să scot în evidenţă ca laudă activitatea mea, am 
vrut să afle si generaţia tânără că dacă ai un tel în viata (si trebu- 
ie să-l ai, că altfel degeaba trăiesti] si lupti insistent, cu mult curaj 
si credință, atingi telul propus. Dar cu comoditatea pe care o 
au majoritatea tinerilor de azi nu se ajunge departe. Am fost neplă- 
cut impresionat de patru tineri care în iarna grea 2003/2004, după 
ce parcursesem 2 km pe jos, îi întâlnesc într-o intersecţie de 
drumuri, așteptând, tremurând autobuzul de Vaslui pe care tre- 
buia să-l astept si eu în acelasi loc. l-am întrebat — „mă! băieţi, 
câţi kilometri aveţi de parcurs cu autobuzul pe care-l asteptati?* — 
„Cam trei km, nene. „Păi de când asteptati aici tremurând si 
cât o să mai asteptati până la sosirea autobuzului, dacă mer- 
geati pe jos erati în satul vostru si nici nu mai tremurati pentru 
că vă încălzeaţi la drum." „Fii serios, nene, cum îndrăznesti să ne 
dai asa sfaturi" (ei aveau 18-20 ani, în 82/83). Dar ce să spu- 
nem de bucurestenii nostri când îi vezi cum, la 15-20 ani, gră- 
besc la troleibuz, autobuz sau metrou, tăind calea celor vârstnici 
sau bătrâni ca să-și ia locuri pe scaun? Si odată luat locul, fereas- 
că Sfântul să-l mai cedeze unor bătrâni, bolnavi sau infirmi, femei 
gravide sau cu copii în braţe. Daca indraznesti să-i sugerezi unuia 
dintre ei să cedeze locul, te mai si insultă și, în cazul că esti bă- 
tran, te apostrofează, spunându-i că te caută moartea pe acasă 
iar tu umbli pe drumuri. Manifestări din acestea huliganice se întâm- 
plă mai ales dacă sunt în grupuri de trei, patru, cinci si mai au 
si fete printre ei, să le demonstreze ce grozavi sunt ei. Ce do- 
vedeste aceasta? Că le lipsesc cei sapte ani de acasă si te în- 
trebi ce fac mamele lor, ce fac dirigintii la scoala? Nu le face nimeni 
educaţie cetateneasca? Oare acesti tineri n-au si ei unchi, bunici? 

Nu se gândesc că vor ajunge si ei bătrâni dacă vor fuma si vor 
bea mai putin si dacă, bineînţeles, nu se vor droga? 

As recomanda ca multi dintre tineri să se îndrepte si către 
lăcașurile sfinte, oaze spirituale unde, prin slujbele inaltatoare, 
se vor reculege si, de se vor ruga cu credinţă lui Dumnezeu, îi 
vor ajuta în ceea ce vor întreprinde, iar locurile pitoresti, cu pei- 
saje mirifice si aer curat îi vor recrea si le vor întări trupurile. 

Cât priveste înființarea Asociaţiei pentru Patrimoniu, toate 
laudele. Vor putea fi mai bine cunoscute multe din operele si cre- 
aţiile autorilor, iar aprecierea, prin decernarea premiilor, va fi pen- 
tru majoritatea un stimulent în continuarea operelor lor. 


„DIN TRECUT, SCRIU PENTRU CEI CE 
NE-AU INNOBILAT ISTORIA“ 


Alexandru Ligor 

De ce scriu? Nu prea mai scriu, deoarece am făcut-o de 
atâtea ori nu tocmai fericit. Alteori am fost nevoit să astept ani 
de zile până să public o carte. Asa că mă bate gândul să pun 
punct preocupărilor de acest fel. Dar cine stie, poate mă răzgân- 
desc. N-ar fi prima oară. 

Pentru cine scriu? Păi, îmi convenea mai mult următoarea 
întrebare: pentru cine nu mai scriu? (se lega și de răspunsul de 
mai sus). La întrebarea: pentru cine am scris? Răspunsul este: pen- 
tru cei din trecut care ne-au înnobilat istoria. Din păcate, dragostea 
mea fata de ei s-a dovedit prea mare fata de modestele mele scrieri. 

Povete pentru urmasi? Nu cred că sunt în măsură să dau 
sfaturi. Nici pe mine nu m-am povatuit de fiecare dată asa cum 
se cuvenea. Să dau sfaturi de taină, individualizate, poate as da, 
dar cum să fac asta pentru cei din viitor? Și, apoi, de ce i-as sfă- 
tui, atâta vreme cât ei fac tot ceea ce vor? Le dau dreptate. 
Chiar îi încurajez. Ideea asta înseamnă libertate. Vor sti cei inte- 
ligenti să continue si fără mine — selectând riguros - ceea ce s-a 
făptuit temeinic în trecut si să inoveze. Mai ales să inoveze. Ceilalţi 
să facă efortul de a deveni inteligenţi. Dacă vor voi, totusi, să 

urmeze si sfatul celor indreptatiti (eu, unul, nu sunt, repet), iarasi, 
vointa lor si nu ma amestec. 

Cu taţii să fie binecuvantati! 

A vorbi despre mine, despre putinul ce as fi întreprins de-a 
lungul timpului, nu-mi place. Deloc. Trebuie, neapărat să mă întris- 
tez? (și s-o fac, culmea, cu mâna mea!). Un spaţiu infinit mai 
mare s-ar cuveni ideii: ce trebuia să zidesc si nu m-am învred- 
nicit. Căci, iată, se apropie sfârșitul si am pus la temelia vieții 
mai ales niște biete vise. Dacă am fugit după himere ce vroiam 
/ vroiati să fi prins? : 

Cine imi este foarte aproape sufleteste? In primul rand, Fami- 
lia si Dumnezeu. Apoi, ţăranii si mesterii de lemne (cât de curati 
si gospodari erau...), marii domnitori si carturari celebri, de pre- 
tutindeni (ordinea putea fi prea bine si alta), adică aceia care m-au 
înseninat ori de câte ori le studiam Opera. Să exemplific, päreti 
a-mi cere. Fie. Dintre geniile spaţiului românesc, cu netarmurit 
respect înscriu următoarele nume: Dimitrie Cantemir, Mihai 
Eminescu, Bogdan Petriceicu Hasdeu, Nicolae lorga, Constantin 
Brâncuși. 

Dumnezeu să-i ocrotească si pentru a ne putea fi, intotdea- 
una, de învăţătură! Si de acolo, de Sus! 


CA O FĂCLIE A DRAGOSTEI 
DE NEAM ȘI ȚARA 


Vasile Tărâţeanu 

Nu stiu dacă aș putea lăsa pentru cei ce vin din urma 

mea(daca vin?!) alte cuvinte decât acestea pe care, la rândul lor, 

mi le-au transmis părinţii, ei singuri primindu-le de la părinţii lor, 
precum eu de la ei. 

Si tot asa, din tată-n fiu până în negura vremurilor — pri- 
mind si transmițând la rându-ne cuvinte de învăţătură si de luare 
aminte, cuvinte pe care le-am mostenit de la înaintasii nostri si 
pe care avem sfânta datorie de neam să le transmitem mai departe. 

Ca pe o făclie ce ne luminează calea prin ani si peste ani. 
Ca pe o stafetă. Ca pe o datorie de sânge. Ca pe o credinţă nestră- 
mutată. 

Către si pentru copii cărora le scriem astfel, întâi fiului: „Pe 
drumurile vieţii / Mereu să te-nsoteascà / Si dragostea de glie 
/ Si vorba românească. // Să nu te temi că-n lume / Vei fi sărac 
cu ele / Sin fata altor neamuri / Să nu baţi temenele, // Ca 
nu esti de pripas / In acest colt de ţară / Si-apoi te uită cine / 
Iti zice, de ocară,// Că nu esti băstinas / In glia ta străveche / 
Pe care-au consfintit-o / Neculce si Ureche.// A tai de mai 'nainte, 
/ Din negură de ani, / Că neamul ţi se trage / Din daci și din 
romani.// La fel si a ta limbă- / Din latinească vita / Au plămă- 
dit-o-n vreme / Păstori de Mioriţă.// Și de-a vorbit în ea / Un 
Stefan Sfânt si Mare / Și-un Eminescu vecinic / Putin e asta 
oare? / lată de ce, copile / Eu nui doresc alt bine / Decât de neam 
si limbă / Să nui fie rusine. // Si-n sufletul tău tânăr / Atât 
vreau: să renască / Și dragostea de glie, / Si vorba românească.“ 

Apoi fiicei: „Să ai puterea ierbii, / Răbdarea ei s-o ai, / 
Când piatra si-o supune / Cu verdele ei grai. // Să ai tandretea 
ploii, / Mustind de bunătate / Când cade din înalturi / Pe grânele 
'nsetate.// Si împăcarea frunzei, / Frumoasa ei plecare, / Când 
simte 'n locul ei / O frunză viitoare.“ 

Către si pentru nepoți. Către si pentru cei ce vin din urma 
noastră. Prieteni. Cunoscuti. Anonimi. 

Si-apoi, dacă viata mea nu-i si nici nu poate fi altceva decât 
o verigă în lanţul neamului din care am fericirea să fac parte si pe 
care l-as dori nesfarsit si nerupt de handicapurile unei sorti in mul- 
te privințe vitrege, ce-mi mai rămâne mie, nevrednicului urmas al 
marilor mei strămosi, de făcut decât să le dau ascultare, învățând 
de la ei? De la lenăchiţă Văcărescu, cel care cu peste 200 de ani 
înainte mea le spunea urmașilor săi Văcărești: „Las vouă moste- 
nire / Cresterea limbii românesti / S-a patriei cinstire” 

De la Doxaki Hurmuzaki, capul unei dinastii de mari cărtu- 
rari si patrioţi, remarcabile personalităţi bucovinene ce au jucat 
un rol deosebit în istoria fostei Tari de Sus a Moldovei si a Moldovei 
întregi, care, la 1857, cu o jumătate de secol mai târziu decât 
lenachita Văcărescu, avea să le poruncească nu numai vrednici- 
lor săi feciori Constantin, Eudoxiu, Gheorghe, Alexandru si Niculai, 
ci si nouă, tuturor, câţi päsim pe urmele lui pe acest picior de 
plai mioritic: „Să nu uitaţi că aveți de îndeplinit trei datorii 
mari si sfinte, pentru care aveţi a răspunde înaintea lui 
Dumnezeu, înaintea oamenilor și a urmașilor voștri. 

Aceste trei datorii sunt Patria, Limba si Biserica...". 

De la Gheorghe Sion, hertean de prin partile noastre, care 
cu peste o sută de ani in urmă ne ruga: ,,Vorbiti scrieţi roma- 
neste / Pentru Dumnezeu. * 

Si de la câţi alţii, multi dintre ei rămași anonimi, dar repre- 
zentând si ei un segment din Coloana infinitului neamului nostru. 

Date fiind toate acestea, as putea oare eu, Vasile Taratea- 
nu, ţinând cont de spaţiul si timpul în care viețuiesc, să las fecioru- 
lui si fetei mele alte porunci mai frumoase si mai înțelepte decât 
acestea pe care le-am primit și le transmit mai departe? Nu cred. 
Si totusi, înscriindu-mă în aria acelorași idei, îndrăznesc să las 
urmașilor mei tarateni aceleași testamente în acelasi vesmänt 
firesc al limbii noastre materne, cel latin. 

Dacă or fi bune si pentru alţii, nu voi avea decât să mă bu- 
cur de acolo, de undeva, din tărâmurile benefice ale paradisului 
sau din străfundurile iadului unde-mi va fi rânduit să stau după 
plecare în rândurile celor drepţi. 

Căci noi, românii din ţară sau cei de pretutindeni nu putem 
avea alte idealuri decât demnii si curajosii nostri strămosi, decât 
vrednicii bărbaţi ai neamului nostru, cei care si-au dat osteneala 
si au făcut nenumărate sacrificii, pentru Neam și Țară. A vorbi 
si a scrie româneste, a gândi si visa, a munci pentru binele fami- 
liei și Patriei tale, pentru viitorul ţării, chiar sin afara hotarelor ei 
actuale. 

Am putea oare face ceva mai mult în dulce-amara de în- 
străinată, fosta capitală a Bucovinei istorice decât această ar- 
dere de tot în numele unei cauze, în numele unui ideal. Trans- 
mis din mosi-stramosi. Ca o făclie a dragostei de Neam si Tara. 


„SACRIFICIUL DE SINE“ 


lon Sandu 

M-am născut într-un sătuc, într-o familie foarte tânără, joi 

3 ianuarie 1952, ora 14.00, o zi de iarnă încărcată în zăpadă, 
când tata era plecat la scoala de Ofițeri de Artilerie de la Turnu 
Severin. Din considerente obiective, legate de sănătatea mamei, 
am crescut la părinţii ei, fosti muncitori textilisti la Fabrica de 

Postav Buhusi, care m-au adoptat ca pe fiul lor si mi-au purtat 
de grijă toată viata. Acestia, cu obarsia în vechi familii de răzeși 
liberi, au fost oameni cu frică de Dumnezeu și multă dragoste 
de semeni. Munca a fost sensul vieţii lor. De la dânşii am mostenit 
cultul muncii, sinceritatea, cinstea, dragostea de dreptate, iubi- 
rea de neam și alte calităţi civice si nu în ultimul rând cele tehni- 
ce si artistice. Tata, căruia îi purtam numele, lon, era un mester 
exemplar, foarte talentat, proiecta si construia case si alte con- 
structi de înalt nivel ingineresc, din diverse materiale, începând 
cu fundaţia si terminând cu acoperisul. Era strâns legat de arhi- 
tectura locală (vernaculară) si implica în lucru ornamentica locu- 
lui. De asemenea, făcea frumoase fântâni, poduri, troițe, cavouri 
etc. Mama, Elena, era cunoscută prin blândetea si farmecul ei, 
iubea curăţenia exemplară, florile și estetica ambientului. Mereu 
era preocupată de cum arată casa, mai ales la Marile Sărbători, 
îi plăcea să primească cu mult fast musafirii si să fie o gazdă pri- 
mitoare. Amândoi si-au dorit de la mine să ajung „om cu multă 
carte“ si au stimulat prin toate mijloacele acest demers. 

Satul meu natal, Câmpeni, situat pe malul stâng al Tazlău- 
lui Mare, pe Culmea Pietricica, într-un areal natural de o frumusete 
rară, o adevărată „gură de rai“, cu multe resurse naturale, care 
până la al doilea Război Mondial, era un centru industrial cunos- 
cut pe harta ţării prin „petrolul roșu de Campeni“, devenise, în 
acea perioadă, un sat „uitat de lume“, la a cărui decădere nu a 
participat atât ultimul război, cât perioadele care au urmat: 
defrișarea masivă a codrului secular prin Sovrom, colectivizarea 
forțată din anii '62 si bineînţeles forajele nejustificate de după 
'70, în căutarea petrolului, acea râvnită sursă de energie, atât 
de necesară în perspectiva crizei energetice care se resimțea 
deja la nivel mondial. 

Îmi amintesc cu emoție de faptul că în casa părintească 
(cumpărată de bunicul de pe tată de la administratorul Societăţii 
Anonime Petroliere ltalo-Română, Câmpeni-Bacău, care, în pe- 
rioada celui de-al doilea război mondial, s-a repatriat în Italia), când 
mă întorceam de la bunici, găseam cărţi vechi despre industria 
petrolului, printre ele ale lui Poni, Mrazec si alţii, care mi-au atras 
atenţia. De asemenea, am remarcat atunci instalaţii complexe de 
iluminare, rămase părăsite în podul casei (mai târziu am aflat că 

satul nostru a fost unul din primele sate din Moldova, care, la 
nivelul anilor 1916, avea electrificate casele celor mai bogati, cei 
care lucrau in industria locală a petrolului), iar la bunicul, care 
mă adoptase, făcusem cunostinta cu foarte multe unelte si scule, 
dintr-un atelier de tâmplărie complex si foarte bine organizat. Aces- 
tea și-au pus amprenta asupra viitorului meu profesional. 

Cu toate că am avut o copilărie tihnită, pe fondul unui com- 
portament de băiat ascultător, ca un adevărat „fecior de babă“, 
intrat sub influenţa educaţională în totalitate a mamei Elena (bu- 
nica adoptivă), aveam unele trăsături aparte, pentru un tânăr: 
curiozitate excesivă, iscusintà si perseverenţă până la epuizare, 
indusă, după cum voi remarca mai târziu, de dorinţa de auto- 
depășire si dezvoltare a personalităţii, dublată de exigenta faţă 
de propria persoană. De la bunicul, un mare mester, am prelu- 
at îndeletnicirea si înclinarea spre mestesug, iar instalațiile si ate- 
lierele schelei petroliere din sat m-au împins spre tehnologie. 
Desi, eram o fire poetică, iubitor de natură si istorie (atât de 
mult încât mai târziu, în liceu, am fost poreclit „Herodot“, iar din 
clasele mici dezvoltam deja o colecţie de numismatică), cu apti- 
tudini creative vădite spre artă, încă din scoala primară si gimna- 
ziu, am fost atras mai mult de tehnică. Îmi amintesc, că prin 
clasa a Vl-a realizasem acasă primele reacţii chimice și instalaţii 
mici de electroliză, care le-am experimentat la clasă, surprinzând 
profesoara mea de chimie (pe atunci o tânără absolventă de liceu) 
si pe colegi. Mult timp nu mi-am putut explica acea reacţie între 
pilitura de plumb și sulfatul de cupru, un mic experiment de tip 
edisonian, pe care îl realizasem din praprie iniţiativă, fără să fie 
prezentat în manuale. 

În vacanţa de după clasa a Ill-a, ne-am trezit la poartă cu 
un ţigan transilvănean, care îl întreba pe tatăl adoptiv dacă nu 
are o icoană veche, în schimb oferindu-i veselă. Atunci „bătrânul“ 
m-a chemat și m-a rugat să merg în podul casei (încă mai era 
casa veche din paiantă, construită în 1929 de propriile mâini și 
care păstra un iz personal, atât al locului, cât si al mesterului), 
unde lângă „ursoaie“, deasupra căpriorului, era o icoană, de mine 
demult stiută si cercetată, pe care să o aduc. Era o icoană de 
familie, foarte veche, dar care era înnegrită de negura timpului 
si mai curând de fumul din pod. Până la poartă, cu colţul camesii, 

am sters o zona marginală, descoperind un chip de o frumuseţe 
rară, care m-a determinat să-l rog pe tata să nu o dea. Cum 
tinea foarte mult la mine, mi-a zis, zâmbind: „poftim, ţi-o las de 
zestre“. A doua zi m-am dus la domnul învăţător Chitu să-l întreb 
de ce ţiganii strâng icoane. Acesta, cu foarte multă dragoste și 
bucurie pentru întrebarea pusă, a început să-mi vorbească despre 
cât de importante sunt lucrurile vechi, care vorbesc de istoria 
noastră. M-am simţit atunci atât de bogat si fericit: se înfiripase 
în inima mea simţul unui viitor păstrător de bunuri culturale. Mai 
mult, în primăvara acelui an, pe arătură, în urma plugului, descope- 
risem o monedă veche din bronz, pe care am arătat-o mamei, 
care stiam că, în odaie, într-un sertar avea închise într-o cutie 
metalică mai multe monede de argint, un medalion din aur și o 
pereche de cercei, despre care îmi vorbea că sunt de la mama 
ei si că o să-i dea sotiei mele. Astfel a început dragostea pen- 
tru trecut si pentru valorile de patrimoniu. 

Am fost, de aceea, emoţionat să primesc „Diploma de Exce- 
lenţă'. Această recunoastere vine pe fondul unor rezultate 
deosebite obţinute atât în cercetarea fundamentală, cât si în cea 
aplicativă, care mi-au conferit un statut aparte, a omului de stiin- 
ta implicat într-un sistem cu o înaltă interdisciplinaritate: știința 
materialelor, ingineria mediului (ecologie), istoria artei, investiga- 
rea stiintifica (prin expertize specifice tezaurizării si valorificării 
bunurilor culturale, ce implică un arsenal complex de metode și 
tehnici aferente de analiză), arheologie, antropologie, sociologie, 
psihologie, informatică si altele. 

Mulţumesc Bunului Dumnezeu, că „v-a convins“ să vă gân- 
diti la mine acum, când eram într-o perioadă cu înaltă încărcătură 
emoţională: pierdusem tatăl adevărat, iar soţia a suferit o inter- 
ventie chirurgicală, care ne-a ţinut sub tensiune. 

Dintre sutele de diplome, ordine și medalii, Diploma de Ex- 
celenta acordată de Asociaţia Română pentru Patrimoniu este 
cea mai prețioasă, pentru că răsplăteste doisprezece ani de 
muncă neîntreruptă într-un domeniu conex - pluridisciplinar, greu 
accesibil pentru un cercetător neinitiat. În acest sistem, care îm- 
bina creativitatea tehnică si cu cea stiinţifică si cu arta, am dove- 
dit că pot „să fiu eu“ si să-mi ating performanţa mult dorită din 
„inventică“ (domeniul tinereţii mele), pe care am părăsit-o partial 

pentru a mă repune în slujba „conservării mostenirii culturale“, lucru 
de mare pret, care, prin etalare, ne face „să fim români“, să putem 
demonstra „istorie“ si continuitate de neam si ţară. 

În centrul universitar lași sunt considerat un performer 
aspect care s-a subliniat de multe ori în presa locală, pentru a-i 
stimula pe cei tineri cu care lucrez si pe discipoli. Este adevărat, 
rezultatele demonstrează că sunt foarte activ. Acest lucru m-a 
costat foarte mult: am plătit greu tribut sănătăţii (patru ani am 
fost în incapacitate de a folosi mâinile și picioarele, printr-o te- 
traplegie, datorată epuizării fizice si intelectuale), am neglijat mult 
pe cei dragi, mi-am sacrificat multe bucurii și clipe frumoase ale 
vieţii etc. Eu cred că performanţa atinsă se datorează faptului 
că sunt foarte exigent cu mine dar si, în acelasi timp, unei munci 
sincere, cu dedicație. Când am realizat ceva, am implicat între- 
gul meu sistem biologic: mintea, inima si sufletul. 

De curând, într-un cotidian ieșean, după întoarcerea mea 
încununată de mare succes, de la Moscova, unde, pentru al doilea 
an consecutiv, am obţinut Marele Premiu „Arhimede de Aur“ al 
Salonului Internaţional de Invenţii (al treilea ca mărime din lume, 
după cele de la Geneva si Bruxelles), considerat Oscarul inven- 
tatorilor, scria pe prima pagină, cu litere mari „un performer ale 
cărui rezultate se regăsesc în exigenta fata de sine“. Am reflec- 
tat mult la aceste cuvinte și, făcându-mi retrospectiva rezultatelor, 
am avut mângâierea adevărului celor scrise. 

Recunoasterile din ţara ta sunt cu mult mai preţioase pen- 
tru suflet si cuget, în raport cu oricare altă recunoastere la nivel 
mondial. Acestea se obţin greu si rar, mai ales în actuala perioadă 
de tranziţie, când nu se acceptă sistemul de grile de evaluare 
unanim acceptat în lume. Un exemplu, foarte recent: am fost 
cooptat ca partener într-un program UE (cu un punctaj foarte 
bun 96/100) pentru pregătirea unor doctoranzi în PhD Euro- 
pean in Science for Conservation, în condiţiile în care, în ţară 
încă, nu am conducere de doctorat, din considerente subiecti- 
ve, legate de ambițiile unor colegi conjuncturisti. Cotarea de către 
comisia UE probează adevărul despre rezultatele muncii mele, 
despre acele rezultate, cu grad absolut de noutate si inventivitate 
obţinute în cercetare, cu care sunt citat în foarte multe lucrări 

publicate în periodice străine de înaltă ţinută științifică, la unele 
atribuindu-se paternitatea sub titulatura „efect Sandu". 

Îmi doresc, prin ceea ce fac, să mă reprezint și să repre- 
zint scoala, mentorii, localitatea natală si tara. 


CUVÂNT CĂTRE URMAȘI 
ȘI ÎNAINTAȘI 


Florentin Smarandache 

Am scris din inimă, din dor... în special jurnalul care 
se-ntinde pe câteva mii de paginute - într-un blocnotes ravasit 
de ani, din care am publicat doar 10%. 

Sunt un scriitor american de limba română! Dar îmi este 
mai pe suflet descrierea sentimentelor în glasul părinţilor mei. 
Migălesc în carnetel pentru mine insumi. La-nceput mi-a consti- 
tuit o terapie psihică această notare aproape zilnică, o descăr- 
care nervoasă, o confesiune, o plângere pe umărul meu... 

Însă am realizat si experimente literare, am încurajat tineri 
să colaboreze la antologiile paradoxiste pe care le editez spora- 
dic, în funcţie de timp. 

Paradoxismul este un curent literar internaţional bazat pe 
folosirea excesivă a contradicţiilor, antitezelor, antinomiilor, para- 
doxurilor în creaţie, înființat în 1980 ca un protest antitotalitar. 

Prin urmare, mă simt onorat de a fi recepționat Premiul 
de Merit, între Premiile Patrimoniului Românesc pentru The 
Fourth International Anthology on Paradoxism (2004), la care 
au colaborat 125 scriitori, multi talentaţi si aspiranti la muza 
literelor, din 25 ţări, cu texte în 13 limbi. Este o pasiune colabo- 
rarea internaţională, si mai ales răspândirea paradoxismului — 
ca stil si teorie literară de sorginte românească — pe zeci de meri- 
diane ale globului. Atât de mult s-a răspândit: în literatură, artă, 
filozofie (sub forma neutrosofiei, o extindere a dialecticii), si chiar 
stiință (în cibernetică, la prelucrarea informaţiilor contradictorii) 
că n-as fi bănuit în momentul lansării mișcării! 

La începutul anilor '80, supărat pe lume, m-am retras în 
studiul matematicii. Dar mi-am dat seama că nu puteam protesta 

împotriva totalitarismului prin intermediul cifrelor, ecuaţiilor si fi- 
gurilor geomerice. Aveam nevoie de o defulare. Și am găsit-o în 
scris. Paradoxismul a pornit ca un protest anti-totalitar împotri- 
va unei societăţi închise, România anilor 1980, unde întreaga 
cultură era manipulată de un singur grup. Numai ideile lor con- 
tau. Noi, ceilalți, nu puteam publica aproape nimic. Eram trataţi 
ca niște marionete. Era o situaţie umilitoare. Ermetismul aces- 
tei societăți mă adusese la disperare! Si-atunci am zis: hai să facem 
literatură... fără a face literatură! Să scriem... fără să scriem nimic. 

Cum e posibil asa ceva? Simplu: literatura-obiect. „Zborul unei 
păsări“, de pildă, reprezenta un „poem natural“, pe care nu mai era 
nevoie să-l scrii, fiind mai palpabil si perceptibil decât niste semne 
asternute pe hârtie, care, în fond, ar fi constituit un „poem artifi- 
cial": deformat, rezultat printr-o traducere de către observant a ob- 
servatului, iar orice traducere falsifică într-o anumită măsură. „Ma- 
sinile uruind pe străzi“ era un „poem citadin“, „țăranii cosind“ - un 
„poem semänätorist", „visul cu ochii deschişi“ - un „poem suprarea- 
list“, „vorbirea în dodii“ — un „poem dadaist“, „conversaţia în chineză 
pentru un necunoscător al acestei limbi“ — un „poem lettrist“, „discu- 
ţiile alternante ale călatorilor, într-a gară, pe diverse teme“ - un 
„poem postmodernist” (inter-textualism). O clasificare pe verticală: 
„poem vizual“, „poem sonor“, „poem olfactiv“, „poem gustativ“, „poem 
tactil“. Altă clasificare în diagonală: „poem fenomen (al naturii)”, 
„poem — stare sufletească“, „poem obiect/lucru“. În pictură, sculp- 
tură: analog - toate existau in natură, de-a gata. Deci, un protest 
mut am făcut! Mai târziu, m-am bazat pe contradicții. De ce? Pen- 
tru că trăiam în acea societate o viata dublă: una oficială — propa- 
gată de sistemul politic, și alta reală. În mass-media se promulga că 
„viața noastră era minunată“, dar în realitate „viaţa noastră era mize- 
rabilă“. Paradoxul in floare! Si atunci am luat creaţia în deriziune, în 
sens invers, sincretic. Astfel s-a născut paradoxismul. Bancurile popula- 
re, la mare vogă în „Epoca“ Ceaușescu, ca o respiraţie intelectuală, 
au fost surse de inspirație superbe. ,Non"-ul si ,Anti"-ul din manifes- 
tele-mi paradoxiste au avut un caracter creativ, nicidecum nihilistic 
(C. M. Popa). 

În 1993 am efectuat un turneu paradoxist în Brazilia pe la 
universităţi si asociaţii literare, cu multe conferinţe. În decursul 
a 20 de ani de existenţă a paradoxismului, s-au publicat 25 de 

carti si peste 200 comentarii (articole, recenzii, note), plus trei 
antolagii internationale cuprinzând circa 300 scriitori de pe glob, 
cu texte în diverse limbi. De curând, am editat cea de-a patra 
antologie internaţională de literatură paradoxistă. În paginile ei 
își găsesc locul si câţiva autori din România, care au îmbrățișat 
ideile Paradoxismului, trei dintre ei fiind chiar craioveni de-ai nostril. 
În SUA editez revista „The Paradoxist Literary Movement Journal“ 
(multilingvă). Unii comentatori mă văd ca pe un continuator - si 
văd curentul — al unor Tristan Tzara, Urmuz, Adrian Maniu, Jacques 
Prevert, Eugen lonesco, că as practica o artă a absurdului, că 
as fi un exorcist al ideii de literatură! Eu declar că nu am avut 
un premergător care să mă fi influenţat ci m-am inspirat din situa- 
tia pe dos care exista în ţară. Am pornit din politic, social, si 
treptat am ajuns la literatură, artă, filozofie, chiar stiință. Prin ex- 
perimente bazate pe contradicții s-au adus termeni noi in litera- 
tură, artă, filozofie, stiință, chiar si noi proceduri, metode, algoritmi 
de creaţie. Într-unul dintre manifeste propusesem deturnarea sen- 
sului, de la figurat la prapriu, interpretari în contra-sens ale 
expresiilor si cliseelor lingvistice, etc. Adevărul e că taţi cei care 
propuneau un stil nou provocau o aparentă nouă dezordine. Vezi 
cubistii, futuristii, minimalistii, suprematistii (Malevich), construc- 
tivistii (Kupka, Gabo, Rodchenko), deconstructivistii (în arhitectură), 
barochistii, orphistii, populistii, Arta Op(tica) (Vasarely), Pop Art 
si asamblistii (Andy Warhol, Wayne Thiebaud, Roy Lichtenstein), 
conceptualistii, abstractionistii. 

Chiar si incercari mai putin cunoscute precum, de pilda, 
rayonismul (Larionov, Goncharova), bazat numai pe raze liniare 
de lumina în pictură, a trezit interesul unui Kandinski. Îmi plac 
experimentele, sînt înnebunit după ele; iar, de aici, se ajunge la 
debalansare; si iar la un echilibru în dezechilibru. Nimic nu poate 
rămâne static. Am admirat miscările de creaţie și le-am citit re- 
gulile nu pentru a le urma, ci a le încălca. Precum Chaim Soutine, 
peintre maudit, între cele două războaie, de la Ecole de Paris, 
care isi distrugea periodic pânzele, asa îmi păstrez eu nepicturile. 

Pictura involuntară mă preocupă, fiindcă arta voita (cu ten- 
dintà sau fără) e artificială, nesinceră, nespontană. Scriind aces- 
tea, mă gândesc la „paradoxul scriitorului român“ în alt mediu; 
o chestiune, poate, de destin. Vorbind despre destin Has aminti 

pe P Pandrea care, în eseul „Sociologia si metafizica Olteniei făcea 
remarca: „Noi suntem olteni, peste acest destin nu se trece!“ 
Ca scriitor de limba română, în străinătate nu prea ai destin, te 
poti rata foarte usor. Nu prea ai șanse. Doar să scrii pentru o 
măruntă gazetă a diasporei românesti si, cu mici excepţii, nu se 
poate trăi din literatură. Dar eu sunt optimist. Mă bazez pe voi- 
ciunea inteligenţei oltenești, pe ambiția specifică oltenilor si pe 
sansa de a trăi în lumea liberă! Incerc să-mi traduc operele în 
engleză, să iau contact cu scriitori de prin diverse tari, să am 
cărți in cât mai multe biblioteci mari. Imi construiesc singur destinul. 

M-am întrebat câteodată cum mă simt în America. Parafra- 
zindu-l pe Petre Roman, as zice că mă simt ca dracu. Adică, se- 
rios acum, mă simt foarte izolat. Fierb în suc propriu! În orășelul 
actual, Gallup, n-am nici-o comunitate românească, în afară de fami- 
lia mea. Mă mai salvează activitatea universitară, cât de cât. In 
timpul liber stau călare pe telefon si pe calculator. Trimit de zor 
mesaje prietenilor si rudelor din tara. As vrea să am confortul ame- 
rican, dar să trăiesc printre prietenii mei din România. Le duc dorul. 


ÎNVĂȚĂTURI 
DIN COLIVIA GÂNDULUI 


lon Gaghii 
Un lanţ de conjuncturi fericite îmi luminează existența fiindcă 
mi-am petrecut cei mai multi ani din viata în compania oameni- 
lor cu idei si, mai ales, a cărților. lar cărţile, ca si oamenii de altfel, 
construiesc idealuri, se luptă cu inertia, uneori izbutind, alteori 
esuând, semn clar că universul, inclusiv cel uman, se află într-o 
continuă miscare si prefacere. Cum Dumnezeu a binevoit ca și 
eu să fiu o biată rotità din acest urias mecanism, m-am trezit, 
cu încetul, învârtindu-mă, când mai iute, când mai domol, în jurul 
axei cunoasterii, crezându-mă absolut liber în colivia cu gratii a 
gândului, unde mestesugeam cuvinte ce isi luau, apoi, zborul, spre 
un cer întotdeauna incapabil să ne cuprindă laolaltă. 
Atunci, am căutat alte ceruri, care nu erau ale mele, dar 
prin care puteam hălădui fericit: cărțile. lar de când am devenit 
director al Bibliotecii Judeţene „|. A. Bassarabescu“ din Giurgiu, am 


213 


inteles exact ca as avea neapäratà nevoie de mai multe vieti pen- 
tru a cunoaste toate aceste ceruri prin care, din păcate, într-o biata 
viata de om, n-ai cum să zbori, oricât de mult ţi-ai zdrobi aripile pe 
nesfârsitul drum al iniţierii. Poate tocmai de aceea mi-am propus 
să suplinesc acest neajuns - firesc, până în cele din urmă - cu 
constituirea unei arhive si a unei riguroase bănci de date capabile 
să pună la adăpost, pentru cei ce vor veni, întregul tezaur moștenit: 
de la tomuri vechi, peste care veacurile nu au trecut indiferente, 
până la cele mai noi apariţii editoriale, achiziţionate din puţinii, din 
prea puţinii bani pe care trecătoarele guverne ni-i alocă într-un veșnic 
dispreţ iresponsabil si, cu certitudine, inexplicabil. 

Cu siguranţă, acest demers isi are rădăcinile în lăudabilele 
initiative ale altor inaintasi, cunoscuţi păstrători de comori inte- 
lectuale (între care clerul se detașează cu osârdia- binecunoscută), 
iar sensurile unor asemenea fapte nu pot fi decât de continui- 
tate si perpetuă aducere aminte, chiar dacă, uneori, nebunii pun 
foc oraselor si bibliotecilor, producând rani mai adânci decât sti- 
hiile incontrolabile ale naturii din fata cărora, cei cu adevărat 
curajosi si devotați, tot mai pot salva câte ceva. 

Am avut privilegiul să cunosc, în came si oase, un aseme- 
nea OM curajos si devotat, în persoana strălucitului creator și 
păstrător de nestemate ale gândirii umane, pe numele său Artur 
Silvestri. După ce i-am citit cărţile și, mai ales, după ce a dăruit, 
cu generozitatea-i cvasicunoscută, o sută de manuscrise valo- 
roase instituţiei pe care o conduc, am înţeles limpede că acum, 
mai mult ca oricând, avem nevoie, nu numai să ne cunoastem 
si să ne respectăm rădăcinile tradiţiei, dar să le si păstrăm cu 
sfințenie, protejându-le împotriva vicisitudinilor vremii. 

Asemenea gesturi, în marea lor simplitate, nu sunt decât 
veritabile povete pentru viitorime, care are datoria si obligația morală 
de a păstra, dezvolta si duce mai departe toate diamantele veri- 
tabile ale spiritului românesc, veșnic proaspăt si iscoditor. 


DESTĂINUIRI SUFLETEȘTI 


Veniamin Micle 
Condeiul m-a atras de mic: întâi sub forma unor materiale 
colorate pe care le culegeam din albia unui pârâu ce trecea prin 

apropierea casei pärintesti, cu ajutorul cărora acopeream orice 
suprafeţe plane: usi, täbli de pat, lespezi de piatră, realizând di- 
ferite linii care, uneori, luau înfățișarea unor îngeri, flori, case, 
fluturi, animale si tot ce îmi producea imaginaţia. Era în timpul 
celui de al doilea război mondial; nu existau nici un fel de culori. 
Când s-a întors tata de pe front, si am descoperit printre usten- 
silele sale din ranita militară un creion bicolor (albastru-rosu) a fost 
pentru mine o revelaţie; nu văzusem niciodată asa minunätie, fiind 
obișnuit numai cu cele negre, folosite la scoala de sora mea cea 
mare. 

La vârsta de cinci ani, am învăţat să citesc de la sora mea, 
elevă în clasa a patra. Totdeauna m-a fascinat cuvântul scris, iar 
pe autorii lui îi consideram fiinţe supranaturale, mai presus de 
oamenii obișnuiți. Mă gândeam, cum as reuși vreodată să îmbin 
cu măiestrie cuvintele, să realizez asemenea minunatii. 

Curajul mi l-am luat abia la vârsta de 17 ani, când eram 
novice la Mănăstirea „Sfânta Ana“ din Rohia Maramuresului. Atunci 
am început să-mi redactez un „Jurnal intim“, unde notam de toate: 
idei, impresii, descrieri, proiecte, aprecieri, critici, etc. 

Tehnica redactării unui text am invatat-o ca student al Insti- 
tutului Teologic Universitar din Sibiu. Titularul Catedrei de Istoria 
Bisericii Universale, preotul profesor dr. Milan Sesan, ne-a învățat 
metoda cercetării, pe bază de fise, precum si redactarea științifică 
a lucrărilor. Un cadru didactic, recunoscut pentru meticulozitatea 
si constiinciozitatea sa, a imprimat si studenţilor această metodă. 
Mi-a plăcut, mi-am insusit-o si am practicat-o întreaga viata, fiind 
convins de imposibilitatea întocmirii unei lucrări temeinic documen- 
tată si bine structurată fără „metoda fiselor“. Tot în timpul studenţiei, 
la Catedra de Istoria Bisericii Ortodoxe Române, preotul profesor 
dr. Sofron Vlad — rectorul Institutului — ne-a învăţat descifrarea do- 
cumentelor redactate în paleografia românească. Chiar teza de 
licenţă în Teologie mi-am întocmit-o pe baza documentelor paleo- 
grafice. Atunci am transliterat manuscrisul Cunostinţă pre scurt 
a Istoriei bisericesti. Acum întâi asezată si scrisă pre limba 
românească de Samoil Clain ieromonahul, în anul 1789, (412 f.), 
tipărit initial în „Studii Teologice“ — revista Institutelor teologice ale 
Patriarhiei Române, apoi în volumul separat, sub titlul /storia bise- 
ricească (1993), fiind prima apariţie a acestei opere a marelui 

corifeu al Scolii Ardelene, ieromonahul Samuil Micu de la Blaj, 
recunoscut și pentru eleganta sa caligrafie paleografică. Pentru 
mine a fost o experienţă benefică, devenind un pasionat si bun cu- 
noscător în descifrarea vechilor manuscrise. 

De-a lungul activităţii mele - extinsă pe aproape patru dece- 
ni - am desfășurat activităţi distincte. În perioada studiilor de 
doctorat si a profesoratului, genul abordat a fost cel teologic, 
pregătindu-mă să devin profesor universitar de Omiletică și Cate- 
hetică. În acest sens, am redactat o serie de studii, publicate în 
revistele bisericești de specialitate; o parte dintre ele, le-am pu- 
blicat în dauă volume: Trepte spre amvon. Studii omiletice (1993) 
si Initieri catehetice (1993). Tot în acest domeniu, am cercetat 
întreaga activitate predicatorială a renumitului arhimandrit Eufrosin 
Poteca - primul autor de predici tipărite din tara noastră - alcă- 
tuind si tipărind un volum al operei sale oratorice, intitulat Arhim. 
Eufrosin Poteca — Predici si Cuvântări (1993). 

Fiind obligat să părăsesc învățământul teologic, m-am re- 
tras la Mănăstirea Cozia, consacrându-mă cercetărilor specifice 
vieţii monahale: spiritualitate, cultură, istorie. În cursul a două 
călătorii de studii la Sfântul Munte Athos (Grecia), am cercetat 
toate manuscrisele românesti de la Schitul Prodromul. Cunos- 
tintele de paleografie însusite în timpul studenţiei mi-au fost de 
un real folos, majoritatea manuscriselor prodromite fiind redac- 
tate în scrierea veche. Datorită unei munci intense, întreruptă numai 
de un somn athonit (între orele 22 seara si 2 dimineaţa) si de par- 
ticiparea la slujbele bisericesti, tot athonite, mi-a trecut prin mână 
întreaga colecţie de volume - depozitate necorespunzător în săli 
improprii — pentru a descoperi manuscrisele. Astfel, în câteva luni 
am identificat, descris, inventariat, etichetat și depozitat un număr 
de 219 manuscrise românesti. Din cercetări, s-a constatat că ele 
au două surse de provenienţă: una, în ţară, fiind duse de călugării 
români; alta, athonită, redactate, traduse, sau copiate acolo. Cele 
din categoria a doua reprezintă o valoare incontestabilă, întrucât 
sunt total necunoscute la noi. În afară de conţinut, ele cuprind însem- 
nări biografice de certă valoare privind viata monahilor cărturari, 
despre circulaţia manuscriselor, evenimente istorice, precum și 
glosare, elemente fundamentale pentru reconstituirea istoriei si spi- 
ritualitatii românesti din sfera Muntelui Athos. 

Precizez că, munca desfășurată în Biblioteca Schitului 
Prodromul cuprinde două aspecte: primul constă în inventarie- 
rea, etichetarea si aranjarea în rafturi a manuscriselor, usor ob- 
servabil oricărui vizitator; iar al doilea, în descrierea lor, copierea 
însemnărilor si a glosarelor. „Telegraful Roman" și „Magazin Istoric“ 
au inclus în prestigioasele lor pagini unele comunicări referitoare 
la acest tezaur cultural. Rezultatul cercetărilor s-a publicat în volu- 
mul Manuscrisele românesti de la Prodromul - Muntele Athos 
(1999), prevăzut cu un temeinic Studiu introductiv referitor la ma- 
nuscrisele românesti din toate bibliotecile athonite, vetrele de 
cultură românească și monahi cărturari de la Muntele Athos, ofe- 
rind celor pasionaţi de cunoasterea unei perioade atât de intere- 
sante si rodnice a vieţii monahismului românesc din Sfântul Munte 
Athos, factor de imbogatire a zestrei spirituale ortodoxe si românesti. 

Stabilit la Mănăstirea Bistriţa din nordul Olteniei, pe lângă 
activitatea de restaurare a sfântului așezământ, unde au fost crea- 
te spaţii corespunzătoare pentru restaurarea obiectelor de pa- 
trimoniu bisericesc - icoane si cărţi vechi - o mare parte am 
consacrat-o studierii acestei vetre de cultură și spiritualitate. După 
o temeinică documentare arhivistică, am redactat monografia inti- 
tulată Mănăstirea Bistrița Olteană (1996), tratând despre cti- 
tori, monumente, stareti, proprietăţi, tezaurul cultic, patrimoniul 
cultural, scoli, cărturari si instituţii sociale care au marcat viaţa 
bistriteanä. De asemenea, în legătură cu acest așezământ, am 
publicat Medalioane bistritene (1999) si Scoala mănăstirească 
de la Bistriţa în cultura românească (2004). 

O mare parte din cercetările mele le-am consacrat Sfântu- 
lui Grigorie Decapolitul - ocrotitorul Mănăstirii Bistriţa, ale cărei 
Sfinte Moaste se păstrează aici întregi de mai bine de cinci seco- 
le, aduse în anul 1497 de ctitorul asezământului, banul Barbu 
Craiovescu. Pentru a-l populariza si a clarifica unele controverse 
privind personalitatea si activitatea sa, am tipărit: Sfântul Grigorie 
Decapolitul. Viaţa si minunile (1992), Pestera Sfântului Grigorie 
de la Mănăstirea Bistriţa (1995), Rugăciunile Sfântului Grigorie 
de la Bistrița (1996), Minunile Sfântului Grigorie Decapolitul (1997) 
si Sfântul Grigorie Decapolitul. Mărturii documentare (1999). 

În anul 2003, la împlinirea a 225 de ani de la nașterea 
renumitului arhimandrit Chiriac Râmniceanu, am tipărit întreaga 

sa operă culturală, în două volume, precum si unul consacrat 
vieţii sale. Cel dintâi, Lexicon de numele sfinților - prima lucrare 
de acest gen în literatura românească, și a doua pe plan mon- 
dial; al doilea, „Cronica“. 1811-1827; ambele lucrări le-am transli- 
terat de pe manuscrisele originale paleografice ale autorului, 
fiind tipărite întâia oară. Recunoscut ca reprezentant de frunte 
al vieţii isihaste a monahismului românesc, i-am consacrat mono- 
grafia intitulată Cuviosul Chiriac Ramniceanu. Monahul isihast, 
demonstrând că, până la urmă, cine a dobândit isihia - pacea 
hristică adusă de lisus Hristos în lume — acela reuseste să-si man- 
ifeste totalitatea însusirilor sufletești în deplină libertate pozitivă 
a spiritului, întrucât sfintenia, cât si adevărata cultură si spiri- 
tualitate, se desăvârsesc numai în atmosfera deplinei isihii. 

Conștient de valoarea documentelor, cu ocazia centenaru- 
lui nasterii marelui profesor si arhivist Aurelian Sacerdoteanu 
(1904-1976), originar din comuna Costesti-Vâlcea, am întocmit 
un volum ce cuprinde toate documentele publicate de-a lungul 
vieţii sale referitoare la monumentele, localităţile si familiile din 
judeţul său de origine, intitulat Documente vâlcene în cercetarea 
lui Aurelian Sacerdoteanu (2004). 

Pentru răspândirea învăţăturii Bisericii Ortodoxe în rândul cre- 
dinciosilor, pe înţelesul tuturor, am iniţiat seria „Biblioteca Cresti- 
nului, ce cuprinde două colecţii intitulate: „Credinţa Ortodoxă“ si 
„Sfinţi Români", pentru publicarea principalelor învățături, precum 
si sfinţi români, mai ales cei canonizati în ultimii ani. Până în pre- 
zent au apărut câteva numere, unele ajungând chiar la trei ediţii. 

Fiind descendentul unei vechi si cunoscute familiei româ- 
nesti din Maramures, înnobilată la mijlocul secolului al XIV-lea, 
iar străbunicul meu, loan Micle de Sugatag a fost ridicat a cel 
mai înalt rang nobiliar „liber-baron“ (conte) de către regele Matei 
Corvin al Ungariei, care în anul 1477 s-a stabilit în Tara Chioarului, 
unde trăiesc si astăzi numeroși urmasi ai săi, în prezent lucrez 
la Genealogia familiei Micle. 

Forurile culturale - mai putin cele bisericesti - mi-au apre- 
ciat activitatea desfăsurată în domeniul publicistic, oferindu-mi 
numeroase diplome. Prin toate realizările, am încercat să demon- 
strez că si astăzi, în mănăstiri, indiferent de condiţii, înflorirea 
culturii este posibilă. Mi-a plăcut să abordez teme inedite, atât 

pentru clarificarea personală a unor probleme, cât si pentru a con- 
tribui cu unele noutăţi la propăsirea culturii și spiritualităţii noastre. 

Totdeauna am finalizat lucrurile începute, ducându-le la bun 
sfârsit; numai teza de doctor în Teologie am lăsat-o neterminată, 
însă constient si lucid, ca un protest demn la îndepărtarea mea 
nedreaptă din învățământul superior. Solicitat de numeroși profe- 
sori ai mei și de unii ierarhi să finalizez perioada respectivă din 
activitatea mea, am motivat că, în mănăstire, monahul - prin 
vocaţia sa — are posibilitatea să se manifeste cultural-spiritual chiar 
fără titluri academice. 


„UN COLT NELINIȘTIT AL EUROPEI“ 


Lauri Lindgren 

Am fost nominalizat pentru premiul de excelenţă al Patri- 
moniului National, „pentru activitatea de propagare a limbii si lite- 
raturii române în Finlanda“. Cum măcar am ajuns la studiul limbii 
române, acum peste 40 ani? 

Am început studiile universitare de limbi romanice prin stu- 
diul limbii franceze si am extins încet-încet interesul meu spre 
alte limbi romanice, cum era și normal în această perioadă, în 
cazul meu în mod special limba româna și italiană. 

Aspectul predominant în lingvistica romanică era atunci gra- 
matica istorică. Fonetica, morfologia si în mod restrâns sintaxa 
erau prezentate ca sisteme abstracte. Studiul culturii, în toată 
diversitatea acesteia, era mult mai neglijat. 

Când am făcut cunostinta României: ţării, poporului, cultu- 
rii populare și erudite, m-am dat seama că studiul unei limbi este 
strict legat de cultura și civilizaţia ale cărora este purtătoare. 
Fără limbă nu există identitate nici nu e limba fără identitate. 

Limba română, deși fiind clar romanică, poartă amănunte 
provenind de toate direcţiile, regiunile locuite de români fiind un 
colt neliniștit al Europei din sud-est în tot cursul istoriei. Aseme- 
nea influențe acoperă diverse domenii ale vieţii umane: religia, 
organizarea vieţii sociale, meseriile, arta culinară, s.a.m.d. Este 
de observat că de multe ori coexistă în limba română două sau 
chiar mai multe cuvinte sinonime provenind din diverse origini, 

ceea ce dă limbii române o bogätie de expresie pe care n-o găsim 
în multe alte idiomuri (dar constituie si un prag de depăsit la 
învățarea limbii). 

Limba si cultura române au si multe aspecte moștenite de 
milenii, care măcar au dispărut în alte ţări, si acum sunt ame- 
nintate chiar și în România, cu integrarea si globalizarea care 
au ajuns sau vor ajunge până la ultimul sat al Maramuresului. O 
să dam un exemplu. Natura României, asa cum se prezintă acum 
ochilor nostri, este o creaţie umană, de la câmpie până la pa- 
jistile munţilor. Fără oameni, care au ars jnepenii și molizii, pajistile 
alpine ar fi ca neexistente. Dacă se schimbă metodele cresterii 
animalelor, dispare transhumanta, dispar si pajiștile. În multe tari, 
de pildă în ţările nordice, au dispărut pajiștile, dar ele se creea- 
Ză, în parte, din nou în arii de ocrotire a naturii, pentru a evita 
o sărăcire a mediului înconjurător. 

Firește, nu putem să oprim cursul timpului. Am văzut, acum 
câteva decenii, undeva în nordul României, cum s-au spălat rufe 
la râu, bătându-le cu o bucată de lemn, un obiect care se vede 
la noi numai în muzeu. Nu putem cere ca täranca să nu își cum- 
pere o maşină de spălat, dar putem să evităm multe noutăţi inu- 
tile: progres, dar trebuie să facem si atenţie la vitezomanie. 


PREDANIA FRATELUI MAI MARE 


Eugen Evu 

Un concurs scolar, prin anii ‘50, mi-a adus premiul întâi, 
dintre concurenţii cu însuşiri creative, într-un oras cu noua școli. 
„Performanţa“ avea să mă umple mai degrabă de o neliniste, anu- 
me aceea că va trebui să confirm. Asadar, m-am Înscris si am 
devenit, pentru mulţi ani, membru al cenaclului literar municipal 
Hunedoara, o autentică miscare literară, e drept, cam prolet- 
cultista, unde trei generaţii coexistau într-o desăvârșită emulatie... 
divergentă. Functiona în contrapartidă jdanovismul post-stalinist, 
adus de câţiva „strămutați“ de la Bucuresti în ,orasul-santier“ 
hei-rup-ist: (Vasile Nicorovici, lv Martinovici — temporar tatuc — 
Radu Enescu, Nicuţă Tănase, care, prefigurîndu- pe un Baiesu, 
se „documenta“ în exotismul roz-bombon al „eroismului existential", 

Mircea Neagu, etc., figuri mai degrabă „transferate“ într-o zona 
ce-si resimțea cultural diluarea, prin strămutările masive de po- 
pulatie din Moldova, Oltenia si nu puţină, din basarabenii de peste 
Prut, anume aduși în scolile elementare, pentru a sovietiza... Am 
avut chiar o profesoară de română, ulterior romancieră, care 
mi-a insuflat ideea de a scrie, dar limba rusă am simtit-o mereu 
ca pe o „medicamentaţie respinsă“... Invatam si latina, dar în curînd 
a fost „retrasă“. În acel cerc literar, am avut însă si oameni de la 
care invatam altceva, în curînd situîndu-mă în generaţia „teribilă“, 
rebelă. Spre deosebire de un congenar adoptat și el, odată cu 
celebrul „tren al foamei“ Suceava - Valea Jiului - Timisoara, Victor 
Nita, înzestrat dar cochetind si cu boxul, trimis la facultate și rein- 
tors... victorios... în dificilul oras adoptiv până ce, din motive mult 
mai târziu elucidate de mine, avea să se mute la Bucuresti, unde 
Păunescu colecta anume jurnaliști batausi/bataiosi, buni să- urmeze 
(docili) programul „flăcărist'... Insist asupra perioadei, deoarece si 
ea a fost pentru mine formativă, mia dat gustul performanței, serios. 
Pentru alţii doar... informativă. 

Au mai fost temporar, acolo, Valeriu Bârgău, loan Evu, fra- 
tele mezin, ori Mariana Pîndaru, losif Lupulescu etc. Dar cei de 
la care aveam să învăţ serios au fost eminentii prof. Victor Isac, 
fost membru marcant al PNT istoric, fost secretar cu Tineretul 
al lui Maniu, om de o mare probitate morală, de două ori con- 
damnat la închisoare din motive tulburi, și o condamnare la moar- 
te (!), ulterior, prin 1965, fiind eliberat „condiţionat. 

A fost omul-model, ca atitudine umanistă, seriozitate si ca- 
racter, cumpănit și iradiant. De asemenea, regretatul Dan 
Constantinescu, provenient din familia nobiliară Corvină Nicoară, 
rafinat profesor si unic germanist, orientalist care, ulterior, emi- 
grează în Germania. De la el am avut și îndrumare, și prietenie 
fertilă, îi devoram cărțile rare, îi ascultam ideile si „furam mese- 
rie“... Ca fost membru al Cercului de la Sibiu, prin el aveam să 
aflu de ceea ce s-a numit „rezistența prin cultură“... Din acest 
cerc bizar ca structură, noi, cei tineri, aveam să ne alegem in- 
clusiv cu dosare de urmărire informativă, dintre cele trei accesa- 
te de mine după anul 2003, la C.N.S.A.S (cu ,anonimizäri cu 
tot), primul fiind „fundamentat“ aici, prin osirdie jalnică, santaje 
ori delatiune abjectă, din partea unor ,colegi"! Am devenit conștient 

si ulterior mi-am condus viata (inclusiv literară!) în sfidarea celor 
care, fatis sau din umbrit, aveau să mă hărţuiască între 
1971-1989... Poate că, într-un fel, si ei mi-au stârnit înversu- 
narea de a reuși literar, de a dovedi curat că sunt într-adevăr 
un poet ardelean si îmi iubesc neamul, valorile, mirabila zonă is- 
torică, a obârsiei mele, patria si matria! Fiind cel mai mare dintre 
cei patru fii ai părinţilor mei, muncitori, am avut calea impruden- 
tă și grăbită a existenţei umile, mediocre, proletcultizante, însă, 
niciodată, nu am depășit „performanţa“, paralelă vieţii artistice, 
cvasi-autodidacte, de a fi o vreme termotehnician... 

Cartea mea de muncă, numărînd 41 de ani, enumeră 23 
de meserii, fiind o veritabila atestare „universitară“ : a vieţii trăite 
auto-experimental, cu schimbări de orizont benefice, cu aventură 
existenţială, din care mi-am extras mereu culorile poeziei. Am 
scris enorm si am reușit, asaltind revistele vremii, abordind ma- 
rile personalități ale vremii, să public masiv, uneori suportind 
nolens-volens, „vămile“ cenzoriale, alteori accentuind subtextul, 
parafraza contestatară... Eu am resimţit definitiv dimensiunea in- 
terioară a apartenenței culturale identitare transilvanice, fiind fas- 
cinat de N. Densusianu, lorga, Vulcănescu, Papu, (o vreme), dar 
si de Blaga, Stelaru, Goga, Eliade si Cioran, mai târziu. Mircea 
Eliade avea să mă marcheze în profunzime iar între nenumărați 
oameni benefici, din care m-am înfruptat enciclopedic, cu o anume 
fascinatie de care mă temeam... simpatetic, Rilke, Rimbaud, 
Baudelaire, Jorge Guillien, Vicente Aleixandre, Montale si Ungareti 
s.a.m.d. Practic mi-e imposibil să-i numesc, ei erau acei pretim- 
purii Maestri în care, de unul singur, mă initiam... Poate că memo- 
ria mea, dobândită, ci nu cea cromozomială, îi conţine pe taţi, 
cu miile. Însă simt tulburător că în fiinţa mea exista ceva mult 
mai străvechi, ceva paideumatic, în accepţia unui Frobenius sau 
Blaga. Există descîntece, doine, balade, chiar și un Cimitir vesel, 
însă.... mai grav.... 

Identificabili de asemeni ca modelatori, oricît pare de straniu, 
sunt, de câteva decenii, marii savanţi, acesti civilizatori moderni, 
ai cunoașterii, laolaltă cu cei auriti si aureolati de cunoasterea 
revelatorie, religioasă. Am simţit mereu, sporitor, harul pe care 
l-am purtat ca zestre din părinţii mei, vilceleni din Munţii Orăștiei, 
din rămuroasă familie, adăugindu-se și luminescenta cărturarilor 

îndeosebi a celor transilvăneni. Tatăl meu a fost pastor apostolic, 
eu sunt ortodox. Ceva mai puternic decat sinea mea, decat sinele, 
m-au condus mereu inspre tinta miraculoasa, cumva de sine cauta- 
toare. Initierea noastra, practic, este continua si mie imi este 
clar, am chiar o acalmie reconfortanta: sacrificiul este cel ce da 
propulsia creatiei, ba chiar traim o ritmicitate a acestuia, ofranda 
vie si răsplată... Am avut sansa unica de a fi cunoscut si „garan- 
tat“ elogios de Doinas, iar după debutul meu revuistic si cel edi- 
torial, aveam să-mi dau seama din nou că ceea ce întrezărise 
D-sa în talentul meu, era si imponderabil și „drum care singur 
ne duce“, drumul vieţii mele. Am spus că avem în noi harta ceru- 
lui nostru, dar avem în noi si schiţa căii de urmat, noi suntem 
purtătorii căii proprii, a cărții trăite. 

Eu am dezvoltat capacitatea de a poetiza lumea, am probat-o 
prin numeroase recunoasteri de mare noblețe si competenţă, 
în tara si în străinătate... Fapta de a scrie, de a descoperi, îndru- 
ma, cizela, edita, cu delicateţe si o anume ameteala fericită, 
semelară. 

Am publicat deja 30 de cărţi, însă am scris mai multe, abor- 
dînd poezia, eseul, jurnalul, jurnalistica polemică (o, marele model 
rămâne genialul Eminescu!), „germenele indignării contra imo- 
ralitatii, oprimării spiritului si mutilărilor istorice“, l-am dezvoltat 
până odinioară, când a devenit, vorba lui Caragiale, monstruos... 
Pe Gustave Le Bon îl înţeleg însă nu-l mai cred. 

l-am cunoscut pe multi dintre cei ce încă suntem sub stele, 
inclusiv în plină amiază; demni de admiraţie, alţii enumerabili cu 
apelativul „alde...“. Am fost receptat, în general, bine, însă port, 
ca multi alţii, stigmatul izolării provinciale, absenței climatului cul- 
tural viu, dinamic, prielnic afirmării la timp. Din 1979 am fost 
titularizat în U.S.R., dar vitregia nu s-a prea retras, dimpotrivă! 
Am suferit enorm când mi-am revăzut „traseul“ prin prisma de- 
mentă a întocmitorilor de pire, devastatorilor de destine. Mi-e 
milă pentru ei. Dar poate că și aceasta face parte din „iniţiere“, neh? 

Important — îmi permit să răspund sugestiilor de chestionar 
confesiv ale maestrului-la-timp-răsărit-în-cale, Dr. Artur Silvestri — 
ar fi să raminem noi însine, în profunzime, dincolo de rasucirile 
de vrej pe invizibilul arac si dincolo de delirul istoriei dirijate (vre- 
melnic). Să cultivăm ceea ce aducem cu noi din nastere, ceea 

ce sporim prin noi în lucrarea pe care o iubim, o adorăm si o 
motivăm, o justificăm; sperăm să o adeverim: ca Dat, ca vocaţie, 
chemare, apostolat, spre desăvârșire. Însă nu în singurătate, ci 
în mulțime, între ai nostri, dintre ai nostri. 

În acest sens, literatura îmi este religie, vreau si iubesc să 
refac legătura cu divinitatea. Legământul, inclusiv prin scriere-träi- 
toare. Nu din orgoliu, consider, caut performanța, ci dintr-un impe- 
rativ al spiritului „meu“, al nostru. 

Nu pot delimita până „unde sunt român“, dar într-adevăr, 
simt că voi adeveri acest mister, al entității obarsiale. 

Deopotrivă, astfel judec și apartenenţa mea la identitatea 
arhetipală, primordială, care se redefineste, iată, în marile aspi- 
ratii ale Umanului contemporan si de orizont. E misiunea însăsi. 
Cred că orice mutilare, distorsiune sau, vai, obturare a senti- 
mentului de pământean (din cutare loc al tău, de-acasă, dar și 
terestru, universal), stinge ceva esenţial în om, îl aneantizează. 

Arta, creația, comunicarea si reverberatiile ei, îmi sunt scum- 
pe si consider că Dumnezeu are ceva de lucru si pentru mine; 
nu într-un anume templu, ci în lumea pe care o contemplu, mi-o 
regăsesc ca templu. 

Ce am făcut? Am trait, am fost cumva si „trăit“, asa cum 
suntem gândiţi, umblati, zburati, ocrotiti, asemanati, răscumpă- 
rati. Suntem si mioritici, si orfeici, si apollonici si dionisiaci, sun- 
tem în Hristos, ca esentializare, ne putem mântui prin creaţie, 
imitatio Dei... Dacă unii cred că se înzeiesc, eu îmi doresc sa 
mă în-omenesc, mi-e dor de Omul Vechi, primordial, regăsit si 
iluminat în orizontul modern, mi-e dor de ceea ce se prefigurează 
în mine, uneori ca un extaz: pur si simplu cel de A FI. El vine, 
coboară, apoi se înalţă. Mi-s dragi oamenii și ca om spun asta, 
cu dorul meu de oameni, de omenime, de zbor. 

Lupt să mă iert pe mine însumi, desi păcate capitale nu 
am cum a le fi săvârsit. Îmi ador marile teme, gândesc plane- 
tar, mă situez în ceea ce scriu, deopotrivă în Acum si în Acolo, 
oriunde suntem oameni, fiinţe create, întru desăvârșire. Oricit 
de tragic resimtim existenţa, nu-i întrevăd finalitatea, cugetul „meu“ 
nu-mi dă acest răspuns. Am avut suferinţe psihice si fizice, de 
toate, dar m-am încredinţat mereu Providentei. Cred că rugă- 
ciunea este într-un fel auto-programare, apoi Apel în sus! Am simţit 

în cumpene mari acest sacru din om, nimic nu-l distruge, iar eu 
îmi sunt și elev si învățător, după modelul crestin. Ceea ce pot 
spune despre lucrul meu cu alţii, este că fac parte dintre oame- 
nii copilarosi (?), care au a se bucura si de bucuria celuilalt, au 
a se înminuna. Uneori am 126 de ani! Fondul lexical românesc 
este uriaș de bogat, contopirile semantice, fiinţa noastră, enti- 
tatea noastră conţin nu eclectic, ci experimental, decantabil si 
transfigurativ forţa incalculabilă de a se recrea. 

Mi-e poezie în lume! Cel mai lesne mi-este să mă exprim 
poetic, să regândesc realul în mod poetic, spontaneizant! /nfinită 
Libertate! Dimensiune cu presimt metafizic si transcedental. In- 
tuitia neîntrerupta a fiinţei universale, ca întreg în fiece parte. Întreire. 

Cam asta am gândit si făcut, continui să trăiesc eu. Recu- 
nosc, am un neîntinat, sincer si încă inocent peste măsură crez 
că sunt ocrotit. Inclusiv prin întâlnirile mele cu Oameni providen- 
tiali; prin aceea că-mi pot recunoaște asemănarea cu ei, iar, da- 
că au putinţa, pot să-mi acorde sprijin, căci sunt cu capu-n „nori“ 
si chiar am nori sub meridianul fruntii, mă „aiurez“ uneori, asa 
cum în copilărie, cu lanterne „Elba Focus“, ne îndestulam noap- 
tea cu cirese: nu de oriunde, ci din grădina cu ziduri mari, încă 
medievale, (paradeisos tulbure) a Bisericii din satul Nandru... 

Ce sens are fapta fiecăruia dintre noi, dragă Artur? Vom 
afla, cel mult sensul, noima, se va distinge limpede, după.... Dar 
dacă răsunăm vremii noastre, semenilor nostri, fără a-i ignora 
ca frati-semeni-gemeni, prin Duh, cred că merită! Încercăm, 
într-adevăr, asta facem, mereu, uneori reuşim. Căci viata ne este 
Eseu, suntem încercătorii si încrezătorii. 

Fără-ndoială că mai suntem si ceea ce dăinuim (preluind 
si sporind) si ceea ce devenim, ca să fim recunoscuţi si să ne 
recunoaștem. Suntem mereu Fiii, nu suntem orfani. Nici cosmic 
vorbind. Nici în vremelnicia vitregirii, în confuzia teluricului. 

Ceea ce facem bine, sper si cred, ne face și nou binele. 
Ni se întoarce, cum știe natia dintotdeauna; de neuitat si esențial. 

Ci dacă iubim, să nu fie întru a lua în stăpânire. Nici pen- 
tru a ni se da îndoit. Ba chiar risipa, cu supradăruire, ca jertfă, 
nu de carne. Este ceva în om mai puternic si mai blând decât 
noi însine. Nici numai binele, nici doar sinea. 

Cat despre fapta mea, la 64 de ani, nicidecum nu-s asa 
de tulbure ca mai dinainte; așadar lucrul, anii, căderile si reusitele, 
(asomptiunea, voila, Roland Barthes!), mă linistesc oarecum, ca 
si cum mă adeveresc întru o cauză, superioară, nu cu emfază, 
nici cu super-mens, fereste Doamne! Nici cu bărduială 
pseudo-mesianică, nici măcar cu traumatologia frusträrilor care 
face acum ravagii si neo-estetici; unele suicidare. Dar oricine (se) 
ucide astfel, îl insultă pe Creator si de aflăm, vedem si intele- 
gem, bine este să spunem, să „smulgem mästile", cum spunea 
Mimmo Morina, „chiar cu riscul de a fi inchisi"... 

Căci multi sunt inchisi în afară si nu află. Eu nu am calea 
lui Steinhardt, nici a tristului Noica. Dar nici a lui Liiceanu, Plesu 
nici-atât. Îndrăzneam a crede că am calea ACEEA, ACEASTA și 
ÎNTR-ACOLO. În acest Acum continuum. Fie si spaţiu, timp „ein- 
steinian“. Să mă ierti, cititorule, că spun ceea ce Domnia ta încă 
stii, ori nui amintesti. N-am ispita puterii cunoasterii, ba mărtu- 
risesc că numele Umberto Eco, cu a sa semiologie aplicată, și 
deja imitată, alarmant, de un Dan Brown, bunăoară, mi-a trezit o 
mai veche muscătură în suflet: tentatia ascetică... Însă, nu, însă, nul 

Cred că fapta este, trebuie să fie, VIE, în Cetate. Toate pre- 
miile, onorificările, mai putin brusul de iluzie strict pecuniară, 
titrările, între ai mei în tara ori prin te miri ce enciclopedii ale 
promotion-ului culturalului, mă amuză, cel mult. 

În fine, eu sunt fratele cel mare a doi fraţi si o soră: ciu- 
dat, recent mi-am descoperit suferinţa de a nu avea și eu un 
frate mai mare... Însă îmi fuge-n sus gândul că ÎL am și îmi 
zvicneste, ca un tril deodată, amintirea Tatălui. 

Adaos: 

Răspund încă succint, ideilor arturiene: da, altfel nu se poa- 
te, ceea ce fac voi duce până la capăt. De vreme ce însuși „ca- 
pătul“ în mine este. Însă nu al lumii. Odată redeschisă-i calea în 
urmași, (mi-a dat lubirea trei fii ) si apoi în curțile ce ne supra- 
„viețuiesc“. Sterg ghilimelele la inefabil? 

Da, mi-e dor de ceea ce voi face, de ceea ce voi reuși, re- 
gret că am repetate, riscante, epuizări datorită derizoriului cotidian. 
Creierul meu însă recuperează, si în somn, nu glumesc. Proce- 
sează, decantează, relevă, asterne, redimensionează. Ceea ce este, 
este Cugetul, cum încă stim. Levitez, nu din asfixie... 

Nu nutresc intentia de a fi eu insumi model. Mereu m-a 
stingherit lauda altora, majoritatea laudelor sunt fascinatorii, fe- 
tisizante, dacă nu ipocrite. Celor din iubire, le prieste soptita privire; 
fapta asemenea ori pioasa învățătură, dintru - cum spui Domnia 
Ta, predanie. Îmi place acest slavism, o leacă si-un leac de fosnet 
de mesteacăn... esenian, adică de la Esenin. 

… Pentru mine Jocul, omniprezent la toate făpturile Domnu- 
lui, este vitalitatea si pulsatia lumii, Spiritului, omeneste captind 
gravitația si încercînd imponderabilul. Eseizând. 

li mulţumesc editorului pentru răgazul și spaţiul oferit, 


„REALISMUL, MOȘTENIT 
DIN LEGENDE SI ISTORIE“ 


Petru Petrescu 

Închid ochii albaștri ca să plutesc în timpul etern al copilă- 
riei cu amintiri triste zbuciumate, bucurii, speranțe, dragoste, 
cu drumul cascadelor, al plutelor pe Bistriţa, cu palatul Cnejilor 
împodobit de mistere, sub umbra maiestuoasă a brazilor scäl- 
dati în adâncul cerului, sensibile frumuseți ale naturii aflate în 
necontenită schimbare. Mărturisind lumii reale printr-o sinteză, 
taina sfântă a Spovedaniei, pururea vie la poale de Ceahlău. 

Născut în amintirea povestilor Dochiei, învelit în scutece de 
frunze ruginii cu miros proaspăt de fân cosit, brodate de cosași, 
greieri cu lăute, decorate cu flori albe cu nume de regină, cres- 
cute în vântul stâncilor argintii, stropite în roua dimineţii cu stele 
căzătoare pline de lumini, primind botezul crestinesc de „Petru“, 
nume ales după datină de părinţii mei dragi, care au trecut în 
taina umbrelor, rugându-mă în iertare cu evlavie vesnica „să-i 
odihnească bunul Dumnezeu“, aprinzându-le lumânări si candela 
pentru a le lumina drumul fără întoarcere. 

Trezit din lumea visului care a început de la răsăritul soare- 
lui până-n asfintit, păstrând legătura cu divinitatea, am descope- 
rit o lume călăuzită de aureola lunii în marea galerie a astrilor. 
Multi dintre noi nu cunosc această lume dar o asteaptă cu viu 
interes, gândind că e ceva firesc si nou. 

Am fost educat in spiritul credintei si moralei crestine. Arta 
picturii constituie, în viziunea mea, o religie in care universul uman 
se contopeste cu cel cosmic. Cred că transcendentul nu este 
un lucru în sine, o abstracţie sau un simbol, ci o legătură afec- 
tivă între cosmic si teluric, între om si divinitate. 

Artistul poate fi sau nu mesagerul unui cult inițiatic si inac- 
cesibil, un făuritor de imagini și frumos în care să se regăseas- 
că, în egală măsură, realul si imaginarul, spiritul si natura, clipa 
si vesnicia. 

Jocul raporturilor dintre alb si negru, picturile, gravurile pline 
de policromie vie isi gäsesc frumusetea plastica prin organizarea 
suprafeţelor. Culoarea capătă viata, tensiune si dinamism, indicând 
un mediu inspirat din lumea oceanului cosmic. Sentimentul naturii 
predomină, realul apare în interpretările poetice si plastice, ca 
singur element coordonator. 

Tinereţea artistică nu este legată de vârstă, ci de vigoare, 
de dorința permanentă de prospeţime si de împlinire pe planuri 
atractive, superioare, liniile concentrice succesive, definitiv armo- 
nizate, reprezintă diferite forme, evocări lirice sau epice. Par 
naturale deși sunt invenţia unui spirit în care originea logică se 
armonizează cu pasiunea coloristică plină de poezie. 

Sinteza compozitionala pleacă de la disciplinarea spaţiului, 
după rigorile de sorginte folclorică, mizând totul pe virtuțile cu- 
lorii, adăugând un registru subtil de montare a unor dominante 
practicate. Ambitia de a obţine valorizarea - cuvenită - are drept 
scutieri talentul și sinceritatea. Astfel destinul artistic navighează 
mereu între doi poli, unul ideal și altul real. 

Realismul mostenit din legende si istorie se lasă modelat 
de visare, de pasiune, de lirism. E o modalitate de a așeza în li- 
bertate, formula cromatică, suprafața cu regulile lor, printr-un 
influx de forţă spirituală. Actul de creaţie este în același timp pa- 
radis și purgatoriu. Dumnezeu a creat lumea si pe om după chi- 
pul și asemănarea sa. 

Artistul trebuie să lupte cu armele hărăzite de Dumnezeu, 
pentru schimbarea în bine a omului si a lumii, „Nobilă misiune și 
sublimă osanda". 

„TENDINȚA GENERALĂ TREBUIE 
SĂ FIE ADUNAREA - LAOLALTĂ 


Theodor Damian 

Eu m-am expatriat la vârsta de 14 ani când am plecat de 
la Botosani, în mijlocul copilăriei as zice, la seminar la Neamţ, 
la mănăstire. N-am vrut acest lucru. Cu toate consecințele aces- 
tui exil, absolut extraordinare, neprevăzute de mine, atunci am 
simţit dezrădăcinarea si am încercat să prind rădăcină în loc străin, 
ca un copac cu două sau mai multe rădăcini (ca orice copac), 
cel putin două mari, una - cea care mă tinea ancorat acasă la 
Botosani, a doua, cea nouă care mă ancora si mă lega dincolo 
de frustrarea trăită mult timp, în mod irevocabil de noua mea 
patrie, Mănăstirea Neamţului, geografic vorbind, și mănăstirea, 
în general, mental, si senti-mental (!). 

Strămutarea ulterioară la Bucuresti n-a mai fost un exil pen- 
tru că Bucureștiul l-am visat si dorit. Si nici dezrădăcinare nu prea 
a fost pentru că - dacă a fost - ea n-a depasit în nici un caz dra- 
ma primeia menţionate. Dar nu, plecarea la Bucuresti, am vă- 
zut-o atunci ca pe o izbăvire, deci n-a fost o dramă. Apoi mi-am 
dorit tot timpul să plec, să călătoresc, să cunosc. 

După călătorii de amploare în Europa si în Israel, am avut 
sansa să vin în America. Acum răspunsul la întrebarea: „Când 
v-aţi expatriat in America - unde ati plecat?“ apare simplu și clar. 
Pe de o parte, m-am expatriat si nu m-am expatriat pentru că 
am plecat din România dar n-am plecat de acolo; am cetăţenie 
americană dar am păstrat-o pe cea română, trăiesc în America 
dar sunt legat cu zeci de rădăcini de România, iar pe de altă 
parte, am venit într-un alt loc la care am visat îndelung, cu talpa 
picioarelor arzând si cu dorul de ducă purtat în suflet vreme multă. 
Nu mi se aplică cuvintele Veronicei Micle către Eminescu: „Ai ple- 
cat mânat de dor/ si te-ai dus tot înainte / De cumplitul meu 
amor/ Nu ţi-ai mai adus aminte.“ 

Am plecat mânat de dor, da, numai că „dusul“ meu a fost 
înainte si înapoi, un dusîntors, un întors la care deja gândesti 
în timp ce te duci, un dus pe care-l faci lăsând statui de sare-n 
urma ta, umbrele tale întrupate si transformate în statui, cu 

viata si sufletul în ele îngheţate că pleci, dar dezghetandu-se cu 
fiecare întoarcere si inundandu-ti revenirea, facandu-te să vii co- 
plesit si să respiri sub cerul ţării tale coplesit, să-ţi revezi locurile 
si prietenii copleșit. Acesta este adevăratul sentiment ce mă în- 
cearcă de fiecare dată când vin, când stau si când plec de acasă. 

Dar coplesirea este un fel de „prea plin“. Și ca să träiesti 
cu prea-plinul, și în el, e o binecuvântare, un privilegiu. De aceea 
la întrebarea „unde am venit“, răspunsul este: „în prea plin, în 
coplesire“. N-am venit atât într-un loc cât într-o stare. De aceea 
n-am liniste o clipă dar am bucurie tot timpul. 

Rădăcinea mea de tara, ţărănească, ce mă leagă de ora- 
sul natal, este mai puternică si solidă decât dacă, poate, as fi 
rămas acolo. În sensul scormonirii, al frământări, al constienti- 
zării. Eu sunt un râu cu albii suprapuse, cu ape care curg înainte 
si înapoi ca lordanul în ziua de Bobotează, sunt ca Dresleuca, 
pârâul orașului natal vărsându-se prin dedesubturi în râul Meneca- 
duzei sau în fluviul Hudson de la gura Atlanticului, sau mai degrabă — 
dacă e după sum simt, căci si asta e o realitate importantă — 
sunt fluviul Desleuca de la marginea Botosanilor vărsându-se invol- 
burat în apele cuminţi ale pârâului Hudson ce spală partea de 
vest a New Yorkului... 

Visurile m-au durut tot timpul. Si mă dor si acum. Mai ales 
când le visez. Și sunt un visător incurabil. Dar fără vise n-as fi 
făcut nimic. Acesta e procesul: întâi visez si apoi trag cu săge- 
tile. Până nimeresc. Rar de tot se întâmplă fie să mi se termine 
tolba si să nu mai vreau s-o încarc, fie să mă retrag din vis. Eram 
copil când am citit prima data Cyrano de Bergerac. Mi-aduc aminte 
si acum: „E-nălţător să îţi alegi un tel/ si-apoi trecând prin foc 
s-ajungi la el.“ Acesta a fost un fel de motto al meu mai ales în 
perioada adolescenţei. Nu poti să treci prin foc si să nu te arzi 
un pic. Asta e preţul, dar merită. Te uiţi la rănile tale ca la un 
palmares. Am fost un norocos, si sunt. Binecuvântat de Dum- 
nezeu. Toate marile mele visuri s-au împlinit. La nivel personal, 
familial, profesional, pe multiple planuri. Am și acum vise si mă 
dor, dar tintesc cu încăpățânare. 

Sunt de acord cu Radu Gyr că „adevăratele înfrângeri / sunt 
renuntärile la vis“. Totuși, uneori trebuie să distingi între vis și 
ispită. Când depistezi că un vis a fost de fapt o ispită, si poţi să 

discerni lucrul acesta dupa primele sute de metri de lupta, cand 
vezi in ce directie te angajeazà aceasta, e mai bine sa renunti 
si sa te pui din nou la visat. 

Mai este o filosofie despre vise, aceea a Sfintilor Parinti. 
Ei se fereau de vedenii, în general. Se rugau să nu le aibă căci 
nu-și permiteau să piardă nici măcar câteva sute de metri când 
eventual ar fi descoperit că visul era, de fapt, o ispită, căci dia- 
volul se poate transforma în înger strălucitor pentru a da autori- 
tate vedeniei. lată însă că ne ducem într-o altă direcţie. Vorbeam 
de visul ca ţel, iar acum am dat peste visul ca dulce legănare a 
minţii, desi ele sunt si legate căci atunci când țelul pe prinde și 
devine obsesia ta cea de toate zilele, el va fi si aceea de toate 
nopţile. 

Revista Lumină Liné/ Gracious Light a public cu sacrificii 
mari. Mulţumesc tuturor ce l-au spus pentru cuvântul bun despre 
ea. Lucrăm la ea voluntar, eu si sotia mea Claudia, care face 
toată munca tehnică, de tehnoredactare, ilustrare (chiar și cu- 
legere de texte și corectură în unele cazuri). Ea este cea care, 
în mod concret pune revista pe dischetă sau CD, gata de a mer- 
ge la tipografie. Eu, ca director si Mihaela Albu, ca redactor-șef, 
decidem asupra profilului, economiei revistei si materialelor. Anca 
Stuparu Cassablanca si Gellu Dorian ne ajută în alte aspecte ale 
acestei munci, iar problema cea mai grea, finanţarea ei, vine în 
proporţie de 90% din buzunarul meu, care nu sunt economic 
stabil, orisicum. Noroc că n-am probleme în familie pe tema asta 
si că trăim în permanenţă cu speranţa într-o soluţie. 

Cenaclul literar „Mihai Eminescu“ este un fel de miracol 
în viata spirituală a românilor americani. Din 1993, când lam 
înfiinţat, ne întrunim cu regularitate la fiecare două săptămâni, 
cu excepția vacantelor de vară, Paști si Crăciun. La început eram 
axati pe lecturi din scriitori români clasici și contemporani, si pe 
comentarii, dar si pe prezentări de carte ale diferitor autori ro- 
mani din USA si România. Mai târziu l-am avut ca redactor-șef 
la revistă si la cenaclu pe prietenul M.N. Rusu, autoritarul critic 
si istoric literar, care a dat un nou impuls activităţilor literare. 
Apoi a venit în echipă ca redactor șef la revistă si la cenaclu 
Mihaela Albu de la Columbia University, cu care lucrez în prezent 

si care a pus amprenta personalității ei creatoare pe munca ce-o 
facem aici cu dăruire. 

Tot în cenaclu, dar si la Biserica „Sf. Ap.Petru si Pavel", 
organizăm comunitar tot felul de sărbători (aniversări, comemorări 
de evenimente din istoria si cultura naţională) de amploare, sim- 
pozioane, conferințe academice, baluri, hramuri, în frecvenţă de 
aproape câte un eveniment pe lună. Da, adevărat centru cultu- 
ral unde străluceste frumuseţea sufletului românesc. 

Felul cum membrii comunității româno-americane văd gru- 
pul pe care ei îl constituie diferă de la om la om. Există, în general, 
două tendinţe. Una - de a vedea comunitatea ca dezbinată, alta — 
de a o vedea unită. Bârfele, concurentele, certurile, sunt proba- 
bil temeiul pentru opţiunea legată de dezbinare. Eu nu împărtăsesc 
acest punct de vedere. Trăiesc nu numai între români, dar zil- 
nic si printre americani, mai ales datorită catedrei de filosofie și 
etică de la Colegiul Metropolitan din New York unde predau din 
1992. Ce văd la români, văd si la americani. Dar nu-i aud pe ame- 
ricani vehiculând cuvântul „dezbinare“ pentru a caracteriza socie- 
tatea americană, asa cum îl aud la români. 

Probleme între oameni există în toate natiile, în ţările de 
baștină ca si în emigrație. Eu am spus-o mereu. Pentru a carac- 
teriza o comunitate nu ne uităm la aspectele individuale ale siste- 
mului, ci la tendințele generale. Ori tendinţa generală trebuie să 
fie unitatea, adunarea laolaltă. Chiar cei ce vorbesc de „dezbina- 
re“ o fac cu nostalgia unităţii în suflet. Dar dacă ne uităm la câteva 
constante ale comunităţii: frecvenţa la biserici, la restaurante, 
la locurile culturale, cum ar fi cenaclul nostru, Institutul român 
si altele, magazinele românesti, vedem că lumea curge într-acolo. 
Dacă luăm doar cazul bisericilor, zece ortodoxe în New York, vedem 
că frecvenţa este foarte bună, si nu accidental ci săptămânal. 
Deci oamenii nu fug unii de alţii, ci se aprapie unii de alţii. La fel, 
restaurantele românesti sunt pline. Și celelalte locuri de întâlnire, 
cum am spus. Eu cred că avem la New York 0 comunitate româ- 
nească excelentă. Nu împărtăsesc scepticismul lui Cioran cu privire 
la „neparticiparea la istorie“. Numai în anii de când sunt eu în 
America (din 1988) pot aduce mărturie despre cât de multă isto- 
rie au făcut compatrioţii noștri. 

PROGRAMUL 
„NECESITAȚII STRINGENTE" 


Tudor Nedelcea 

Vestea primirii acestui prestigios premiu, acordat de Asocia- 
tie Romana pentru Patrimoniu la fel de prestigioasa, m-a bucu- 
rat cu atât mai mult cu cât premiul „cade“ într-un moment când 
împlinesc o anumită vârstă. Dar cel mai mult m-a bucurat fap- 
tul că Domniile Voastre - cărora tin să vă mulțumesc în mod deo- 
sebit - ati apreciat colecţia de carte „Românii uitaţi, inițiată si 
coordonată de mine în cadrul Fundaţiei „Scrisul Românesc“ din 
Craiova. Initial, am intenţionat să includ în „Românii uitati pe 
conationalii nostri din Siberia si Asia, de la Locurile Sfinte (po- 
pulatia besa), dar am constatat cu amărăciune că Tara i-a uitat 
pe românii din nordul Bucovinei, Basarabia, Valea Timocului (sâr- 
besc si bulgăresc), Voievodina, pe românii sud-dunăreni. Pentru 
cunoasterea lor am editat cărţi semnate de Grigore Vieru, Nicolae 
Dabija, Mihai Cimpoi, Vasile Tărâţeanu, am reeditat cărţile sem- 
nate de Th. Capidan, loan Maiorescu, G. Vâlsan, loan Nenitescu 
etc. Sperăm să nu fie cazul să includem în colecția de „români 
uitaţi si pe românii din România. 

Precizând că toate aceste cărţi le distribuim gratuit comu- 
nitätilor românești din jurul României si că pentru această activi- 
tate nu suntem retribuiti, primind doar subvenţii pentru tipărirea 
acestora de la Ministerul Culturii și Cultelor si Ministerul Educa- 
tiei si Cercetării, vă mulțumesc la modul sincer si plenar; acest 
premiu mă onorează, dar mă si obligă în același timp de a-mi 
continua activitatea obstească pentru afirmarea culturii românilor 
de pretutindeni. 

Onorând atâtea personalităţi marcante din spațiul românesc, 
din Țară sau din comunităţile românesti din jurul nostru, Asocia- 
tia Română pentru Patrimoniu s-a onorat pe sine. Într-o tara si 
într-o epocă în care „Legea Patrimoniului National Cultural a fost 
abrogată cu o ușurință si lipsă de responsabilitate care dă de 
gândit, a fost nevoie de o iniţiativă particulară ca Patrimoniul 
Naţional (sau ce-a mai rămas din el) să înceapă să fie salvat. 

Este meritul indiscutabil al scriitorului Artur Silvestri, presedintele 
acestei prestigioase asociaţii, al Doamnei Mariana Brăescu, 
presedinte-director general CASA LUX, principalul susținător al 
organizației și al colaboratorilor săi, de a repune în actualitate o 
problemă de interes naţional în plină ofensivă de globalizare. Toc- 
mai acum este mai stringentă apărarea valorilor perene ale 
culturii românesti; în satul globalizant, România trebuie să aibă 
propria sa uliţă, mai curată si mai autentică. 

Ambiţiile Asociaţiei Romane pentru Patrimoniu sunt mari, 
dar întru-totul realizabile: înzestrarea, prin donaţii, a bibliotecilor 
scolare si comunale, fonduri de manuscrise aparținând unor per- 
sonalitati spre a fi donate bibliotecilor publice, înzestrare si 
monitorizarea monumentelor istorice (de acolo de unde au fost 
abandonate, din varii motive, de către Comisia Monumentelor 
Istorice), rezervaţii culturale, inițiative legislative de protecţie a 
patrimoniului românesc. 

As recomanda conducerii Asociaţiei Romane pentru Patri- 
moniu să propună forurilor legislative unificarea bibliotecilor scolare 
si comunale din fiecare comună din România. Unificarea presupune 
o singură bibliotecă, un singur bibliotecar, un singur buget, mai 
mare, evident. Modelul a funcţionat în anii 1980-1985 și a dat 
rezultate apreciabile. 

În 1931, un neamt renumit în epocă, Kurt Hielscher, a fost 
invitat de guvernul român să viziteze tara si să editeze un album, 
asa cum făcuse pentru Germania, Spania, Italia, ţările nordice 
etc. Hielscher colindă tara în „crucis si-n curmezis“, cum ar zice 
Eminescu, rămâne entuziasmat de ceea ce vede; el vede „po- 
porul răspândit în ţinuturi singuratice, dar strâns în jurul unei lim- 
bi si a unor obiceiuri deosebite“. Rezultatul; lucrarea cu titlul Ro- 
mânia, cu o prefaţă de Octavian Goga, cuprinzând doar 304 de 
titluri din cele peste 5000 realizate de neamt. O carte de pro- 
pagandă a României pentru străinătate! Dar Kurt Hielscher a pus 
degetul pe rană: pericolul pierderii specificului naţional: „Dar pe 
lângă bucuria muncii am simţit cu durere că întreaga nationali- 
tate română este amenințată de un dusman tenace; nori cenusii 
din vest se apropie de cultura acestei ţării binecuvântate de soare: 
praful care sufocă viata multicoloră a civilizației. Deja a cuprins 

sate izolate si bucuria culorilor porturilor nationale este estom- 
pată în monotonia si apatia modei universale. Asa îsi va pierde 
Chipul său străvechi un popor care simte arta. De aceea, am 
oferit, eu, nationalitätii intenționat, în aceste tablouri, atât de multe 
spaţii imaginilor. Pentru mine este ca si cum as salva cartea mea 
pentru vremuri mai târzii când totul ar fi destinat unei disparitii 
lente si continui. De-ar avea o soartă mai bună poporul acestor 
munţi, văi si câmpii si să-si păstreze încă multă vreme originali- 
tatea si frumusetea sa fl 

Artur Silvestri este Kurt Hielscher-ul care ne trebuie, iar 
Asociaţia Română pentru Patrimoniu a apărut într-un moment 
potrivit ca o necesitate urgentă. Căci trebuie dovedit că Româ- 
nia nu vine la masa marilor bogaţi ca o ruda săracă, ci isi are 
locul ei binemeritat. Asa să ne ajute Dumnezeul! 


PERSEVERENTA 
SI INCREDERE 


Viorica Enachiuc 

Sunt asolventă a Facultăţii de Filologie, secția Românä-sto- 
rie din cadrul Universităţii „Alex. l.Cuza“ din lași, cu lucrarea de 
licenţă în arheologie, anul 1963. Mi-am desfășurat activitatea 
de cercetare ca arheolog la Muzeele judeţene din Dorohoi, Mehe- 
dinţi, Ilfov si Giurgiu, între anii 1963-1990; ca etnolog, am functio- 
nat în cadrul Centrului de Conservare și Valorificare a Traditiei 
Populare si la Scoala de Arte a judeţului Giurgiu (1990-1995); 
ca expert în probleme de etnologie la Scoala de Arte a judeţului 
Giurgiu, începând cu anul 1998 si în prezent. 

În perioada 1963-1986 am deţinut funcţia de conducător 
stiintific si arheolog pe santierele arheologice din: Moldova (Dră- 
guseni si Nichiteni), Oltenia (Balotesti, Izvorul Birzei,Gruia, Salcia) 
si Muntenia (Buftea, Dridu, Lipia, Mihai Bravu, Mihăilești, Ogrezeni). 
În cadrul santierelor arheologice am reusit să identific stratigrafic 
si să cercetez asezări din neoliticul aceramic si până în secolul 
al XIV-lea e.n. Paralel cu studiile arheologice, am studiat inter- 
disciplinar si lucrări de istoriografie antică si Ev Mediu timpuriu, 

lingvistică, gramatică istorică comparată si etnologie. Mi-am con- 
centrat atenţia asupra scrierilor vechi, cu referire specială la 
limbile indoeuropene, legăturile lor și evoluţia în timp cu alte scrieri 
învecinate din ţinuturile europene și asiatice. 

Rezultatele obţinute le-am redactat în numeroase lucrări 
stiintifice pe care le-am comunicat prin sesiuni de rapoarte stiin- 
tifice, anuale, simpozioane si sesiuni stiintifice nationale și în cadrul 
a peste 14 congrese internaţionale de profil în perioada 1964-2003, 
care s-au organizat în România, Austria, Cehoslovacia, Franţa, 
Italia, Germania si Israel.; aceste lucrări științifice au fost publicate 
în diferite reviste de specialitate, interviuri la patru televiziuni si 
presă si prin filme documentare în România si în străinătate. Fiind 
apreciată activitatea mea în mod deosebit, am beneficiat de burse 
de studii în Italia- Roma (pentru probleme de arheologie si epi- 
grafie) în anul 1983 si în Danemarca, (pe probleme de sociolo- 
gie, arheologie si scriere runică) în anul 1994. 

Ca o recunoaștere a activităţii științifice si a rezultatelor obti- 
nute, mi s-au conferit pe plan internaţional și naţional titluri și 
premii: 1983 - membru în Comisia pentru Arheologie si Epigra- 
fie, UNESCO, Paris-Franta; 1992- membru asociat de onoare al 
„Centro Internazionale di Studi e Ricerche sul Popolamento Preis- 
torico e Protostorico del Piemonte sud-orientale in Alessandria- 
Italia”; mi s-a eliberat si Legitimatia nr. 182/ 1992 de arheolog 
în cadrul santierelor organizate de Institut; membru IOV - Unesco, 
pentru probleme de etnologie- Austria; 2001 - membru în „Comis- 
sion Internationale IOV du Projet - Culture de la paix - promu par 
l'Unesco”, Lyon - Franța; 2004 - recunoasterea mea ca om de 
stiință de către „American Biographical Institute, Inc.“ Din SUA, 
Raleigh, North Carolina si numirea mea ca membru „Proffesional 
Women’s Advisory Board“ al Institutului (ABI); membru al „Inter- 
national Directory of Medievalists“ din Turnhout, Belgia; totodată, 
un documentarist al Institutului din Belgia este numit să mă 
informeze lunar cu bibliografia științifică editată pe plan mondial 
pentru domeniile: arheologie, istoriografie, muzică veche, lingvis- 
tică si codex-uri; 2005 - Asociaţia Română pentru Patrimoniu, 
Bucuresti, mi-a acordat Premiul de Excelenţă, în semn de recu- 

nostintà obsteasca si continua aducere aminte, pentru valoarea 
de ansamblu a operei culturale si pentru Ediţia „Codex Rohonczi". 

Codexul Rohonczi, aflat în Arhivele Academiei de Științe 
Ungare - Budapesta, încă din anul 1838, a constituit o preocupare 
deosebită în cercetarea pe care am desfăsurat-o timp de 17 ani, 
după care am oferit în prioritate mondială descifrarea scrierii cu 
care s-au redactat textele pe cele 448 de pagini, transcrierea 
semnelor si traducerea textelor în limba română actuală; 

Lucrarea Codex Rohonczi - Descifrare, transcriere și tra- 
ducere, a fost publicată în Editura Alcor, Edimpex, Bucuresti, 
2002. Remarcată în cadrul Târgului Internaţional de Carte 
organizat în Bucuresti, mai 2002, lucrarea este mediatizată în 
universităţile din: Brazilia, Raleigh-Carolina de Nord, SUA, Colum- 
bia-New York, SUA, Elveţia, Germania, Adelaide- Australia, Anglia, 
Austria, Israel si Italia, Liege si Turnhout din Belgia. 

Textele Codexului Rohonczi, 448 de pagini si 86 de minia- 
turi, au fost redactate între anii 1064-1101, cu o scriere blakă, 
mostenita prin evoluţie de la inaintasi, în dialectul daco-român, 
reprezintă cel mai vechi document scris în limba veche româ- 
nească. Textele sunt organizate în patru cărți și consemnează 
arhiva diplomatică a cancelariei statului blak medieval, unitar și 
independent, condus de „Domnul Vlad, suveran și vrednic de un 
rege”; totodată, Codexul este si un tratat de artă militară, de 
organizare ecleziastică, de organizare administrativă, de arhitec- 
tură, de stiință si nu în cele din urmă de literatură. Alături de 
domnitorul Vlad sunt consemnați trei mitropoliți care s-au succe- 
dat pe timpul domniei sale: Sova Trasiu, Niles si Timarion. Ulti- 
mul este recunoscut si ca epigramist în secolele XI-XII. 

Pe parcursul cercetărilor întreprinse, m-am confruntat și 
cu numeroase dificultăţi (procurarea în timp util a publicaţiilor de 
specialitate străine, inertia unor cercetători români, obţinerea 
cu mare greutate a surselor financiare pentru investigaţie, etc.), 
dar toate acestea sunt de domeniul trecutului si nu doresc să 
mi le amintesc. Am primit un real sprijin de la cercetătorii ro- 
mâni; prof. univ. dr. Ariton Vraciu, prof. univ. dr. Mircea Petrescu- 
Dimbovita (Universitatea „Alex. |. Cuza“ din lasi), prof. univ. dr. 
Constantin Daicoviciu (Universitatea din Cluj), prof. univ. dr. loan 

Nestor, prof. univ. dr. Gheorghe Stefan, prof. univ. dr. Mihai Berzea, 
prof. univ. dr. Dumitru Berciu, prof. Univ. dr. I.C. Chitimia, prof. 
Univ. dr. Pandele Olteanu (Universitatea Bucuresti), cercetator dr. 
Vladimir Dumitrescu, cercetator dr. Corneliu Mateescu, cercetator 
dr. Radu Vulpe (Institutul de Arheologie Bucuresti), cercetator dr. 
Nicolae Dunăre (Insitutul de Etnografie si Folclor Bucuresti), prof. 
univ. dr. Gheorghe Ciobanu (Conservatorul Bucuresti); tuturor aces- 
tora le voi purta intreaga mea viata o aleasa pretuire si recunostinta. 

Colegilor mei mai tineri as dori să le amintesc că în activita- 
tea lor este necesara perseverenta in documentarea la zi a pu- 
blicatiilor de specialitate pe plan national si mondial si abordarea 
în cercetare a metodei comparata si interdisciplinara, indiferent 
de dificultăţile pe care la întâmpină pe parcurs. Eu le doresc suc- 
ces si le recomand să nu uite, în clipele de restriste, că se pot 
consulta în permanenţă cu fostii lor profesori sau cercetători în 
domeniile abordate, de la care pot primi în timp util sprijin în 
rezolvarea unor dificultăţi curente. 


CUVINTE DESPRE „LUCEFERISM“ 


Nicolae Dragoș 
Vine un timp, cel mai adesea vine târziu, când pentru om 
trecutul nu mai este doar trecut. Când trecutul devine prezent. 
E adevărat că, pentru unii, acest moment se petrece în anii când 
semnele trecerii vremii încă nu și-au lăsat apăsat amprentele pe 
chip. Pentru alţii, momentul acesta întârzie. Sunt oameni tineri 
care, prin cumpătarea gândului si înţelepciunea faptelor, dove- 
desc a fi luat-o înaintea vârstei biologice. După cum nu e - nu 
poate fi — o surpriză născătoare de stupoare să întâlnesti oameni 
trecuți de mult de proba de foc a anilor, fără ca în gesturile lor 
publice, în atitudinile lor spirituale, în iniţiativele lor civice să poţi 
identifica semnele echilibrului, ale înțelegerii complexităţii evolu- 
ţiilor colective sau individuale. 
Asemenea oameni par a fi cläditi din aluat vindicativ si se 
înfățișează ca si cum n-ar putea exista fără a se hrăni cu mate- 
riile nesănătoase ale unor nesfârsite vendete. Ei se comportă 

ca un fel de procurori autoinvestiti, gata oricând să vada în jurul 
lor numai hecatombe morale si să afle în biografiile si destinele 
înaintasilor ori contemporanilor doar pretexte pentru cârteli și 
acuzaţii, otrăvite cu intransigentele unor false principii, cel mai 
adesea obtuze sau aflate sub imperiul unor tardive răzbunări de 
,complexati" ori ,ratati". Mereu convinși că au fost predestinati 
să caute prăpăstiile din viețile altora, asemenea oameni n-au nici 
măcar o umbră de ezitare în a practica fără retineri o atare în- 
deletnicire detectivistică, de o precară condiţie morală. Căci, din 
păcate, ei nu se întreabă nici o clipă asupra consecinţelor, une- 
ori devastatoare, ale unei asemenea vinovate și dezumanizante 
opţiuni existenţiale; si nu sunt încercaţi nici măcar de un palid 
îndemn spre minime introspectii. Un asemenea om va uita - vail, 
cu o tragică suficienté - să privească în abisurile propriei fiinţe. 
Dacă le are, fiindcă adesea ființa lui e de o platitudine soră cu 
uitarea, cu non-existenta. Sau poate, isi interzice intuitiv o aseme- 
nea auto-scrutare dintr-o nemărturisită teamă, din prudenta de 
a nu se rătăci în vidul ce-l poartă în sine și cu sine. 

Pentru asemenea indivizi înseși valorile esenţiale - valori ale 
umanităţii, valori nationale — devin adesea doar niste banale pre- 
texte perisabile menite doar să le prilejuiască exerciţii de negări 
cinice, de contestări în numele unei superioritäti cu care se 
amăgesc (si, din păcate, mai amagesc si pe alti) cum că ar avea-o. 
Ei nu au nici milă, nici spaimă în faţa desertului ai căror autori 
si victime devin fără să bage de seamă. 

Îmi dau seama: îngrijorate cuvinte scriu, fiindcă îngrijoră- 
toare vremuri trăim; din moment ce în numele unor posibile inter- 
pretării noi, adecvate actualitatii (în fond, nu odată al unei false, 
artificiale actualități), se aruncă in malaxoarele ale unor așa-numite 
„revizuiri“ si ceea ce s-a dovedit în timp a fi esenţial si definito- 
riu pentru statura istorică a unei natii. 

lată de ce — într-o vreme când atitudini culturale derutante 
si dizolvante pot fi identificate nu doar la vreun tinerel persecu- 
tat de acneea vârstei și de precaritatea unor lecturi limitativ orien- 
tate, dar si la persoane ce indreptateau atitudini potrivite cu 
statutul de „personalităţi“ — o iniţiativă cum a fost cea datorată 
Asociaţiei Romane pentru Patrimoniu al cărei presedinte execu- 

tiv este carturarul de ample cuprinderi intelectuale Artur Silvestri, 
si-a dovedit, între altele, rostul de a reaminti că — în pofida apa- 
rentelor, abil mediatizate, ce susțin contrariul — forţele echilibru- 
lui, care veghează asupra zestrei de valori trecute și prezente, 
sunt departe de a fi devenit minoritare. 

Argumentul faptelor - spirituale, civice - fapte memorabile 
si perene datorate atâtor personalităţi în viaţă au avut, fiecare, 
darul de a dovedi că opera, creaţiile lor s-au adăugat unor tradiţii 
cu adevărat esenţiale pentru permanenta vietuirii în spaţiul ro- 
mânesc de istorie si destin national, că - urmând povata unor 
ilustri înaintași întru spirit si convingeri — cei astfel nominalizați 
si omagiati cu sobrietatea proprie actelor publice de vădită respon- 
sabilitate, pot deveni repere pentru opţiunile contemporanilor 
si — de ce nu? - si ale celor meniti să poarte în viitor nobilă povară 
a păstrării identităţii fiinţei naţiei, specificitatii ei culturale în con- 
textul contemporan, de globalizare planetară. 

În ce-l priveste, semnatarul gândurilor de mai sus perseve- 
rează în credinţa că, socotindu-se discipol prin metaforă al 
verbului arghezian, a fost si continuă să fie mereu tutelat si su- 
pravegheat în fapta sa omenească și scriitoricească, de convingerea 
emblematică a marelui poet exprimată cu genială (aparentă) sim- 
plitate în eternul „Testament“, „Nu-ţi voi lăsa drept bunuri după 
moarte decât un nume adunat pe-o carte". 


* 


În anii 1974 - 1980, ani în care - în pofida unor teze străine 
de spiritul creator care veneau să impună supremaţia dogmelor 
limitative - nu puţine au fost căutările pentru eludarea consecinţelor 
acestora, sau pentru restrângerea lor. Pe atunci, în colaborare 
cu un prestigios colectiv redacțional, am avut responsabilitatea 
unei reviste menite cu precădere tinerilor creatori, revista 
„Luceafărul'. Preocuparea pentru păstrarea identităţii prin cul- 
tură a fost acolo una dintre opţiuni. Am crezut, și cred, că numai 
o cunoaștere în profunzime a mostenirii culturale autohtone în 
vederea continuării si inavutirii ei cu noi opere, numai respectul 
pentru tot ce s-a clădit valoros si durabil de către înaintașii întru 
spirit, pot îngădui aspiraţia cu adevărat fertilă si de perspectivă 
către innoiri esenţiale, pentru originalitatea cu adevărat creatoare. 


240 


Inovatia nu poate exista ignorând tradiţia. Nu contestand, cu 
suficienta, înaintașii în numele unei triste celebrităţi momentane, 
nu trecând cu condeiul grăbit peste lumina de nestins a unor 
creaţii clasice se poate construi un veritabil destin artistic. 

Încrederea în valorile proprii, în perenitatea operelor 
naţionale, în capacitatea culturii române de a se armoniza demn 
între culturile lumii, aducând - fără megalomanii nicicând de 
dorit - contribuţiile sale de pret si întâietăţile sale creatoare la 
marea zestre a umanităţii a fost una din constantele programa- 
tice ale revistei „Luceafărul din acei ani, pretuita de multi dintre 
scriitorii și oameni de cultură ai ţării. A avut darul să confere 
personalitate revistei, individualizând-o în contextul acelor ani, și 
solidaritatea cu ideile unui cărturar de înălțime spirituală cum a 
fost profesorul Edgar Papu, pledoariile și dezbaterile găzduite în 
paginile revistei năzuind a favoriza o dreapta receptare a teoriei 
sale privitoare la protocronism. Niciodată protocronismul nu kam 
înțeles ca situându-se într-un orizont de adversitate fata de teoria 
sincronismului ci mai degrabă ca o dimensiune de complemen- 
taritate a culturii române. Teoria protocronismului a fost însă 
respinsă si răstălmăcită de către unii, poate si datorită exclu- 
sivismului si exagerărilor din afirmaţiile unor participanţi la dez- 
batere. Dar e de reflectat dacă, în unele cazuri, nu a fost si nu 
este vorba de dezacordul contestatarilor cu opţiunile acestei teo- 
rii ce pot fi subsumate ideii de subliniere a originalității creaţiei 
autohtone, a prioritätilor spirituale nationale, dovedite nu ima- 
ginate. Cu atât mai mult asemenea nuantari se impun azi, când, 
în multe ţări, există preocupări asemănătoare privind păstrarea 
identităţii culturale, în condiţiile iminentei procesului de globalizare 
economică, si nu numai economică. 

Campaniile revistei pentru reeditarea monumentalei „Istorii 
a literaturii române...“ a lui G. Călinescu, pentru repunerea în 
circuitul receptării curente a unor scriitori si gănditori pe nedrept 
ignorati sau marginalizati, situarea fără echivoc întru apărarea 
romanului “Delirul“ al marelui scriitor Marin Preda, supus, la apa- 
ritia cărţii, atât din tara cât si din străinătate, unor critici de 
sorginte proletcultistă și unor grave acuzaţii de natură ideologică, 
neacceptarea tentativelor de minimalizare a locului specificului 


241 


national in afirmarea creatiei literare, folosirea unor date aniver- 
sare pentru a pastra in prim-planul atentiei opera unor mari 
înaintași (Eminescu, Arghezi, Sadoveanu), dezacordul fata de încer- 
carea de a se minimaliza opera de critic si istoric literar a lui G. 
Călinescu sau de a se restrânge creaţia sadoveniană la doar câte- 
va cărți, neacceptarea supralicitării disputelor literare pentru a 
se ajunge la crearea unor prăpăstii între generaţiile de creatori — 
iată, desprinse cu ajutorul amintirilor, doar câteva dintre initia- 
tivele si opțiunile „Luceafărului. Si ele pot fi înmulţite prin apelul 
la colecţia revistei din acei ani si din deceniul următor, când în 
fruntea ei s-a aflat poetul Nicolae Dan Fruntelată, avându-l ca 
redactor sef adjunct pe cunoscutul critic literar Mihai Ungheanu 
pe care — în aceiași calitate - timp de peste sase ani, l-am avut 
colaborator apropiat. 

Toate acestea - la care se cuvine adăugat aportul minu- 
natului colectiv al redacţiei ca și al unei pleiade de colaboratori 
din toate generaţiile, dar cu deosebire din rândul tinerilor scrii- 
tori — au putut contribui la constituirea a ceea ce s-a numit si se 
numeste spiritul luceferist. Adică, la situarea atitudinilor cri- 
tice si opţiunilor programatice ale „Luceafărului în spaţiul spiri- 
tual construit de înaintasi, începând cu scriitorii pasoptisti, cu opera 
de iluminare si consolidare a idealurilor Unirii si independenţei 
naţionale, cu decisiva contribuţie a junimistilor si continuând cu 
valoroasele contribuţii creatoare din deceniile de început ale vea- 
cului trecut dar si cu ceea ce s-a produs valoros în anii de după 
al doilea Război Mondial, ani adesea neprielnici pentru afirmarea 
în libertate a spiritului creator. 

Pe lângă asemenea orientări programatice si initiative pu- 
blicistice care au făcut din „Luceafăruf o revistă cu personali- 
tate distinctă în contextul presei culturale a acelor ani, realiza- 
rea pe care se cuvine neapărat să o amintesc, si pe care o consider 
între cele mai importante, este publicarea unui mare număr de 
scriitori tineri de pe tot cuprinsul ţării. Aflaţi la debutul literar sau 
la primele lor cărţi, ei au găsit în paginile revistei o susţinere 
obiectivă a creaţiei lor, sprijinind impunerea lor, inclusiv prin activi- 
tatile cenaclului literar al revistei. E o realizare majoră, dătătoare 


242 


de mari satisfacţii, să constati că aproape toţi scriitori tineri ai 
acelor ani au fost prezenţi în paginile „Luceafărului“ cu creaţii ori- 
ginale - poezii, proză, critică, eseistică, reportaj — că aceștia au 
participat la dezbaterea unor subiecte de interes privind literatura 
tânără si că opera lor a fost comentată cu discernământ si so- 
lidaritate. Oricine cercetează epoca, în mod competent și neu- 
tru, poate usor evidenția si exemplifica faptul că numeroși dintre 
cei aflați astăzi în deplină maturitate creatoare, fiind pe atunci 
tineri sau foarte tineri scriitori, s-au aflat între colaboratorii revis- 
tei sau au fost întâmpinați cu încredere de către criticii ei. 

Toate acestea laolaltă si multe alte documente de istorie 
literară adevărată, păstrate în memoria revistei, pot da seama 
pentru azi si viitorime despre ceea ce s-a numit si se va numi si 
în viitor cu un singur si cuprinzător cuvânt: luceferismul. 


ÎN EUROPA, SE POATE INTRA CU 
GRAU ȘI MAȘINI DAR ȘI CU OPERE 
SPIRITUALE DE CALITATE“ 


Jean-Louis Courriol 

Am primit cu multa bucurie vestea nominalizarii mele in 

cadrul premiilor acordate de Asociatia Romana pentru Patrimo- 

niu. Ma simt deosebit de onorat sa fi fost ales pentru o aseme- 

nea recunoastere a eforturilor făcute pentru a face cunoscute 

în lume valorile mari ale culturii românesti, în special pe cele din 
literatură, prin traducere. 

Patrimoniul spiritual al unei tari nu-și poate căpăta toată 
valoarea dacă nu dobândește și o dimensiune universală; în cazul 
ţărilor cu limbi de circulaţie mai restrânsă, această dimensiune 
trece neapărat prin actul traducerii care, singură, poate asigu- 
ra accesul altor cititori spre tainele creaţiei naţionale. 

Așadar, a susține, sus si tare, cum s-a făcut de prea multe 
ori, că cei mai mari creatori români sunt universali, este totoda- 
tă un adevăr evident si o afirmaţie lipsită de realitate atâta timp 
cât operele lor nu pot fi citite în limbi străine majore. Este sigur 

că Eminescu sau Rebreanu sunt autori de valoare universală, pe 
care toate culturile ar avea un mare interes să-i descopere si 
să-i citească; dar, în același timp, nu înseamnă absolut nimic să 
repetăm o atare lozincă dacă nu am făcut ceea ce trebuie pen- 
tru a-i pune la dispoziţia cititorilor alofoni prin traduceri de cali- 
tate, în franceză, de pildă. 

Ceea ce face Asociaţia Română pentru Patrimoniu este 
demn de toată lauda, cu atât mai mult cu cât ea se substituie 
autorităţilor competente în materie, Statului român care, din pă- 
cate, nu a înţeles decât partial însemnătatea si urgenţa unui efort 
sustinut, conștient si de mare amploare, în scopul promovării 
activităţilor de traducere de înaltă calitate. 

Personal, sunt încântat că m-ati onorat cu atenția Domnii- 
lor Voastre si vreau să cred că ati făcut-o nu numai pentru a 
răsplăti un efort individual de traducere si de publicare în Franţa 
a marilor clasici morţi sau în viaţă dar si pentru a sublinia efor- 
tul colectiv de a înfiinţa la Universitatea din Pitesti, cu sprijinul 
luminat al domnului Rector Gheorghe Barbu, un /nstitut Inter- 
national de Cercetare în Traductologie Literară si Simultană, in 
2001. Acest Institut pe care-l prezidez are drept scop formarea 
viitorilor traducători literari din română în franceză și invers și a 
dezvoltat un master de traducere, care din 2005-2006, va con- 
duce spre un doctorat de Traducere Literară si Comparată, ceea 
ce reprezintă un caz unic în România si chiar si în Franţa. Doresc, 
cu permisiunea dvs, să-i asociez, astfel, pe domnul Rector la no- 
minalizarea pe care am primit-o si pe directorul Institutului, dom- 
nul profesor Gabriel Pârvan. 

În concluzie, vreau să vă mulţumesc din inimă pentru 
onoarea acordată, pentru generozitatea cu care intelegeti să spri- 
jiniti personal, în absenţa unei politici vitale a statului în acest sens, 
ceea ce înseamnă condiţia sine qua non a unei adevărate intrări 
în Europa: traducerea valorilor creaţiei românesti, singura cale 
de a ne face cunoscuţi si recunoscuți în lume întrucât, dacă se 
poate intra în Europa cu grâu, gaze sau masini, este greu să 
intri în constiinta europeană fără opere spirituale de calitate. Si 
doar traducerea le poate pune la dispoziţia mintilor tuturor locuito- 
rilor Europei. 

PROLOG CATRE VIITOR 
Catre sfirsit de veac 


Edgar Papu 

Secolele au si ele virsta lor, asemenea unor organisme vii, 
care se nasc, cresc, imbatrinesc si mor. Orice veac, cînd vede 
întreaga sa viata dinainte, începe cu mari promisiuni si speranţe, 
cu aspirații de expansiune a spiritului, cu entuziasm juvenil. Dim- 
potrivă, către miezul și, mai cu seamă către sfirsitul său, con- 
stiintele apar mai așezate, mai lucide, mai trecute batrineste prin 
varii experiențe si, deci, mai reflectate. As crede că pe mai mul 
te planuri s-ar arăta valabilă o asemenea vedere. N-am avut, însă, 
prilejul si nici răgazul să verific acest fapt decit în domeniul creaţiei 
literare. Voi folosi cîteva ilustrări. 

În plină Renastere, începutul secolului al XVHea se vede do- 
minat de veselia colorată a lui Ariosto sau, puţin după aceea, de 
risul pantagruelic si de exuberanta verbală a lui Rabelais. Sfir- 
seste, însă, cu reprimarea unor asemenea izbucniri, asa cum ara- 
tă, bunăoară, cumpăna sceptică a lui Montaigne si interiorizata 
melancolie a lui Tasso. Secolul al XVII-lea începe cu fantezia, ade- 
sea cu fantasmagoria barocă, si se încheie cu ponderea clasică. 
Dar chiar și înlăuntrul clasicismului se deosebesc incipientele ela- 
nuri generoase ale lui Corneille de matura luciditate analitică a 
lui Racine, care moare aproape odată cu secolul (1699). Vea- 
cul al XVIII-lea debutează cu optimismul ideologic iluminist si ex- 
piră cu grava reticentà neoclasică (André Chenier) si mai ales 
neoumanistă (Goethe din faza sa finiseculară, cu /figenia, cu Ele- 
giile romane, cu Hermann si Dorothea). Secolul al XIX-lea se dez- 
läntuie la început furtunos cu idealismul romantic si se consumă 
în final cu deceptia si lipsa de iluzie a naturalismului. La noi, în 
același secol, apare evidentă deosebirea de fizionomie a vîrstei 
între generaţia care a pregătit anul 1848 si criticismul matur al 
„Junimii“, care anunţă un sfirsit de veac. 

Este interesant de stabilit cînd s-au născut, au debutat și 
au sfirsit cei mai mari scriitori si poeţi ai lumii, un Dante, un 
Shakespeare, un Cervantes, un Goethe, un Tolstoi. Toti se ivesc 
la cite un sfîrșit de secol, căruia îi creează sinteza sau summa, 

anuntind, totodată, si aurora secolului următor în care ei pătrund 
si își continuă creația. Eminescu, care la noi urma să îndeplinească 
aceeasi funcţiune, i-a ajuns numai cu geniul, dar nu si cu viata. 
Nici unul din cei mari amintiţi mai sus n-a trăit mai puţin de 
cincizeci de ani, apucind si veacul următor nasterii lor, asa cum 
n-a izbutit poetul nostru. 

Toată seria de procese pe care am evocat-o — pentru mo- 
ment numai pe plan literar - s-a petrecut în mod natural de-a 
lungul vremilor, fără nimic dirijat în acest sens, si chiar fără con- 
stiinta unei asemenea ordini de succesiune a lucrurilor. Astăzi, 
însă, cînd, poate pentru prima dată, stim că există o vîrstă or- 
ganică a secolelor, putem pătrunde mai viu caracterul sfirsitului 
de veac pe care îl trăim pentru a ne orienta în cele ce avem de 
făcut, si pentru a vedea ce anume corespunde momentului nos- 
tru, care se îndreaptă către al treilea mileniu. Desigur că sîntem 
încă înconjurați de necunoscut. Tinind, însă, seama de faptul cert 
al vîrstei înaintate de veac. nu putem ignora felul grav și cum- 
pănit în care se cere să ne comportăm si să actionäm. 

Este timpul maturizării depline, în măsură să pună capăt 
acelei serii nesfirsite de socuri cu care a fost, pînă de curînd, 
încercată omenirea. Trei sferturi din secolul nostru - adică tot 
ceea ce cunoaștem dintr-insul - s-a dirijat violent către afară, 
prin tisniri, prin izbucniri, prin explozii. Acest din urmă termen a 
ajuns chiar la modă. Se vorbeste de o „explozie demografică“, 
de o „explozie tehnică“, de o „explozie monetară“ etc. Totul intra 
în caracterul spectaculos al acestui secol tentacular si aventu- 
rier, înlăuntrul căruia nimic nu ne mai poate uimi. Omenirea se 
simte încă saturată si copleșită de atîta desfăsurare în afară. 

Iluzia unei tinereti prea prelungite poate deveni dau- 
nătoare nu numai pentru indivizi, ci și pentru secole. Este 
timpul să se treacă de la vîrsta aventurilor și a „exploziilor“ 
la aceea a înțelepciunii. Domeniul interior, în sensul adincurilor 
sale, a rămas uneori singur si părăsit. Sau chiar dacă i s-a acor- 
dat atenţie, nu de fiecare dată el a putut echilibra împrejurările 
din afară. La vîrsta actuală a secolului s-a ajuns la exigenta unei 
operaţii opuse. Viaţa lăuntrică a omului trebuie, în sfirsit, să ajun- 


246 


ga suverană, să nu se mai vadă, neîncetat, la discretia ,situa- 
tiei date“, bineinteles nocive. 

În zilele noastre planeta apare încă dominată de Ananké, 
cumplita zeiţă a nevoii. Să nu fi ajuns, oare, omul la putinţa de 
a se elibera din lanţurile ei? Trecută de „păcatele tinereţii”, să- 
Virsite în trecutul nevirstnic al secolului XX, omenirea se cere să 
descopere cel mai preţios dar al vieţii în propria ei conștiință. 
Deoarece adîncul acestei conștiințe omenesti cuprinde. în stare 
matură, comori mai bogate decit tot aurul lumii, valorile lăuntrice 
sînt chemate să comande si asupra „situaţiei date“, si asupra 
„nevoii“, pe care sfirsitul de veac le impune, în pragul unui nou 
mileniu. România este pe cale de-a răspunde unei asemenea ce- 
rinte. Ea dă exemplul unei ţări mici, dar al unui spirit mare, care 
a învins „imposibilul“. Este încununarea unei calităţi de totdeauna 
a poporului nostru. Împrejurările istorice au concurat ca el să-și 
însușească vocaţia maturității. În ciuda faptului că ni s-a frînt mereu 
firul creaţiilor, trebuind să îndeplinim iarăși si iarăși rolul de începă- 
tori, noi ne-am manifestat invariabil ca maturi, ca oameni tre- 
cuti prin experienţa marilor dificultăţi ale istoriei si vieţii. 

Funcțiunea de sinteză între cele două Europe, care ne lumi- 
nează fenomenul atît de frecvent al protocronismului românesc, 
se vede puternic stimulată de spiritul acestei continue maturitäti. 

Pe planul literar, cercetat în cartea de faţă, am evocat numai 
figuri de clasici români, fără a depăsi perioada dintre cele două 
războaie, dat fiind că anticipările pe plan universal nu pot fi înre- 
gistrate decit retrospectiv. Ultimele două sau trei decenii, începînd 
de la strălucita „generaţie a lui Labiş“ — poate chiar de mai-nainte — 
sînt prea recente pentru a permite urmărirea unor expresii pro- 
tocronice în rîndul ei. Cu atît mai puţin putem vorbi, în acest sens, 
de următoarele două decenii, încă inexistente, din veacul XX. 

Ne aflăm, așadar, în imposibilitatea materială de a exami- 
na, pentru moment, o continuare a protocronismului românesc. 
Această interdicţie există, însă, numai în ceea ce priveste iden- 
tificarea precisă a exemplelor, dar nu si în identificarea la fel de 
precisă a unor premise certe. Către încercatul nostru sfirsit de 
secol lumea întreagă simte, mai mult decît oricînd, nevoia de 
maturitate. Este tocmai ceea ce noi ne-am însușit de milenii. lar 

literatura stim iarăși că nu va raminea în afară. De pe acum in 
toate genurile literare putem prevedea, venind de la noi, un mesaj 
de maturitate, de asezare, de echilibru adînc. Virsta înaintată a 
secolului, prefinalui său. ne stimulează puternic o asemenea vocație 
protocronică, destinată să anticipe atitea înfăptuiri din alte regiuni 
ale globului. 

Tinind, totodată, seama de coplesitorul elan făuritor care 
ne călăuzeste, poate că acum, după un întreg secol ce ne desparte 
de Eminescu. un nou Eminescu, la fel de matur, dar mai noro- 
cos, s-a si născut la noi. Nu este exclus ca de-aci să se conceapă, 
odată cu sinteza veacului XX. Și premisele veacului XXI. 

[1979] 


„PRINCIPIUL NATIONAL ROMÂN“ 
lon di la Vidin 


Ideea de a scrie a venit încă de când eram copil. Eu sunt 
născut în Bulgaria, dar neamul meu avea un nume al nostru - 
românesc - diferit de al bulgarilor si atunci, copil fiind, împreună 
cu ceilalţi colegi de scoală îi întrebam pe vârstnici de ce se în- 
tâmplâ acest lucru pe care îl consider asa: o criminalitate natio- 
nală. Din 1938 am început să mă despart complet de Bulgaria 
mai ales după ce am absolvit Liceul Român din Sofia. Mama și 
cei apropiaţi îmi spuneau tot timpul: „Noi suntem români“ — idee 
ce mi-a fost insuflată ca un îndemn tainic si hotărâtor în viaţă 
pentru zilele ce au urmat. 

Dragostea de carte am avut-o de mic pentru că părinţi îmi 
spuneau că doar asa pot răzbi în viata — „Puiule, tu esti român, 
nu trebui să-i asculti pe bulgari. Să nu uiţi niciodată că esti roman". 

În drumul vieţii mele am avut ca obiectiv principal Princi- 
piul Naţional Român pentru că sunt român si trebuia să-mi 
călăuzesc paşii către un drum românesc. În viata am fost un mare 
optimist, drept pentru care nu am avut dificultăți în atingerea obiec- 
tivelor pe care mi le-am propus; aceasta probabil se datorează 
si faptului că mare parte din ceea ce am realizat este aici, în 
Franţa, nu în Bulgaria. 

Cartea mea - Sacra Tribalia — a fost răspândită foarte repe- 
de in lumea occidentală, deoarece sunt convins că taţi copii o 
lecturează cu plăcere fiind încântați să-si cunoască istoria. 

Celor care vor veni după noi le spun din suflet să vorbeas- 
că, să cânte si să plângă românește pentru că aceasta este lecţia 
vieţii si faptei mele. 

Eu sunt aici, la Paris, am îmbătrânit, au trecut mulţi ani 
peste mine, dar românii mei sunt acolo, în România, si mă simt 
rău că nu pot să merg să schimb câteva vorbe cu ei; dar vor 
lectura aceste rânduri si vor înţelege că noi românii niciodată nu 
ne uităm originea. 

Paris, august 2005 


POVEŢE DE LA UN PUSTNIC 
Al. Husar 


Cu gindul la „o predanie, un cuvînt de învăţătură pentru 
urmași, o chintesentä", v-as mărturisi: nu uit ce-mi spunea mie 
cu ani în urmă un bătrîn pustnic, temut cărturar, abia întors din 
lume: 

Asezam acum lumea nu pe-un an-doi, ci pe o sută, poate 
o mie de ani. Nu e vorba acum de a dărîma sau de a distruge. 
E vremea de a clădi din temelii o lume nouă, o lume mai bună. 
E vorba de a pune, deci, baze noi acestei lumi. Si atunci? Vrei 
să schimbi lumea? - zicea. Gindeste să te schimbi pe tine, în 
primul rînd, spre a fi un model pentru ceilalţi. Asa cum vrei să 
fie ei înaintea ta, să fii tu însuţi înaintea lor. Dumneata esti omul 
chemat de soartă (asa-mi spunea bătrînul sihastru: cînd tu, cînd 
dumneata...) ca unul care simţi ce nu simt toţi ceilalţi, înţelegi 
ce nu înțeleg ei taţi si crezi în ce nu cred taţi, dar îi faci să simtă 
si ce nu simt ei, sa-nteleaga si ce nu-nteleg ei si să creadă în 
ceea ce crezi dumneata. Totul e să crezi, asadar, în ceva, să lupti 
pentru ceea ce crezi. Indiferent de ecoul luptei tale în această 
lume, fii drept cu tine însuţi si cu toţi ceilalţi. Împarte dreptatea 
oriunde vei fi si — nu indurind tirania - cu sînge rece, fii ca un 

leu împotriva tiranului, cu ochii ţintă spre el si, înfruntînd furtuni 
cu luare aminte, ai milă mai ales de cel lovit... 

Da - zicea — esti un singuratec, alergi printre ruine, prin 
cetăţile vechi, ca scriitor te ocupi de trecut. Poate că nu faci 
rău, dar nu uita ce-ţi spun: trăind în prezent, nu uita oamenii, 
mai ales. Esti om, nu uita că esti om! 

Ca om, gindeste, ti s-a dat o viata în lumea aceasta; ti se 
pare totul trecător, zadarnic, bucură-te că-n această lume zadar- 
nică ţi-ai găsit un rost. Ai în vedere un tel, țelul vieţii tale si, avînd 
un tel în viaţă, te îndreaptă statornic spre acest tel. Fă din 
propria-ti viata un sanctuar, un templu, din creaţia ta - un imn 
adresat vieţii, ființei a tot ce există si viază întru sine iar prin opera 
ta va trăi în noi. Nimic nu-i treacă, deci, zadarnic prin fata ochilor. 
Nu bagateliza, nu dispretui nimic în viata. Totul este important, 
toate au sau pot avea un sens. Ceea ce-ţi pare azi anodin, banal, 
obisnuit, comun, miine îi va părea rar, neobisnuit si demn de 
toată atenţia unui condei. Nu închide ochii în faţa vieţii. Luminează 
mintea dumitale si, dînd fiecărei clipe preţul ei, cheltuieste-ti viata 
cu deplină crutare; nu te risipi, nu-ţi pierde anii în zadar. Patrunde 
în viaţă găsind fiecărei clipe eternitatea ei. Cert, nu-ti cere nimeni 
să spui oricînd, orice. Avînd ca om, în primul rînd, o viaţă pro- 
prie, nu încerca să-ţi pui multe probleme, căci multe sunt sau 
au fost lămurite de mult. Mai ales, ţine minte, nu scrie orice, nu 
dispretui înţelepciunea tăcerii. Cînd n-ai de spus ceva al tău, mai 
bine taci! Ca om, deci, problemele mari ale vieţii, enigmele ei, 
să te framinte si chinul tău nu va rămîne steril. Ca om, dumnea- 
ta va trebui să träiesti, însă. Apără-ţi sănătatea si puterea morală. 
Păstrează-ţi cu grijă tăria sufletească, pazeste-ti tot ce ai mai 
scump - numele bun; cu frîne puternice apără în viata un hotar 
de cumpănă în statornic echilibru. Fii val lovind în mal fără răgaz, 
cu minte, cauta-ti vadul tău si nu-ţi iesi din albie, nu inunda valea, 
nu spulbera surpînd sensul unei vieţi. 

Aici e totul, zicea batrinul sihastru, în sfîrșit. Stapin pe tine 
însuţi, aibi o bună conducere de sine în lume. Nu putem fi stapinii 
vieţii noastre decit în măsura în care ne stapinim noi înşine pe 
noi. De rest, ce-ţi pasă? 

Vrei liniște în jurul tău, să te retragi cu modestie, lipsit de 
ingimfare, cu o înţelepciune, în pace cu conștiința ta. Ai o con- 
stiință, intelege-te cu ea! Ceea cei spune ea „nu!“ să nu faci 
niciodată. Treci cu nepăsare peste ce zic alţii. Ai un principiu per- 
sonal de viaţă, prin care tu însuţi te organizezi? Nu te lăsa dus 
de vînt, căci vîntul trece. Adună-ţi puterile în ceasuri grele, rămii 
tare, senin si cinstit în căderi și înfrîngeri, căci ele vin fără veste 
si fără număr. Loviturile vieţi să le suporţi cu demnitate. Lovituri 
si mai grele se pot ivi. Vei avea necazuri, mihniri si dureri. 
Primeste-le la fel, cuminte si senin. Nu te framinta din pricina 
lor, nu te lăsa zdrobit... Curajos în cădere, fii gata la timp pen- 
tru un nou pas în viaţă. În cădere, gîndeste: nu e nimic stator- 
nic, precum nici un triumf nu e pecetluit. Aflat în dureri, să le 
înduri în tăcere, părăsind întristarea, nu-ţi pierde nădejdea în tine 
si în oameni. Alungă durerea prin muncă indirjita. Unica ta povară, 
deci, munca să-ţi fie, povară si pavăză în viata. Înfrînt, vino-+ti în 
fire si te reculege, te regăseste în munca dumitale. Convins că 
faci bine ceea ce faci, fă chiar de-ar fi să nu-i vezi numaidecit 
rodul. Urmeaza-ti calea cu ochii ţintă înainte, nu te lăsa înfrînt. 
Fii calm în suferinţă, se va întoarce din nou la tine un om, cînd îi 
vei duce dorul, un prieten uitat siti vei găsi în el un înger pierdut... 

Si-apoi, zicea bătrînul pustnic, recules, treci la luptă! si izbăvit 
în viaţă, caută oamenii! lubeste-i și pe cei care nu te iubesc. De 
dușmani să n-ai teamă, treci printre ei cu nepăsare. În iubire 
cautä+i mintuirea... Si ia aminte, în luptă, avînd sufletul cald si 
inima bună, va trebui să arzi, să fii o văpaie pe rug, nu o flacără 
de opait. Stins cîndva între oameni, plecat dintre ei, dispărut ca 
om, vei supraviețui în inima lor prin opera ta ce va trăi ea însăși 
prin propria-ti inimă nestinsa în ea. 

Așa ascultîndu-l - închei mărturisindu-vă — mi-aminteam 
marea vorbă a unui iubit dascăl al nostru care, gindeam, îndrep- 
tatit spunea: “... tot ce adună omul în linistea lui solitară si tot 
ce, deplin izolat de mulţime, poate modela în forme statornice 
ale gindului, e un dar al inimii sale iubitoare de oameni în tot ce 
acestia pot avea sublim în ea'. 

ROATA 


Emil Poenaru 

Am văzut-o imaginată în vechi frece de vechi biserici, oare- 
cum ștearsă, cu culorile abia perceptibile si mi-am spus că, iată, 
hieroglifa ce vizualizează timpul nu se poate nici ea sustrage efec- 
tului a toate marcator al acestuia, ca o pedeapsă pentru faptul 
că timpul, cel care se sustrage înţelegerii noastre nu poate fi 
definit în cuvinte si, cu atât mai putin, imaginat în forme. Într-o 
scrisoare către Lucilius, Seneca scria că, din tot ce avem, nimic 
nu este al nostru, decât timpul; dar si pe acesta, la un moment 
dat, ni-l ia cineva. Asa si este! Ce putem avea noi, fiinţele träi- 
toare în timp măsurat, pe fruntea fiecăruia dintre noi fiind adânc 
gravată sentința de condamnaţi la moarte, în afară de timpul exis- 
tentei noastre, pe care îl avem până la executarea sentinței 
capitale? 

Timpul nu îl putem imagina în forme sau descrie, fiindcă îl 
trăim, este în noi. Bătrânii înţelepţi ne-au lăsat formula „Vremea 
vremuieste“ - amară constatare, care ascunde în ea si o capi- 
tulare resemnată. Ori, profunzimea înţelepciunii acestei formulări 
este dată tocmai de resemnare. Desigur, ca fiinţe raţionale, pu- 
tem să fim nemultumiti, putem considera nedrept faptul că nimeni 
nu ne-a întrebat unde și când vrem să ne nastem, cum nu am 
fost întrebaţi nici dacă vrem să murim. Dar, ce contează părerile 
noastre în fata a ceea ce numim ,destin”? Spunem că cel al cărui 
timp s-a împlinit „a plecat dintre noi". E o formulare legată de 
speranţa post-existentei. Numai că nu avem nici o dovadă că „cel 
care a plecat“ mai merge sau mai ajunge undeva. Această nesi- 
gurantà face ca taina ce o întruchipează timpul să fie mai adânc 
de neînțeles. 

În cercul nostru de fiinţe trecătoare încercam să privim 
moartea ca pe o „uitare“ si să ne amăgim cu idea că prin fapte 
cu ecou larg sau piramide, mausoleuri sau cripte, înfrângem moar- 
tea sau neuitarea. Ce mare greseala! Uitarea sau neuitarea 

aparţine ,celorlati" nu „celui plecat“, peste care s-a asezat grea, 
pecetea destinului, indiferența la atitudinea celorlalţi. 

În adevăr, singura „razvrătire“ posibilă a omului în faţa tim- 
pului este aceea de a-l măsura. „Trăind“ timpul omul este fasci- 
nat de „clipele“ când nopţile se desfac în dimineti sau când zilele 
se sting încet, începând de la asfintit; când fazele lunii se schim- 
bă; când anotimpurile se urmează unele după altele și, ciudat, 
atunci când începe un an nou se bucură, uitând că anul ce a tre- 
cut se scade din multul sau putinul ce îl mai are de trăit, apro- 
piindu-l de finalul inexorabil. Pentru a măsura timpul, omul si-a 
fixat „unităţi“ precum orele, lunile, anii, deceniile, secolele, mileniile. 
Dar aceste unităţi de măsură nu le-a putut ordona liniar, fiindcă 
din „punctul său de observaţie“ ar fi trebuit să meargă cu mintea 
si „înainte“ si „înapoi“ spre infinit, ori infinitul din care se desprin- 
de timpul măsurabil, „timpul nostru“ nu ni-l putem imagina cum 
nu putem imagina ce se află în spaţiul marii taine a timpului. Dar, 
omul a observat că unităţile sale de măsură a timpului sunt 
repetabile si de aici a apărut posibilitatea vizualizării curgerii tim- 
pului prin imaginarea roții care se rotește, precum în monumen- 
tele cu rost calendaristic ale antichităţii. Să se fi păstrat în 
cugetele celor care au realizat vechile fresce modul de a ima- 
gina curgerea timpului prin sanctuarele circulare ale dacilor 
atunci când au pictat Roata Lumii? Posibil. 

Imaginea aproape stearsa de pe peretele vechii bisericuțe 
ne sugerează că „vremea vremuieste“, că toate „se petrec prin 
vremi“, că „toate-s vechi și noi îs toate“, că există „un timp“ al 
tuturor alcătuirilor omenesti, chiar mari si crezute trainice, pre- 
cum imperiile. Dar, roata timpului se roteste ca o piatră de moară 
ce macină fără oprire tot ce aparţine existentei. Între alcătuire 
si destrămare, între nastere si moarte, între a fi sau a nu fi, 
timpul, să îi spunem Morarul care învârte roata, sterge hota- 
rele, anulează deosebirile. Si atunci? Ce ne rămâne? Poate doar 
înțelegerea faptului că suntem singura fiinţă trăitoare în timp 
măsurat capabilă de a pläsmui si sluji un ideal. 

CATA CREATIE, ATATA MISTER 


Mariana Braescu 
Fiecare faptà are o cauzà dar mai ales fiecare fapta are 
o taină. 

Câtă referinţă logică si cât mister deslusesc în privinţa 
creaţiei mele? 

Greu de spus unde începe una și unde se termină cealaltă. 
Granița între cele două este atât de neclară, atât de înșelătoare. 
Ce știu sigur e că taina predomină. O pot asemui cu umbra care 
se întinde pe un deal într-un asfintit; aproape totul e acoperit, 
aproape totul; si totuși, undeva, o stânca albă sau o coamă îm- 
pădurită străluceste orbitor. 

Ce m-a determinat pe mine? Au fost cărţi? Au fost perso- 
nalitäti pe care le-am cunoscut ori despre care am citit? Sigur 
au fost, dar din fericire aceasta nu se vede, nu se simte, nu le-am 
preluat ca pe niste citate, cu ghilimelele pierdute pe drum. 

Au fost momente de răscruce. Au fost. Cred că viata mi-a 
oferit destule, bune si rele. 

Din punctul de vedere al vieţii, n-am pierdut o clipă busola 
luciditatii. Din punctul de vedere al creației, ceea ce am scris 
sau revistele-pragram pe care le-am conceput nu le-am contro- 
lat eu ci ele m-au controlat pe mine. 

N-au fost zile lungi ori ani de proiecte, de ciorne, de gân- 
duri. Ele au venit trimise poate de la Dumnezeu, așa cum de la 
El vin toate cele bune. 

Eu a trebuit doar să le organizez în cărţi de povestiri, în 
piese de teatru, în reviste - program care sigur au rotit într-un 
sens special si pentru totdeauna o mare parte din naţiune. 

Mi-e greu să mă refer la revistele pe care le-am creat ca 
la niste „publicaţii“, de oricât succes s-au dovedit ele. Le-am gân- 
dit ca pe programe ale societăţii românesti care acţionează nu 
doar din paginile oricât de frumos ilustrate. Fiecare are o misiu- 
ne: să propage binele. Fiecare din cei care le citesc. 

Ce poti cere mai mult într-o viata de om? Numai sănătate, 
pentru toţi cei pe care-i iubesti. 

